
                                 Förord

Denne boki skulde gjeva ei stutt yversyn yver korleis dei geografiske
namni i vaart land gjekk yver ifraa aa vera skrivne paa norsk til aa
verta skrivne paa dansk: dinæst yver korleis det hev vore arbeidt i dei
siste snart hundrad aari paa aa føra namni tilbake til norsk, — det
vert drjugaste bolken; til slutt er nemnt sumt av det som enno vantar
paa at namneverket er kome heilt yver til norsk att.

Det er sume som tykkjer at det fylgjer meir umak enn saki er verd med
all den «umdøypingi», dei kallar, som me hev hjaa oss. Tanken min hev
vore at det kunde ha interesse for ein og annan aa sjaa det heile i
historisk samanheng.

Sidan dette vert fyrste freistnaden — det eg veit — paa aa skriva ei
noko utførleg utgreiding um emnet, er det ventande at yversyni vert
uheil. For den nyaste tidi hev eg ikkje vilja noko meir enn nettupp
nemna etter officielle dokument nokre av dei hovudpunkt som hev mest aa
segja.

                                Sider ...

FYRSTE BOLKEN.

Norsk natur skein i norsk nomenklatur: alle Norigs namn og nemne
strøymde mot meg, vart meg emne — vart meg eld som heit slo inn, meg
til trøyst i sjæl og sinn: vart han krasa, knekt og smala sunder,
malmen i vaart maal, vilde sjølve steinan’ tala, — gneistre til det
brann eit baal med ein eld som ikkje slokna fyrr enn sjølve landet
brast, — til vaar merg og tunge storkna skulde desse namn staa fast.

(Olav Aukrust: Hamar i hellom.)

  Fraa norsk til dansk.

Den eldste tidbolken som me hev noko større med skriftminne fraa i
Noreg, er den gamalnorske tidi. I den tidi skreiv dei stadnamni paa
norsk. For dei brukte i det heile for det meste heimemaalet her i vaart
land i skriftlege uppteikningar alt ifraa det fyrste dei tok til med aa
skriva.

Dei skreiv daa namni paa det same maalet som folk tala. Den einaste
skilnaden var at for ymse namn kunde skrivemaaten litt um senn verta
noko gamaldags. Skrift brigdar seg seinare enn talemaal. Men jamt var
det like fullt eit nasjonalt grunnlag dei skrivne namnformene bygde
paa. Det var litt eldre og litt yngre norske former dei synte fram.

Her er eit par prøvor paa korleis dei skreiv namni i den tidi.1. Av eit
jordeboksblad fraa Munkelivklostret i Bjørgvin; ikring 1175. Etter
avprent i Hægstad og Torp, Gamalnorsk Ordbok s. XVIII f.

Skrivemaaten i hdskr.

Vanleg rettskrivning

Namni no

Af Steinavage

Af Steinavági

Ukjent no; men jamfør Steinvaagnes (Borgund Snm.)

Af Heiz

Af Heiz

Heissa (Borgund)

Af Straumi

Af Straumi

Straume (Sykkylven)

Af Piouanese

Af Þjófanesi

Tjønes (Sykkylven)

Af Vpsolum

Af Uppsǫlum

Uppsalane (Ørsta)

Af Glopaføyki

Af Glóðafeyki

Gloføyke (Davik)

Af Dumbasteini

Af Dumbasteini

Dumbestein (Davik)

Af Diupvíc

Af Djúpvik

Devik i Gloppen (?)

Af Svaruastoþum

Af Svarfaðstǫðum (?)

Svarstad (ell. Svarvestad; Innvik)

Af Biorvíc

Af Bjórvik

Bjørvik (Gaular)

Af Miclabolstaþ

Af Myklabólstað

Myklebost (Hyllestad)

Af Bærhe

Af Bergi

Berge (Hyllestad)

Af Rikisheimi

Af Ríkisheimi

Riksem (ell. Riksheim; Sykkylven)

Af Ose

Af Ósi

Ose (Ørsta)

Af Ongulsvik

Af Ǫngulsvík

Ukjent no; jfr. Ongelshaug i Davik?

Af Svinasætre

Af Svínasetri

Ukjent; jfr. Svinevik i Selje

Af Tistáme

Af Tistámi (?)

Tistam (Innvik)

Af Eiþi

Af Eiði

Eide (Selje)

2. Or jordeboki Bjǫrgynjar kalfskinn; ca. 1360. P. A. Munchs utgaave s.
16 f. Namni her er fraa Gloppen i Nordfjord, so nær som dei tvo siste;
dei er fraa Aalfoten sokn i Davik, Nordfjord.

Skrivemaaten i hdskr.

Vanleg rettskrivning

Namni no

j Hiartsætre

í Hjartsetri

Hjorsete ell. Hjørsete

j Mula uik

i Múlavík

Ukjent no

j Ælftra uatne

i Elptravatni

Ukjent

j Hopi

í Hópi

Hope

j Straumi

í Straumi

Straume

j Stmamia nesi (misskrift)

i Austmannanesi

Usmannese

j Vmbu dal

í Umbudal(i)

Umbedal(en)

Skrivemaaten i hdskr.

Vanleg rettskrivning

Namni no

j Røyni bergum

í Reynibergum

Ukjent

j Giægnar ðal

í Gegnardal(i)

Gjengdal(en)

a Arna stoðum

á Arnastǫðum (nemneform: Arnastaðir)

Arnestad

j Mykla bolstað

í Mvklabólstað

Myklebost

j Sigða stoðum

í Sigðastǫðum (nemneform: Sigðastaðir)

Sigdestad

Den gamalnorske perioden reknar me varer ned til ikring 1350. Ut heile
denne tidbolken skreiv dei namni berre paa norsk, kann ein segja. I
hovudsak heldt dei ved med det eit bil lenger ned igjenom òg. Men i det
15. og 16. hundradaaret kom det eit stort umskifte.

I 1319 fekk me union med Sverike. Alt fraa paa lag den tid tek det til
aa syna seg merke fraa svensk i skriftmaalet vaart. Til aa byrja med
var denne innverknaden sværande liten, so det er ikkje for vel noko aa
nemna. Etter 1350 og endaa meir etter 1400 tek svenske ord og former
etterkvart til aa syna seg tidare. Ein framskuv fekk den svenske
innverknaden etter 1427 daa dei fekk eit birgittinkloster her i landet.
Og han held seg sterk ut gjenom heile det 15. hundradaaret. Endaa til i
den fyrste fjordungen av det 16. hundradaaret er det mykje svensk i
brev som vert utferda i Noreg.

Men daa var det longo eit anna maal som hadde fenge meir aa segja. Det
sigra til slutt yver baade norsk og svensk. Det var dansk.

Innverknaden ifraa dansk tek til seinare enn den ifraa svensk. Han
byrjar ikring 1390. Det var ved dei tider at dronning Margreta vart
riksens «frue og rette husbonde». Makti aat det danske maalet veks
etter 1400, serskilt fram imot 1450. I tidbolken 1400—1450 vart det daa
mykje maalblanding; det var tri maal som tevlde um romet som skriftmaal
i landet: norsk, svensk, dansk. Norsk hadde framleides største romet,
det var stor skil paa det; og svensk var enno heller meir populært enn
dansk. Men aaret 1450 vert eit merke-aar. Daa stelte den
norskekongsmakti seg endeleg og heilt-upp paa det danske maalet si
side. For etter det aaret kjem dei vanlege kongebrevi berre paa dansk,
kann ein segja.Undantaki er lite nemnande (sjaa s. 184 f.). —
Landsvistbrevi var paa norsk framleides. Dei gjekk etter ein fast
formel. Fraa daa av gjekk det snøgt nedetter med det norske maalet i
skrift. Makti aat det svenske kom til aa minka og. Statstenestmennene
fraa toppen og nedyver fylgde etter den høgste styringi, og brukte
dansk meir etterkvart. Kyrkja vart med; erkebiskop Gaute († 1510) var
den siste erkebiskopen som skreiv norsk. Aalmenningen — dei som kunde
skriva — tok mynster fraa dei store. 1500 til 1525 — halv-hundrad aar
eller vel det etter den norske kongsmakti hadde sett dansk i høgsætet —
hadde dansk vunne ein avgjerande og nokso aalmenn siger som skriftmaal
i Noreg. Etter 1525 vert det tolleg snart reint audt for brev paa
norsk.Landsvistbrev paa norsk til 1567. Elles er det usegjeleg lite av
brev fraa 2. helvti av det 16. hundradaaret som ein kann segja er
skrivne paa norsk. Kyrkjeumboti fraa 1530-aari grunnfeste ein siger for
det danske maalet som var vunnen i fyrevegen.

Fyre og etter 1500 kom det soleis ei maalkløyving inn hjaa oss. Dei
fekk dansk skriftmaal, men talemaalet vart verande norsk liksom fyrr.
Det hadde berre fenge ein lettare ham enn i den gamalnorske tidi, av di
det hadde kasta burt so mykje av det gamle tunge bøygjingsverket.

Det er greidt, at desse umskifti laut faa mykje aa segja for stadnamni
òg. Dei ogso fekk i maalblandingstidi oftare og oftare unorsk
skriftform. Til slutt vart dei fordanska for fot; — i folkemunn heldt
dei seg norske, liksom ordi og maalet elles.

I det heile gjekk det vel noko seinare med fordanskingi av stadnamni
enn med fordanskingi av maalet elles, serskilt naar det var ukjende
namn som dei nytta sjeldan i skrift. Men namni muna seg daa hjelpeleg
med i den aalmenne straumen.

I eit brev fraa Voss 1339 stend a Ringæmi.DN II, s. 195.

Dersom det ikkje berre er misskrift, kann dette vera eit tidlegt døme
(alt fraa gamalnorsk tid) paa etterlikning etter svensk. No segjer dei
Ringjaim. Eit brev med same hand hev læs(s)a for leysa, «hustit» for
haustit DN II. s. 195. (jfr. gl.-sv. løsa, høster). Like vel er dømet
ikkje trygt. Døme paa forsvensking av stadnamn er sers sjeldsynte fyre
1400. Ut igjenom det 15. hundradaaret vert stadnamn tidare skrivne
unorsk. I eit bondebrev fraa Vaagaa 1465 DN VIII, s. 405. finn ein
desse namni: Kæyxbro, Fouxstadhabro, Ækrebro, Nybro, Sthenbro,
Vydhubro, Ruzzsebro, Thæssebro, Swndhebro, Fynnebro — det er heilt
eller halvt forsvenska former alt i hop. Brevet hev ymist ifraa svensk
elles ogso.

Jordebøkene er dei dokumenti som hev flest namn. Dei heldt seg norske
lenge etter maaten, gjerne med ei gamaldags rettskrivning og med
gamalvorne former; for det var slik fast tradisjon i desse bøkene som
vart avskrivne den eine etter den andre. Ei jordebok for Munkelivs
kloster fraa ca. 1480—90 er skrivi paa norsk allfares. Jordeboki aat
erkebiskop Olav Engelbrektsson fraa 1530-aari hev svært mykje med
norske former. I brevi sine skreiv Olav Engelbrektsson dansk. Vincents
Lunges jordebok fraa 1535 hev blanding av norsk og dansk. Likeins ei
jordebok yver Hamar kapitelgods fraa 1540. Snøggare enn i jordebøkene
gjekk fordanskingi i skattemanntali — det er listor yver skattebønder,
som òg nemner namni paa gardane aat bøndene. Alt dei fyrste
skattemanntali som er prenta i «Norske Regnskaber og Jordebøger» (fraa
1514 og utetter) er sværande sterkt fordanska. Skattemanntali og
straumen elles drog jordebøkene med seg. Det syner seg, at dei store
jordebøkene for Akershus len ved rekneskapane for aari 1577—78 og
1578—79 er etter sin hovudkarakter heilt fordanska, berre med norske
eller halvnorske former innimillom. Paa liknande vis er det med
jordeboki fraa Bergenhus len for 1590—91, og for Trondheims len fraa
same tid.

I det 16. hundradaaret vart soleis fordanskingi av

gardsnamn og bygdenamn undangjord ogso i jordebøkene, kann ein segja.
Ein kann dertil merka seg, at i den andre helvti av det 16.
hundradaaret tok landsstyringi i det heile til aa faa eit traustare
skriftlegt underlag enn fyrr. Dei fekk meir enn fyrr baade med
jordebøker og skattemanntal og rekneskapar. Det hjelpte til so
fordanskingi vart stødugt innarbeidd alt paa den tidi.

I det 16. hundradaaret hev me den store umdøyping i av bygdene og
gardane vaare. Staten stod fyre henne.

Her kjem nokre prøvor med namnelistor or ymse jordebøker fraa ikring
1500 og utetter.

1. Or jordebok for Munkelivs kloster ca. 1480—90. Sjaa DN XII, s. 222.
Paa norsk. Jfr. den same prøva or Munkelivs-jordeboki ca. 1175.

Aff Steinauaghe

Aff Tiouanese

Aff Swinasætre

Aff Heir(!)

Aff Dumbasteine

Aff Tistame

Aff Straume

Aff Glodaføyke

Aff Eidi

Aff Rikisheimj Dette namnet er tilsett med hand fraa midt i det 16.
hundradaaret.

Aff Diupuik

Aff Bioruik

Aff Ose

Aff Suaruastodum

Aff Miclabolstadh

Aff Vpsolum

Aff Ongulsuik

Aff Berhem(!)

2. Or Olav Engelbrektssons jordebok. Utgaava aat Chr. Brinchmann og
Johan Agerholt, s. 1 f. 37 f. 1530-aari. I minsto i hovudluten av boki
er namni mest paa norsk. Namni her er fraa «Herøy prestegeld j Sunmør»
(or heradi Herøy og Ullstein og Vartdalsstrand og Sande) og ifraa
Sundalen.

Namni no

Nerdøin

Nerøyni

Qualsund

Kvalsund

Skorpen

Skorpa

Vlffstein

Ullstein

Ffliø

Flø

Moldskrei

Moldskre(d)

Skeide

Skeide

Sødredymen

}

Dimna

Nørdredymen

Ostness

Osnes

Sødre Vartaffuel

Sørvart(d)al

Nørdre Vartafuel

Nørvart(d)al

Setre

Sætre

Myklebostad

Myklebost

Lynge

Lynge

Liid

Lid

Bemstad

?

Hoffde

Hovden
[[** tabell forts. fra forrige side **]]

Namni no

Sanduiken

Sandviki

Brimshaaug

Kalla Hau(g)e no

Vaage

Vaage

Gerde

Gjerde

Aker øffre

⎫

Aaker Herifraa Sundalen, utgaava s. 37.

Aaker nidre

⎬

Endaaker nidre

⎭

Skiølden

Skjølløn(d)

Ffuru

Furu

Fflatvad

Flatvad

Toskan offre

}

Toskja

Toskan nidre

3. Or jordebok yver Hamar kapitelsgods 1540. Norske Regnskaber og
Jordebøger IV, s. 543 ff. Mykje blanding av norsk og dansk skrivemaate.

Af Furnæs

Namni no

Gieuedaall(!)

Gjevanol

Hoffuine

Hove (Hovin)

Hooll

Hol

Riideboo [Vang sokn]

Kluckene

Kluke

Flackestadt

Flakkstad

Marckestadt

Mar(ke)stad

Wardeijm

Vardom (Valom)

Wpszalle

Uppsall (Uffsal)

Kios

Kjøs

Skatteim

Skattom

Hoff paa Heguindt

Heggvinn er bygdenamn; Hov ukjent.

Næs

Tueijtom

Tveiter

Lundt

Ukjent no

Steinroff

Steru

Engom

Enger

Suartzhole

Svar(t)s(h)ol

Suadeboo [i Ringsaker]

Leenom

Leine

Steynsrudth

Steinsrud

Duszgaardt

Dusgard

Gauthegiordet

Ukjent no

4. Or jordebok 1590—91 for «the thre Bergen-huuss wnderliggendiss
leenne som er Nordthordelen, Sundtfiordt och Sundthordeleen». I
Riksarkivet. Fordanska.

Jøllsster schipperidt och Aallhuss sogenn

Namni no

Østenstadt

Insteinstad

Egaasz (og Eggaasz)

Eikaas

Støffring

Støvring

Hielmbreck

Hjel(m)brekka

Aareszetth

Aarset

Løffszetter

Løset

Suedall

Sviddal(en)

Berrig

Berg

Støffle

Støylen

Suedall

Sviddal(en)

Sollum

Solem

[[** Tabell forts. fra forrige side **]]

Namni no

Sørum

Saarem

Stranndt

Strand

Hammer

Ham(m)ar

Gieszdall

Gjesdal(en)

Asphoug

Ospehaug(en)

Quam

Kvam(m)en

Grimszbø

Grimsbø(en)

Hellgum sogenn

Pøllenn

Paulen

Klageg

Klakegg

Foszem

Fossem

Wiig

Viki (Vikja)

Kiøsznesz

Kjøsnes

Rippe

Ripe

Søgneszandt

Sygnesand

Sundt

Sunde

Duerszdall

Dversdal(en)

Møckelbust

Myklebost

5. Or matrikkelen 1723. I Riksarkivet. Jølster skipreide. Dei same
namni som i den fyrre lista og so nokre til til slutt er medtekne.

Aalhuus sogn

Østenstad

Eichaas

Støfring

Hielmbræche

Aarsetter

Grimsbøe

Qvamme

Løesetter

Svidal med Stølen

Yttreberg

Indreberg

Sollum

Saarem

Strand

Hammer

Giesdahl

Espehoug

Helgem sogn

Poulen

Klagæg

Fossem

Wiggen

Kiøsnæs

Rippe

Søgnesand

Sunde

Dversdahl

Møchelbust

Aamoed (d. e. Aamot)

Fond (d. e. Fonn)

Grebstad (d. e. Grepstad)

Wedeberg (d. ev Veiteberg)

Bygdenamni og gardsnamni er paa fleire maatar dei gjævaste av stadnamni
vaare. Men dei er berre ein lut, i tal, av heile namnetilfanget.
Stormengdi av hine namni vart ikkje fordanska so tidleg som i det 16.
hundradaaret. I røyndi var det ein heller liten part av naturnamni som
vart fordanska daa; for det var ikkje so mange slike namn som i det
heile vart skriftfeste so tidleg. Men etterkvart som fleire og fleire
av desse namni kom i skrift (og seinare paa prent), vart dei òg
fordanska. Folk fylgde mynstret fraa gardsnamni. Alt i det 16.
hundradaaret vart det skrive ymse (historisk-)topografiske arbeid um
Noreg og norske landsluter: Absalon Pedersson, Om Norgis rige;
Nommedals leens beskriffuellse; Lofotens och

Vesteraalens beskriffuelse, m. fl. Peder Claussøns Norriges
beskrifuelse vart ferdig i 1615. Ikkje faa av dei naturnamni som vart
lagde inn under dansk skriftmaal alt paa den tid, vart fordanska gjenom
desse arbeidi. Seinare skrifter av same slag, baade i det 17., men
serskilt i det 18. hundradaaret fordanska meir og meir av
namnetilfanget. Endaa til ein langt framkomen mann som Gerhard Schøning
(† 1780) hev det jamnast soleis i den store ferdaskildringi si at i
høgdi skriv han namni paa norsk fyrste gongen han nemner dei. Sidan
skriv han dei um til dansk. Det heile ser rotut ut. Konsekvente var
ikkje dei andre forfattarane heller; sume namn kom i norsk eller
halvnorsk form. Full konsekvens vart det ikkje i officielle dokument
eller paa kart heller. Av vanvare og faakunne slepte dei ymse spreidde
norske former til, oftast kanskje paa karti. Offentlege brev og
aktstykke lagde til kvar tid nye namn inn under dansk skrift. Kart som
er aa rekna paa tok dei til aa teikna i det 17. hundradaaret. Store
kartarbeid fær ein i det 18. hundradaaret. Serskilt dei militære tok
upp ei mengd med kart (handteikna). Fraa 1730—40-aari hev ein dei
namngjetne kartverki av brørne von Langen (det er ikkje militærkart). I
1761 kom det ut eit stort koparstukke Noregs-kart av O. A. Wangensteen,
og i 1762 eit kartverk i dubbelt so stor maalstokk yver Akershus
bispedøme, av den same. I 1773 vart Noregs Geografiske Uppmæling
grunnlagd, som skulde ha til uppgaave aa kartleggja landet systematisk.
I 1791—1803 kom dei fyrste sjøkarti ut. «Dei Grove’ske drafti», 7
kartblad i maalstokk 1 ∶ 225 000, utgjevne av Sjøkartarkivet i
Kjøbenhavn. I 1826 kom det fyrste amtskartet (privat). — Alle desse
kartverki skapte danske skriftformer for store mengder av stadnamn som
fyrr hadde funnest berre i norsk form (paa folkemunn). Soga um dei
norske stadnamni i hundradaari fyre 1800, vert daa ei samanhangande
soge um korleis meir og meir av namni vert lagde under dansk skrift.

Avnorskingi stogga ikkje eller minka, og vart ikkje mindre grundig
etter 1800, endaa Noreg daa snart fekk ei

sjølvstendigare styring, og endaa unionssprengjingi kom i 1814. Tvert
imot. Endaa til namn som fyrr i nokon mun hadde stade imot
fordanskingi, kunde no verta tvinga heilt yver til dansk. Namnet
Bonnefjorden ved Oslo t. d. (av gn. Botn-) hadde dei fyre 1800 skrive
baade Bonnefjorden (Bonde-) og Bundefjorden. I det 19. hundradaaret
vert det danske «Bundefjorden» ein-raadande. Og nye namn som vart
skriftfeste eller kom paa prent, fordanska dei i same mun som fyrr.

Det er noko tragisk aa sjaa paa framvokstren i denne greini i vaart
land etter reformasjonen. Kvart nytt kulturupptak som hev praktisk
eller vitskaplegt verd og vitnar um kulturell framgang og reisingsmakt
og um veksande evne hjaa nasjonen, vert til ei avnorsking. Kvart slikt
upptak legg meir og meir av det nasjonale namnetilfanget inn under eit
framandt skriftmaal.

Ein flokk av namn med serskilt verd for nasjonen kvarv i stor mun radt
ut or bruk i dansketidi. Det var dei gamle landskapsnamni. Mange av
deim bytte dei um med nyare namn, mest etter bustaden aat den høgste
embættsmannen i distriktet. Det var administrative nyskipingar som var
skuld i dette. Ein kann ikkje vita um det hadde gjenge annleis endaa um
dei politiske tilhøvi hadde vore annleis. Umskipingar i styringsmaaten
hadde det i alle høve vorte daa òg. Men kor det er, so er det visst at
ved dei umskipingar som faktisk kom, tok dei ikkje umsyn til den
nasjonale tradisjonen. Og dei nye administrative inndeilingsnamni fekk
dertil fordanska form naar dei kunde faa det.

Me skal nemna noko av det som fordanskingi i namneverket synte seg i.
Det er aa merka at sume av dei maalmerki og formene som høyrer dansken
til finst òg dialektisk som heimevaksne former i Noreg. Soleis linne
konsonantar for harde i den sudvestre barden av landet («den linne
stripa»), samandregne diftongar i Øysterdal og noko av Gauldal og sume
stader elles, tonelette vokalar avveikte til e fyrst og fremst paa
Upplandi (i langstava ord), vann for vatn i den sudaustre barden av
landet og i nordluten av Trums fylke, — og ymist anna. Men me set her
det aalmenne imot det aalmenne.I staden for harde konsonantar skreiv
dei linne: Ag(g)ershuus for Akershus, Kragerø for Kraakerøy, Laurvig,
Svelvig for Larvik (gn. Lagar-), Svelvik eller Sverdvik, Ringerige for
Ringerike, Krogstad (Akershus) for Kraakstad; Fladager for Flataaker,
Udsire for Utsira, Aamoed (ogso Aamodt) for Aamot, Hvidsten for
Hvitstein; Dybedalen for Djupedalen, Skibevig for Skipavik, o.s.b.

Diftongane ei, øy, au drog dei i hop; likeins sette dei inn y i staden
for ju, jo, jø mykje meir enn norsk talemaal gav rett til: Stenkjær for
Steinkjer, Eger for Eiker, Egeberg for Eikeberg, Lerfos for Leirfoss,
Tved(t) for Tveit, Krogkleven for Krokkleivi, Bredvold for Breidvoll;
Vadsø, Vardø for Vatsøy, Vordøy (Vaarøy eller Vardøy), Røgen for
Røyken, Ødegaard for Øy(de)gard, Leirdalsøren(!) for Lærdalsøyri;
Nøstdal for Naustdal, Østbygden (Tinn) for Austbygdi, Østsinnen for
Austsinni(n), Ved kgl. res. 8. okt. 1926 brigda riksstyret soknenamnet
Østsinnen til Østsinni. Det som eigenleg gjer namneformi unasjonal vart
staaande att. Strøm (t. d. i Bodin Nordland) for Straum, Røeland
(Telemark) for Rau(d)land, Søraas(!) for Sauraas, — Guldalen, Gula for
Gauldalen, Gaula, Skrivemaatane «Guldalen», «Gula» kjem seg nok ikkje
av uttaleformene «Gøldalen», «Gøla» (Gol-) som finst eit godt stykke
ned gjenom Gauldalen. Dei stend ved sida av slike skrivemaatar som
Huchenæs etc., og Tuderø, Gu(d)sdal for Tautra, Gausdal, o. m. fl.
Huchenæs (1723) for Haukanes, Gudstad (Aker) for Gaustad, (gn.
Gaustastaðir), Fusche (Gaular o. fl. st.), for Fauske, Waxtiol (1723)
for Vaagstaule (Manger); Dyb-, som nemnt, for Djup-; Lysaaen for
Ljosaai eller Ljøsaai, Lysne (Lærdal) for Ljøsno, o.s.b.

I tonelette stavingar gjorde dei i regelen alle vokalar um til e;
Hammer og Lillehammer (bynamni) for Hamar og Litlehamar, Kobbervig for
Koparvik, Kinservig for Kinsarvik, Krødsherred, Sandeherred for
Krødsherad, Sandeherad, Lesje, Jelse, Fuse for Lesja, Jelsa, Fusa,
Aasene, Sandene, Fjordene for Aasane, Sandane, Fjordane; Torpe
(soknenamn i Hallingdal) for Torpo,

Milde (Fana) for Mildo; Borgen for Borgund (utt. Bårgån(d), Bårgond),
o.s.b.

Norsk maal hev jamt skilt millom tri kyn. I millomnorsk tid gjorde det
norske maalet skilnaden millom hankyn og hokyn større enn fyrr, for n i
bundi form av hokyn fall burt i tala, medan n i bundi form av hankyn
vart staaande; n i hokyn var stutt fraa gamalt, men i hankyn lang.
hokyn kom med det til aa utljoda paa vokal, men hankyn paa konsonant.
Denne nye skilnaden tek til aa syna seg so smaatt i skrift i det 15.
hundradaaret, med di n kann vera burte i hokyn: Þionosto for gn.
Þionostan 1429 (Stavanger), Sjaa Hægstad, Rygjamaal s. 70 f. Vikebygdi
for gn. -bygðin ca. 1480—90 (Vik i Sogn), Munkeliv klosters jordebok;
DN XII, s. 233. strande for gn. strǫndin (Vestagder). Sjaa Hægstad,
Indre Sudvestlandsk 1, s. 163. Dansk gjekk ein annan veg og let hankyn
og hokyn falla saman («fælleskjøn»). I nynorsk tid vert det difor ein
hovudskilnad millom norsk maal og dansk skrift at det norske maalet
held uppe hokyn, dansken ikkje. — Dei norske stadnamni vart i dette òg
tilskipa i skrift etter dansk: Øen for Øyi eller Øya, Vigen for Viki
eller Vik(j)a.

I inkjekyn fleirtal, bundi form, fall ogso n i utljod jamtyver burt i
norsk: gn. húsin, nyn. husi og husa; men dansk let inkjekynsordi faa
same endingi som «fælleskjøns»-ordi: husene. Dei norske stadnamni fekk
den danske endingi: Langfjeldene (norsk: Langfjelli). — I det heile
vart bøygjingsformene danske.

I staden for tvifeld konsonant i utljod og stavingsending fekk dei med
tidi einskild konsonant: Klageg for Klakegg, Fos for Foss (gn. Fors,
seinare Foss), Oplandene, Opdal for Upplandi, Uppdal.

Ei mengd ord elles fekk dansk form: gaard, ager, græs, skov, vei, høi
(stundom), vand, bund, bo, bro, muld, kul, hul, skud («Skudshorn»), sø,
kirke, lille, lav, osb. — for gard, aaker, gras, skog, veg, haug, vatn,
botn, bu, bru, mold, kol, hol, skot, sjø, kyrkje, litle (lisle), laag
osb.

Dertil kom at i alt anna òg fylgde dei jamnast dansk ortografi: t. d.
fjeld, vold, grund for fjell, voll, grunn. Ortografien vart vanskapt i
det 16. hundradaaret med ei stor mengd uturvande bokstavar; sjaa
namnelistone her framanfor. Seinare sparde dei ein god mun meir paa
bokstavane. Men ortografien heldt seg uhamsleg i hundradaari etterpaa
ogso: med mengder av stumme b’ar og h’ar og e’ar, og w, sch, ch, ck, z
etter tysk mynster.

Attaat fordanskingi — og den ortografiske fortyskingi — kom det at
mange namn vart misskrivne og mistydde, og forrengde paa den maaten.
Det var rett nok ikkje noko som var sermerkt for vaart land eller for
ei serskild tid, — slikt hender alle stader og til nokor kvar tid. Men
maaltilhøvi her i landet gjorde at dei reint meiningslause namni vart
fleire her eit bil enn dei hadde turvt verta um tilhøvi hadde vore
normale.

Naar fordansking og fortysking og mistyding fekk gjera kvar sitt, var
det ikkje alle namn som vart so lette aa kjenna att. Sume kann vel
tykkjast løglege. Nokre døme, reint paa slump, kann nemnast. Bynamnet
Sarpsborg, — som dei uttala paa Austlandet utan p og med «tjukk» rs,
Den same tjukke ljoden hev dei vida ved ls (härs). — skreiv dei eit bil
mest Salsborg, og ogso Saltzborg, Salsbwrghe o. dil.; Falk og Hægstad,
Utredning om norske bynavn s. 7. Norske Rigsregistranter osb. so kunde
folk kjenna att det tyske Salzburg, dei som visste um det. Det gamle
soknenamnet Lautin paa Heidmark (= Løten no) fekk ofte skrivemaaten
Leuthen og Leuten, Leuthen t. d. DN IV 799, 1527. Leuten t. d. i matr.
1723. Leuthen var i bruk enno i det 19. h. aa. so det kunde sjaa tysk
ut det òg. Stundom naar dei skulde skriva um ladstaden Østerrisør i
kongskancelliet, skreiv dei «Østerrigs Øer». Norske Rigsregistranter X,
s. 114 (1650), XII, s. 169 (1658). Gardsnamnet Geisar i Lom skreiv dei
Giedser (1723), Gjedser (matr. 1838), og Føyen i Nøterøy: Fyenn (1593).
Eidsberg — uttala no Essber — er skrive Isberg1522,DN I, s. 770. og
gardsnamni Tyssaa, Tysse, Fausk vart til Thøsenn, Tøsenn, Fusk.NG XI,
s. 331, 227, 34. I Olav Engelbrektssons jordebok (s. 90) er Klæbu i
Sørtrøndelag ein stad fordanska til Kledebodernæ, og Carl B. Roosen
retta paa kartet sitt fraa 1829 Laagen (Numedal) til Laaven. Andre namn
fraa kartet aat C. B. Roosen er t. d. Tonhoff for Tunnhovd (Tonnhovd),
Ørsteen for Ørsta. For Kviteseid — gn. Hvitiseið — fekk dei Hvidesøe,
som vart det vanlege, for Fana sokn Phannøe (1611), Fanøe. Nordhordland
og Sunnhordland vart til Nordhord Lehn og Sundhord Lehn — soleis skreiv
dei til ut i det 19. hundradaaret. Soknenamnet Snaasa i Nordtrøndelag —
som kjem av gn. snǫs f., berg-nos, berg-knatt — retta dei til Sneaasen
(1725 og seinare). «Man troer i almindelighed, at Sneaasen har sit navn
af de mange, med snee bedækkede aase, der strække sig op under
fjeldsiderne paa flere kanter af bøygden,» skriv ein forfattar i 1813;
han trudde elles ikkje sjølv paa den forklaaringi, men han skreiv
Sneaasen like godt.Svend Busk Brun, Om Sneaasen. Det Kgl. norske
Vidensk. Selsk. Skrifter I, s. 171. Det gamle Heidmark — uttala no i
sjølve bygdene: Hemarka — skipa dei til etter dansk: Hedemarken; og
Grannebygdi Gausdal gjorde dei som vilde skriva rettast um til Gusdal
(1530),Soleis enno langt ned i det 19. hundradaaret; t. d.
«Morgenbladet» 1841, nr. 27. eller som sume skreiv: Gudsdal; daa hadde
dei forklaaringi til baae namni ferdig: «Da Sante Olluv rejsede igienem
Oplandet, og paa Hedemarken fant saa meget afgudiske særmonier, skulde
[han] derfor sige, at det var et hedensk land, men da St. Olluv kom til
Gusdal har han fundet det mere rænsed fra de hedenske skikke og derfor
have kaldet det Gusdal.»Bygd og Bonde 1921, s. 99. Simen Fougner,
Forsøg til en kort beskrivelse over Gudsdals præstegield (1778).
Forfattaren refererar denne namneforklaaringi, endaa han ikkje
garanterar for henne. I «Fedraheimen» for 11. mars 1885 stend aa lesa:
«Paa Agder ligg ein gard heiter Kvitshaug, hjaa aalmugjen daa, men i
skrift heiter det Qvægshøi. Ja Qvægshøi! Kunde ein ikkje ynskja, at alt

vaart «dansk-norske Qvæg» laag inne i haugen, væl forvara?»Meint lyt
vera ein gard i Fjære i Austagder. Etter NG VIII, s. 124 er uttala
Kvikksau d. e. Kvikshaug. Skrivemaaten Qvægshøi (Qvægshøy 1723.
Quegshøie 1670) er like fullt eit godt døme paa reint mislukka
fordansking.

Tilstoda ikring 1814 var daa soleis: Fullt av namn hadde vorte forvende
ved mistyding og slarv. Ein fortyska ortografi skjemde framleides ikkje
so lite. Namni — dei som hadde fenge skriftform — var fordanska
jamtyver. Sume hadde alt ein etter maaten lang dansk skrifttradisjon,
det var serskilt gardsnamn og bygdenamn og nokre bynamn; ved andre var
den danske tradisjonen stuttare, sume var heilt nyleg avnorska.
Avnorskingi skreid fram likso hegdelaust som fyrr.

Fordanskingi var det som hadde mest aa segja. Imot den hadde alt hitt
mindre paa seg. For um det var tjukt av namn som dei hadde mistydt og
slarveskrive burt i meiningsløysa, vart det like vel ein mindre slump
av alle namni under eitt. Og fortyskingi — i dei namn som ho synte seg
— gjekk berre paa det ytre, paa stavemaaten. Ho hadde ikkje fenge makt
yver sjølve namni, korkje yver stomnen eller endingane.Jfr. like vel um
bynamnet Bergen i siste bolken. Fordanskingi derimot gjekk tvert
igjenom namneverket — alt som skrive var; ho hadde skapt namni
spraakleg um. Ho er det som gjev karakter til den uskipnaden det norske
namneverket var kome ut i.

Sernorske former er undantak som ein lyt leita etter millom det
unorske. Dei er nedsette tilprovincialismar. Dei hev alle karaktermerke
som høyrer til soleis: dei stikk seg fram paa slump; dei kjem av
faakunne og vanvare og hjelpeløyse, og dei stend ringt i miliøet. Og
folket sjølv hadde lært seg til aa sjaa paa dei norske skrivemaatane
som noko ringare, som provincialismar, og paa det danske som «rett».
Det var med namni som med maalet elles soleis.Sernorske ord elles sette
nordmenn nettupp merket «provincielt» paa. Ein mann skreiv ei
bokmelding i ei norsk avise i 1842, altso mykje lenger ut i
hundradaaret. Det var um ei lærebok i geografi. Bokmeisteren hadde
nytta m. a. ordet «aasdrag». Meldaren protestera; ordet var «selvgjort
eller provincielt». Det var eit ord som «vel kan være betegnende, men
til hvis udbredelse en skolebog ei bør benyttes» («Morgenbladet» 1842
nr. 90).

Ein kann segja at fyrstundes i det 19. hundradaaret var dansken i
namneverket meir grunnfest enn nokosinne. Og makti hans var i vokster:
umdøypingi tok meir og meir med seg. —

Og like vel var det ei mengd med norske stadnamn som enno ikkje hadde
vorte fordanska, det endaa um ein ser burt fraa provincialismane i
jordebøker og andre skrifter. Det var den ovstore mengdi med namn som
framleides i det heile ikkje hadde fenge skriftform. I røyndi var det
dei fleste namni, som til daa ikkje hadde vorte uppskrivne.Det er nok
soleis den dag i dag, og framtidi avgjer um slike namn no skal faa
norsk skriftform med ein gong eller ei. Dei livde paa folkemunn berre i
norsk form. Og dei namni som var fordanska i skrift, hadde framleides
si norske talemaalsform.

I dette laag det vilkaar for ein nasjonal reaksjon imot dei danske
skriftformene. Ein sovoren reaksjon var ved denne tid ikkje so langt
undan.

ANDRE BOLKEN.

Naar man spørger, hvad et lands rette navn er, er det ingenlunde det
som naboer eller fremmede behage at betegne det med, men det som
landets børn bruge, hvilket er ligesaa rigtigt, som at det er en
persons rette navn, som han selv kalder sig, og ikke det, som efter en
fremmed udtale er oversat.
(E. J. Jessen, Det Kongerige Norge, Tom. I s. 141. Kj.h. 1763.)

  Det nasjonale vendet.

Reaksjonen mot det uavgrensa herredømet aat dansken og mot annan
uskipnad i namneverket tok til i 1830-aari. At denne reaksjonen kom
just daa, er ikkje nokon slump. Det heng i hop med det aalmenne
vitskaplege og nasjonale framskotet i dei aari. I denne tidi var det
Rudolf Keyser og P. A. Munch tok til aa leggja grunn under ein norsk
maalvitskap og ein norsk historisk vitskap. I 1832 hadde Munch kasta ut
«maaltanken» sin um «at bringe en af vore reneste almuedialekter i en
ordentlig form sammenholdt med vort oldsprog». Same aaret hadde Jonas
Anton Hielm gjeve den namngjetne, klaarsynte orienteringi si um
maaltilhøvi i Noreg. Henrik Wergeland freista taka litt av norske ord
og former upp i maalet sitt, og i 1855 sende han ut artikkelen «Norsk
Sprogreformation»; det er baade program og eit teoretisk verjemaal for
uppnorsking av det danske bokmaalet i Noreg. Det er den fyrste uroi
kring maalspursmaalet somsoleis melder seg. — I det heile: interessa
for den gamle nasjonale historia og det gamle nasjonale maalet vert
sterkare i denne tid. Sume fer til aa interessera seg for norsk
talemaal i notidi med. Trongi til kulturell sjølvhævding kjem
kraftigare fram.

Denne aandelege og nasjonale vakningi er det som er bakgrunnen for det
nasjonale kravet um at dei skulde venda attende til eit norsk grunnlag
i namneverket ogso.

Det kravet som soleis vart reist i 1830-aari, hev seinare auka paa —
seint fyrstundes, snøggare sidan, ofte ujamt.

Soga um dei norske stadnamni skifter ved det karakter etter 1830-aari.

Fyre 1830 var der eitt straumdrag: burt imot større og meir aalmenn
danskedom.

Etter den tid hev det vore tvo straumdrag — liksom ein straum og ein
motstraum. Paa den eine sida hev ein det same straumdraget som fyrr:
meir og meir av namnetilfanget hev vorte lagt under dansken, med di at
større og større mengder av namni hev vorte uppskrivne i bokmaalsform
fraa nytt av — paa kart, i andre officielle publikasjonar, og elles. Og
det som ikkje hev mindre aa segja: dei danske formene — baade gamle og
nye — hev vorte meir innarbeidde, med di det i det heile hev vorte
skrive og prenta og lese mykje meir enn fyrr. Skulen hev hjelpt stort
til med aa arbeida unorske namneformer inn; likeins avisone og den
aukande forretningsverksemdi og heile den aukande trafikken; dertil det
kommunale sjølvstyret, med di dei styrande i bygdene hev maatt til aa
skriva, og dei hev skrive namni so godt dei kunde i bokmaalsform, likso
vel som det andre; fyrr berre sagde dei namni, og daa paa norsk.

Paa hi sida hev ein attervendingi til norsk. Det er motstraumen; han
hev auka i makt fraa tid til tid.

Dei tvo straumdragi er til den dag i dag. Det nasjonale straumdraget
hev naatt fram til aa verta sterkast no, fær ein segja. Skulane skal
soleis no ifraa dei aller siste aari av, etter teorien i minsto, hjelpa
til med aa arbeida inn norske namnformer; det ikkje berre skular som
hevteke norsk til upplæringsmaal i det heile, men alle skular.
Kommunestyre og avisor som hev teke norsk maal i bruk, hjelper til med
det same. Likeins litteraturen paa norsk. Norsk skrivemaate i stadnamn
fær studnad — um so studnaden enno er ujamn — fraa centralstyringi. Og
dei aalmenne synsmaatane kring desse spursmaali hev skift i vide
krinsar av folket.

Me skal no fortelja noko um arbeidet ned igjenom for uppnorsking av
namni.

  Matrikkelen 1838.

Den reint ytre orsaki til at spursmaalet um tilbake-nasjonalisering av
stadnamni kom upp i 1830-aari, var ei heilt praktisk sak. Det var ein
revisjon av matrikkelen, som dei heldt paa med daa. Og den vesle
uppnorskingi som det vart ved dette høvet, kom òg einast — beinveges —
matrikkelen til godes.

Ved lov fraa 17. august 1818 hadde Stortinget vedteke at det skulde
arbeidast ut ein ny matrikkel. Ein kommissjon hadde arbeidt med
ny-matrikuleringi fraa 1820 av.Kommissjonen var tilsett ved kgl. res.
den 27. decbr. 1819. I 1835 var kommissjonen til endes komen med sjølve
arbeidet sitt, noko seinare vart han uppløyst. Daa
matrikuleringskommissjonen var ferdig, skulde dei prenta matrikkelen.
Og daa var det spursmaalet um korleis dei burde skriva namni kom upp:
um dei skulde skriva plent som det hadde vore vanlegt lenge daa, eller
faa eit umskifte. Spursmaalet vart reist heilt principielt med ein
gong. Og det vart peika greidt paa at det laag noko unormalt i den
fordanskingi som raadde; so det trongst ein umsnunad.

Den som tok spursmaalet offentleg fram og reiste uppnorskingskravet
baade greidt og kraftigt, var ein innsendar som skreiv eit innlegg i
«Morgenbladet» 1836 (nr. 230, 17. august). Den artikkelen merkjer ut
eit vendepunkt.

Me skal gaa igjenom denne artikkelen. Og for di hanmaalber ein tanke
for fyrste gong — det me veit —, og dessutan ikkje er so lett
tilgjengeleg for dei fleste, skal me gjera gjenomgaaingi so grannsam
som mogeleg.

Innlegget, som er utan yverskrift, er ikkje so langt, det fyller paa
lag 3 av dei nokso smaae «Morgenblads»-teigane fraa den tid. Det er
sterkt agitatorisk, og beiskt og polemisk. Tonen imot Danmark er hatig,
soleis som det var vanlegt i patriotiske stykke i den tidi. Paa same
tid gjeng det ein varm nasjonal eldhug gjenom heile innlegget.

Innsendaren slær fast med ein gong at det var unormalt og uverdigt at
stadnamni hadde vorte avnorska. Avnorskingi var minne um gamalt
usjølvstende. Alt i denne innleidingi finn innsendaren den polemiske
tonen: «En af de besynderligste og mest stødende levninger fra
danskevældet — byrjar han — er at steder og provinser hos os stundom
have et danskt navn, som bruges i skrift, og et norskt, som bruges i
tale. Det har altid været et herskende folks vis at drive sin foragt
for det undertrykte saa vidt, at de omdøbte det sidstes egennavne for
aldrig at behøve at nedlade sig til at udtale de samme lyd som det.»

Innsendaren jamfører Noreg med Ungarn. I Ungarn hadde dei havt
austerrikingane til herrar, og dei hadde døypt dei ungarske namni um
til tysk. Men det var den skilnaden, at her i Noreg var dei komne endaa
eit stig lægre ned enn ungarane var komne i Ungarn: ungarane hadde
aldri byrja aa bruka dei tyske namni sjølve, men nordmennene, dei hadde
teke til aa nytta dei danske namni.

Innsendaren gjev ei historisk attersyn til aa visa korleis det hadde
kunna gaa so gale her. Dansk maal hadde vorte innført ved «uafladelige
bestræbelser» fraa dei danske si side, «gjennem alle de midler, som
staa til en regjerings raadighed — retsforhandlinger, love,
prækestolen, den offentlige undervisning». Det gamalnorske maalet hadde
vorte reint ut-øydt or litteraturen og or munnen aat dei dana. «Med
folket var man mindre heldig, ti endnu talede to tredjeparter af det et
mere eller mindre islandiserende sprog.» Men danskane stogga ikkje med
aa øyda ut maalet, likso lite som austerrikingane i Böhmen og Ungarn;
makt-ovmodet dreiv deim lenger; — «ogsaa landet maatte omdøbes, ethvert
spor af folke-ejendommelighed maatte bort. Landet maatte gives udseende
af altid at have været beboet af danske. Den danske junker, som blev
amtmand i Norge, maatte fritages for at udtale nogen lyd som han ikke
havde hørt i barndommen paa sine kjære sletter eller Kjøbenhavns
gader.» Ogso den fortyskingi som ein hadde fenge, var danskane skuld i:
«Stundum vilde vel en saadan person vise sine kundskaber i tysk med at
omdanne eller i det mindste ortografere et ord paa sin lybsk. Og da den
tyske indflydelse under Oldenborgerne hvilede tungt paa baade Norge og
Danmark, var det altid i regjeringens og dens kreatures hensigt, at
fortyske saa meget som muligt.»

Tvo klassor av namn nemner so innsendaren serskilt, som denne brutale
medferdi hadde gjenge utyver.

Det var for det fyrste gardsnamni; — «vor matrikels forunderlige
omdøbning af steder og gaardsnavne,» talar han um.

For det andre var det dei gamle landskapsnamni. Danskane hadde øydt ut
dei namni av illvilje, og sett nye namn i staden av politiske umsyn:
«Et ældre norskt navn, som mindede om selvstændighedstiden, maatte i al
fald give plads for et andet, der om end norskt, dog stod i nærmere
berørelse med det danske vælde. Saaledes bleve vore provinsers ældgamle
navne afskaffede og nye sattes istedet, enten til minde om en elsket
Oldenborger, eller for at forherlige den gaard, hvorpaa den danske
tvingherre havde boet. Istedetfor Thelemark fik vi derfor Bratsberg,
istedetfor Vestfold Jarlsberg og Laurvig, fremdeles Buskerud, Nedenæs,
Christians Amt, Nordre- og Søndrebergenhus for at vi aldrig skulde
glemme at slotsherren eller sædegaardsejeren var distriktets egentlige
behersker og vigtigere i kongens øjne end alle dets beboere. Aldeles
som i Asien og Afrika Afghanernes land kaldes riget Kabul,sikernes
kaldes Lahore, Asjantiernes land, riget Kumassi, for derved at
anskueliggjøre herskerens alvælde og landsboernes intethed.»

Innsendaren harmar seg ille for dei gamle landskapsnamni, som hadde
kome so tregeleg burt.

Og han undrar seg spottande yver kvifor det norske folket i det heile —
no etter frigjeringi fraa Danmark — framleides «opbevarer de gamle
uselvstændighedsmærker med omhyggelighed istedetfor at lade dem falde
sammen ved deres egen raaddenhed. Ti — so stend der — saa ugjenkaldelig
tabt end det gamle sprog er, leve dog endnu de fleste gamle gaardsnavne
i en temmelig ægte form hos det hele folk, saa-at de sikkert ville
fortrænge de danske og tyske, fra det øjeblik de sidste unddroges
regjeringens og lovenes kunstige opretholdelse.»

Etter dette tilrennet kjem innsendaren med det praktiske framlegget
sitt:

Der skal prentast ein ny matrikkel. Dér er høve til aa gjera ein
reform. I den nye matrikkelen burde ein faa namni revidera av ein
kunnig mann, som vart sett til det.

Innsendaren peikar endaa til paa ein mann — utan aa nemna namnet —, som
hev samla paa tilfang til Noregs gamle geografi i mange aar or gamle
pergamentbrev og sogor, og som dessutan hev samla seg kunnskap i detalj
um Noregs topografi ved kartarbeid og ferder i fedrelandet. Den mannen
vilde vera høveleg til aa gjera revisjonen, meiner innsendaren. Det er
tydelegt at det er kaptein Gerhard Munthe han meiner.

Innsendaren strikar under at det var ikkje berre ortografiske rettingar
han vilde ha, slike som Schougstad til Skovstad, «eller Skogstad
kanske». Det skulde vera ein grundigare og nasjonal revisjon. Til prøve
paa korleis han tenkte seg det set han upp ei liste med namn fraa Toten
baade med den gamle skrivemaaten og med den som han fyreslær. Dei
revidera namnformene hadde ein vitskapsmann hjelpt honom med, fortel
han, og «udledet af gamle dokumenter». Her er lista; i fyrste teigen
stendnamnet soleis som det er skrive i «den gamle matr.», og i den
andre stend «det rigtigere navn».

Opsahl

Opsal

Steenskoug

Stenskog, Stejnskog?

Faarlund

Fyrilund?

Hveem

Hvejm?

Halvorsrud

Halvardsrud

Fossen

Forshejm?

Klavestad

Klauvastad?

Homb

Hom

Molbache

Molbakke

Aamodt

Aamot

Kaabberstad

Kofferstad?

Gihloug

Gjejlo? Jejlo?

Undesløs

Yndilaus?

Elton

Eltun

Hexhuus

Hægshus

Alvstad

Alfstad

Thune

Tune

Staboe

Stabu

Indahl

Indal

Kolleboe

Kolabu

Schjefstad

Skjefstad

Røse

Røjse

Dystad

Dyste

Gaardløs eller Garløs

Gardlaus

Skejten

Skjejten

Hexum

Hægshejm

Grosæt

Grotsæt (grjot isl. en sten)

Flækkesoug

Fylkishoug?

Revold

Røvold

Glæmmestad

Glamastad

Negaard

Nergaard, Nergård?

Nøckleberg

Nøkleberg, Møkleberg?

Vestrum

Vestrhejm

Suchestad

Sukkestad

Ein ser at i denne lista hev innsendaren rettingar av ymse slag.

For det fyrste er der gjenomført ei meir endefram rettskriving, t. d.
Opsal for Opsahl, Molbakke for Molbache, Aamot for Aamodt, Hom for
Homb, Skjefstad for Schjefstad. Uturvande vokalar er burtkasta. Det
siste legg innsendaren mykje lag paa, so han hev ei serskild
grunngjeving for det. Han skriv: «At de i denne opsats anførte navne
ere skrevne efter udtalen med udeladelse af alle hjælpevokaler, maa
ikke forundre nogen. Skal det nogetsteds være nødvendigt at bortkaste
de vokaler, som kunne misforstaaes, maa det være i egennavne, hvor man
ingen anden vejledning har til læsningen end de bogstaver man ser for
sig. At ordet steen ikke udtales ste-en skjønner enhver om det blev
skrevet med tre e’er, men at gaardsnavnet Steen ikke skal udtales
Ste-en, eller at Tveit skal udtales Tvejt, ikke Tve-it, maatte man være
en profet forat kunne vide. Men dette er noget, som enhvers
skjønsomhed, til hvem et saadant værk blev overdraget, nok vilde
tilsige ham.»

For det andre hev ein ei rad med uppnorskingar i lista. Serskilt ser
ein at innsendaren krev diftongar: t. d. Røjse for Røse, Gardlaus for
Gaardløs; dertil krev han fulle vokalar i tonelette stavingar der som
uttala hev det: Glamastad for Glammestad, — eller der som innsendaren
trudde det fanst i uttala: t. d. Kolabu for Kolleboe (utt. kålbu),
«Yndilaus» for «Undesløs» (utt. unnerslaus). Hard konsonant hev ein i
dømet Tvejt i citatet her tett ovanfor (i sjølve lista stend dertil
Aamot, Grotsæt, Nøkle- eller Møkleberg; men dei dømi er ikkje so
rettleidande). Andre uppnorskingar er Stabu, kolabu for Staboe,
Kolleboe, Nergard for Negaard (dette dømet set innsendaren upp under
tvil, han veit ikkje kva som er uttale, men Gardlaus stend utan
spursmaalsteikn).

For det tridje kann ein nemna nokre etymologiske restitusjonar, som er
meir indifferente nasjonalt set — slikt som Halvardsrud for Halvorsrud,
Hægshejm, Vestrhejm for Hexum, Vestrum. Ogso ved desse restitusjonane
hev elles innsendaren visst meint aa fylgja i hovudsak den røynlege
uttala i notidi. Men det synest vera meiningi hans at noko lyt ein
stundom bøygja av ifraa uttala so ein kann faa vyrdelegare
tradisjonelle former med klaarare tyding. Han segjer: «Fremdeles, som
nu paa Totn, at skrive Flækkesaug, Hexhuus og Hexum, vilde være
latterligt om end den gamle betydningsfulde form Fylkishaug, Hægshus,
Hægshejm, kan være noget forandret ved udtalen (understrikingi
her).Fleire av dei formene som innsendaren fyreslær er falske, anten
for di han ikkje kjende den gamle formi (soleis t. d. «Vestrhejm», det
er eit gamalt vin-namn), eller for di han ikkje kjende uttala (t. d.
Røvold, uttala er Revol). Men det er ikkje det som hev mest interesse
kor godt innsendaren hev raaka det i det einskilde med framleggi sine;
det interessante er dei principp som han vil ha lagt til grunn for ein
namnerevisjon.Innsendaren hadde klaart fyre seg, «at en saadan
forandring fra dansk til norsk, eller rettere en gjenindsættelse af
vort gamle sprog i dets rettigheder», ikkje var vandelaus; ein kunde
ikkje gaa fram «ganske mekaniskt». Det kunde vera tvil um uttala ved
mange namn — «til exempel om totningen siger Stenskog eller Stejnskog,
ligesom udtalen af de øvrige med ? betegnede navne i min fortegnelse er
tvivlsom.» Men slike tvilsmaal um uttala maatte ein kunna gjera ende
paa med at ein sende liste yver gardane til futen, og futen so spurde
bøndene paa tingi. Og i det heile: «at sagen ikke er aldeles let kan
ikke være nogen grund til at undlade et saa interessant arbejd, men kun
for at betro det til en kyndig.»

Det er ei umbot alt igjenom innsendaren krev. Kravet gjekk etter
meiningi ut paa aa faa matrikkelen fullnorsk att — ein tanke so djerv
og heil at det stend vyrdnad av det.Heilt fri fraa det danske
skriftmaalet hev innsendaren like vel ikkje greidt aa gjera seg. Han
held paa einskild, ikkje tviskriven konsonant i stavingsutljod etter
stutt vokal (Opsal), og skriv -vold naar han meiner -voll. Kor mykje
han hev vore bunden i dilike ting, er ikkje so godt aa sjaa av den
stutte lista han hev sett upp. Men det ser ut som innsendaren hev vore
i tvil, um eit sovore program vilde faa framgang med det same. Difor er
det vel at han slær frampaa til slutt um, at heller enn aa faa ingi
umbot, kunde dei gaa ein millomveg. Men ikkje daa heller er det
kompromisformer han vil ha: dei kunde prenta den danske og den norske
formi jamsides i matrikkelen, meinte han. Det maatte i minsto «være en
bedre udvej end at lade alt blive ved det nu bestaaende».

Innsendaren i «Morgenbladet» namngjev seg ikkje. Men heile gjerdi paa
artikkelen, tanken og tonen, og ymist ortografisk — som det at dei
plent maa skriva ej og ikkje ei —, fær ein til aa tenkja paa L. Kr.
Daa. I 1841 fær ein full visse for at det er han som er forfattaren.
For daa prentar han heile stykket upp att i bladet sitt «Granskeren» og
segjer at han hev skrive det.

Ein vert ikkje undren yver at det er L. Kr. Daa som hev kome til aa
kasta ut eit sovore framlegg. Han hadde

studera historie og gamalnorsk. Same aaret som han skreiv denne
artikkelen, reiste han i «Morgenbladet» kravet um at dei filologiske
kandidatane skulde læra gamalnorsk eller eit livande maal, i staden for
hebraisk. Han var ihuga med i den nasjonalpolitiske rørsla i 1830-aari.
I rettskrivningssaker var det den store danske maalfrødingen Rasmus
Rask som var læremeisteren hans. Rask kravde ein endefram skrivemaate,
og so ein ljodrett skrivemaate etter uttala. Hjaa ein nasjonal-huga
nordmann laut det snu seg um til eit sterkt nasjonalt krav. — Den
skandinavismen i maalspursmaal som Daa ogso kom til aa gjera seg til
talsmann for, merkar ein ikkje det ringaste til i denne artikkelen. Det
var no òg serleg lite naturlegt rom for skandinavisme i ei sak som
denne. Det er sernorsk patriotisme som ber dette innlegget aat Daa.

Det saag ikkje ut, til aa byrja med, som det skulde verta stort av den
umboti som Daa kravde. Finansdepartementet sette
matrikuleringskommissær kaptein C. Blichfeldt til redaktør for den nye
matrikkelen. Lovi um at matrikkelen skulde prentast er fraa ^17⁄[12]
1836. Blichfeldt vart sett til redaktør ved kgl. res. den ^6⁄[5] 1837.
Han vart sett til arbeidet i 1837. Blichfeldt gjorde ortografien meir
endefram, serskilt med di han skifte ut c, ch, w, og sette t for dt
(Aamot). Og han retta eitt og anna av dei namni som var mest
meiningslaust forrengde, t. d. Nordhordlehn til Nordhordland. Men elles
gjorde han ikkje nemnande spraaklege brigde. Dei brigdi han gjorde med
rettskrivningi, synte nok; men matrikkelen hans er ikkje noko brot. Han
løyser seg ikkje ifraa det skriftmaalet som var i bruk. Tvertimot var
det nettupp dette skriftmaalet som var mynstret; Blichfeldt stræva med
aa lempa namni etter det endaa betre enn fyrr. Dei ortografiske
rettingane var tenkte til, og var fordanskingar. Nokor uppnorsking
kunde det ikkje daa verta.

Men Blichfeldts matrikel var so uvitugt redigera, at han helst var
ubrukande.Sjaa Den Constitutionelle 1838 nr. 267. 270. 271. 285. 295.
296. Granskeren 1841. 4 hefte nr. 18. Rigstidende 1839 nr. 5. 6. Alt
fyrr han var ferdigprenta, tok riksstyret kongeleg resolusjon (29.
decbr. 1838) paaat det skulde prentast ein ny matrikkel med det same.
Finansdepartementet tilsette ein annan redaktør, fullmekt i
Revisjonsdepartementet B. Plesner (seinare kom cand. jur. P. A.
Borchgrevink i hans stad). Og dessutan sette det denne gongen ein mann
til aa ha serskilt tilsyn med skrivemaaten paa namni. Det var den
mannen som Daa hadde peika paa i «Morgenblad»-artikkelen sin,
kapteinGerhard Munthe. Han kom til aa gjera mange spraaklege brigde med
matrikkelen. Og um han so ikkje i alt hadde dei same principp som Daa,
var like vel mykje av det han gjorde i samsvar med det Daa hadde kravt.
Ein maa tru at Munthe hev kjent artikkelen til Daa og i nokon mun hev
teke umsyn til han.

— Det offentlege kunde snaudt ha funne nokon mann den gongen som var
betre skikka til aa staa fyre ein spraakleg revisjon av matrikkelverket
enn Gerhard Munthe. Det var rett det som Daa hadde skrive um honom.
Munthe hadde drive med kartarbeid sidan 1811. Han hadde lese
gamalnorsk, og hadde gjort vidfemnande granskingar um Noregs historiske
geografi. Dei geografiske merknadene som han gav til Jacob Aalls
Snorre-umsetjing — ho kom ut med dette bilet, 1838—1839, «brød en
aldeles ny bane i den geografiske oldforskning» (P. A. Munch). Jacob
Aall skreiv sjølv um dei at dei «udgjøre værkets høieste pryd».
Granskingane sine hadde Munthe bygt for det meste paa uprenta kjeldor:
jordebøker og diplom; diplom hadde han gjenge igjenom i tusundtal. Med
dette hadde han fenge betre kjennskap enn nokon daa til korleis namni
var skrivne i det gamle norske maalet. Og kartarbeidi hans laut òg ha
hjelpt honom til aa verta meir enn vanleg kjend med det norske
namneverket.

Me skal sjaa nøgnare paa dei brigdi som Munthe gjorde. Me vil daa ikkje
jamføra med Blichfeldts matrikkel, for han vart inndregen og fekk ikkje
stort aa segja. Me vil jamføra med eit uprenta matrikkelverk som me
hevetter matrikuleringskommissjonen fraa 1819;«Sammenlignings-protocol»
for dei lokale kommissjonane. Den verificera avskrifti i Riksarkivet er
nytta. Eg hev jamført for nokre bygder, til prøve: Aker, Bærum, Asker;
Vang, Slidre, N. Aurdal i Valdres; Jølster, Fyrde i Sunnfjord. — Eg
citerar dette matrikkelverket under namnet «[matr.] 1819», endaa det er
nokre aar yngre. det matrikkelverket er eit hovudgrunnlag for dei
prenta matriklane.

Me finn i Munthes matrikkel liksom i Blichfeldt sinortografiske
rettingar, som fører burt ifraa det uprenta matrikkelverket. Men Munthe
hev gjenge lenger enn Blichfeldt. Dei viktugaste av dei ortografiske
rettingane som Munthe hev gjort, er desse:

Han hev stroke ei mengd med daude, uturvande og u-etymologiske
bokstavar.

Soleis h i namn som Gedemyhren, Løhren, Opsahl, Dahl; Munthes matrikkel
hev Getemyren, Løren, Opsal, Dal.

d i namn som Aamodt, Haslefedt, Bjørnstvedt; Brynd, Sindsen (Aker),
Ondstad (Slidre), Ridste (N.-Aurdal); Munthe hev: Aamot, Haslefet,
Bjørnsthveit; Bryn, Sinsen, Onstad, Riste.

b i namn som Semb, hjaa Munthe Sæm.

e t. d. i Husebye, Kirkebye, Bøe, Moe, Forneboe: — Munthe: Huseby,
Kirkeby, Bø, Mo, Fornebo.

c og w bytte han um med k og v, ch med k og kk, sch med sk og skj, ie
med je, jæ, ou med au.

1819: Clemetsrud; Windern, Waggesteen, Wasaas, Wøyen; Løche, Løchrim;
Schui, Schougstad, Schei; Goustad, Houger; Field-, Hielde; — Munthe:
Klemetsrud; Vindern, Vaggesteen, Vatsaas, Vøien; Løke, Lokreim; Skjui,
Skogstad, Skeid; Gaustad, Hauger; Fjeld-, Hjælle (og Hjælde).

Av umsyn til skrivemaaten i det gamle norske maalet skreiv Munthe f for
v i namn som Refstad, Alfstad, Ulfestad, Oxhofd, d i namn som
Gjerdsrud, Gardløs, Holid; — 1819: Revstad, Alvstad, Ulvestad, Øxhovd;
Gjersrud, Garløs, Holie. For t sette han th der som gamalnorsk hadde þ,
t. d. Thveit (gn. Þveit). Etymologiske brigde er det òg naar

han rettar Vas- (eigeform av vatn) til Vats-, støl til stødl, fører inn
o for aa i Orvold (1819: Aarevold, gn. Orravǫllr), æ for e i Sæm (1819:
Semb, gn. Sæ(h)eimr), m. m.

Dertil finn me mange spraaklege brigde. Munthe hev retta ikkje faae av
dei namni som var mistydde, og so hev han gjort mange brigde som beint
fram er uppnorskingar.

Mest aa segja hev det her at han førde harde konsonantar inn att i
gardsnamni: Akers [tinglag], Dalaker, Lysaker, Sandaker, Vik, Viker,
Garvik, Sandviks-Grundene, Eek, Blekøen, Hauketo, Lekvold; Getemyren,
Hvitebjørn, Flataker, Gateakeren; — 1819: Aggers [tinglaug], Dahlager,
Lysager, Sandager, Wiig, Wiiger, Garviig, Sandvigs-Grundene, Eeg,
Blegøen, Hougetoe, Leegvold; Gedemyhren, Hvidebjørn, Fladager,
Gadeageren.

Diftong førde Munthe inn att i ordet tveit, baade naar det stod aaleine
og naar det stod i samansetning: Thveiten, Bredthveit; likeins i ordet
heim naar det stod i etterlekk: Igdeim (1819: Ygedum). Elles førde han
inn diftong spreidt. Døme: Kleivgaard, Kleiven (N.-Aurdal), Frøysland
(Fyrde); — 1819: Klevgaard, Kleven, Frøsland. Det er i sernorske og
heimlege eller sers «nasjonale» ord, at diftong fær noko rom i denne
matrikkelen.

Eit nasjonalt principp er det òg naar Munthe fører inn att ll og nn for
ld og nd i sume namn av sernorske ord, t. d. Hjælle, Fonn; — 1819:
Hielde, Fond.

Likeins naar han i nokon mun nyttar tviskriven konsonant i uti jod
elles ogso: Klakegg, Hæggholmen; — 1819: Klageg, Hejholmen(!).

Ei betring er det naar han paa hi sida stryk dubbelkonsonant mange
stader som det er falskt: Næs, Lomen, Raabøle, Furebø, Isi; — 1819:
Næss, Lommen, Raabølle, Furrebøe, Issie.

Dei hovudprincipp Munthe gjekk etter, svarar som nemnt i mykje til det
som L. Kr. Daa hadde kravt. Like vei er det ein markande skilnad òg
millom Daa og Munthe. For Munthe hadde umsynet til det gamle maalet
mykjemeir aa segja enn for Daa. Det syner seg baade i det reint
ortografiske og i dei røynlege spraakrettingane. Munthe gjekk so langt
at han heilt tarvlaust sette inn th for gamalnorsk þ, og eit namn som
«Ullebust» (1819) retta og restituera han til Ullebostad (uttala er
Ullebost). Heile revisjonen hans tek sterke — av og til for sterke —
umsyn til det etymologiske, medan Daa heldt fram at naar dei skulde ha
ein nasjonal namnerevisjon, skulde den revisjonen fyrst og fremst gjeva
namni ein ljodrett stavemaate etter notiduttala.

Der er ein annan skilnad òg paa Daa i 1856 og so Munthe, — den
skilnaden hev meir aa segja. Det er at Munthe gjekk ikkje so langt i
uppnorsking som Daa — etter det me kann døma — principielt hadde kravt.
For um maalrettingane er mange hjaa Munthe, vantar det like vel mykje
paa at matrikkelen fraa 1838 er komen yver paa norsk grunn.
Uppnorskingi er altfor hovsam til det. Det norske maalmerket som Munthe
hadde gjenge aller lengst med aa føra inn att var harde konsonantar.
Men ikkje det ein gong er konsekvent gjenomført. Skrivemaatar som
Bagaasen, Ringerige, Bager-Engen, -vigen er ikkje so sjeldsynte.
Diftongar hev alt i alt fenge heller lite rom. Dubbelkonsonant i
(stavings-)utljod er helst undantak, vanlegast er einskild konsonant,
som i Nakholmen, Opsahl. Hokynsformer fanst det ein sjeldsynt gong i
matrikkelen fyre 1838, av di skrivarane hadde vore gaalause eller
hjelpelause. Matrikkelen fraa 1838 gjeng ikkje lenger enn dei gamle
jordebøkene med aa føra inn hokyn. Han held seg i dette til det danske
mynstret. Full-ljodande vokalar i tonelette stavingar tek ikkje
matrikkelen fraa 1838 upp att. Munthe skriv Hamer, og med dansk
bøygjings-form: Klettene (ikkje Hamar, Klettane). Elles òg er
bøygjingsformene danske. Unorske ordformer som Brovold, Fornebo, Sæbo,
Kirkevold, Nygaard er dei vanlege. For aaker er nytta bastardformi
«aker». I sumt i minsto av dette hadde Daa gjenge lenger (diftongar;
vokalar i tonelette stavingar; bu, gard). Endaa til nye reine
fordanskingar hev Munthe sume tider ført inn, til aa faanamni i samsvar
med dansk skriftmynster; t. d. Vatsbund, Kullebunden, Kildeskougen,
Hjemdalen, Fjelddokken; — 1819: Wasbonden, Kullebonden,Kjeldeskoven,
Heimdahlen[s fiskevand], Fielldokken[s fiskevand]. —

Elles òg er det lett aa gjera innkast mot verket aat Munthe. Det er
usegjeleg inkonsekvent. Der er ikkje sjeldan mistak: range former som
strider baade mot etymologi og uttale, som «Fuglen» (Slidre) for Fuglei
1819 (utt. Fuglai, gn. Fugl(h)eimr), og falske etymologiske
stavemaatar, som th i Thune og andre namn. Dei gamalnorske formene som
Munthe mykje hev sett til i parentes etterpaa det som skal vera den
moderne skrivemaaten, er ymist ikkje rette.

Like fullt er arbeidet aat Munthe eit stort og gjævt verk. Endaa
matrikkelen fraa 1838 nasjonalt framleides i størst mun bygde paa
dansk, so gjorde han i nokre ting eit medvite brot med den danske
tradisjonen. Han sette i sume ting norske mynster upp i staden for dei
tilvande danske, so dansk ikkje lenger var den einaste rettesnori; det
gjeld baade ortografi og verkeleg spraaklege ting. Dette er den store
fortenesta aat Munthe. Det er fyrste gongen slikt hender. Difor er det
mykje markande. Nettupp for di Munthe gjeng fyrst her, kann det vera
sant som ein nyare forfattar hev sagt: matrikkelen fraa 1838 er «et i
national henseende banebrytende foretak.»Chr. Brinchmann: P. A. Munch,
s. 22. Og um matrikkelen fraa 1838 er inkonsekvent, so er det ofte i
inkonsekvensane det verdfulle nye ligg. Og um der er mange vitskaplege
mistak, so er det orsakande naar ein hugsar paa kva for hjelperaader
Munthe hadde. Matrikkelen var ogso vitskapleg eit stort framstig for si
tid, og vitnar um mykje kunnskap og skyn hjaa den som arbeidde honom
ut.

*

Den revidera matrikkelen aat Munthe vart sers ymisleg motteken.

L. Kr. Daa gav sin dom i ei melding i «Granskeren» for 1841 4. heftet,
nr. 14 og 15. ^13⁄[8] og ^16⁄[8].; heile matrikkelen var daa enno ikkje
utkomen. I sumt var Daa sers nøgd med det arbeidet Munthe hadde gjort.
Men i sumt var han endaa meir misnøgd.

Daa læt fyrst vel for dei gamalnorske namnformene som Munthe hev sett
upp ved sida av det som skal vera moderne, officielle former. Det var
verkeleg ny, verdfull kunnskap Munthe her gav samtidi, og ho var
takksam for det. Daa skriv: «Anmelderen betænker sig ikke paa at sige,
at det er en ligesaa vigtig berigelse af kunskaben om Norges gamle
geografi, som samme forf.’s anmærkninger og kaart til Aalls Snorre,
hvilke allerede have fundet almindelig og fortjent anerkjendelse. Den
ny matrikel kan endog betragtes som et supplement, en forklaring og
fuldstændiggjørelse af det skjønne kaart og hine geografiske
anmærkninger.» Daa skrepper upp i høgdi yver Munthes «kunskabsmasse»,
som hev gjort honom før til aa greida eit sovore arbeid.

Det var ein ting til som Daa var nøgd med. Han minner um at han sjølv i
1836 hadde ynskt etter, «at den ny matr. skulde blive af interesse for
nutidens behov, ved at styrke vor norske nationalitet, og fremstille
vort fædreland for udlændingen som forskjelligt i nationalitet fra
Danmark og Sverige. Anmelderen havde haabet at gaardes, præstegjældes
og provinsers navne herefter skulde blive norske istedetfor kvarttyske
eller halvdanske.» Daa tykte gildt um, at ein kunde merka Munthe hadde
vilja det same og hadde lagt vinn paa ein nasjonal namnerevisjon: «Hr.
Munthe har ogsaa havt det samme til hensigt, thi han har ikke anført
sine oldnorske navne ved siden af dem, som nu bruges i
forretningssproget, blot som en kuriositet, men han har virkelig
forandret de sidste, saaledes at mange lokaliteter nu ere aldeles
omdøbte.» Og Daa er storveges fegen for at Munthe hev vore so radikal
med brigdi sine, so at han «visselig har bragt haaret til at rejse

sig paa mangt et hoved, som vil have det pene danske konserveret».

Opposisjons-journalisten Daa held fram:

«Da disse herrer i almindelighed tillige ere særdeles lojale
politikere, og hr. Munthes omdøbning maa ansees for udgaaen fra den
norske regjering, i hvis tjeneste han har været, og den altsaa herefter
maa blive den officielle benævnelse, bringes disse folk visselig i et
slemt legervold. Hr. Munthe skriver, efter regjeringens
bemyndigelse,Grønsthveit gaard i Kraakstad præstegjæld iAkershuus amt,
og enhver lydig undersaat maa altsaa efterligne ham. Forsaavidt som det
skulde koste altfor stor overvindelse, kunde jo de konservative enes om
at vedtage den regel mellem sig, at udtalen af stedsnavne, ligesom af
andre ord, ofte er afvigende fra orthografien, og at man altsaa skal
udtale dette: Grønstved gaard i Krogstad præstegjæld, Agershus amt.
Dersom de vælge denne udvej til at forene god kunstsans med
borgerlydighed er det naturligvis Hr. Munthe og nationen ligegyldigt.
Han nøder under alle omstændigheder de konservative til, i dette stykke
at være radikale i pennen. Endog departementerne maa udentvivl antage
den ny skrivebrug, saasnart den hele matrikel bliver færdigtrykt, da
ukonsekvensen ellers vilde blive altfor paatagelig. At man udsætter
dermed i det længste, og at man taler som man vil, er naturligt.»

Nasjonaliteten hadde fenge ein framstøyt ved arbeidet aat Munthe,
segjer Daa.

Like vel hadde han sterk kritikk aa koma med ogso. Og kritikken er
likso temperamentsfull som det andre. Daa lastar inkonsekvensen som det
er i matrikkelen. Qu og Kv um kvartanna, Getemyren og
Gjettum,Hvitebjørn og Hvidsteen, Sandshver og Sandsver. Slik
inkonsekvens vil gjera at knapt nokon vil bruka skrivemaaten i den nye
matrikkelen radt bokstavgrant, segjer han. Men fyrst og fremst er han
misnøgd med at Munthe i uppnorskingi si ikkje hadde teke det umsyn til
uttala no som Daa vilde at han skulde taka, og i staden hadderetta seg
etter det etymologiske, eller «islandsken».«Islandsk» hjaa Daa svarar
til det me kallar for gamalnorsk. Dei tenkte seg paa den tidi at det
gamle norske (norrøne) maalet i det heile hadde halde seg ubrigda ned
til notidi paa Island. Ved det hadde Munthe teke ei god sak paa ein
bakvend maate. Daa held ei heil straffetale for den th som Munthe hadde
ført inn til minne um gamalnorsk þ. Slikt var «islandsk pedanteri».
«Thoten og Thveit har i flere hundrede aar ikke været skrevet, og ……
hverken udgiveren eller totningerne kunne udtale det. Til hvad nytte
kan indførelsen af denne forkunstling da være? Hvorfor skulle vi skrive
vore gaardsnavne med th, naar vi ikke bruge det i vore ord? Efter
forfædrenes exempel kunne vi jo ogsaa skrive thre, thræl,
thaale,thykkes, thænke m. m., men der skjønnes ingen nytte heraf, men
vel en besværlighed.» Den stumme d’en som Munthe hadde ført inn i Lid,
kallar Daa likeins for «islandsk kunstleri»; slikt «støder øjet endnu
mere end det gamle uvæsen, Lie». f for v, t. d. Hof for Hov, er
«intetsigende og efter den nuværende talebrug meningsløs
gammeldagshed». Det same er det naar Munthe, imot uttala, held paa e
for æ i namn som Brekke. Munthe hev dessutan synda med aa skriva ei og
ikkje ej. Inkonsekvent og meiningslaust paa alle maatar var det at han
daa paa same tid skreiv øy — ikkje øi — i Kollerøys, Skøyen, Øye. «Hvor
hører et saadant skrivesæt hjemme?» «Det strider jo ganske imod
analogien af Alveim og Thveit. Det ene kan til nød forsvares med
sprogbrugen, men ingenlunde det andet, da det jo er bekjendt, at ingen
dansk skribent i dette aarhundrede, har brugt y som en konsonant eller
tvelyd.» Som rimelegt er, refser Daa at i matrikkelen finst skrive ia,
iu der som dei segjer ja, ju, t. d. Lian for Ljan (Aker), Tønium for
Tønjum.Serskilt nemner Daa namni «Lyster», «Læsø», «Lysne» (i Lærdal),
«Folloug». Han vil ha etter uttala Luster, Læsja, Ljosne [utt. er
(L)josno], Follo. «En sund smag vil finde de norske navne i det mindste
ligesaa skjønne, som Hr. Munthes omdøbning, og — legg Daa til — for
geografen vilde det dog være interessant, hvis de sognske navne
antydede det ubestridelige, men meget ubekjendte faktum, at hele
provinsen Sogn ikke taler en norsk, men en islandsk dialekt, ja maaske
just den sprogart, hvorfra det islandske er udgaaet, saasom de gamle
islændere for det meste vare udvandrere fra det vestenfjældske
Norge.»Daa resumerar soleis: «Grundfejlen i den ny matrikels
benævnelser er — — at udgiveren ikke bar kjendt den nu brugelige
udtale, saa at han paa de fleste steder alene har havt den gamle
matrikels danske skrivesæt og sine egne oldnorske navne af dokumenterne
at gaa efter. Dersom man af disse materialier skulde kunne udbringe det
virkelig nu brugelige navn, med en fornuftig skrivemaade, maatte man
være en spaamand, eller i det mindste have Rasks sprogsans til at
udfinde dunkle sprogformer.» «Anm. maa saaledes beklage at udgiverens
mangel paa videnskabelige grundsætninger har hindret at han kunde
levere et arbejde, som af efterkommerne kunde benyttes bogstavgrant,
for di det i alt væsentligt var gjennemtænkt og rigtigt.»

Det var ein ting til som Daa lasta. Det var at Munthe hadde gjeve seg
av med aa laga kompromisformer. Dermed hadde den nye matrikkelen fenge
ei mengd med namn som korkje var «islandske eller norske eller danske».
Federne hadde sagt Hamar, som bøndene paa Heidmark gjorde framleides;
dei danske og dei kondisjonera norske sagde Hammer, Munthe skreiv
Hamer. «Er dette ukyndighed om det nu brugelige navn, eller en utidig
stræben efter at gjøre begge partier til lags? Vi ville tro at ingen af
dem vil betjene sig af dette affekterede middel til god forligelse.»
«Af alle grundsætninger er i videnskabernes rige ingen mere
forkastelig, end det i jorderigerne saa meget yndede middelvejs- og
maadeholdsprincip, thi det er her det samme som regelløshed, og leder
endnu sikrere til urimeligheder end en enkelt ufuldkommen men strængt
gjennemført regel.»

Traass i alt endar Daa med aa taka upp att, at med alle sine lyte var
den nye matrikkelen eit framstig: «Alligevel bør nationen være Hr.
Munthe meget taknemlig for dette arbejde. Dets historiske del er et
værk af dyb

forskning og lærdom. Det mere praktiske er ogsaa ofte rigtigt, fordi
det oldnorske og det nynorske virkelig ligne hverandre saa meget, at
den som udgaar fra det første uden at kjende det sidste, eller ville
kjende det, ofte slumper paa det som vi sige, og som vi ønske han vilde
sige. Hvor den ny udgave fejler, har den ogsaa den store fortjeneste at
have nedbrudt agtelsen for det gamle, hvilket var endnu værre. Thi den
ny og den gamle matrikels fejl kunne sjælden falde sammen, af den grund
at den enes udgivere vilde give alt et dansk-tysk tilsnit, og den
andens et islandsk: begge uden en saadan opmærksomhed paa
sprogovergangene, at arbejdet kunde blive konsekvent.»

Kritikken aat Daa lyt ein i mykje kalla rett og raamande (jfr. det som
er sagt her framanfor). Inkonsekvensar i Munthes matrikkel hev seinare
maatt rettast, ymse antikiserande skrivemaatar takast ut att. Men i
mykje er Daa urettvis. Ogso soleis som Munthe tok det, nærma
matrikkelen namni ein mun til norsk notiduttale, slik som Daa kravde so
sterkt. So einsideleg som ein kunde tenkja etter ordi aat Daa, vilde
det i det heile ikkje ha vore raadelegt aa fylgja uttala. Og ein lyt
hugsa paa at vanskane for Munthe var ovende store. Den vitskaplege
kjennskapen til norsk maal i notidi var enno fælande liten. Soleis som
tilhøvi laag til rettes, var det radt umogelegt for nokon aa ha den
kunnskap um dialektar og uttaleformer som Daa synest krevja. Og ingi
ordnande hand hadde den gongen skapt ein skriftnormal for dei nynorske
maalføri. Den som skulde gjera ei uppnorsking av namni i heile landet,
og ikkje vilde gjeva seg gissing og villræde i vald, han var tolleg
nøydd til aa gaa den vegen som Munthe gjekk: søkja ei hovud-rettleiding
i det norske skriftmaalet som hadde vore til, og som var kjent. Kravi
aat Daa hefter seg òg svært mykje ved det reint ytre ortografiske. Men
at Munthe ikkje hev gjort slike viktuge spraaklege rettingar som t. d.
aa føra inn hokynsformer, bruka konsekvent diftongar, nytta norske
ordformer som gard, vatn, bu, bru, nemner Daaikkje. Det er eit
vitnemaal um kor lite dømekraftige endaa til dei fremste
norskdomsstrævarane enno paa denne tid var. Sume av kravi aat Daa paa
ljodrett skrivemaate bygde paa falske fyresetnader. Ej og øj som han
kravde, er mindre ljodrett enn dei skrivemaatane han lasta: ei og øy.
Den etymologiske d’en — i ord som Lid — tok ogso Ivar Aasen med i den
nynorske skriftnormalen.

P. A. Munch var den øvste vitskaplege domaren for den tidi i spraaklege
og nasjonalhistoriske spursmaal. Han skreiv um Munthes matrikkel i «Den
Constitutionelle» i 1845 og i fyremælingi til boki
«Historisk-geographisk Beskrivelse over Kongeriget Norge» i 1849.«Den
Constitutionelle» 1845 nr. 313, i ei melding um Gjessings kart yver
Christians amt, I bladet; [[** sic **]] Hist.-geogr. beskr. etc., s.
XIX. Han hadde gode ord utan so sterke atterhald som Daa. Munch var
sterkt teken av det vedunderlege samanhenget i det gamle norske maalet
og ogso i dei nynorske maalføri, — dei hadde vorte systematisk granska
daa Munch skreiv i 1849 (Ivar Aasens Grammatikk 1848). Han saag difor
med skynsemd paa den etymologiske framgangsmaaten aat Munthe, endaa um
han òg saag lyte ved arbeidet. Og for di han enno var i den sterke
spraakleg-nasjonale perioden sin, gledde han seg mykje yver
uppnorskingi.

I 1845 forsvarar han Munthe med ihuge. Rettskrivningi i den nye
matrikkelen — segjer han — «stemmer i det hele taget langt bedre med
den ældre og nuværende form og udtale, end den desværre endnu for en
stor deel brugelige, der har sin oprindelse fra [u]nationale og i
sprogets væsen ukyndige embedsmænd. Man har vistnok af og til hørt
klage over at den nye matrikel har gjort mange navne ukjendelige, men
disse klager maa nødvendigviis kun hidrøre fra ucompetente, der generes
ved at see en ny navnform, der strider mod den, hvortil gammel
slendrian har vant dem. Thi vist er det, uligheden og ukjendeligheden
er blot for øiet; den nye matrikel har ført skrivemaaden tilbage til
etymologi og udtale, og om man end herimod vil anføre at almuen selv
paa flere steder

benytter den hidtil brugelige orthographie, saa svares hertil, at det
er blot fordi man har indbildt den at alt hvad der staaer i bøger, er
det rigtigste; almuesmanden bruger selv i daglig tale den oprindelige
form, om han end naivt nok indrømmer at navnet «skrives for» saadant
eller saadant noget.» Det var no «af særdeles vigtighed», skreiv Munch
i 1845, at dei ikkje lét det verta berre med matrikkelen; ogso paa
kartverki burde dei gjera kva dei kunde for at «navn ei «skrives for»
andet end hvad de virkeligen hede, og da almuesmanden, historikeren og
etymologisten her har ret, medens præliminaristen til enhver tid har
haft uret, maa orthographien rette sig efter hines paastand. At enkelte
inconseqventser især i førstningen opstaae, gjør intet til sagen, thi
de ere dog ubetydeligheder mod hiin eneste store inconseqvents.»

Domen hans um Munthe er den same i 1849. «I det hele taget er dog et
godt slag vundet,» er hovud-domen han feller daa.

L. Kr. Daa hadde gledt seg noko vondvist til at dei vanebundne og
korrekte departementi skulde ljota til aa skriva dei uppnorska namni,
for matrikkelen var daa utkomen etter upptak fraa det offentlege. I
departementi var dei ikkje uppglødde, er det likt til, for at Munthe
hadde gjort det spikket aa vika burt ifraa det danske i eitt og anna. I
1847 sende Munthe ut ei liti skrift paa 55 sidor: «Norske stedsnavnes
rette skrivemaade». Det var eit ordrag or den nye matrikkelen, ei liste
yver namni paa amti, futedømi, tinglagi, prestegjeldi og soknene i
riket; dessutan var med namni paa nokre av dei gjævaste gardane. Denne
lista hev han visseleg tenkt skulde vera til hjelp og lette og paa same
tid ei rettesnor for dei offentlege kontori. Men departementi gjorde
ikkje noko til aa gjeva lista autoritet paa kontori sine, det me veit.
Tvert imot fekk Kyrkjedepartementet nettupp det aaret til ei onnor
liste yver inndeilingsnamni, — det var dei namni departementi hadde
mest bruk for; og i den lista er dei uppnorska formene aat Munthe
tolleg vel utatt-reinska. Me fær upplysning um korleis det gjekk tilmed
dette or nokre dokument som er inntekne i kopiboki aat Riksarkivet. Me
ser at Kyrkjedepartementet fyrebar at skrivemaaten hadde vorte so ustød
paa det siste, — og det kunde vera rett nok. For forutan Munthes
matrikkel hadde dei den gamle matrikkelen, og so Blichfeldts matrikkel
som alltid hadde vorte noko kjend; dertil var det nyleg kome privat ei
«Kortfattet alphabetisk-topographisk Ordbog over Norge»; det var ei
liste yver inndeilingsnamn og bynamn, som W. Thrane hadde gjeve ut i
1841. Alle desse fire hadde kvar sin maate, Thrane fylgde mest tidi
fyre Blichfeldt. Naar riksstyret daa ikkje med heil hug og fast hand
sytte fyre at kontori fylgde det officielle — Munthes matrikkel — var
det naturlegt at det vart rot. Den eigenlege grunnen til at
Kyrkjedepartementet fekk i stand lista si, var at dei mislika
matrikkelen aat Munthe. Han var inkonsekvent; og til inkonsekvensane
rekna dei fyrst og fremst at Munthe hadde ført inn dei norske harde
konsonantane. Den mannen som Kyrkjedepartementet tok til raadgjevar og
hjelpesmann, var riksarkivar Chr. Lange; han skreiv i ei utgreiding
dagsett 15. mai 1847 m. a.: «Man [d. e. Munthe] har i stedsnavnenes
skrivemaade afveget fra vort skriftsprogs almindelige orthographiske
regler» med aa setja t og k i namn som Tvet, Hvitesø, Aker, Laurvik.
«Men uagtet man maa indrømme, at udtalen — almuens og den dannedes —
bør have en vigtig stemme i stedsnavnenes skrivemaade, naar ikke
etymologi og analogi derved i væsentlig grad forstyrres, og uagtet det
er vist, at d og g, naar de i oldsproget skreves og udtaltes som t og k
(f. eks. fet [soleis!] (fed), blaut, bløt[!] (blød), aker (ager) o. s.
v.), selv paa den dannede nordmands tunge lyde som t og k, maa det dog
erklæres utilraadeligt eller idetmindste inconseqvent at indføre denne
norske udtale i stedsnavnenes skrivemaade, saalænge man, og vistnok med
grund, ikke vil gjennemføre denne skrivebrug i sproget i det hele. Det
inconseqvente at skrive f. ex. Ringsaker, men «hvedeager», «Laurvik»
eller «Brevik», men en «bred vig» har desuden den uleilighed ved sig,
at skrivemaadens forskjellighed vækker den urigtige formodning, at
stedetsetymologi er forskjellig fra appellativets.» Det danske
skriftmaalet burde vera rettesnor heilt ut for stadnamni ogso: «Kort
skrivemaaden af stedsnavne bør i det hele følge vort skriftsprogs
almindelige regler. Enhver afvigelse derfra er en unødig
inconseqvents.»

Lange meinte rett nok at dei burde venta noko med ein ny revisjon som
gjorde namni «sprogrigtig» danske att. For vitskapen var enno ikkje
langt nok komen, og gjekk fram for kvar dag. R. Keyser og P. A. Munch,
som Lange spurde, raadde til at dei skulde halda seg til Munthes
matrikkel.Dersom det plent skulde vera noko brigde, raadde dei til at
brigdi skulde gaa etter dei principp som Lange hadde sett upp. Men
Kyrkjedepartementet vilde ha ein revisjon med ein gong. Det sette Chr.
Lange til aa revidera dei kyrkjelege og verdslege distriktnamni straks,
og so kom den nye namnelista aat Kyrkjedepartementet i slutten paa
aaret 1847. Titelen er: «Kongeriget Norges geistlige og verdslige
inddeling som den var ved udgangen af october 1847».Det er eit lite
prent paa 28 sidor. Det er heller sjeldsynt. Halvorsens
Forfatter-lexikon nemner det ikkje millom skriftene aat Chr. Lange. I
denne lista er linne konsonantar innattsette: Ager og Agershuus,
Hvideseid, Laurvig. For Skibthveit hev kome Skibthved, o. s. b.Andre
rettingar finst òg, og sume betringar er komne. Men dei hev mindre
interesse her, so me nemner deim ikkje. Det er eit avgjort tilbakestig
fraa Munthes matrikkel: ein offentleg sanksjon av den synsmaaten at dei
norske stadnamni skulde i alle ting vera paa spraakrett dansk; avvik
var av det vonde.

Denne namnelista vart no rettesnor for departementskontori. Og i 1849
sende Kyrkjedepartementet henne rundt til embættsmenn og institusjonar
som høyrde under det departementet:Det rundskrivet, dagsett 11. okt.
1849, som departementet let fylgja med, lyder soleis: «Da for navne paa
steder og districter inden riget i den senere tid saare forskjellige
skrivemaader benyttedes, ansaaes det i aaret 1847 fornødent at antage i
samtlige udfærdigelser fra de kongelige regjerings-departementer en og
samme skrivemaade til befølgelse, forsaavidt angaar navnene paa
stifts-provstier, præstegjælde, sogne, amter, fogderier og thinglag.
Ved at affatte en forklaring over Norges geistlige og verdslige
inddeling, som den var ved udgangen af october 1847, tog man derfor
under overveielse hvorledes fornævnte navne formentligen rettest maatte
være at skrive, og skrivemaaden i bemeldte forklaring, af hvilken
endeel trykte exemplarer findes vedlagte, toges siden den tid til følge
ved udfærdigelser fra de kongelige regjerings-departementer, og hvorom
dette departement har troet at burde underrette — —, idet man tillige
lader følge endeel aftryk af nærværende skrivelse.» Dette brevet stend
i kopiboki aat Kyrkjedepartementet (kopibok A/1849 nr. 1351). Hine
dokumenti finst alle saman i arkivet aat Riksarkivet. til biskopane,
stiftsdireksjonane, collegium

academicum, dei høgre skulane o. fl. — Det fanst dei som opponera.
Amtmann Thesen i Romsdals amt, som var efor for Molde millomskule,
kriticera sumt i lista daa han sende henne fram til styraren for
skulen. Samstundes sende han brev til Kyrkjedepartementet um det same.
Eitt av dei namni han gjorde merknad ved, var Ager: «Ager gjengiver
formeentlig paa ingen maade enten det gamle Akr eller den daglige
tale.» Departementet gav ikkje amtmannen noko slag paaskyning for
kritikken sin. Det let riksarkivar Lange — riksarkivaren var enno paa
den tid byraachef i Kyrkjedepartementet — skriva ei ny umsegn, og den
umsegni var i realiteten heller avvisande mot amtmannen. I
princippspursmaalet Ager—Aker var ho tvert avvisande: «De gamle former
Aker, Vik ere i analogi med skriftsproget gjengivne med Ager, Vig,
fordi jeg ikke kjender nogen gyldig grund til at behandle stedsnavnene
exceptionelt som sproget uvedkommende incrustationer. Saalænge
skriftsprog og talesprog paa thing og i kirke er dansk, maa efter min
formening stedsnavnene følge strømmen, ellers berøver man sig og andre
den hjælp til at forklare sig stedsnavnenes betydning som deres i det
hele appellativiske natur yder.» Brevet fraa amtmann Thesen er dagsett
22. oktober. Alt den 7. november sende Kyrkjedepartementet denne
umsegni til honom; og det let fylgja med ein reprimande for di
amtmannen formelt ikkje hadde gjenge heilt rett fram.

Noko positivt kom det ikkje ut av kritikken aat amtmannen, det ein kann
sjaa.

Av embættsmennene utanfor departementi var det visseleg dei færraste
som hadde same syni som amtmannen i Romsdalen. Dei fleste heldt seg nok
heller til det tilvande, og det ikkje berre med distriktsnamni, men med
gardsnamni ogso, endaa dei ikkje vart revidera attende til fyre 1838.
Det var mykje sant i det som ein innsendar skreiv i «Fedraheimen» mange
aar seinare:11. mars 1885, nr. 20. Den nye matrikkelen av 1838 vart
send rundt til embættsmennene daa han var ferdig. Futane skulde føra
han inn i kassaboki og sorenskrivarane i panteregistret; — «men
gardsnamni kom nok inn i protokollarne, men dei kom inkje ut atter, for
embættesmennerne vilde inkje bruka deim, men hekk fast i sine gamle
danske tradisjonar».

Den nye matrikkelen møtte soleis mykje motsegn, endaa dei mest
sakkunnige var samde um at han var eit framstig. Korleis den høgmælte
hopen, — den administrative og den folkelege konservatismen —, tok imot
honom, samlar visst P. A. Munch rett i desse ordi fraa 1849: «Mange
ukyndige og incompetente, men derfor lige djerve stemmer have opløftet
skrig imod den af Munthe foreslaaede skrivemaade, som altfor
«besynderlig, urimelig og afvigende fra det sædvanlige»; man har hængt
sig ved enkelte inconseqvenser og unøjagtigheder, der ved et arbejde af
saa stort omfang ingenlunde vare lette at undgaa, og man har derfor
tilsidst maattet indgaa paa etslags overeenskomst om at mødes paa halv
vej, — en højst urimelig føjelighed,» legg Munch til.Hist.-geogr.
beskr. over kongeriget Norge, s. XIX. Jfr. òg her framanfor, s. 43.

Det synte seg, at um den nye matrikkelen var hovsam med uppnorskingi
si, so var han framfyre si tid.

Men det meste av det nye i Munthes matrikkel hadde so god rot i norsk
maal, at paa lengdi kunde ikkje dei mektige maktene i samfundet heller
stengja det ute. P. A. Munch legg attaat i 1849 — visseleg noko
smaalaaten i kravi —, at traass i motstandet hadde dei like vei alt daa
«virkelig sporet en kjendelig fremadskriden til det bedre». Alt tidleg
i 1840-aari finn ein i røyndi at skrivemaatar som

Aker, Akershus vinn seg rom baade i kunngjeringar fraa embættskontor,
hjaa private, og hjaa sume forfattarar. «Morgenbladet» skreiv Aker,
Akershuus, Ringsaker i 1841 og 1842,Joh. Storm, Norsk retskrivning
(1904) II, s. 18. — L. Kr. Daa hadde vorte fast medarbeidar i bladet
daa. K. Knudsen lét vel i 1867, at daa var dei komne so langt at
«fællesnavn naar de brukes som egennavn» som «fast regel» vart skrivne
i «norsk skikkelse i norske bøker»; han meinte med hard konsonant, han
sette ikkje kravet høgre —: Laurvik, Eker[!], Ekersund[!], Ekeland[!],
Akershus, Utsire, Utsten[!], Dypvaag[!], Grip.K. Knudsen, Det norske
maalstræv, s. 23. «Fast regel» torer ein visst ikkje segja at hard
konsonant heller hadde vorte; men slike skrivemaatar hadde i minsto
vorte vanlege i bøker paa den tid.

I 1862 gav I. C. Boger, kopist i Indredepartementet, ut «ei ny utgaave
av «Kongeriget Norges geistlige og verdslige inddeling». Han hev teke
inn att harde konsonantar i nokre av namni: Aker, Ullensaker, Jævnaker,
Eker, Skibthvet m. m. I 1870 gav det offentlege gjenom Noregs
Geografiske Uppmæling ut same verket under titelen «Kongeriget Norges
inddelinger». Der er kome med Larvik, Brevik, Ulvik o. s. b., Hvitsten
m. m. Dei hadde kroka seg attende til Munthe med distriktsnamni.I
hovudsak daa, um ikkje skikkeleg i alt. I sumt var dei komne lenger enn
Munthe; t. d. Ringebu mot Munthe: Ringebo. I dei nye officielle
kartverki som kom ut fraa 1840-aari av (amtskarti), tok dei i det heile
mykje umsyn til skrivemaaten aat Munthe, — vissa til unotane hans, men
òg til det andre.

  Ivar Aasen. P. A. Munch. Framlegget fraa O. J. Høyem 1868.

  (1838-1878).

Matrikkelen fraa 1838 var det fyrste upptaket som det offentlege gjorde
til aa faa norska upp-att namneverket. Etterpaa tok statsmakti det paa
ein maate som var nasjonalt heller smaamannsleg. Ein kunde difor ikkje
venta at det skulde koma nye framstøytar fornorskdomen fraa den kanten
att so snart. Det kom der ikkje heller.

Men i den fylgjande tidi kom det ymist til ifraa andre kantar som kunde
fyrebu folkemeiningi og gjera henne ferdig til aa taka imot nye
grundigare reformar naar dei ein gong vart av.

Heile det aalmenne straumdraget i den «nasjonalromantiske» tidi fraa
1840-aari og utetter maatte gjera sitt til at folk fekk meir sans for
aa setja nasjonale namn i nasjonal form.

Hovudverki aat Ivar Aasen fraa 1848 og 1850 — Grammatikken og Ordboki —
gav folk kjennskap til det norske maalet. Maalreisingsarbeidet hans
fraa 1853 av førde naturleg med seg krav um at stadnamni òg skulde
skrivast paa norsk. Aasen sjølv talar ikkje sjeldan i skriftene sine um
stadnamni, at det var umfram meiningslaust aa vanskipa og fordanska
deim. «Det er forargeligt at læse,» skriv han i «Folkevennen» 1857, «at
f. ex. det gamle Nautøy «hedder nu Nødø», at Eikarøy «hedder nu Egerø»,
at Straumen hedder Strømmen o. s. v.» Slikt burde det vera raad aa faa
gjort ved, meinte han, det trongst berre «kyndighed nok og alvorlig
villie til at drive paa sagen.»Ivar Aasen, Skrifter i samling, 1. utg.
III, s. 83. I 1859 talar han i «Dølen» — anonymt — um «alle dei
harmelege utskjemmingar, som ukunnuge embættesmenner hava gjort ved dei
gode gamle gardsnamn og mannsnamn og andre heimelege namn i landet», —
slikt som Rødø for Raudøy, Hvidesø for Kviteseid, Østerraad for
Austraatt. «Fuskarverk» kallar han dette — som so mykje anna i
bokmaalet.«Minningar fraa maalstriden um hausten 1858.» Skrifter i
saml. 1. utg. III, s. 158. I 1866 skreiv han um namnet Oslo, at dei
burde taka det upp att i staden for Christiania. Og atter minner han um
at «me hava gardsnamn i hundradtal, som trenga til umbot, av di dei ero

forvanskade med mistydning eller med ein undarleg skrivemaate.»«Dølen»
1866. Skrifter i saml. 1. utg. II, s. 200 ff. Dette stykket og var
anonymt.

Di meir den flokken auka som vart gripen av Ivar Aasens
maalreisingstanke, di meir laut òg kravet um norske namn auka. Den
flokken er det som jamt sidan hev gjeve sterkaste drivkrafti til
arbeidet for eit fullnorsk namneverk.

Noko fekk òg K. Knudsen og hans «maalstræv» aa segja.

P. A. Munchs arbeid hjelpte nordmennene mykje med aa finna meir att seg
sjølve nasjonalt og kulturelt. Óg um dei nasjonale namni gav han sitt
ord med. I kartverki sine og andre arbeid hadde han fenge røyna kor
unaturlegt og vanskelegt det var naar dei geografiske namni skulde
umskrivast til eit anna maal. Og eit kraftigt slag for uppnorsking slo
han i 1849, i boki «Historisk-geographisk beskrivelse over kongeriget
Norge i middelalderen»;Jfr. «Den Constitutionelle» 1845 nr. 313 (her
framanfor s. 43 f.); «Morgenbladet» 1849 nr. 31. Sjaa òg Trygve
Knudsen, P. A. Munch og samtidens norske sprogstrev, s. 42 ff. i denne
boki òg hadde han havt mykje bry med korleis han skulde skriva
sernamni. I fyremælingi gjev han ei vversyn yver korleis det hadde
vorte slikt ustell i alt skrive namneverk her i landet. Han spottar
meiningsløysa med det, og set upp program for ei umbot. I staden for aa
halda seg til den forvende, fante-fine tilvande skrivemaaten, skulde
dei gjera til regel aa skriva etter «det mest almindelige» i norsk
maal. Dei skulde skriva slikt som Aker,Tvet eller Tveit, Nute, Nipe,
Gate, Flathuus — ikkje Ager, Tved, Nude, Nibe o.s.b.Dømi syner at endaa
til hjaa Munch stogga tanken tidt, traass i alle principp, paa
halvvegen. «Aker» (um det so finst i sume stadnamn) og «tvet» er ikkje
aalmenne norske former, det er bastardformer. (Jfr. dei andre
koncessjonane som Munch gjev det danske bokmaalet straks etter.) —
Korleis Munch meiner formi «nute», er noko uvisst. Aa fylgja soleis
«det mest almindelige» — meinte Munch — vilde verta nokolunde det same
som aa taka upp att «den gamle

normal-skrivemaade»; men dei laut lata falla av det gamle det som
«aldeles bestemt» var burtfalle. Slikt som Munch meinte laut falla, var
t. d. th for gamalnorsk þ — her er han imot Munthe —, og ymse
grammatiske endingar, serskilt nominativsmerket r. Eit offer til
bokmaalet var det at han attaat meinte dei laut skriva ø for gamall ey
eller øy, og hv for kv. Det var voni aat Munch, at den undervisningi
dei hadde fenge ved Universitetet i gamalnorsk, etterkvart skulde
hjelpa fram ein nasjonal skrivemaate for namni.

Di verre vart ikkje hans eigen praksis so god som teorien. I boki si
hadde han — tilstend han — av ymse praktiske grunnar næmast halde seg
til «den vedtagne skrivemaade». Han hadde ikkje retta anna berre
«altfor himmelskrigende urigtigheder». Like vel kann det ikkje vera
tvil um, at med den tyngd som P. A. Munchs ord hadde, so hev boki hans
ikkje gjort so lite til aa arbeida fram ei nasjonal syn paa stadnamni
vaare. Baade fyremælingi, og so det at boki synte fram dei upphavlege
gamalnorske namnformene, hev havt verd i so maate.Mange av dei
gamalnorske namnformene kann ein kriticera. Men det hev mindre aa segja
i dette samanhenget. — Amtmann Thesen i Romsdal hev kjent og nytta
Munchs bok alt i 1849.

Amtmann Thesen Sjaa elles um denne urædde, varmhuga framstigsmannen S.
H. Finne-Grønn: Norges prokuratorer, sakførere og advokater 1660—1905.
II bd. s. 103 ff. kom sjølv seinare til aa maalbera i ei bok kravet um
at dei skulde skriva stadnamni rettare. Det var i boki «Beskrivelse af
Romsdals Amt», som han gav ut i 1861. Ordi hans fekk vel ikkje so mykje
aa segja. Men dei gjev oss heilare greide paa meiningane hans enn
brevet han sende til Kyrkjedepartementet i 1849, og dei skuvar daa same
vegen som Aasen og Munch. Dessutan var det vel sume fleire som meinte
liksom han; difor fortener det han skriv aa verta kjent. Boki hans, som
er eit stort topografisk-statistisk verk, inneheld ei mengd geografiske
namn. Etter mynster fraa Munch — venteleg — røder han um i fyreordet
korleis desse namni burde

skrivast. Han held fram at det er «den rene nødvendighed», av praktiske
grunnar, aa vika av ifraa det vanlege skriftmaalet med dei geografiske
namni. Elles vart skriftformene villeidande. Det kunde beint fram henda
at folk ikkje kjende namni att naar dei fekk sjaa deim i skrift. Han
fortel eit par sogor til døme paa dette. Han hadde sjølv butt yver eit
aar i Molde, segjer han, fyrr han fekk greide paa kvar fjellet Lauparen
laag, endaa han saag det kvar dag fraa vindaugo. Orsaki var at han
spurde etterLøberfjeldet, soleis som det stod paa karti. Men endeleg
ein dag kom han paa aa spyrja, um dei kanskje sagde «Lauperfjeldet». Og
daa hadde mannen han spurde svar med ein gong: «I! Lauparen! Der ligger
den!» Endaa større møde hadde han havt med aa faa uppspurt fjellet
«Grøthorn» paa Hareidland. Men daa han um sider prøvde seg med
«Grauthornet», fekk han lett greide paa det.

«Endogsaa benævnelser som Fonden i stedet for Fonna, og Præstefonden i
stedet for Præstefonna, ville ikke uden gjentagelser og eftertanke
blive gjenkjendte af almuesmanden.»

Amtmann Thesen var bondegut — sjeldsynt for ein høg embættsmann den
gongen; han var ifraa Nes paa Romerike. Endaa meir enn boki aat P. A.
Munch hev det nok vore naturlege sympatiar og den maalkjensla han hadde
med heimanfraa, som hev fenge honom til aa sjaa mishøvet millom
skriftmaalet og talemaalsformene aat namni. Det kjem tydeleg fram i
nokre ord han skriv: han hev fylgt «den saakaldte brede, østlandske
taleform», segjer han; og han legg til: «Jeg vil ikke lægge skjul paa,
at jeg — — — finder den mere fuldtonende østlandske taleform i hine
navne at være mere velklingende, end den i skrivtsproget optagne,
ligesom at jeg som østlænding har fundet fornøielse i at vise mine
landsmænd, at den samme taleform er den herskende over hele Romsdals
amt.» Thesen hev berre ikkje havt kunnskap nok til aa sjaa, at det som
kjendest heimlegt for honom, og som han difor kalla for austlandsk, var
ikkje ser-austlandsk, Det var aalment norsk.Like vel var det no ikkje
soleis at den stødige embættsmannen hadde late seg leida ut paa radikal
veg. Han mæler imot at han skulde vera nokon «ubetinget tilhænger» av
«de altfor ivrige og, som det forekommer mig, tildeels umodne, om end
velmeente bestræbelser for at reformere vort skrivtsprog». Og likeins
som Munch er han djervare i teori enn i praksis; der er ikkje so mange
sernorske namneformer i boki hans som ein skulde venta.Ein finn harde
konsonantar i namni i boki hans, for det meste; a i tonelette stavingar
i namn som Imarslund; hokynsform i namn som Mardøla, Otta, Skorpa.
Derimot: -øen, -elven, Strømmene, Bredsund, Steenvikfjorden o. s. b.
Traass i det er ordi aat denne bondefødde embættsmannen interessante aa
leggja merke til, nettupp for di det ikkje fyrst og fremst er lærdom og
teori, men eit naturlegt maalinstinkt, som dei byggjer paa.

Fraa andre kantar òg merkar ein at dei tok til aa faa skyn paa at dei
norske namni hadde vorte vanskapa, — vilkaaret for at ein kunde faa ei
ny umbot og naa lenger fram enn Munthe. Den interessera filologen,
lærar ved Fredrikshald lærde skule M. Arnesen, skreiv soleis ei liti
bok um stadnamn i 1865. Han òg lét ille yver at det i rettskrivningi
aat namni hadde kome inn so «mange afændringer ved et fremmed sprogs
forstyrrende indflydelse, idet bøndernes udtale af de i det norske
sprog ukyndige nedskrivere gjengaves paa mange og urigtige maader» ; —
til døme nemner han, at Akr hadde vorte til Ager, Thveit til Tveed,
Hvitiseid til Hvidesø,Thorshof til Thorsø.Etymologisk undersøgelse om
norske stedsnavne. Fredrikshald 1865, s. 4. — Ved Thorshof—Thorsø er
det no ikkje berre «et fremmed sprogs forstyrrende indflydelse» som hev
vore paa ferd. Det var den vitskaplege skaden av dette, som han peika
paa. M. Arnesen var bondegut liksom amtmann Thesen, fraa Hof i Solør.
Han òg hev tydeleg gjenge i skule hjaa P. A. Munch, og han laga i stand
ei liste yver ord or Solør-maalet for Ivar Aasen til andre utgaava av
Ordboki hans.

I lov fraa 6. juni 1863 vedtok dei at ein ny matrikkel

att skulde avløysa den ifraa 1858. Same aaret sende riksantikvar N.
Nicolaysen ei fyreteljing til Finansdepartementet um at dei burde nytta
dette høvet til aa faa vølt paa gardsnamni aa nyo.N. Nicolaysen hadde
fyrr vore litt burt i geografiske namn. I 1855 hadde han arbeidt ut eit
«Motiveret forslag til faste navne for Bergens gader og offentlige
pladse». Prenta 1857. Fyreteljingi er dagsett den 4. december 1865.
Nicolaysen heldt fram at dei burde faa menn med specielle
kvalifikasjonar til aa gaa igjenom namni, og ikkje lata ein vanleg
matrikkelkommissjon ha med det aa gjera. Av velskikka menn nemnde han
«professor Unger, lektor Rygh, kand. mag. Sof. Bugge og kand. fil.
Huitfeldt». Ein kann ikkje sjaa at fyreteljingi førde til noko
resultat. Noko serleg nasjonalt krav laag det no ikkje i henne heller,
berre krav um ei vitskapleg utreinsing paa den tradisjonelle
maalgrunnen; Ivar Aasens namn er ikkje nemnt millom dei som kunde vera
med paa ein eventuell spraakrevisjon.Fyreteljingi er prenta i
«Aftenbladet» 6. nov. 1868, nr. 235. Det var framlegget fraa O. J.
Høyem som gav høve til at ho vart framdregi daa. Truleg er det
Nicolaysen sjølv som hev offentleggjort henne. Like vel var denne
fyreteljingi òg eit aatak paa det gamle som var.

Men matrikkellovi gav høve til noko som hadde meir aa seg ja ogso. Det
var at i 1868 kom spursmaalet um gardsnamni, og med det namnesaki for
fyrste gong, inn for Stortinget. Den som fekk spursmaalet fram der, var
den kjende trøndske norskdomsmannen O. J. Høyem. Han sende inn til
Stortinget eit framlegg um gardsnamn i 1868. Det er dagsett den 17.
september. Repræsentanterne kyrkjesongar J. Olafsen fraa Romsdal og
lærar D. Iversen fraa Sør-Trøndelag tok det upp.

Framlegget fraa Høyem gjekk fyrst og fremst ut paa at dei burde faa
fleire gardsnamn. Ved gardskløyving hadde det vorte soleis at ei heil
rad med bruk (gardar) mange stader gjekk under eitt og same namnet.
Dette skulde det fylgja so mange ulempor med. Difor burde dei nytta
høvet no ved den nye matrikuleringi til aa lata

kvar gard (d. e. kvart bruk) faa sitt serskilde, usamansette namn naar
eigaren ynskte det eller ikkje sette seg imot. Heradskommissjonane, som
samla uppgaavor i kvar bygd til matrikkelkommissjonen, skulde taka seg
av dette.

Men paa same tid — og det hev interesse her — kjem framlegget inn paa
skrivemaaten aat namni. Framlegget segjer at naar det galdt nye namn,
so skulde heradskommissjonane «have sin opmærksomhed henvendt paa, at
disse bygges paa norske ordrødder og faar den samme hjemlige klang i
almuens øre, som de gamle gaardnavne har».
Hovudskylddeilingskommissjonen for heile landet skulde dessutan «drage
omsorg for, at rigets gaardnavne, baade de gamle og de — — nye, faar
ens retskrivning, og det en saadan, som ligger almuens navneudtale saa
nær som mulig, saaat dennes skriftmæssige navneudtale ikke forvirrer,
ei heller drager densmundtlige enten hen til unorske — eller i
utilbørlig grad hen til uddøde oldnorske former, f. ex. ikke Vig, ei
heller Vikr,«Vikr» er eit mislukka døme paa gamalnorsk; «vik» er hokyn
i gamalnorsk og, og heiter vik. men ligefrem Vik».

Dessutan vilde Høyem at ein skulde føra namni upp i ubundi form, endaa
um aalmugen nemnde dei med artikkel — soleis Haug, Flate, Sand, Mo,
ikkje Haugen, Flaten, Sanden, Moen.

Høyem fyreslo at dei skulde vedtaka ei tilleggslov til matrikkellovi
fraa 6. juni 1865, um aa faa fleire namn og revidera namn.Stort.-forhl.
1868—69 7 d. dok. nr. 47. Paa same tid som han sende inn framlegget
sitt, freista han arbeida for det i pressa.Der vart eit heilt
avisordskifte. Ein av dei som var med, heldt fram at hovudsaki i
framlegget var «den maalstræverske tendents anvendt paa et nyt felt,
stedsnavnene». Den tendensen vilde «bidrage til at ødelægge det norske,
som er igjen i navnene», skreiv han. Ordskiftet er elles heller
personlegt og ikkje sers interessant. «Aftenbladet» 3. sept., 1., 20.
okt., 20. nov., 16. dec. 1868. 4., 13., 28. jan. 1869.

Den 2. november 1868 vedtok Odelstinget aa senda framlegget til
Konstitusjonsnemndi. Formann der var H.

O. Christensen, byfut i Stavanger. Skrivar var J. Olafsen, den eine av
dei som hadde teke framlegget upp.

Konstitusjonsnemndi hadde ikkje nokor større interesse for den luten av
fyreteljingi som gjekk ut paa at ein maatte sjaa aa faa fleire namn.

Annleis tok ho det med spursmaalet um aa revidera skrivemaaten paa
namni. Um dette segjer ho: «Kommitteen deler fuldstændig
forslagsstillerens mening om at den nugjældende matrikuls skrivemaade
af vore nationale stedsnavne lider af allehaande brøst, og den anser
det for høist ønskeligt at man ved redaktionen af den ny matrikul
retter derpaa.»

Og nemndi gjeng lenger. Ho set fram nokre grunnsetningar som ho meiner
revisjonen bør gaa ut ifraa.

Ho segjer fyrst: «[Stedsnavnene] ere…… i særegen grad minder om vort
gamle tungemaal og mange af dem ere derhos særligen knyttede til vor
historie. Den arv fra fortiden, som de indeholde, har derfor ogsaa ret
til at blive paaagtet, og man har ved redaktionen af matrikulen
saameget større opfordring til at tage hensyn til denne side af sagen,
som navnenes skrivemaade i sin tid er blevet paavirket af en alt andet
end national retning, og der ved forfattelsen af den forrige matrikul
ikke blev anvendt den fornødne omhu for at fjerne virkningen deraf.»

Sjølve grunnsetningane som nemndi deretter set upp, er soleis; dei er
so forvitnelege at me hermer dei heilt:

«Det forekommer den [d. e. nemndi] da for det første klart, at man paa
engang imødekommer baade fortidens og nutidens berettigede krav, naar
man ved skrivemaaden af navnene lægger almuens udtale af disse til
grund. Denne vil, i al fald naar den behandles konsekvent efterreglerne
for det norske folkesprogs lydsystem,Understrika i originalen. som
oftest ikke fjerne sig særdeles meget fra den oprindelige form, paa
samme tid som den svarer til det sædvanemæssige og tilvante.

En følge af saaledes at lægge almuens udtale til grund

vil det være, at man vil faa navne med tilføiet artikel (Moen, Hougen
etc.), navne i pluralisform (Hougan d. e. Hougarne Stort.-forhl. hev
misprenting: «Hougon d. e. Hougorne».) og navne i dativform (Aase, Tune
etc.), men i disse former er det nu, at navnene gjennem generationer
have været brugte, og der er neppe grund til i en sag som denne at bøie
sig for grammatiske hensyn.

Kommitteens ovenfor nævnte udgangspunkt leder den fremdeles til at anse
som rigtigt, at restauration af ældre former ikke er ønskelig medmindre
saadan kan finde sted uden i iøinefaldende grad at forrykke navnets
nuværende lvd. Som exempler paa tilfælde, i hvilke restauration vil
være berettiget, kan nævnes indskydelse af det stungne d, der nu oftere
er bortfaldt i udtalen (Lie d. e. Lid), opløsning af enkelte
sammendragninger (Haaem d. e. Haaheim), bortkastelse af det tillæg af
Ø, der i matrikulen nu oftere findes knyttet til navnet paa øer, der af
almuen tildels udtales uden saadant tillæg (Tjøttø, Lekø, Skorpø d. e.
Tjotta, Leka, Skorpa) og maaske optagelsen af den ældre endelse ar, der
nu oftere er overgaaet til a eller e (Lesja, Nesja d. e. Lesjar,
Nesjar). Men i det hele bør vistnok varsomhed i denne retning, som
sagt, anvendes.

Kommitteen antager fremdeles, at det ved revisionen af gaardsnavnenes
skrivemaade bør haves for øie, at det samme navn i rigets forskjellige
dele bliver skrevet paa samme maade. Gjennemførelsen heraf vil vistnok
støde paa vanskeligheder og navnligen ville vel kollisioner med det
ovenfor antydede principale udgangspunkt ikke altid kunne undgaaes, men
det antages dog at maalet i temmelig stor udstrækning vil kunne naaes
uden at tilsidesætte berettigede hensyn.

Endelig tror man ogsaa at burde bemærke, at tillæg, der angive brugenes
indbyrdes beliggenhed og som ikke er smeltet sammen med navnet til eet
enkelt ord, bør skrives ikke efter almuens udtale, men efter det
sædvanlige skriftsprogs brug.

Det kan naturligvis ikke være kommitteens hensigt at levere nogen
fuldstændig fremstilling af de regler, der ved revisionen bør befølges,
men den har i erkjendelse af sagens nationale betydning ikke villet
tilbageholde ovenanførte bemærkninger, der, som det haabes, tydeligt
nok antyde den vei, der efter kommitteens mening er den rette.»

Etter eit slikt tilsprang som dette kjem konklusjonen aat nemndi noko
uventa: det aa faa nokor lov-fyresegn var like vel slett ikkje
turvande. Nemndi tykte ikkje det var turvande ein gong at tilraadingi
hennar vart send fraa Tinget til Riksstyret. Ho tenkte seg, skreiv ho,
at dei vilde taka umsyn til det ho hadde halde fram like
vel.Stort.-forhl. 1868—69. 9 d., s. 141 ff.

Odelstinget vedtok nemndtilraadingi samrøystes og utan ordskifte den 6.
mars 1869.

Slik som konklusjonen paa nemndtilraadingi var, førde denne fyrste
umgangen namnesaki hadde i Stortinget, ikkje beinveges til noko. Like
vel er tilraadingi fraa Konstitusjonsnemndi merkeleg, for det sunne
skynet ein finn der. Munthe hadde — mvkje for di han var praktisk nøydd
til det, men like vel for einsideleg, teke umsyn til gamalnorsk
ortografi. Sameleis var det, um òg i mindre mun, med P. A. Munch. L.
Kr. Daa hadde halde fram likso einsynt umsynet til notid-uttala. Alle
tri hadde dei dertil — inkonsekvent nok — vore bundne av umsyn til det
gjengelege bokmaalet. Konstitusjonsnemndi i 1868(—69) — lækmenn men
praktikarar — dreiv det ikkje ut i yta i nokor leid. Nemndi gjeng ein
veg imillom, og peikar paa at det er fleire umsyn aa akta paa: umsynet
til uttala i folkemaalet, det stend fyrst, umsynet til det historiske
(etymologien), og umsynet til den nasjonale einskapen.Um eitt og anna
av dømi kann ein fulla ordskiftast (som Lesja—Lesjar; nemndi er sjølv
ikkje doktrinær). Men princippi er kloke. Det er nettupp dei
hovudumsyni som jamt vil melda seg, og nemndi verdset dei klokt imot
einannan. Dertil løyser nemndi seg, og det er sers markande, i

teorien fraa umsynet til bokmaalet; for ho strikar under at det er
«reglerne for det norske folkesprogs lydsystem» ein maa fara etter naar
ein skal «behandle» d. e. normalisera uttaleformene. Ho gjer eit lite
undanskil fraa dette til slutt: lause tillegg til namni — altso
tilleggsord som «øystre», «austre», «syndre», «søre» — burde skrivast
etter det «sædvanlige skriftsprogs brug», meinte ho. Men imot hovudsaki
hev dette mindre aa segja.

Det er verknaden av arbeidet aat Ivar Aasen som syner seg her.
Atterklang ifraa skrifter av P. A. Munch kann ein òg merka. Kann henda
er det ein mann som stod Aasen nær, som hev ført tilraadingi i pennen;
det er heller trulegt at Ludvig Daae fraa Solnør hev skrive henne. Han
hadde sterke nasjonale interessor, og var ein mann med historisk sans
og stor historisk kunnskap. Han var med i Konstitusjonsnemndi i
1868—69. «Dagbladet» nemner i 1878, at Daae hadde fyreslege ein
revisjon av stadnamni i 1869. Det munde vera denne tilraadingi det daa
meiner. Etter stykket aat L. Kr. Daa i 1836 er «grunnsetningane» aat
Konstitusjonsnemndi i 1869 det merkelegaste, lyt ein segja, av det som
hadde vore skrive um namnesaki til den tid.

Heilt til faafengs vart no ikkje denne nemndtilraadingi skrivi heller.
Med aa godtaka henne utan motmæle fraa nokon kant hadde Odelstinget
faktisk akceptera det princippet at norske gardsnamn skal skrivast paa
norsk. Stortinget tok desse same grunnsetningane upp att seinare, som
me skal sjaa, og gav dei si godkjenning i meir positiv form. Og det hev
ikkje gjenge ifraa dei seinare. «Grunnsetningane» aat
Konstitusjonsnemndi i 1869 repræsenterar framleides Stortinget sitt ord
i denne saki, — um so ikkje Stortinget hev sytt fyre aa faa princippi
sette fullt i verk.

  Namnesaki i Stortinget 1878.

I den fyrre bolken hev me nemnt sumt som hjelpte til med aa klaara syni
hjaa folk for at det stod unormalt til med namneverket vaart. I 1878,
etter ei millomtid paa 40 aar, kom so ein ny framstøyt for
uppnorskingi. Han førde ikkje so langt som han hadde kunna. Men dei kom
eit stykke lenger enn i 1838. Det var matrikkelen det fyrst og fremst
galdt um framleides, den matrikkelen som Stortinget hadde gjort vedtak
um i 1863. Han hadde ikkje vorte ferdig enno, men han var komen so
langt at dei for aalvor tok til aa tenkja paa utgjevingi. Og daa kom
spursmaalet fram paa nytt, korleis dei skulde skriva namni.

Det kom tvo framlegg denne gongen um brigdingar som galdt skrivemaaten
i matrikkelen. Men dei var heilt ulike og kom ifraa ulike kantar.

For det fyrste kom der eit privat framlegg. Det kom ifraa Chr. Bruun og
venene og medhjelparane hans paa og kring Vonheimskulen i Gausdal (Per
Bø, Ingvar Bøhn, Frits Hansen, Kristofer Janson). Dei sende inn eit
framlegg til Stortinget um skrivemaaten paa stadnamn tett yver nyaar
1878. Det er dagsett den 14. januar.

Fire stortingsmenn tok upp framlegget. Det var Lars Liestøl, Maurits
Aarflot, Hans Øverland, Baard Haugland.

Vonheims-mennene peika paa at der var ein stor skilnad millom
gardsnamni soleis som dei lydde i folkemunn og soleis som dei vart
skrivne. Og det var namni i folkemunn som — i regelen — hadde størst
rett fyre seg. For den livande tala hadde halde fast paa dei gamle
upphavlege gardsnamni, um òg formene hadde skift noko. Dei reint
avvikande formene i skrift derimot var forrengjingar, dei synte ikkje
anten nok kjennskap eller nok vyrdnad for det gamle tungemaalet aat
folket.

Staten burde no gjera noko til aa faa namni rett skrivne att. Det var
Staten — gjenom embættsmennene sine — som hadde fenge namni forrengde i
den historiskenedfallstidi. Difor hadde Staten fyrste skyldnaden paa
seg til aa faa ei umbot att.

«En fornyet hævdelse af de oprindelige navne paa landets jord, der
endnu lever i folkemunde, vil ogsaa stemme vei overens med den
almindelige nyreisning af stat og nationalitet, som i vor tidsalder har
været og er vort folks store opgave.»

Dei burde nytta det gode høvet no naar den nye matrikkelen skulde koma.

Framlegget tok elles ikkje med berre gardsnamni. Det peika paa at dei
andre stadnamni hadde òg vorte forrengde; namn paa bygder, sætrar,
fjell osb. Og desse namni med turvte koma inn under «offentlige
foranstaltninger».

Brevet fraa Vonheims-mennene lyktar med eit utforma utkast til
Stortings-vedtak. Det er soleis:

«Regjeringen anmodes om at træffe foranstaltninger til, at gaardsnavne,
bygdenavne og andre stedsnavne maa blive skrevne paa en rigtigere maade
i overensstemmelse med bygdetalen og den oprindelige form.»
Stort.-forhl. 1878. 5 d. dokument nr. 4.

— For det andre gjorde riksstyret gjenom Finansdepartementet upptak til
ein revisjon etter sine interessor.

Finansdepartementet var ute litt tidlegare enn Vonheims-mennene. Det
hadde alt vendt seg til professor Oluf Rygh i 1877, og bede honom um ei
sakkunnig umsegn. Det vende seg daa til ein mann som sidan kom til aa
arbeida med dei norske gardsnamni heile sitt liv. Han vart namngjeten,
og med rette, for det vitskaplege arbeidet sitt med desse namni; men
for uppnorskingi av dei gjorde han ikkje so stort arbeid.

Oluf Rygh hadde sendt inn ei lang utgreiding som er dagsett den 27.
december 1877.Departementstidende 1878, s. 257—267. I denne utgreidingi
gjer Rygh framlegg um ymse rettingar i matrikkelen. Han fyreslær at dei
skal faa burt berrsynte og støytande, «usømelege» inkonsekvensar, som
der var so mange av, —

slikt som Hegg — Hægg, Sel — Sæl, Hjell — Hjeld — Hjæll — Hjæld, Broten
— Braaten, Bo — Bu, Botn — Botten, Støl — Stødl, Bækkevar — Bækkevard —
Bækkehvar (av gn. Bekkjarhvarf). Og so fyreslær han at dei skal
modernisera rettskrivningi i samsvar med det som daa var gjengelegt, —
stryka stum e alle stader som han hadde vorte staaande att i 1858,
retta tviskriven vokal (som i huus) til einskild vokal, retta qv til
kv, f til v i utljod (Hov, Hovland, Grav osb., ikkje Hof etc.), i til j
der som i stridde mot uttala (Ljaamo, Ljusne, ikkje Liaamo, Liusne), x
til gs, ks. Det burde «komme under overveielse» um dei ikkje skulde
skriva t for th alle stader. Dette er reint ortografiske rettingar, det
aller meste daa. Rygh dryfter det spursmaalet um dei burde ha ei
spraakleg umvøling ogso. Men han kjem til det resultat, at det bør dei
ikkje ha. Dei burde setja upp den regelen at namni elles skulde verta
verande som dei var for det fyrste. For skulde dei vøla matrikkelen
spraakleg, laut dei fyrst samla inn eit stort vitskaplegt materiale:
faa greide paa bygdeuttala for kvart namn og skriva upp eldre
namnformer or diplom og jordebøker fraa midalderen, or sogone, og or
jordebøker fraa det 16. og 17. hundradaaret. Etterpaa laut der til «et
omfattende og efter sagens natur møisommeligt studium». Alt dette vilde
verta sers langvarigt og kostesamt. Dertil kom at «i en tid som vor»
sakna «sproget» «faste og almenerkjendte normer» paa mange punkt, «og
der er stærk strid om alskens sproglige spørsmaal». Alt med seg vilde
difor ikkje dei praktiske fyremunene med ein «fuldstændig og grundig»
revisjon svara til møda. Veilone som matrikkelen hadde, valda ikkje
heller so store ulempor. Det var ikkje større, men heller mindre
skilnad her i landet enn i andre land millom den officielle
skrivemaaten og so uttala paa den eine sida og dei upphavlege formene
paa den andre. Utum dei ortografiske rettingane som konsekvensen og
«skriftsproget» kravde, kunde Rygh einast raada til at dei vølte paa
eitt og anna namn som radt tvillaust hadde vorte forrengt og mistydt:
namn som Hvitesø, Vansø,Røraas, Overhalvden; ein skulde retta til
Hviteseid, Vanse, Røros, Overhalven.

Rygh meinte at dei burde setja ein kommissjon til aa greida med den
revisjon som var naudsynleg.

Riksstyret gjorde framlegget ifraa Oluf Rygh til sitt program.

Ein ser at dei tvo framleggi: Rygh sitt og Vonheims-mennene sitt hev
heilt ulik karakter. Vonheims-mennene kravde ei nasjonal umvøling av
stadnamni radt ifraa grunnen. Tilraadingi ifraa Rygh, som riksstyret
godtok, kravde i hovudsak ei ortografisk umvøling for orden skuld,
ikkje noko anna. Ho gjeng heilt utanum spursmaalet um den nasjonale
revisjonen. «Skriftsproget» var det som fyrst og fremst skulde gjeva
normane for dei nye brigdi. Framlegget gjekk i røyndi slett ikkje ut
paa aa faa meir uppnorsking. Det gjekk ut paa aa konsolidera seg um det
som var. I so maate kann ein jamføra den revisjonen som Rygh og
riksstyret vilde ha med den revisjonen Blichfeldt hadde gjort i
1830-aari. Berre Vonheims-mennene vilde føra lenger fram den revisjonen
som hadde teke til med Munthe. Det er framlegget deira som hev
interessa her.I tilfelle av at dei — mot Ryghs raad — vilde gaa lenger
enn til ein hovudsakleg ortografisk revisjon, burde dei nærma seg til
«udtalen», meinte Rygh. Men ikkje daa heller vilde han løysa stadnamni
principielt ut ifraa det gjengelege skriftmaalet. Han talar um aa
modificera «efter skriftsprogets normer, hvis gjennem lang tids brug
erkjendte ret til her at gjøre sin indflydelse gjældende vistnok af de
allerfleste i principet vil blive godkjendt». — Elles er som ein kann
venta tilraadingi ifraa Rygh sers baade klok og grundig. Dei tankane
han kastar ut um korleis dei skulde faa gardsnamnmaterialet vitskapleg
tilrettelagt og granska, er ikkje noko ringare enn den fyrste
arbeidsplanen for verket «Norske Gaardnavne». I vitskapssoga er difor
denne tilraadingi eit ikkje lite merkelegt dokument. Men i soga um
uppnorskingi av dei nasjonale namni peikar ho ikkje frametter.

Det synte seg at framlegget fraa Vonheims-mennene, daa det vart kjent,
fekk samhug fraa fleire sidor; det kveikte i minsto interesse.

«Kristianssands Stiftsavis» studde framlegget i ein artikkel den 2.
mars 1878 (nr. 26 A). «Aftenposten» i Oslo — upolitisk den gongen — tok
inn dette stykket tri dagar seinare, utan motmæle eller kommentar.5.
mars; nr. 54. I «Dagsposten» i Nidaros vart det eit heilt
namneordskifte. Ein anonym innsendar den 20. februar (nr. 43) minnte um
korleis namneskikken var komen i nedfall i dansketidi, og han enda med
at naar den nye matrikkelen snart kom, so maatte der «i ethvert herred
holdes storvask, saa man i stedet for det kaudervelsk, der nu figurerer
som gaardsnavne, fik disse renskrevne». Riksstyret burde freista faa
eit par velskikka menn i kvart amt til aa gaa igjenom rettskrivningi
for gardsnamni, fyrr dei vart prenta.

Den 7. mars (nr. 56) er ein ny innsendar ute og krev «storvask i
navneveien».Han skriv seg I……d. Men, legg han til, «vore «skrivere» og
styrere er vel for dansk endnu til, at vi kan vente en omskrivning af
bygde- og gaardsnavne efter norsk sprog og talebrug. Og var da endda
navnene dansk, saa kunde der være mening i dem da; men som de nu er, er
de hverken det ene eller det andet; de er radbrækkede og udskjæmte paa
en sørgelig maade, saa at den ene stavelse i navnet kan være norsk, den
anden dansk, eller ogsaa baade tydsk og latinsk.» Til døme nemner han —
noko naiv stundom — ymse namn ifraa Selbu. Han ynskjer «gausdølene»
framgang med søknaden sin.

Redaksjonen bad i ein hale um at fleire maatte senda meldingar um
namne-«forkvaklingen» og um den rette skrivemaaten for namni.

Ein «latiner» aatvara «maalstræverne», at dei maatte gaa varsamt fram,
so dei ikkje fekk nye forrengjingar. Elles interessera han òg seg,
liksom «de allerfleste netop af vore dannede mænd», «med sandt alvor
for baade at gjennemføre og vedligeholde den rette skrivemaade af vore
stedsnavne». Denne innsendaren er visseleg Karl Rygh.«Dagsposten» 12.
mars 1878; nr. 60. Innsendaren syner spraakkunnskapen sin m. a. med ei
forklaaring paa namnet Saalaasjøen, Selbusjøen. Ho er uppteki seinare i
Norske Gaardnavne XIV bd. Endaa ein innsendar, K, skreiv um namni i
Selbu (20. mars; nr. 67). Men artikkelen hans hev ikkje interesse.Men
riksstyret vilde ikkje sleppa sitt program.

Den 11. april 1878 tilsette det ved kgl. res. ein kommissjon til aa
revidera skrivemaaten for gardsnamni. Det nøytte seg fyrr
Vonheims-framlegget kunde koma upp i Stortinget. Tanken var at
Stortinget ikkje skulde staa fritt naar det kom til
Vonheims-framlegget, og daa kanskje slett ikkje skulde taka det upp til
dryfting. Stortinget skulde koma til aa staa framfyre ei avgjord sak.
Riksstyret sette Oluf Rygh og Sophus Bugge og Joh. Fritzner til aa vera
med i kommissjonen — framifraa menner, men dei stod framande for den
nasjonale maalreisingi. Mandatet deira gjekk ut paa at dei kunde retta
namni som dei sjølv tykte, «dog saaledes at de af prof. Rygh i hans
betænkning opstillede grundsætninger i det væsentlige blive bestemmende
for arbeidets plan og gjennemførelse».

Denne illojale aatferdi aat riksstyret gjorde deim harme som heldt med
Vonheims-mennene og vilde ha ein djuptgripande spraakleg reform.
«Dagbladet» (bladstyrar: H. E. Berner) hadde ein kvass artikkel den 25.
mai.Nr. 143 [A]. Det kriticera mandatet for kommissjonen. Det var berre
«bogstavombytninger» riksstyret for med, skreiv bladet, nokre
«bagatelrettelser af saa ubetydeligt værd, at man neppe vil være kommen
mere end et hanefjed nærmere til det maal at faa optaget den virkelige
norske form for navnene». Princippet var beint fram aa «indskrænke sig
til nogle ændringer i skrivemaaden, som næsten helt og holdent ligger
indenfor det danske skriftsprogs ramme og lidet eller intet har med
norsk sprog at bestille». Og so gjer bladet eit skarpt aatak paa
riksstyret for at det hadde havt det so ant med aa faa tilsett
namne-kommissjonen, at det ikkje hadde kunna venta til Stortinget fekk
sagt sitt ord. «Dagbladet» slær paa at Stortinget etter dette burde
taka

saki heilt ut or handi paa riksstyret og greida med henne paa eigi
hand, utan umsyn til det riksstyret hadde gjort.

Oluf Rygh svara paa kritikken yver kommissjons-mandatet i ei lang
utgreiding i «Morgenbladet».«Stedsnavnenes skrivemaade i den nye
matrikel». «Morgenbladet» 5. juni 1878; nr. 153 A. Det kom honom ved
ikkje mindre enn riksstyret. Og hans namn hadde vorte nemnt. Han
forsvarar seg og riksstyret, for at dei ikkje vilde ha noko vidare
namneretting. Han heldt fram, sterkare enn i tilraadingi fraa december
1877, at tilhøvi her i landet var ikkje so abnorme: forrengde namn
vilde dei ha fenge ogso utan dei danske embættsmennene som «Dagbladet»
klaga paa. Skilnad millom skrift og uttaleformer fanst i alle land, og
større mange stader enn hjaa oss. Og so samlar han upp alle vanskane
med ei drastisk namneretting. Der var praktiske vanskar, for posten og
for forretningslivet. Og der var vitskaplege vanskar. Dessutan: det
framlegget som «Dagbladet» gjorde seg til talsmann for, «staar i den
nøieste forbindelse med meninger om vore sprogforhold, der stille sig
fiendtligt ligeoverfor vort nuværende skriftsprog»; og dei meiningane
hadde «vistnok adskillige ivrige og virksomme talsmænd blandt os», men
dei hadde daa «endnu flere modstandere og ere meget langt fra at have
vundet almindelig tilslutning». Rygh spelar maalføri ut imot
uppnorskingi: maalføri var so mange og ulike, at ein kunde ikkje fylgja
dei. Daa var ein nøydd til aa søkja hjelp hjaa «landets almindelige
skriftsprog», — den utvegen aa jamna ut maalføri etter sernorske
reglar, gjeng Rygh i samsvar med sine synsmaatar ikkje inn paa. Skulde
elles noko fram her, sluttar Rygh. so var ikkje Staten — som
Vonheims-mennene hadde kalla paa — den beste til aa fremda ein reform.
Betre og tryggare var «sagens naturlige udvikling».

Traass i alt vægjer Rygh noko i denne artikkelen. Han lovar ein
revisjon som i røyndi gjeng lenger enn ein kunde tenkja etter
tilraadingi hans fraa december 1877. Um

han gjer dette etter samraad med dei som stod yver honom, til aa hindra
at Stortinget skulde fylgja «Dagbladet» og gaa endaa lenger, veit me
ikkje.

«Dagbladet» svara Rygh att den 11. juni (nr. 157). Det strika under at
det laag ei ettergjeving i artikkelen aat Rygh. Men bladet heldt fast
paa at og det som no vart bode, var altfor lite. Det var det danske
skriftmaalet som hadde «en væsentlig skyld» i den ugreida det var med
stadnamni vaare; daa kunde ein ikkje lata namni bøygja av til normane
just for dette skriftmaalet, so som Rygh vilde. Slike halve rettingar
innimillom som han hadde nemnt, Søfde til Saude og dilikt, dugde ikkje.
«Hvorfor da ikke gaa helt til enden og skrive Sau(d)ar, som det nok
heder? Hvorfor forbedre Eger til Eker og ikke til Eiker, som det heder;
eller Egersund til Ekersund — som intet menneske derborte siger — men
ikke til Eigersund (eller Eikersund), som landsfolket i og omkring
Egersund kalder det? Naar man optager den norske tvelyd au i Saude,
synes dog den ligesaa norske tvelyd ei ogsaa at burde komme til sin ret
i de navne hvor den hører hjemme. Og naar det norske sprogs tvelyde
komme til sin ret, forstaa vi ikke, hvorfor ikke ogsaa det norske
sprogs øvrige eiendommeligheder skal faa komme til sin ret.» Det kunde
ikkje verta «fuld holdning eller fuld praktisk nytte» av ein revisjon
utan han heilt igjenom bygde paa den grunnsyn som «Dagbladet» hadde
halde fram. «Vi formaa hellerikke at indse, at der skulde stille sig
uovervindelige vanskeligheder i veien for at faa revisionen udført paa
den mere grundige og frugtbringende maade.» Og naar Rygh hadde tala um
at dette var maalstræv, og at landsmaalet ikkje hadde so mange
medhaldsmenn, svara «Dagbladet»: «Vi ved imidlertid ikke, hvorpaa hr.
Rygh støtter denne paastand. I Storthinget vedtoges enstemmig en
beslutning, hvori det norske bygdemaal anerkjendtes i sin ret som
skolesprog ligeoverfor det danske skriftsprog. — Underligt skulde det
ogsaa være,» legg «Dagbladet» til, «om ikke flertallet aflandets
indbyggere skulde foretrække sine egne stedsnavne fremfor dem, som de
danske embedsmænds ukyndighed eller slendrian har skaffet i kurs.»

Det var ein annan òg som svara Oluf Rygh. Det var Arne Garborg, den
unge føraren for «maalstrævarane»; han skreiv ein kvasstennt og
flengjande artikkel i «Fedraheimen», som han nyleg hadde sett i gang,
og som han styrde den gongen. Artikkelen hev til yverskrift:
«Gardenamn». Me tek han inn her ord til anna.«Fedraheimen» ^12⁄[6]
1878.

Gardenamn. Prof. O. Rygh skriv i Morgenbladet og prøver aa verja sitt
dansk-norske navnebot-framlag imot Dagbladet og Kr. Brun m. fl. so godt
som han kann. No er prof. Rygh ein dugande kar og ein fagna mann; men
etter det han skriv her i Morgenbladet kann eg likevæl ikkje tru, at
han fær so mange med seg.

Han tek strakst til paa denne gamle maaten, at anten skal
bygdemaalsordi vera skrivne etter den mest utskjemde og avskapte form
som finst — um so den betre form er likso livande og kjend —, elder so
skal dei rengjast um etter dansk skrivebruk. Det gjeld um, at
folkemaalet vert synt fram i den rette avskapelege bunad, so ingen skal
finna det altfor fagert. Det er underlegt aa sjaa ein mann som Rygh
vera med paa slikt; men det heng i dei alle, um dei so sjølve korkje
veit elder vil det.

Soleids maa «Hiterdal» paa ingen maate vera skrivet etter den beste
bygdemaalsform Heiddal, som liver — væl ikkje just i sjølve bygdi,
endaa bygdefolket hev baade minne og medvit um det rette, — men daa
strakst ein kjem burt i grannebygdom; det maa endeleg heita «Heddal»
etter den mest avslitne og slurvne uttale, som kann finnast.
«Hvidingsø» ved Stavanger, som i bygdemaali ikringum heiter «Kvitsøy»
greidt og klaart, skriv professoren «Kvisøya» (sic). At «Jæderen» i
gode maalføre heiter «Jaren», det hjelper ikkje; det lyt endeleg

skrivast «Jæren». Professoren synest i det heile aa hava lagt stor elsk
paa «Jæren», som han vel veit ikkje er nokot «sterkt i formerne»; men —
han er nok ikkje vidare kjend der, er det likt til. Soleids trur han,
at alle gardenamn paa -stad etter Bruns framlag maatte verta skrivande
-st; for den rette form -sta(d) meiner han er reint daud og gløymt. Men
neimen um ho det er. Formerne paa -sta(d) hev funnest, jamsides med dei
paa -st, alt til dei seinste aar og finnest der enno; dei vert fulla
ikkje brukte ofta elder av mange, men derimot vert dei brukte av dei
«beste» d. e. naar maalet vert talat med størst finleik og stødleik. Og
det er dei beste som vinn i lengdi. At ei form kann kveikjast uppatt,
berre ho hev den minste gneiste av liv, ja um ho so kannhenda i ei
«myrk tid» liver berre i ein einaste munn, det er her nok ymse døme
paa, og her skal eg nemna eit just ifraa denne «Jæren». Den gamle ætt
brukte hjelpeverbet «vera» i formi «væ», som enno er brukt i
grannebygdom baade i sud og aust og nord. Men ætti deretter sagde
«vera», dei alrafleste daa, og no segjer ingen lenger «væ». Slike
tilfelle er nok helder aalgjengde i all maalsoga.Men var den fulle form
(paa -stad f. ex.) reint avgløymd, so ingen lenger hadde so mykje som
minnet um henne, so laut ein rett nok skriva -st. Men — tregjen var no
væl ikkje so stor. Sml. nedanfyre.

Det er nok ingen som hev meint, at ein just skulde leita upp dei
laakaste kvardagsformer og setja dei upp til log fyr skrivemaaten; men
difyr tarv ein ikkje plent gjera vaare namn um etter dansk bruk.
Meiningi hev visst voret den aa finna fram dei beste former og so retta
skrivemaate og bokstavering nokot so nær etter det gamle fyr aa faa
fram den einskap og samanheng som til trengst [[** burde de to
foregående vært slått sammen "tiltrengst"? **]] i ei namnebok fyr det
heile land.«— i det høieste (sic) med nogen lempning efter de ældre
former med hensyn til lydbetegningen», som professoren ordlegg det. Paa
den maaten vart namni altid lagde so nære inn til bygdeuttalen (Heiddal
— «Heddal», Kvitseid — Kvitsei o. s. fr.), at kvar mann kunne kjenna
dei att; men dei vart samstundes

baade rettare og vænare og norskare enn desse bytingformer (bastard-),
som kjem upp, naar ein skriv norske namn etter dansk elder dansk-svensk
rettskriving.

Prof. Rygh fortel, at dei skriftformer, som no er brukte, ofta ligg
nærare det gamle enn bygdemaalsformerne. Aa — ikkje so ofta, naar ein
gjeng fram paa den maaten som ovanfyr er vist, og den maaten lyt nok
vera den rette. Men dersom det likevæl hender ein gong, so fær ein
hugsa, at det som det spyrst um no, i det 19de hundradaar og utetter,
det er ikkje aa halda uppe med kunst og vald slike forne former, som
eingong raadlaust er daude og gløymde, men aa faa namn, som høver etter
det maal, som liver, og som no er sannt og heimslegt og norskt.
«Heiddal» er den rette ny-norske form, liksom «Heitradal» er den rette
gamal-norske. Men «Hiterdal» («Hitterdal»!), som korkje er gamall elder
ny, korkje fugl elder fisk, usann baade i fyretid, samtid og framtid, —
kven tru vil liggja og gjøyma og salta paa den? — I det høgste einkvar
gamall dansk-norsk skindbokmannen, som hev større elsk til etymologiske
daudeskrottar paa spiritus enn til liv og sanning.

Den einaste maaten, prof. Rygh veit til aa faa einskap — nokot-so-nær
einskap — i skrivemaaten av vaare gardenamn, er som sagt aa rengja dei
um etter dansk skrivemaate, so vidt som daa detta læt seg gjera. Det er
den kjære provinsflekken, som me plent og plent maa halda paa. Me veit,
at med slik skrivemaate vert vaare namn vanskapte, og det jamt; men dei
uformer og meiningsløysur, som heng ihop med det, dei lyt me halda paa
fyr aa faa hava det kjære danske provinsmerke yver landet. Mange gardar
heiter nokot paa «fjell»; so er det rett nok, at ein ikkje i ei bygd
bør skriva «fjell», i ei onnor «fjøll», i ei tredie «fjødd»; o. s.
fr.;Professor Rygh nemner upp fleire bygdemaalsformer; men han gløymer
aa nemna, at dei ogsaa sume stader hev den rette form «fjell». Det er
væl den «lærde distraktion» (gaaløysa), kann eg vita. — men so skal me
endeleg skriva «fjeld», som me veit er galet alle stader,

og som ikkje hev nokon grunn, — berre fyr aa sleppa den rette norske
form «fjell», som ligg til grunn fyr alle desse ulike bygdeformer, og
som soleids er den grunnrette fyr heile landet! — Kven skulde væl høyra
sovoret.

Professoren fæler fyre, at naar t. d. garden «Lysne» i Sogn vert
heitande «Ljøsno»«Jøsno» er ei laakare form; Ljøsno er den rette og
likso livande som «Jøsno». o. s. fr., so vilde slike store umbrigde
gjera for mykje ugreida. Soleids vilde postopnaren inni Lærdal verta
reint i beit, naar der kom eit brev til N. N. Ljøsno, for han kunde
ikkje altid hugsa, at «Ljøsno» skulde tyda den garden, som heiter
Ljøsno elder Jøsno, daa han fyrr altid hev set garden skriven fyr
«Lysne». — Lat oss springa yver detta; slikt er altfor barnsklegt. —
Det var daa væl hellest meiningi, at naar namni vart rettad i
matrikkelen, so skulde dei «offentlege funktionærar», som hadde nokot
med gardenamn aa gjera, faa listur og namnebøker og full vitring um
tingen? Og skal ikkje folket hava rett til aa faa fram dei rette namn
paa sine gardar, fyr di um det vart einkvar skrivaren og futen, som i
fyrstom bilet fekk eitgrand mas med aa slaa etter i bøkerne og hugsa
desse rette namn? Er det ikkje difyre, at me hev desse kloke, studera
folk til embættsmenn, at dei skal vita kvat som rett er og halda det
rette uppe? —

Professoren tenkjer seg eit annat tilfelle. Dersom ein utbygding, t. d.
ein bergensmann, hadde pengar tilgodes av «N. N. Lysne», og so det ein
god dag var tillyst i avisom, at «N. N. Ljøsno» var busliten og at
garden hans skulde seljast, so kunde det lett bera til, at bergensaren
ikkje haattad paa, at denne «N. N. Ljøsno» var hans mann, og dermed
kunde han daa tapa sine pengar. Med detta hev prof. Rygh berre provat
ein einaste ting: at han ikkje veit kvat ein «kreditor» er fyr ein kar
i denne verdi. Det er so barnslegt, at du mest kann koma paa graaten,
naar denne gode professoren trur, at ein forretningsmann, som skal hava
pengar av ein mann, ikkje veit aa passa paa

slikt. So snart kravshavaren (kreditor) saag i avisa, at no skulde
gardarne faa nye namn — aa huttetu, kor han vilde vera utum seg fyr aa
faa vita, kvat skyldnarens (debitors) gard skulde heita. Og strakst
vilde han skriva det inn i sine bøker og vera reint paa livet fyr aa
ikkje gløyma det. Du tarv aldri tru, at N. N. Ljøsno slapp fraa ein
skilling av den skuld, som N. N. Lysne hadde gjort; for so godslegt
gjeng det ikkje til i denne verdi!

Daa kunde det likso snart henda, at ein mann, som skulde hava pengar av
«N. N. Søvde», kom til aa forsøma seg, naar «N. N. Saude» vart
busliten; — men detta umbrigde fraa Søvde til Saude vil hr. Rygh sjølv
vera med paa!

So meiner professoren, at eit so stort umbrøyte som det, «Dgbl.» etter
Bruns framlag vil hava, ikkje er gjenomførande. Ein ser, at prof. Rygh
og er av dei, som hev mistillit til vaar regjering, og i det kann
professoren hava rett. Men det vilde daa vera ei armod utor all maate,
dersom ho ikkje eingong skulde hava magt til aa læra sine eigne
tenestmenn upp til aa skriva rett, skriva t„ d. «Ljøsno» fyr «Lysne»,
«Heiddal» fyr «Hiterdal», «Lauvdal» fyr «Løpdal» o. s. fr. so lenge,
til andre folk og tok etter. Me ser det hev voret gjerande fyr styret
aa læra folk upp til aa skriva «Gjertstølen», naar garden hellest
heitte «Nabben», elder «Hammerstad», naar garden heitte «Lida», elder
«Salvehus», naar garden heitte «Sogus», — og so maa det daa ganga likso
lett aa faa dei til aa skriva dei namn, som dei veit er rette, og som
dei til det jamne høyrer og brukar kvar einaste dag!

— Nei; det er det danske maalstræv som er ute og prøver seg her og. Det
var reint flirande aa sjaa, kor regjeringi fekk føter aa ganga paa, daa
ho høyrde, at Bruns norske framlag var uppkomet. Ho gløymde reint sin
departementale «værdighed» og sine vanlege «drøftelser og overveielser»
i aarevis, og flaug avstad med ein einaste gong og sette ei nemnd til
hjelp mot norskdomen, so det berre rauk etter, og strakst var der eit
meir vælmeint enn klokt blad, som toskad ut med meiningi i reine
ord:«hermed bortfalder vistnok enhver grund for Storthinget til at
træffe nogen forføining i sagens anledning,» sagde det. Aa du utrulege
dansknorske visdom og politiske reveklokskap! kor du er trehendt i all
di ferd og armodsleg i alle dine tankar!

Eg kann ikkje forvæl tru, at Thinget denne gongen let seg forsøma. Her
er eit tilhøve, som seint kjem attum, til at føra denne sak fram, som
vart paateki alt i 1837: aa vaska provinsflekken av vaart fagre land og
gjeva det rett til aa føra sitt eiget flag ogso i denne meining. Det er
ikkje sannt, at saki er so reint spildrende ny, at folk ikkje er
fyrebudde paa eit slikt umbrøyte. Tvertimot: saki er just uppe, og ho
vil koma meir og meir upp med kvar dag som gjeng. Med studning av
riksens logmagt vil ho visst gange lettare fram enn nokon trur.

Her er og so fullt av vingel og vas i vaar norske namnebok, at det
trengst væl til ei umbot, og det ei, som ikkje er berre halv. Me vil
her setja upp ei lista paa slike vinglenamn, so kann kvar sjaa. Dei
fleste er etter Dgbl.

Bygdemaal

Skrift

Breive (i Bykle)

Brevig

Oddeskar (do.)

Oddersgaard

Kjiggjaastad (Aaseral)

Kittelsdal

Kaalestrond (Lunde)

Kalvestrand

Geisar (Lom)

Gedser

Juland (do.)

Lifland

Gjeitsto (Thel.)

Gjedestad

Sauar (do.)

Søvde

Sjaak (Gbr.)

Skidager

Kvitseid (Thel.)

Hvidesø

Nedal (Rom.)

Nittedal

Frogner (Follo)

Fron

Øykaasen (Davik)

Egaas

Stauri (Nordfj.)

Støvereide

Vodlaakro (Sogn)

Vallager

Robjørgane (Nordfj.)

Røberg

Bygdemaal

Skrift

Røo (Hall)

Raaen

Urde («Ule», Vaagaa)

Ulleberg

Lauvdal (Bygland)

Løpdal

Hankodd (Aaseral)

Hamkull

Austru (do.)

Østerhus

Aardalen (Stryn)

Erdal

Marsjø (Vesleelvdalen)

Mælsø

Lauperag (Dalarne)

Løvbrekke

Sogus (Bygland)

Salvehus

Stuttstog (do.)

Støtestuen

Grei-brokk (do.)

Greprok

Forus (Hetland)

Furaas

— o.s.b. Det er reint utrulegt, kor hage dei hev voret til aa rengja
all form og meining ut or vaare bygdenamn. Sumetider hev tullingskapen
gjengjet so vidt, at dei hev sett reint andre namn paa gardarne enn dei
hadde. Naar Leines vert skrivet «Ledingen» elder «Gjøsløen»,
«Yttrestøl» o. sl., so finnst her ikkje lenger korkje ev elder stev;
det ber radt burt i øre vilska. Og slike tilfelle finnst fleire stader.
Dei spurde ein bonde i Nordland um namnet paa garden hans; «aa», sa
bonden, «garden min heite no Nabben; men han kallas Gjertstølen i den
hellige skrift.»«Den hellige skrift» er i N. Thj. fylke alt, som stend
paa prent. Naar ein brenner upp eit stykkje av eit avisblad elder
slikt, so segjer dei: «brenn’ du upp Guds ord?» Dei hev faret der og
tullat og mishøyrt og mistydt og misteket; so hev det og hendt, at sume
gardar hev fengjet reint framande namn. Alt slikt maa greidast upp i;
men daa kann ein likso væl taka det andre med.

Heradstyri bør faa bod um aa skriva upp og senda inn alle namn, slik
som dei lyder i bygdi. So set ein ei nemnd av lærde menn, som ser
igjenom det alt og set skikk paa det; men desse menn maa ikkje vera av
desse danske elder

dansk-svenske maalstrævarar; det lyt vera vituge og klaartenkte norske
menn, som veit aa taka tingen som han snur, og som ikkje er rædde aa
bøygja seg fyr det røynlege og sanne. G.

Dette avis-ordskiftet var tett framfyre namnesaki skulde upp i
Stortinget.

I Stortinget hadde dei sendt Vonheims-framlegget til
Konstitusjonsnemndi den 21. februar. Formann i nemndi var O. Richter,
som sjølv var med i hovudmatrikulerings-kommissjonen.
Konstitusjonsnemndi gav si tilraading den 14. juni. Etter det formannen
upplyste seinare i Tinget, var det elles ikkje nokon innan nemndi som
hadde skrive tilraadingi, men ein repræsentant utanfor nemndi (truleg
Ludvig Daae).

Nemndi stelte seg i princippet heilt paa same sida som
Vonheims-mennene. Ho meinte at tidi maatte vera høvelegare enn
nokosinne fyrr til ei namnebøting. For i tusundtal med gamle skøytor og
andre brev hadde no vorte prenta, og likeins dei mætaste jordebøkene.
Dermed hadde det vorte lettare aa faa greide paa korleis namni hadde
sét ut i gamall tid. Og paa hi sida hadde dei norske maalføri og
tilhøvet deira til gamlemaalet vorte grundigt granska. Det maatte difor
no vera raad til «i meget stor udstrækning at restituere de
fuldstændigt forkvaklede former og at bringe skrivemaaden af navnene i
almindelighed i nærmere forhold til udtalen». Og nemndi tok upp att,
ordrett, «grunnsetningane» aat Konstitusjonsnemndi fraa 1869. Ho gjorde
berre eitt brigde. Ho strauk den siste bolken, at dei lause
tilleggsordi for lægje skulde retta seg etter «det sædvanlige
skriftsprog».

Men praksis, med kravi for dagen, var ikkje fullt so sterk som dei
teoretiske præmissone denne gongen heller. Nemndi let det vera med den
kommissjonen som riksstyret hadde tilsett. Ho kriticera det programmet
som riksstyret fraa fyrst av hadde sett upp for kommissjonen, at det
var for trongt. Men etter den utvidingi avprogrammet som O. Rygh hadde
drege i von i «Morgenbladet», vart det truleg mesta som nemndi meinte,
skreiv ho. Ho lagde berre til at kommissjonen burde arbeida saman med
dei lokale myndigheitene.

Konstitusjonsnemndi fyreslo at Stortinget skulde senda framlegget aat
Vonheims-mennene fram til riksstyret.

Praktisk var det soleis ei heller veik tilraading Stortinget fekk lagt
fram fyre seg. Det at nemndi so burt imot akceptera programmet aat O.
Rygh i «Morgenbladet», veikte av og stod paa ingen maate i samsvar med
dei teoretiske præmissone. Det var dei i nemndi som vilde ha gjenge
lenger. Fleire vilde ha sett upp krav um at Ivar Aasen skulde koma med
i namnekommissjonen. Men dei hadde fira paa det, daa dei fekk inn
tillegget um at kommissjonen skulde arbeida saman med heradstyri; dei
trudde det skulde faa mykje aa segja.

Naar tilraadingi vart so veik paa slutten, kom det visseleg av at det i
røyndi var nokso skilde meiningar innan nemndi. Dei ihuga
norskdomsmennene fekk daa hine til aa gaa med paa alt det aalmenne, men
ikkje paa sterke praktiske krav. Endaa til i den avveikte formi vart
ikkje tilraadingi radt samrøystes. Professor Aschehoug — føraren for
høgrepartiet — gav i konklusjonen planen aat Rygh medhald heilt ut; han
aatvara mot aa brigda namni so det kunde verta mistyding, og tolka lovi
soleis at ved alle namnebrigde laut dei ha samtykkje hjaa dei som aatte
gardane. Eit par andre nemndemenn gjorde mindre atterhald.

I Tinget kom saki upp den 18. juni. Det vart eit kvikt og heller kvast
ordskifte. Men det vart ikkje nokon stor debatt, og dei kom ikkje stort
inn paa kjernespursmaalet som laag under: um retten for det norske
maalet, og um stoda aat bokmaalet i namneverket. Dei hadde no òg nyleg
havt eit stort maal-ordskifte: ordskiftet um talemaalet i barneskulen
den 13. og 14. mai. Dessutan var det tett fyre Stortinget skulde fara
heim, — Tinget vart uppløyst den 21. juni. Fleire av talarane strika
under kravet um at namnekommissjonen skulde raadføra seg medheradstyri
i kvar bygd. Lars Liestøl, L. Bentsen, Jak. Sverdrup, Johan Sverdrup,
Niels Juel, L. Daae aatala at ikkje Ivar Aasen var komen med i
kommissjonen. Jak. Sverdrup gjekk ut ifraa at etter dei ord som hadde
falle i Stortinget, vilde Ivar Aasen koma med. Sivert Nielsen upplyste
det som me alt hev nemnt, at fleire i nemndi hadde ynskt aa faa Ivar
Aasen inn i kommissjonen, men at dei ikkje hadde vilja taka nokon
dissens sidan dei fekk med dette um heradstvri. Etter no saki var komi
fram i Stortinget, vilde han som nemndemann telja til at kommissjonen
vart auka so Ivar Aasen fekk rom. Men ingen tok upp noko framlegg, og
Stortinget vedtok nemndtilraadingi samrøystes.

Det greide paalegget til riksstyret som Vonheims-mennene hadde forma ut
i framlegget sitt, kom soleis ikkje under røysting.

Framlegget fraa Vonheims-mennene og dokumenti fraa Stortinget gjekk no
til riksstyret. Riksstyret spurde namnekommissjonen um dei tykte at dei
trong fullmakt til aa venda seg i umbods medføre til heradstvri.
Kommissjonen svara nei; heradstyri var ikkje dei beste jamt aa venda
seg til um upplysningar i slike saker. I eit fyredrag dagsett den 29.
november 1878 skreiv so Finansdepartementet: «Da den begrændsning,
hvormed det er overdraget den under 11te april sidstleden naadigst
anordnede kommission at revidere stedsnavnene i matrikelen, efter
departementets opfatning ikke afskjærer kommissionen adgang til at tage
tilbørligt hensyn til det angaaende sagen i Storthinget passerede,
antager man, at den fra Storthinget modtagne forestilling ikke giver
anledning til nogen forandring i den for navnekommissionens arbeider
opstillede plan.» Den 9. decbr. 1878 tok riksstyret i samsvar med dette
kgl. res. paa, at dokumenti som var komne fraa Stortinget, skulde
sendast til namnekommissjonen; so kunde kommissjonen under arbeidet
sitt taka det umsyn til dei som han sjølv etter sitt skyn fann
tenlegast.Stort.-forhl. 1879. 5 d„ dokument nr. 47.

Kommissjonen fekk inkje paalegg um aa arbeida saman med heradstyri.Det
som kommissjonen sagde, at heradstyri ikkje jamt var dei beste til aa
faa lingvistiske upplysningar hjaa, er fulla rett. Men kommissjonen
kunde vel ha vendt seg til andre ogso like fullt, for di um dei hadde
raadført seg med heradstyri. Ivar Aasen, som ikkje hadde vorte
um-gjeten i nemndtilraadingi for desse heradstyri skuld — hans namn er
ikkje nemnt.

Riksstyret sende melding um raadgjerdi si til Stortinget.
Konstitusjonsnemndi heldt fast paa meiningi si; med den merknad raadde
ho til aa leggja dokumenti attmed protokollen. Tinget vedtok
tilraadingi ^19⁄[6] 1879.Stort.-forhl. 1879. 6 d. s. 454.
Stort.-tidende 1879, s. 1080.

Det kom ikkje so stort resultat utav det for uppnorskingi i 1878, etter
denne endskapen. Riksstyret hadde tilsett ein namnekommissjon med det
programmet at dei i det viktugaste skulde verta staaande paa staden.
Denne kommissjonen berga dei igjenom urøyvd. Og noko positivt paalegg
um aa revidera gardsnamni i nasjonal leid naadde ikkje fram til
kommissjonen. Størst tap var det at Stortinget ikkje sette igjenom at
Ivar Aasen fekk med namnebøtingi aa gjera. I sovorne saker er personane
det avgjerande. Og Ivar Aasen hadde rikare og meir innlivd kunnskap um
nynorsk maal enn nokon annan; han stod paa alle maatar i eit intimare
tilhøve til det emne det galdt um her. Dei mennene som no vart aaleine
um arbeidet, stod med all sin vitskaplege dugleik aandeleg framande
framfyre den nasjonale sida av uppgaava si.

Like vel kom det noko ut av aksjonen fraa Vonheims-mennene og venene
deira. Oluf Rygh hadde alt i «Morgenblads»-artikkelen maatt vida noko
ut det upphavlege programmet for revisjonen. Og den kgl. res. fraa 9.
decbr. 1878, i hop med alt som hadde gjenge fyre, gav i røyndi
kommissjonen eit direktiv som lojale menn laut taka noko umsyn til; det
gjekk ut paa at dei maatte gaa lenger med aa norska upp namni enn
tanken hadde vore fraa fyrst av. Av verd var det òg at Stortinget
knesette so greidt, i

princippet, den grunnleggjande tanken at norske namn bør skrivast paa
norsk.

Namnestriden i 1878 knytte sterkare enn fyrr spursmaalet um stadnamni i
hop med den aalmenne maalstriden me daa hadde fenge. For
Vonheims-mennene og fleire var arbeidet for umvøling i namneverket ein
lut av arbeidet for aa reisa att heile det norske maalet. For hine var
motstandet imot meir umbot ein lekk i motstandet mot «maalet».Jfr.
«Fedraheimen» (ein innsendar visst) 11. mars 1885 (nr. 20): «Grunnen
til den raae utskjemming av norske namn kann hjaa mange vera gamall
vane og uvitugskap, men serleg er han nok aa finna i di, at vedkomande
so inderleg væl skyna, at samstundes dei gjeva norske namn sin fulle
rett so lata dei upp døri paa glytt fyre det «forhadte maalstræv». — —
— Gardsnamn samansette med øy, øyre, braut, leir, lauv, vatn o. s. v.
vilde draga faarlegt fylgje etter seg.» Baae partar sette medvite
namnesaki inn i eit større samanheng. Ved det fær ho auka interesse.

  Matrikkelen 1886.

Namnekommissjonen fraa 1878 gjekk i gang med arbeidet sitt straks,
visst.Dokumenti um kommissjonen og arbeidet hans ligg i
Finansdepartementet. Der er fleire meldingar og umsegner fraa Rygh
millom dei. Og han vart ikkje uroa sidan. «Fedraheimen», det er
Garborg, freista nok med eit aatak att i 1885.7. mars; nr. 19. Fyrste
heftet av det statsstudde verket «Norges Land og Folk» var utkome daa.
Redaktøren, direktør A. N. Kiær, upplyste at han hadde raadført seg med
den nyaste vitskaplege granskingi, det vil segja med Oluf Rygh, um
korleis dei skulde skriva dei geografiske namni. Garborg skreiv daa ein
artikkel «Gjæte! Gjæte!» og peika paa kor unasjonalt og inkonsekvent
namni var skrivne. Han bad Stortinget um aa bruka ei «dugeleg
skrubbing» for dette, dersom dei ikkje reint vilde neitta statspengar
til boki, fyrr ho hadde vorte umvølt. Og han tok høve til aa beda
Stortinget spyrja riksstyret korleis det var laga med
matrikkelkommissjonen. Dersom dei som var dervilde gjera det paa same
maaten, burde Stortinget faa til ein ny kommissjon, av folk som hadde
meir vyrding for dei nasjonale kravi. Tinget burde slaa fast ein gong
for alle at dei ikkje vilde vita av annan skrivemaate paa namni enn den
som tok umsyn berre til uttala no og tilgamalnorsken. Men denne
paaminningi førde ikkje til noko.

Det kom eit anna framlegg òg i 1885 som me lyt nemna her. Det var ikkje
noko aatak paa matrikkelkommissjonen. Men etter innhaldet sitt og den
lagnad det fekk laut det ogso minna kommissjonen um aa gjera arbeidet
sitt norsk. Framlegget heitte «forslag til lov om den offentlige brug
af vore folkenavne i hjemlige former». O. J. Høyem sende det inn til
Stortinget. Det er dagsett den 19. januar 1885.

Dette framlegget gjekk fyrst og fremst ut paa aa trygda dei norske
personnamni retten sin. For embættsmennene var jamleg rangvise naar
folk vilde ha borni døypte med norske namn eller vilde ha namni skrivne
paa norsk i rettsdokumenti. Høyem fortel eit døme paa dette siste: ein
mann hadde fenge seg gard; men sorenskrivaren hadde gjort ei skøyte og
ein pantobligasjon ugilde i 1876 og ein pantobligasjon att i 1884,
berre for di han hadde skrive namnet sitt Olav og ikkje Ole;
fyregangaren aat sorenskrivaren hadde funne for godt aa føra mannen inn
i panteboki og andre stader som Ole. Sorenskrivaren kjende godt mannen
— som er Høyem sjølv —, og visste vel um at han sjølv kalla seg Olav.
Mannen hadde klaga til Justisdepartementet. Det hadde gjeve
sorenskrivaren paalegg um aa godtaka dokumenti so sant han kjende
mannen og visste at Olav og Ole var ein og den same. Men sorenskrivaren
hadde neitta aa bøygja seg utan han fekk dom paa seg. Til aa hindra
slikt, og alle slag «trakasserier, drillerier og udgifter» for dei
norske namneformene skuld fyreslo Høyem at dei skulde faa ei lov um
bruk av norske personnamn. Ho skulde baade hjelpa til so det kom meir
med norske døvpenamn i kyrkjebøkene,

og trygda folk rett til aa faa namni sine paa norsk inn i
rettsdokument.

Men Høyem nemner òg i framlegget «stedsnavnenes vanskabelse». Han
peikar paa dei norske stadnamni, ved sida av folkenamni, at dei «i vor
afhængighedstid, ved saavel danske og andre udenlandske som og ved i
Danmark oplærte norskfødte præster og andre embedsmænd, forretningsfolk
o. s. v. gaves mere eller mindre fremmede, efter det danske sprogs love
tillæmpede former, saa de kunde falde naturligt ind i de dansktalende
embedsmænds talesprog og tillige tage sig for dem hjemligt og godt ud i
deres hidførte skrift- og bogsprog, paa hvilket de ogsaa, som bekjendt,
i det 16de aarhundrede overførte saavel vore gamle love som ogsaa vort
berømteste sagaværk.» «I det hele og store taget — skriv Høyem — er
denne underkuelsens, forvanskningens og fordanskningens tid for vore
navnes vedkommende fremdeles den samme endnu i vor tid.»

Høyem meiner tydeleg det same um stadnamni som han skriv um
personnamni, at dersom ein fekk arbeidt fram att dei fulltonande norske
namnformene, so vilde dei koma til aa staa «i et styrkende vexelforhold
til det norske landsmaal, ligesaa vist som saavel de fordanskede norske
som ogsaa de rent udenlandske folkenavne virker støttende for det
danske sprogs magt her i landet. Jo mere norsksindet en mand derfor er,
desto mere er det ham ogsaa imod at høre baade sit og andres navn i en
unorsk skikkelse eller selv benytte dem saaledes lemlæstede».Jfr. her
framanfor s. 80, merkn. 1.

For stadnamni, i minsto gardsnamni, vona no Høyem at det vilde «oprinde
lysere tider» naar den nye matrikkelen vart ferdig. Han hadde betre tru
soleis enn Garborg. Men han leit ikkje paa godviljen og lojaliteten
hjaa embættsmennene her heller. Difor vilde han ha fastslege i lovs
form ikkje berre for personnamni men for stadnamni òg, at dei som sette
upp offentlege dokument, skulde skriva namni «saavidt muligt i norske
former,

saafremt ingen forvexlinger derved opstaar». Det skulde vera forbode —
fyreslo han — for panteboksførarar og rettsskrivarar aa visa attende
fraa tinglesing og rettleg handsaming elles dokument som var skrivne
paa bygdemaal og landsmaal. Og dessutan skulde det vera forbode aa
gjera dokumenti ugilde, kva maalform dei so elles var i, for di um
person- og stadnamn var brukte i norske landsmaalsformer.

Det var soleis eit lovfest paabod til rettstenarar um aa skriva namn
paa norsk — «saavidt mulig» —, som Høyem vilde ha fram; og der skulde
vera lovfest trygd for kvarmann som vilde bruka namni i norske
landsmaalsformer.

Lars Liestøl tok upp framlegget. Han var ikkje plent samd i formi som
det hadde fenge, skreiv han. «Men da sagen er af den beskaffenhed, at
den paakræver opmærksomhed, vedtager jeg forslaget til fremsættelse.»

Framlegget kom ikkje for aalvor upp som serskild sak i Stortinget. Men
det vart nemnt og teke med i grunngjevingi for den tilraadingi som
Kyrkjenemndi gav um maaljamstellingi i mai 1885. Kyrkjenemndi gav
tanken i framlegget medhald. Og ho sagde ifraa at det var meiningi
hennar at ved dei raadgjerder som ho raadde til, skulde «være sikret,
hvad der tilstræbes ved hr. Høyems forslag, og afværget enhver mulig
gjentagelse af slige, forhaabentlig enestaaende chikanerier, hvorpaa
deri leveres et exempel instar omnium til advarsel.»

Jamstellingsframlegget vart vedteke som me veit, den 12. mai 1885. I
det laag daa ogso røynleg ei serskild uppmoding til riksstyret um aa
stydja og hjelpa fram det norske i namneverket. Og der laag i det, at
Stortinget godkjende paa nytt dei principp som det hadde godkjent daa
det hadde namnesaki og matrikkelkommissjonen fyre seg i
1878.Stort.-forhl. 1885 5 d. dok. nr. 78; 6. d. a, s. 353; 6 d. b, s.
56. 7 d., s. 92. For kommissjonen kunde ikkje det vera u-ansande.

— Matrikkelkommissjonen tok arbeidet sitt ovende baade grundigt og
metodisk. I tilraadingi til

Finansdepartementet i 1877 hadde Oluf Rygh kasta ut ein plan for
korleis dei helst burde fyrebu ein vitskapleg matrikkelrevisjon. Men
han hadde halde arbeidet for aa vera næmast uvinnelegt. No tok
kommissjonen upp dette store arbeidet like vel. Dei samla inn
systematisk upplysningar um korleis folk uti bygdene uttala namni sine;
og dei samla upplysningar um korleis namni var skrivne i eldre kjeldor
nettupp etter den vidfemnande planen Rygh hadde kasta ut. S. Bugge og
Rygh samla inn upplysningane um uttala, serleg paa eksismoar, paa
lærarskular, og elles der landsfolk møttest. Og Rygh aaleine gjorde det
velduge, trøyttande og tidkrevjande arbeidet med aa skriva ut namni or
midalderskjeldone og or ymse serior med yngre kjeldor som han valde ut.
Han gjorde òg arbeidet med aa leggja materialet til rettes for
kommissjonen. I juni 1882 lagde han soleis fram eit heilt stort verk
paa 408 foliosidor um korleis tilhøvet millom uttale og skrift var for
gardsnamni.«Gaardnavnenes skrevne former og udtaleformerne». Uprenta.
Mykje i det verket hev verd enno. — Kommissjonen var i hovudsak ferdig
med aa samla inn materialet sitt i 1886. Den nye matrikkelen vart
autorisera ved kgl. res. den 29. mai det aaret. Prentingi tok til
hausten 1887, etter kgl. res. fraa 6. decbr. 1886. Oluf Rygh stod fyre
prentingi (1887—1892), og førde igjenom dei principp som kommissjonen
hadde vorte samd um.

Vitskapleg sét vart revisjonen av matrikkelen fyrebudd paa det beste
denne gongen — det er ikkje aa samanlikna soleis med det som vart gjort
eller hadde vore mogelegt i 1838. Ein tarv berre minna um at det
materialet som for det meste Rygh hadde samla, i hop med dei
uppteikningane han hadde gjort um kva namni tydde, med tidi vart
grunnlaget for verket «Norske Gaardnavne». Det er eit monumentalverk i
norsk vitskap.I fyreordet til innleidingsbandet gjev Rygh greide paa
kven som gjorde upptaket til aa faa handskrifti til «Norske Gaardnavne»
utgjevi. Det var 8 stortingsmenn i 1896 som søkte um riks-løyving til
det. Attaat dette kann leggjast, at den fyrste og eigenlege
upptaksmannen var Marius Hægstad, som var stortingsmann den gongen. Daa
han fekk sjaa manuskriptet i Riksarkivet, vart han reint uppglødd med
det same, fortelst det; og so fekk han nokre av kollegane sine med paa
ein søknad (fyrstearkivar Chr. Brinchmann, munnleg). Hægstads namn
stend òg fyrst under søknaden. — I det same fyreordet nemner Rygh at
det kom framlegg fraa fleire sidor um aa faa retta «saavidt muligt — —
de mange inkonsekvenser og feil» som fanst i den gamle matrikkelen. Han
hev daa visseleg òg tenkt paa framlegget fraa Vonheims-mennene. Men
upplysningi um det vert ufullstendig. Det var ikkje berre
«inkonsekvenser og feil» slik som dette her er meint hjaa Rygh, som
Vonheims-mennene o. fl. vilde havt retta.

Men spraakleg-nasjonalt er matrikkelverket fraa 1886 lite merkelegt.
Det stend i røyndi mykje tilbake i det stykket for matrikkelen fraa
1838. Matrikkelen fraa 1886 gjeng nok ein mun lenger i uppnorsking enn
matrikkelen i 1838. Men det er ikkje noko brot med honom, han slær
ikkje inn paa nye vegar.At verket «Norske Gaardnavne» som byggjer paa
det same materialet som matr. 1886, hev vore til stor hjelp ved
uppnorskingsarbeidet seinare, ved dei upplysningar det hev um norske
namn, er ei sak for seg. Her talar me um den spraakrevisjonen
kommissjonen sjølv gjorde. —

Av brigde som kommissjonen gjorde, kann me nemna at dei gjenomførde dei
reint ortografiske rettingane Rygh hadde raadt til i 1877 (i for th, v
for f i utljod etc.). Dei rudde burt inkonsekvensar av typen Hielle —
Hjelle. Og dei reinsa matrikkelen for mange range former av
typenHvidesø (det vart til KviteseidI 1877 hadde Rygh tenkt seg
Hviteseid.). Av uppnorskingar legg ein kanskje mest merke til at
matrikkelen fraa 1886 gjeng ein god mun lenger enn matrikkelen fraa
1838 med aa nytta diftongar. Former som Brei-, Ein-, Stein-,Leir-,
Eik-, -kleiv; Lauv-, Rau- fær heimstadrett, og ein finn former som
Øikje-. Der er brukt norske ordformer som bu, bru, botn, vatn, aaker,
Kvit-,Gras- osb. Norske endingar slepp til her og kvar.

Men um dette syner, so er det ikkje systematisk uppnorsking.
Matrikkelen held principielt hokynsformene ute; dei er berre etter
maaten sjeldsynte undantak. Dei full-klingande norske endingane, med
full-ljodande vokal i tonelette stavingar, det som ved sida av
diftongane sermerkjer norsk maal — er òg for det meste haldne ute.

Hovudregelen er slike endingar som Krossene, Kilene (for -ane, -an),
Sauer, Loner, Vatner for Sauar, Lonar, Vatnar; Hammer, Svarver(gaarden)
for Hamar, Svarvar(garden); Bakke, Klette for Bakka, Kletta. I dativ
fleirtal finst noko tidare former av typane Tufto, Bakkum, men Tufte er
vel vanlegast. Osb. Diftongane, um dei finst heller ofte, hev like vel
fenge berre halvveges rom, eller mindre. Framleides heiter det «øen»,
t. d. Sjursøen attmed Oslo, «Strømme», «Øst-» ogso der som uttala er
Straume, Aust-, og det er i største luten av landet, «Øren»
(Kvinnherad) osb. Mange unorske ordformer fær staa: som gaard, det
stend visst allfares, Kirkedelen (Aal i Hallingdal; garden heiter
Kyrkjedeild), Lilleberg, Ophaug; ein finn heilt falske namn som
Trangklev (Seljord), utt. Trongkleiv. Inkonsekvensen er ikkje ut-rudd,
han er tvert imot framleides stor, med gamle og nye sjølvmotsegjingar.
Medantveit elles i regelen fekk staa, førde matrikkelen fraa 1886 inn
att, imot uttala og matrikkelen fraa 1838, «tvet» iAker («Rødtvet»,
«Bredtvet» osb.). Ved sida av botn andre stader finn ein «Kullebunden»
ikring Oslo. Ein hevKleiver (Frogn) — Kleven (Asker o. fl. st.); Brua
—Broen; Lauv- — Løv-; vatn — vand (utan umsyn til nokor uttale);
Haugene — Krokan (baae i Tinn, endingi er uttala eins); Røirane —
Tveitene (baae i Kvinnherad, endingi er utt. eins). Dativnamn av typen
Bergo skreiv dei stundom etter uttala, og stundom uniformera dei til
«Berge», «Bergene». Der er ei mengd med bastardformer, som «Deilden»
for Deildi, «Steinløssæteren» for Steinlaussætri (-a), «Steinene» for
Steinane, «Leirhammer», «Lauvviken», osb. osb.

Spraakleg vart dette arbeidet i det heile halvgjort, og bilætet storleg
urydjugt. Dei hadde nok ikkje late Stortings-vedtaki vera radt u-ansa;
dei hadde freista nærma skriftformene ein mun burtimot den røynlege
uttala; Oluf Rygh skreiv endaa til at det hadde vore fyrste
regelen.Norske Gaardnavne, Indledning s. VII f. Men dei hadde sett ei
trong og unaturleg og slumpesam

grense for dette, og jamna ut og normalisera etter dansk maal i staden
for etter det nynorske skriftmynstret.Otten for den norske
skriftnormalen, eller det medvitne anti-maalstrævet [[** sjk **]] i
denne matrikkelen, gjer stundom redaktørane reint hjelpelause, og gjer
arbeidet deira trehendt. Naar dei skulde skriva t. d. namnet Myre i
Tinn (einstavings tonelag), hev dei soleis skrive det plent ljodrett:
Myre. Det er tvillaust at dette fører til falsk uttale (tvostavings
tonelag). I vanleg nynorsk form: Myri vilde det derimot ikkje ha vorte
mislese. Men: anten «verkeleg» dialekt, eller «det almindelige
bogsprog»; ingen «konstruksjonar» etter ein serleg norsk normal! Eit
heilslegt resultat kunde ikkje koma fram av det.

Ein kann herma her det som professorane Hjalmar Falk og Marius Hægstad
hev skrive i ei tenest-fraasegn mange aar seinare; dei hadde daa baae
havt med ei ny-utgaave [[** sjk **]] av matrikkelen fraa 1886 aa gjera,
Falk med heile verket, Hægstad med tvo band. Dei skreiv at matrikkelen
fraa 1886 baade var eit metodisk arbeid, mykje meir metodisk enn
matrikkelen fraa 1838, og hadde ovleg stor forteneste i mange maatar av
aa ha retta paa «dansketidens forvanskninger». «Naar resultatet
allikevel i andre henseender er blit saa litet tilfredsstillende for
vor tids sprogfølelse, er grunden at søke i det uklart medierende
forhold hvori denne matrikel stillet sig til spørsmaalet «dialekt eller
riksmaal». Følgen er blit den, at den nuværende officielle skrivemaate
av vore lokalnavn fremviser et bedrøvelig miskmask av norsk og
dansk-norsk, med talrike vilkaarligheter og inkonsekvenser. Det er
ogsaa selvindlysende, at bastardformer aldrig vil kunne undgaaes,
saalænge det tillates at utjevne dialektforskjelligheterne med
riksmaalet som rettesnor.»Brev fraa Falk og Hægstad til
Forsvarsdepartementet dagsett ^20⁄[3] 1913. Professor Falk hev skrive
brevet. («Matrikelen av 1836» i brevet er truleg misskriving: difor er
sett «1838» her.) — Jfr. òg ein tolleg raamande karakteristikk Ivar
Mortensson {Egnund] hev gjeve. «Dei kom — — inkje nærmare [den røynlege
uttala] enn at dei sette um alle namnformir paa dansk, der det fanst
danske sideformir som laag nær.» («Den 17. Mai» ^3⁄[2] 1906; nr. 14.)

Ein maa tykkja sers leidt um at matrikkelen fraa 1886 vart eit slikt
halvgjort arbeid. Ein hev lov til aa tru at

yvergangen fraa dansk til norsk i heile namneverket kunde ha vorte
baade stuttare og stødare dersom dei hadde teke det paa ein annan maate
med matrikkelverket den gongen. Skuldi for at det ikkje vart eit betre
resultat, fell fyrst og fremst paa riksstyret fraa 1878; dinæst paa
namnekommissjonen — dei kunde med full rett ha tøygt mandatet sitt
etter den kgl. res. fraa 9. decbr. 1878 mykje lenger enn dei
gjorde;Naar Oluf Rygh, som gjorde hovudarbeidet for kommissjonen, hev
fenge gjetord som den store uppnorskaren av gardsnamni vaare, so er det
difor nokso skeivt; han strita imot uppnorsking i 1877—78; og daa
namnekommissjonen fekk fullmakt og dermed i røyndi uppmoding til aa gaa
lenger med revisjonen enn han hadde fyreslege, var han svært
atterhalden med aa bruka den fullmakti. Det er det faktiske. endeleg
paa Stortinget, for di det ikkje dreiv sitt krav fram med større kraft.

Dei kunde vilja segja at tidi var ikkje «mogi» den gongen for ei
grundig uppnorsking. Men det er daa lite trulegt at folket skulde ha
respektera mindre ei riks-jordebok paa norsk, med spraakleg reisning,
enn dei respektera det blandingsverket som dei fekk, med norsk og
unorsk, vellukka og smaklaust um kvartanna. Og so lyt ein hugsa paa, at
dei just den gongen hadde havt ein mann aa setja til arbeidet som hadde
større autoritet hjaa folket i nettupp slike saker enn nokon mann anten
fyrr eller sidan hev havt.

  Distriktsnamni. Namnesaki i Stortinget 1899—1900.

Traass i alle veilone med matrikkelen fraa 1886, rekna like vei
reformvenene honom for eit ikkje so lite framstig.Sjaa t. d. tala aat
Nils Skaar i Stortinget den 16. jan. 1900. Stort.-forhl. 1899—1900. 7
d. s. 526 f. I den fylgjande tidi kom dei difor til aa interessera seg
meir enn fyrr for eit anna slag namn enn gardsnamni. Det var for
distriktsnamni: namn paa fylke og herad, skrivardøme og
lensmannsdistrikt, bispedøme og prestegjeld og sokner og andre
inndeilingar. Dei sette upp kravum: 1. at desse namni skulde faa norsk
skrivemaate, 2. at ein her skulde freista aa knyta traaden attende til
fortidi med aa taka tradisjonsrike gamle namn upp att.

Spursmaalet um fylkesnamni («amtsnamni») kom upp for aalvor i 1899. Men
det hadde daa vore framme fleire vendor fyrr.

Ludv. Kr. Daa skreiv i «Morgenbladet» i 1836 so ein helst lyt tru han
daa ynskte aa faa att dei gamle landskapsnamni: Telemark i staden for
Bratsberg, Vestfold i staden for Jarlsberg og Larvik o. s. b.

Motmannen hans P. A. Munch skreiv ei lengre utgreiding som i alle høve
inneheld eit sovore krav. Utgreidingi er skrivi millom 1847 og 1865, aa
døma etter ortografien; helst er ho vel fraa dei seinare liveaari aat
Munch. Men ho vart ikkje prenta fyrr mange aar etter han var daaen.
Gustav Storm drog henne fram i 1878. Ho kom um hausten; tidlegare paa
aaret hadde dei havt det namne-ordskiftet um matrikkelen som me hev
fortalt um.

Munch krev i denne utgreidingi at ein skal faa bart dei unasjonale
nemningane «stift» og «amt». I staden vil han setja biskopsdømme eller
bispedømme oglehn eller syssel. I staden for «amtmand» nemner han
lehnsmand, sysselmand, landshøvding.

Amtsnamni vilde han ha revidera alt av den grunn at dei som var i bruk,
var sume «vidtløftige», og sume «uadæqvate», og i det heile var dei
urimelege og stundom villeidande. Men hovudgrunnen for han var at dei
var utan nasjonal tradisjon. Det som namnebytet difor skulde stydja seg
til, var «den historiske bevidsthed, hvortil folket nu er vaagnet, og
som saa umiskjendeligt yttrer sig i en mere levende sands for
nationaliteten, ærefrygt for de nationalhistoriske minder, og ivrig
streben efter at knytte vor nye histories traad saa umiddelbart som
muligt til den eldre, pludseligt afbrudte».

Han vilde ha fylkesnamni brigda soleis:

Akershus amt til Romerikes amt: dette framlegget er han noko tviksam
um.
Smaalehnenes amt — Borgesyssel a.; ikkje sers turvande, tykkjer han.
[[** Dette må bli en tabell samordnet med forrige side. **]]

Hedemarkens amt

J

Øst-Oplandenes a.

Christians amt

I

—

Vest-Oplandenes a.

Buskeruds amt

I

Syd-Oplandenes a.

)

eller Søndre Oplandenes a.

Jarlsbergs- og Laurviks amt

—

Vestfoldens a.

Bratsbergs amt

—

Thelemarkens a.

Nedenes amt

^

Øster-Agders a.

Listers- og Mandals amt

j

—

Vester-Agders a.

Stavanger amt

—

Ryfylkes a.
eller Rogalands a.

Søndre Bergenhus amt

—

Hordelands a.

Nordre Bergenhus amt

—

Fjordenes a.; «af mangel paa noget bedre».

Romsdalens amt

—

Møre a.

Søndre Throndhjems amt

j

—

trong ikkje brigde.

Nordre Throndhjems amt

J

Nordlands amt

\

kanskje mest rettleidande:

Finmarkens amt (= Trums og Finnmark fylke no)

i

Søndre Nordlands a.

J

Nordre Nordlands a.

Til principp sette han upp at inndeilingsnamni skulde vera verkelege
namn paa hovuddistrikti innan umraadi. Amti maatte ikkje heita etter
festningar og andre lensmannsresidensar, eller etter smaadistrikt. Det
er det geografisk og historisk korrekte Munch vil dei skal taka umsyn
til. Derimot finn han ikkje noko støytande i at dei gamle norske namni
fekk unorske bøygjingsformer (Oplandenes amt t. d.).

Munch held fram til slutt at futedømi og skrivardømi og dei militære
distrikti òg trong um namnebøting. Men han gjeng ikkje næmare inn paa
dei namni.Nyt Norsk Tidsskrift IV, s. 81—100.

Denne avhandlingi aat Munch vart ikkje so lite aatgaadd.

Det Norske Samlaget tok upp dei namni Munch hadde fyreslege med ein
gong i ei kunngjering det sende ut. Det tok namni i norsk
form.Romerike, Borgesysla, Sud-Upplandi, Aust-Upplandi, Vest-Upplandi,
Vestfolden (soleis), Thelemark, Øystre Agder, Vestre Agder, Rogaland,
Hordaland, Fjordarne, Møre, Sydre Throndheim, Nørdre Throndheim, Sydre
Nordland, Nordre Nordland, Finnmarki. «Fedraheimen» ^12⁄[10] 1878; nr.
67. «Dagbladet» skreiv at denneartikkelen kom nett som han hadde vore
tinga. Gardsnamni hadde nyleg vore uppe, skreiv det, baade i Stortinget
og i riksstyret. Men ein burde ikkje verta staaande med deim. Det gamle
danske riksstyret og embættsmennene hadde andsvar for «bespottelige
forvanskninger og paafund» naar det galdt distriktsnamni; det òg burde
ein no sjaa aa faa bøtt paa, og avhandlingi aat Munch gav her den beste
rettleiding, tykte bladet. «Fedraheimen» skreiv: «Det er greidt: skal
me finna oss sjølv att, maa me retta namni paa baade embættskrinsar,
gardar, bygder, og menneskjur.» Baade «Dagbladet» og «Fedraheimen» bad
sorenskrivar L. Daa taka seg av denne saki.«Dagbladet» ^4⁄[10] 1878;
nr. 275. «Fedraheimen» ^12⁄[10] 1878; nr. 67. Dei venta han skulde
verta formann i Konstitusjonsnemndi paa næste storting etter O.
Richter; Richter hadde den 7. juni 1878 vorte utnemnd til generalkonsul
i London.

Utgreidingi etter Munch inspirera òg den utrøyttande og brennhuga O. J.
Høyem til aa koma med eit innlegg um «Norges amts- og fogderinavne».
Det stend i «Oplandenes Avis» og hev rom som fyrste-artikkel i nr. 87
av bladet 1878 (^30⁄[10]). Høyem studde varmt uppunder Munchs tanke um
aa venda attende til dei gamle landskapsnamni. Han vilde likeins som
Munch at dei skulde vraka det tyske ordet «amt». Men i staden for det
vilde han hafylke, og helst vilde han det skulde heita «storfylke» no;
for det var 30 fylke i gamle dagar og berre 18 no, so amti var større
enn dei gamle fylki. Han sjølv hadde nytta «storfylke» i
grunnlovsumsetjingi si i 1875. I staden for «Søndre Trondhjems amt» og
«Nordre Trondhjems amt», som Munch hadde vilja lata staa, fyreslo
HøyemUdtrøndelag og Indtrøndelag.

Noko upptak fraa styremaktene kalla like vel korkje avhandlingi etter
Munch eller desse innleggi fram. L. Daae, som «Dagbladet» og
«Fedraheimen» hadde skote til, vart ikkje attvald til det fylgjande
Stortinget.

I 1885 var det tvo stortingsmenn som gav inn til Stortinget eit
motivera framlegg um amtsnamni. Det var tvo

repræsentantar ifraa Sørtrøndelag, Daniel K. Sæter og John J. Reitan.
Dei heldt fram dei same argumenti som Munch og Høyem imot dei amtsnamni
som var. Til avløysarar vilde dei ha dei gamle «landsdelsnavne»,
«forsaavidt som de maatte findes at egne sig dertil, hvad vistnok med
god grund kan siges om flere af dem». Det vedtaket som dei tvo
repræsentantane vilde ha Stortinget til aa gjera, er soleis:

«Det henstilles til regjeringen at træffe forføining til, at de nu
brugelige, men mere eller mindre uhøvelige amtsnavne maa blive
ombyttede med navne, der bedre svarer til, hvad de skal udtrykke.»

D. Sæter referera i eit post scriptum noko av utgreidingi etter Munch i
Nyt Norsk Tidsskrift 1878.Stort.-forhl. 1885. 5. d. nr. 61.

Framlegget er dagsett den 10. februar. Det er fire dagar fyre
framlegget fraa Niels Juel og Lars Liestøl og 59 andre stortingsmenn um
aa jamstella det norske folkemaalet med bokmaalet. Dei tvo framleggi
ligg i same straumen. — Framlegget fraa Høyem um folkenamn m. m. kom òg
mest paa same tid, hugsar me.Det norske kravet vaaga seg i det heile
djervare fram i denne fyrste tidi etter det store politiske vendet i
1884 enn nokon gong fyrr.

Konstitusjonsnemndi (formann: Sivert Nielsen), fekk denne saki òg. Ho
vilde ikkje, eller kjende seg ikkje før til aa gaa inn paa realiteten.
Ho fyreslo aa senda saki fram til riksstyret. Men fleirtalet lagde til
at det tykte spursmaalet fortente «alvorlig overveielse», og det gjekk
ut ifraa at naar saki soleis vart send fram til riksstyret, so vilde ho
faa slik dryfting som trongst. Det kunde daa syna seg, um det var raad
til aa gjenomføra den reformen det var tale um for seg aaleine, eller
um det laut fleire umbøter til med det same. Høgremennene Harbitz og
Motzfeldt og Stang, og Furulund ifraa Akershus fann ikkje «forslaget at
være af saadan beskaffenhed, at noget ønske om sagens bearbeidelse bør
antydes af Stortinget».Stort.-forhl. 1885. 6. d. a., s. 352.

Tilraadingi er dagsett den 21. april. Ho kom fram i

Stortinget den 9. mai 1885. Det var nettupp daa dei heldt paa med
maaldebattar. Dei hadde havt det store ordskiftet um lærarskeid i norsk
den 29. april og dagane deretter. Og framlegget um maaljamstellingi kom
upp just den 9. mai. Difor er det vel at det mest ikkje vart noko
ordskifte um denne saki. Tilraadingi fraa Konstitusjonsnemndi vart
vedteki mot 29 røyster.

Denne gongen òg hadde namnesaki skapt avis-ordskifte. O. J. Høyem
skreiv i «Dagbladet» um «amternes navne».«Dagbladet» ^7⁄[3] 1885; nr.
78. Han fyreslo atter fylke (ikkje lenger «storfylke») for «amt», og
for «amtmand» fyreslo han fylkesmand. Fylkesnamni vilde han no ha
soleis:

Raumariksfylke
Borgafylke (eller Vingulmark)
Austoplandafylke
Vestoplandafylke
Sydoplandafylke
Vestfoldafylke
Telemarksfylke
Austægdafylke
Vestægdafylke
Rogalandsfylke
Hordalandsfylke
Fjordafylke
Mørafylke
Uttrøndelagsfylke
Inntrøndelagsfylke
Haalogalandsfylke
Senjafylke
Finmarksfylke

Naar dei ikkje tok med «fylke», kom det daa til aa heita: Senja,
Haalogaland, Rogaland, Austagder, Vestopland osb. Høyem skreiv at
dersom dei i det heile skulde røra ved amtsnamni, var det best aa taka
heilt ut norske namn med ein gong. Men fyrebils, skreiv han, fekk ein
vel stava etter danske maalreglar. Dei danske maalreglane hev han like
vel ikkje teke det so radt nøgje med. Framlegget hans er mykje meir
frigjort soleis enn baade P. A. Munch sitt og hans eige ifraa 1878. I
det store og heile er lista hans i samsvar med dei namni som
læreboksforfattaren Hans Mo hadde nytta i ei skulebok i 1884: «Geografi
paa landsmaalet». Men Hans Mo hadde skrive namni heilt paa norsk. Og
for Raumarike og Borgafylke hadde han brukt Akershus og Austfold.

Ein innsendar L. A. H. i «Dagbladet» nr. 83 (^11⁄[3]) sagde seg samd
med Høyem. Men i staden for Borgafylke eller

Vingulmark fyreslo han òg Austfold. Ein annan, anonym innsendar fyreslo
Trondenes (amt) i staden for «Tromsø amt». — Samanheng med alt dette
hev tvillaust dei stykki i «Fedraheimen» som me hev nemnt fyrr og som
stod den ^7⁄[3] («Gjæte! Gjæte!») og den ^11⁄[3]. Garborg hev vel tenkt
aa faa Stortinget til aa taka matrikkelsaki upp paa nytt, naar
namnesaki fyrst skulde inn for Tinget att like vel.Jfr. her framanfor
s. 80. Det lukkast ikkje.

I Jurylovi eit par aar seinare (1. juli 1887) tok dei upp nokre andre
gamle, historiske namn. Dei tok upp i retts-inndeilingi [[** sjk **]]
dei gamle lagdøme-namni og dertil eit par landskapsnamn, som stod i
stil med deim: Borgarthings, Eidsivathings, Gulathings, Frostathings;
Agders, Haalogalands lagdømme.Jurykommissjonen fraa 1882 hadde
fyreslege: Borgarthings og Oslo, Eidsivathings eller Oplandenes,
Agdesidens, Gulathings eller Bergens, Frostathings eller Trondhjems,
Haalogalands lagdømme. For «lagmandsret», hadde jurykommissjonen
fyreslege «lagmandsdomstol». Sjølve den historiske nemningi «lagdømme»
er uppatt-teki av nyom i denne lovi, og likeins «lagmand», «lagstol» m.
m.

Saki med fylkesnamni vart det derimot ikkje til at riksstyret gjorde
noko til aa fremja, traass i det positive Stortings-vedtaket fraa 1885
og den interessa som hadde synt seg elles. Det vart ikkje nokon som
spurde etter henne i Tinget seinare heller. Og so vart vedtaket gløymt,
ser det ut til.

Men i 1899—1900 kom spursmaalet upp paa nytt i Stortinget. Denne gongen
slepte ikkje Stortinget saki. Dessutan vart det denne gongen ikkje tale
berre um amtsnamni, men um hine inndeilingsnamni og. Det vedtaket som
Stortinget gjorde ved dette høvet, vart eitt av hovud-utgangspunkti for
heile namnerevisjonen i dei 25 aari deretter.

Den som tok saki upp i 1899, var Nils Skaar fraa Hordaland. Han gav inn
til Stortinget (12. decbr. 1899) eit framlegg som lydde soleis:

«Stortinget uttalar ynskje um at namni paa fylki (amti) i riket, paa
domssokner (sorenskriverier), herad,

bispedøme, provsti, prestegjeld og andre offentlege syslor («embætte»)
maa verta umvølte paa norsk elder umbytte med nasjonale namn, der det
trengst, og bed Riksstyret um aa gjenomføra desse brigdi, elder um log
skulde til, daa aa arbeida ut fyrelegg um desse.»

Dei som skreiv under med Skaar paa dette framlegget var: M. Hægstad,
Edv. Liljedahl, V. Ullmann, Abr. Berge, Lars Liestøl, Fr. Havig, O.
Langeland, Erik Enge. Framlegget vart fyrehavt den 16. januar 1900. Der
vart eit stutt ordskifte. Skaar gav grunn for framlegget, og heldt fram
at etter den revisjonen dei hadde havt paa gardsnamni, laut turen no
koma til distriktsnamni, serskilt amtsnamni. Eit par talarar — Lützow
Holm og Chr. Knudsen av høgre — mana til at ein maatte vera varsam og
gaa fram stig for stig, og halda paa «naturlig udvikling». Med sovorne
atterhald røysta dei for framlegget. Det vart vedteke mot 1 røyst.

Det synte seg braatt etter dette stortingsvedtaket, at ute i fylki var
det ikkje liti interesse fleire stader for aa faa dei gamle namni att.
Den 26. mars 1900 vedtok fylkestinget for «Jarlsberg og Larviks amt»
samrøystes ei uppmoding um at fylket maatte faa namnet Vestfold. Den 4.
april vedtok fylkestinget for «Lister og Mandal» samrøystes aa søkja um
aa faa namnet Vestagder. Og fylkestinget for «Søndre Bergenhus» gjorde
vedtak den 16. juli um at dei ynskte aa faa namnet Søndre Bergenhus
umbytt med Hordafylke eller Hordaland (Ordførar Nils Skaar, og likeins
fylkesmannen fyreslo berre «Hordaland»).Fylkestinget for Lister og
Mandal gjorde vedtaket sitt etter tilteljing fraa O. Fuglestvedt og
fleire ordførarar. I tilteljingi viser dei til stortingsvedtaket og
vedtaket i fylkestinget for Jarlsberg og Larvik. — I Hordaland sende
Voss ungdomslag (ved Ludv. Bru) uppmoding den 1. mai 1900 til
fylkesmannen, at han vilde leggja fram til naudsynt avgjerd spursmaalet
um aa faa namnet S. Berg.h. amt umbytt med Hordaland (-fylke, -syssel).
Fylkesmannen lagde dette brevet fram for fylkestinget.

Riksstyret òg tok saki upp denne gongen. Det tilsette

— gjenom Kyrkjedepartementet — ein kommissjon som skulde granska paa
breidt grunnlag spursmaalet um aa revidera dei kyrkjelege og civile
inndeilingsnamni, og koma med ei sakkunnig tilraading. Denne
kommissjonen vart tilsett den 6. januar 1902. Naar det drygde so lenge,
kom det av at departementet venta til dess det fekk pengar til
raadvelde hjaa Stortinget. Med i kommissjonen fraa fyrst av vart
professor Gustav Storm, formann, hypotekbankdirektør, var daa, Ebbe
Hertzberg, og professor Marius Hægstad. I april 1903 døydde Storm. Ebbe
Hertzberg vart daa formann (i oktober 1903). Paa same tid vart
kommissjonen auka so han vart paa fire mann. Dei tvo nye som kom til,
var biskop A. Chr. Bang og professor A. Taranger. Kommissjonen tok U.
A. Motzfeldt til skrivar.

Arbeidet aat kommissjonen kom til aa kvila ei lang stund etter Storm
var avliden. Det vart ikkje uppatteke fyrr etter nyaar 1905. I juni
1905 var tilraadingi ferdig.

I kommissjonen var det nokso ulike synsmaatar. Det Veir baade
«maalmenn» og «riksmaalsmenn» der. Professor Hægstad var i mykje usamd
med dei andre i nemndi. I fleire høve vart det difor baade eit
fleirtals- og eit mindretalsframlegg. I slike høve er det Hægstads
synsmaatar som seinare mest hev vunne fram. Paa mange viktuge punkt
lukkast det like vel kommissjonen aa arbeida seg i hop til ei
samrøystes tilraading. For i mangt hadde nemndmennene sams grunnsyn.
Fyrst og fremst var dei samde um aa leggja sterk vekt paa det
historiske i vid meining og paa det etymologiske, og paa samanheng og
einskap.

Kommissjonen raadde til at dei skulde byta nemningane «amt» og «stift»
um med syssel og bispedømme (Hægstad: sysla, bispedøme). For «provsti»
fyreslo kommissjonen prostedømme (-døme), og for «sorenskriveri»
domssogn (-sokn). Nemningi domssogn hadde alt kommissjonen raadt til
medan Storm var formann, i ei umsegn til civilprocesskommissjonen
dagsett den ^10⁄[3] 1902. Riksadvokat B. Getz hadde fyreslege at dei
skulde kalla underrettskrinsane (skrivardømi) for fylke; dethadde
namnekommissjonen sagt seg sterkt imot, for di det var altfor
uhistorisk.Udkast til lov om domstolenes ordning, udarbeidet af den ved
kgl. res. af 5. januar 1891 nedsatte kommission. Kra. 1902, s. 121—125.

Kommissjonen var samstelt um at ein burde skifta dei amtsnamni som var,
ut med namn som hadde meir rot i norsk historie og dei naturgjevne
tilhøve, — namn som baade kunde meir binda notid til fortid og vera
meir rettleidande. Men paa same tid var det ein principiell skilnad.
Fleirtalet vilde kalla ymse av amti (syslone) upp etter byar som hadde
vore og var administrasjonscentra. Hægstad heldt paa — likeins som P.
A. Munch i si tid — at namni paa amti burde vera verkelege
landskapsnamn. Amti burde ikkje kallast upp etter byar. Fleirtalet
brukte dessutan mykje ein unorsk skrivemaate i namni, Hægstad var imot
det. Framleggi vart difor ymist ulike i det einskilde. Fleirtalet
fyreslo: Borgar, Oslo, Østoplandenes, Vestoplandenes, Drammen,
Vestfold, Skiens, Østagder, Vestagder, Rogalands, Hordalands, Sogn og
Fjordenes, Møre, Søndre Trondhjems, Nordre Trondhjems, Nordlands,
Tromsø, Finmarkens syssel. Hægstad fyreslo:Austfold, Romerike,
Aust-Uppland, Vest-Uppland, Sud-Uppland, Vestfold, Telemark, Austagder,
Vestagder, Rogaland, Hordaland, Sogn og Fjordarne, Møre, Sud-Trondheim,
Nord-Trondheim, Nordland, Trumsøy, Finmark sysla.

For skrivardømi (sorenskriverii) og prostedømi fyreslo kommissjonen
radikale namnebrigde, som skulde setja meir historiske, eller meir
rettleidande og praktiske namn i staden for mange av dei som var nytta.
For Kristiania stift og Trondhjems stift fyreslo kommissjonen Oslo
bispedømme og Nidaros bispedømme (bispedøme).

Kommissjonen skreiv òg um namn paa herad, prestegjeld, sokner og
liknande mindre inndeilingar. Mandatet aat kommissjonen gjekk ut paa,
at for desse namni skulde han setja upp aalmenne principp, korleis dei
burde skrivast. Kommissjonen heldt fram samrøystes, at

«bygdens egen udtale, renset og normaliseret under tilbørlig
hensyntagen til ordenes oprindelige skikkelse saavelsom til
befolkningens øre for den sproglige velklang», burde vera det
avgjerande. Oluf Rygh i tilraadingi i 1877 hadde halde fram at
uttaleformene laut ein normalisera etter normane for «landets
almindelige skriftsprog»; namnekommissjonen fraa 1878 hadde i praksis
hævda sterkt det same. Namnekommissjonen fraa 1902 nemner ikkje dette
princippet. Derimot nemner han som ein fyremun med nokre namn i
Statskalenderen, at dei var upptekne i normalformi for landsmaalet (i
motsetning til bygdemaalsformi). Og kommissjonen krev — imot dansk —
harde konsonantar, rett bruk av tviskriven konsonant, og diftongar og i
nokon mun hokynsformer.

Tilraadingi kann vera noko mykje teoretisk. Og ho lyktar med aa gjera
eit atterhald: «Det gjælder at forene ønskeligheden af en
fremadskridende fornorskning af navnene med varsomhed i hvert enkelt
sig frembydende tilfælde.» Like vel lyt ein segja at etter det som til
daa hadde vore vanlegt officielt, var kommissjonen svært radikal; han
var det ikkje berre i princippi, men i dei praktiske kravi. Difor fekk
tilraadingi ikkje so lite aa segja, for ho gav reformvenene eit
program. Dette endaa dei kloke ordi aat kommissjonen ymist sanna seg,
at det var ikkje meiningane aat kommissjonen som kom til aa avgjera
framvoksteren, men folket sin eigen spraaklege og nasjonale sans. Det
var nemleg mangt av det specielle i tilraadingi som ikkje kom til aa
naa fram, serskilt i fleirtalstilraadingi.Tilraadingi er prenta (Kra.
1905. 4. 28 s.).

Sume gledde seg yver tilraadingi fraa kommissjonen. Men sume vart
forfærde. Millom dei siste var professor Amund Helland. «Hvad koster
det?» skreiv han yver ein stor fyrstesides artikkel i «Aftenposten»
(^2⁄[12] 1905). «Dette forslag vil fylde alle fødte og ufødte skolebørn
med forfærdelse, og man maa takke forsynet for, at der er udsigt til,
at ens livstraad er spundet tilende, før dette forsøg har

udsigt til at blive virkelighed.» For statistikarane vilde det verta
endelaus møde med ei slik namnebyting som kommissjonen fyreslo. Og det
vilde verta ein fælt dyr reform: «Naar de grunde, som kan hentes fra
udgifterne, slaar sig sammen med endel grunde, som kan hentes fra
almindelig sund sans, saa er der at haabe ialfald paa en
udsættelse.»Eit svar paa artikkelen aat Helland finst i «Den 17. Mai»
^9⁄[12] 1905; nr. 145.

Det gjekk no ikkje so snøgt med reformen. Mange vanskar kom i vegen.

Kyrkjedepartementet sende saki rundt til dei kontor og institusjonar
som skulde ha serskild interesse av det, og samla inn umsegner. Sume av
desse umsegnene studde ikkje tanken um namnebøting. Noregs Geografiske
Uppmæling heldt fram at det vilde verta dyrt aa revidera
inndeilingsnamni.I brev til Forsvarsdepartementet dagsett den 22. febr.
1906. Kommanderande general heldt fram at ein maatte i alle høve ikkje
brjota den militære tradisjonen. Det vilde sume av framleggi aat
kommissjonen gjera dersom dei fyreslegne namni kom inn i det militære.
Slike namn kunde ikkje det militære taka upp.Brev til
Forsvarsdepartementet den ^12⁄[1] 1906. Sume var seine med aa svara.
Daa dei tok saki fram i Kyrkjedepartementet i 1910, var det enno ikkje
(^6⁄[8]) kome umsegner fraa Justisdepartementet og Finansdepartementet.
Justisdepartementet venta paa at civilprocesslovi skulde verta ferdig,
so ein kunde faa endeleg yversyn yver korleis den rettlege inndeilingi
vilde verta. Og Finansdepartementet heldt seg til den sakkunnige
raadgjevaren sin (professor Falk); han meinte at saki burde
framdrygjast so lenge.Brev fraa Falk til Finansdepartementet den
^26⁄[8]1908. Det same hadde elles nemndmannen professor Hægstad òg sagt
seg samd i; han meinte at fleire punkt i framlegget trong til ny
dryfting (jfr. dissensane i kommissjonen).

Den lange framdrygjingi (fraa 1900) gjorde at sume av reformvenene
freista aa skunda paa. Alt daa valkrinslovi var framme i Lagtinget i
april 1906, greip repræsentanten,

sorenskrivar C. F. Havig ordet og anka paa at lovfyrelegget ikkje hadde
teke umsyn til tilraadingi fraa namnekommissjonen, so namni paa
valkrinsane hadde kunna faa norsk form; valkrinslovi hadde t. d. ikkje
teke upp øy, men heldt paa ø. Havig vona at det ikkje maatte vara
altfor lenge fyrr administrasjonen tok fat paa tilraadingi, so ein
kunde faa revidera «de mange forvanskede og fordanskede stedsnavne, som
vi har».Stort.-forhl. 1905—06, 8. d. Lagtingstidende, s. 59. — Fyrr paa
aaret hadde Ivar Mortensson [Egnund] teke til ords i eit par artiklar i
«Den 17. Mai» for at namni paa valkrinsane maatte verta norske. Han
hadde dessutan fyreslege, at sidan namnekommissjonen vilde hasysle for
«amt», so skulde dei taka ordet fylke i bruk for valringane. «Den 17.
Mai» ^27⁄[1] og ^3/[2] 1906; nr. 11 og 14. I 1909 søkte biskop Bang um
at dei namni paa prostedøme og kyrkjor som kommissjonen hadde
fyreslege, for hans bispedøme maatte verta godkjende og tekne i bruk
fraa den 1. januar 1910. Han grunngav søknaden med at nasjonale og
spraaklege og serskilt praktiske grunnar tala for denne revisjonen.
Karakteristisk nok lagde han til at dei kunde ikkje rekna framlegget
hans for «en ensidig maalstræverforanstaltning»; for baade «maalmenn»
og «riksmaalsmenn» hadde vore med i namnekommissjonen.Brev til
Kyrkjedepartementet dagsett ^22⁄[11] 1909. Daa Kyrkjedepartementet
hadde denne søknaden framme i august 1910, hev riksraaden, A. B[erge],
skrive paa: «Sagen [søknaden fraa Bang eller heile namnerevisjonen?]
bør søges fremmet snarest muligt. Det var kun ved nogen overtalelse at
en interpellation paa sidste Storting blev undgaaet.»

Daa Odelstinget hadde fyre seg regjeringsprotokollane i 1911, kom det
ein fyrespurnad. Spurnaden kom ifraa Nils Skaar; han var det som hadde
vilja interpellera paa det fyrre Stortinget ogso. Skaar minnte um at
Stortinget hadde bede um namnerevisjonen i 1899—1900; han spurde um
hindringane var soleis at ikkje saki kunde fremjast paa eikor vis.
Oddmund Vik studde Skaar, og bad um at dei maatte skunda paa.
Kyrkjeriksraaden, J. K. Qvigstad, svara velviljugt, men vikande. Det
skulde ikkje vera noko

i vegen ifraa hans side, svara han, for at Kyrkjedepartementet tok fyre
seg namni paa bispedøme og prostedøme. Med umsyn til namn paa amt og
skrivardøme viste han til dei departement som hadde med
det.Stort.-forhl. 1911, 8. d. s. 1522 ff.

Fyrespurnaden førde ikkje til noko. Departementi — Kyrkjedepartementet,
Finansdepartementet og Justisdepartementet — konferera, og
Finansdepartementet raadspurde professorane Falk og Hægstad. Falk og
Hægstad var no samde um at tidi maatte vera komi til aa faa avgjerd um
kommissjonstilraadingi. Dei fyreslo at ei nemnd vart sett til aa gaa
igjenom framlegget paa nytt.Brev fraa Falk til Fin.-deptet dagsett
^16/[4] 1911. Finansdepartementet var samd i at det burde tilsetjast ei
ny nemnd. Men det sette seg imot at noko vart gjort fyrr
civilprocess-reformen [[** sjk]] Odelstings-proposisjon nr. 1 1910.
hadde vore framme i Stortinget. So vart fyrebils ikkje meir gjort.I
1908 hadde kyrkjeminister Karl Seip havt i tankar aa faa tilsett ei
namnenemnd; ho skulde òg ha gjeve tilraading um heradsnamni. Men Karl
Seip vart sjuk, og døydde i september 1909. Sidan vart det ikkje noko
av den nemndi. Sjaa s. 122.

  Matrikkelen 1902—08. Den kgl. res. fraa 6. januar 1908.

I millomtider hadde det òg vore arbeidt for namnerevisjon etter ei
onnor line enn paa grunnlag av Stortings-vedtaket fraa 1900 og
kommissjonstilraadingi fraa 1905. Det var i tilknyting til den nye
matrikkelutgaava 1902—08. Og fyrr me gjeng lenger, lyt me sjaa kva dei
fekk gjort paa den vegen. Det som der vart gjort, er det andre
hovud-utgangspunktet [[** sjk]] — ved sida av Stortings-vedtaket 1900 —
for namnerevisjonen seinare.

Ein kgl. res. fraa 4. okt. 1902 fastsette at matrikkelen skulde koma i
ny utgaave. Um denne nye matrikkelen vart det eit ordskifte i 1902—03.
Reformvenene tykte at høvet burde nyttast til aa faa gjort gardsnamni
norskareenn dei hadde vorte i 1886. Difor vart dei daatt med daa
Finansdepartementet sette professor Hjalmar Falk — fyrste formannen i
Riksmaalsforeningen — til aa ha tilsyn med namni. Dei ottast dette
vilde føra til at ein ikkje berre vart staaande paa same staden, men
endaa til komattum matrikkelen fraa 1886. Det kom fleire kvasse
avis-innlegg um dette paa baae sidor av nyaaret 1903. «Den 17. Mai»
^20⁄[12] 1902. tykte at menn som Hans Ross, prof. Hægstad eller prof.
Seippel burde ha vore sette til aa «faa skikk paa alle desse
burtskjemde namni». «Dagbladet» ^19⁄[1] 1903. vilde ha Ross og Steinar
Schjøtt ved sida av Falk. Serskilt var det ein innsendar i «Dagbladet»,
han kalla seg «Haaløyg», som var ihuga. «Det bør for enhver pris
forhindres,» skreiv han, «at vore vakre norske navne nu i den nye
matrikul befingres, forfuskes og forfalskes.» Slikt vilde valda stor
harm allstad i landet; ikkje minst vilde dei harma seg i sjødistrikti
der dei hadde so mange namn paa -øy, og daa «skulde maatte gjøre munden
til tryne for at faa frem den klissede danske -ø». Dersom ikkje
departementet offentleg gav tryggjande og fullnøgjande upplysningar,
burde maalmennene i Tinget manna seg upp til ein interpellasjon. I
Stortinget interpellera dei um det som mindre var, meinte han.
«Haaløyg» var sorenskrivar i Lofoten C. F. Havig.«Dagbladet» ^18⁄[1]
1903. Den 20. i same maanaden sende sorenskrivar Havig inn beint til
Finansdepartementet ei lang liste yver gardsnamn i hans skrivardøme som
var rangt eller dansk skrivne. — Alt den ^14⁄[1] 1902 hadde han fenge
seg specielt løyve hjaa Justisdepartementet til aa skriva Gimsøy og
Værøy i staden for Gimsø og Værø. Fraa andre kantar òg kom det innlegg,
noko seinare. Ein innsendar i «Aftenposten» den ^11⁄[5] nemnde nokre
rettingar han vilde ha gjort, og ein annan ^5⁄[8] (O. Olafsen) fyreslo
at dei skulde veja ei namnenemnd paa tvo-tri mann for kvart herad til
aa gaa igjenom matrikkelen for kvar bygd.Jfr. her framanfor s. 65. —
Fulla var det dei som arbeidde hin vegen òg. Professor Amund Helland
sende inn ei fyreteljing til riksstyret den ^22⁄[1] 1903, medan
avisskrivingi stod paa; han talde til at dei skulde brigda namni i
matrikkelen so lite som mogelegt — dersom dei daa i det heile
framleides vilde fylgja princippi aat Rygh og Bugge og Fritzner. Moltke
Moe hev òg skrive under den fyreteljingi.

Finansdepartementet sende ut ei fraasegn som er prenta i «Dagbladet»
den ^27⁄[1] 1903. Departementet upplyste at det meinte der ikkje burde
verta noko slag brigde. For i den fyrre matrikkelen hadde namni vorte
fastsette «efter omfattende videnskabelige undersøgelser». Skulde dei
no brigda namni att, skreiv departementet, so laut ein fyrst ha «en
tilsvarende indgaaende undersøgelse». Og det vilde verta for mykje for
ein mann; det vilde krevja ein ny namnekommissjon, taka lang tid og
kosta mange pengar. Professor Falk skulde berre faa skrivemaaten paa
nye bruk i samsvar med dei namni som var fyrr.

Paa dette svara «Haaløyg», at til aa gjera slike endeframme rettingar
som ø(en) til øy(a) m. m. trong dei slett ikkje um nokon kommissjon.
Dei trong berre um ein mann med god vilje. Og det trongst «ingen
videnskabelighed» til aa retta «Løbstad» og «Strøm» til Laupstad og
Straum naar gardane viteleg for alle heitte Laupstad og Straum. «Der
spørges bare om hvorvidt man vil taale den norske «skrævende diftong»
eller ikke.» Dersom ikkje departementet vilde segja greidt ifraa um at
det ikkje vilde tola slike støytande danismar, so burde ikkje
maalmennene gjeva seg fyrr dei hadde fenge sett ein eller tvo maalmenn
ved sida av «Rigsmaalsforeningens formand».«Dagbladet» ^12⁄[2] 1903. —
Eit nytt innlegg (under merket X) hadde Haaløyg i «Dagbladet» ^7⁄[5]
1903.

Finansdepartementet gav ikkje noko svar paa denne artikkelen aat
«Haaløyg». Og i samsvar med fraasegni fraa ^27⁄[1] prenta dei daa i dei
fylgjande aari matrikkelen for heile Sud-Noreg; den tilsette
maalrettaren gjorde ikkje noko større brigde. Dei brigdi som han
gjorde, gjekk elles ikkje som reformvenene hadde ottast i dansk, men i
norsk leid.Det brigdet som kanskje hadde mest aa segja, var at han
gjenomførde hard konsonant alle stader, ogso paa Sørlandet, i alle
slike velkjende ord som vik, eik (ek), aaker (aker). Han fekk for den
skuld Fin.-deptet og Kyrkjedeptet òg til aa brigda soknenamnet Landvig
til Landvik (brev fraa Falk til Fin.-deptet ^9⁄[10] 1905. F.-dept. til
Kyrkjedept. ^13⁄[10]. K.-dept. til F.-dept. ^23⁄[10]). Dei hadde
misteke seg um synsmaatane aat denne

mannen i den saki det galdt um her. Professor Falk hev seinare vorte
ein av dei som hev gjort aller mest for uppnorskingi i namneverket.

— Men daa dei kom til dei aller siste fylki, vart det ein umsnunad,
soleis at eit heilt nytt principp braut igjenom. Det lyt me fortelja
noko nøgnare um.

Upptaket til den umsnunaden kom ifraa Stortinget. Det gjekk soleis til
at Stortinget hadde gjeve ei aarviss løyving til prentingi av
matrikkelen fraa budgettaaret 1903—04 av. I 1907 kom
løyvingsspursmaalet fram som vanleg. Og daa tok «Haaløyg» eller C. F.
Havig spursmaalet um skrivemaaten upp der, — han var stortingsmann
daa.C. F. Havig var stortingsmann 1895—1900 og 1903—09. Han aatala
atter at dei skreiv dei norske namni i fordanska form i matrikkelen.
Serskilt lasta han at ikkje hokynsformer og tviljodar skulde verta
tolde. Og han spurde finansministeren um det var rettkomne umsyn som
gjorde dette. Med sterke ord tok han upp att, at den korrektøren dei
hadde, burde dei ikkje ha tru til. Han burde faa ein eller tvo
sakkunnige menn ved sida av seg.«Der er mange, som synes, at naar man
lader denne mand paa egen haand stelle med disse ting, saa er det
omtrent som at sætte bukken til at passe havresækken.» Stort.-forhl.
1906—07, 7. d. s. 4288 f.

Finansministeren, Abraham Berge, svara at han trudde den mannen som
hadde med den nye matrikkelen aa gjera, lagde vinn paa aa norska upp
namni.Det var han beint fram hindra ifraa aa gjera i større mun ved
avtala med sjølve Finansdepartementet i 1902. Men «er der nogen mangel
i saa henseende, saa skal naturligvis departementet være opmerksom paa
det og søge, om det ikke kan rettes».

Ivar Tveiten studde Havig. Dette var sist i tingseta, den ^17⁄[7].

Endaa han hadde fenge godt svar, og ingen i Tinget hadde mælt imot, maa
ikkje stortingsmann Havig ha vore fulltrygg like vel paa at det kom til
aa gaa som han vilde. Alt den ^13⁄[8] og ^17⁄[8] 1907 skreiv han til
Finansdepartementet og

tok upp att bøni um at namni ikkje maatte faa dansk form i det av
matrikkelen som var att.Um -øen for -øya skreiv han (^13⁄[8]): «Saadan
fordanskning synes alene at være snobberi eller en forloren
fattigfornemhed, som ikke synes mig at fortjene nogen støtte.» Og han
bad um aa faa sjaa matrikkelmanuskriptet for sitt distrikt (Lofoten)
etter det hadde vore hjaa den sakkunnige, og fyrr det gjekk til
prentings.

Dette vart upptaket til eit brevskifte millom sorenskrivar Havig og
Finansdepartementet, som paa slutten vert reint spanande. Misvoni aat
Havig hadde ikkje vore heilt utan grunn. Det syner seg at
finansministeren hadde nok gjort vedkomande i departementet vis med det
som hadde vorte sagt i Tinget.Heilt klaart gjeng like vel ikkje dette
fram av dokumenti. Men dei hadde late alt gaa som fyrr. No fyreslo den
som gav tilraading for riksraaden, at departementet skulde svara Havig
at det var for seint aa gjera noko. Dette var like vel ikkje etter
finansministeren sin hug. Han var ein av dei som hadde skrive under
framlegget aat N. Skaar i 1899; og andre interessera, Løvland, Konow og
fleire, hadde vendt seg til han underhand. Han baud difor at dei skulde
røkja etter kor langt det var kome med matrikkelen, og um det enno
kunde vera tid til aa gripa inn med nokor nytte. Dette var den ^5⁄[9].
Det vart upplyst at dei var komne so langt at dei hadde byrja med
Nordlands fylke, og so var berre Trums fylke att.Finnmark fylke hev
ikkje matrikkel soleis som hine fylki. Sidan det ikkje var meir att,
vart det til at Finansdepartementet gav eit vikande svar, korso, den
^9⁄[9] 1907.

Alt den ^13⁄[9] sende Havig ei ny fyreteljing. Han bad departementet
setja eit par maalkunnige menn ved sida av den maalrettaren som var.
Dersom departementet ikkje vilde stetta det ynskjet, bad han
inntrengjande, at departementet paa eigi hand maatte avgjera det
principielle spursmaalet, anten gardane skulde faa ha sine norske namn
eller skulde kunna verta fordanska (t. d. øy til ø). Han endar brevet
soleis: «Hvis departementet, efter hvad der er passeret i Storthinget,
intet vil gjøre for at bevare

de norske navne, men lade vedk. sprogmand fordanske dem efter muligt
behag, synes dette at være mindre loyalt. Jeg betvivler ikke, at der i
Storthinget er overveiende majoritet ja maaske enstemmighed til fordel
for de norske navne, men hvis man nu lader fem være lige og
manuskripterne gaa i trykken med mulige fordanskninger, vil det jo
lidet nytte at paatale sagen i Storthinget post festum.»

Finansdepartementet svara den ^21⁄[9], og denne gongen var svaret
greidt avvisande. Det stod berre tvo fylke att, skreiv departementet,
og det sagde seg sjølv at ein kunde ikkje gjera noko principielt brigde
for dei tvo fylki. Brevet tok so upp att noko av det som hadde stade i
fraasegni den ^27⁄[1] 1905 i «Dagbladet».

Daa sorenskrivar Havig fekk dette brevet, svara han med aa skjota saki
inn under det samla riksstyret, sidan Finansdepartementet ikkje vilde
gjera noko med henne. For den skuld præcisera han paa nytt kva som
hadde mest aa segja for han: at diftongar og hokynsformer ikkje maatte
rørast. Han skriv m. a.; brevet er dagsett den 30. september: «Bekjendt
med, at der nu skulde udgives en ny udgave af matr. for Nordlands amt
fandt jeg det meget ønskeligt af mange grunde, at gaardene i den nye
udgave kunde faa lov at beholde sine norske navne, selv om der i samme
maatte findes en diftong. Efter at have konfereret underhaanden med
flere storthingsmænd baade maalmænd og rigsmaalsmænd (f. ex. prof.
Brøgger), som alle var enige i, at der ingen grund var til at fordanske
diftongerne, bragte jeg sagen frem i Storthinget under behandlingen af
vedkommende bevilgning, og ingen modsagde mig i, at man nu burde
beholde diftongerne. — — Jeg skal i denne anledning tillade mig at
bemærke, at der fra min side selvfølgelig ikke er tale om at rokke ved
noget videnskabeligt resultat. Men naar en gaard, som f. ex. hedder
Steinbakken, Straum eller Sandøya skrives Stenbakken, Strøm og Sandøen,
saa er det jo paa det rene, at førstnævnte navne er det norske og
sidstnævnte det fordanskede, og om man nu i denne nye
matrikeludgaveskal bruge det norske eller fordanskede navn er intet
videnskabeligt, men et nationalt spørgsmaal.

Jeg har aldrig hørt anført nogensomhelst reel grund for, at man ikke
skulde kunne bruge et norsk gaardsnavn uforandret, selv om der er en
diftong i det eller det har en hunkjønsendelse. Denne fordanskning af
navnene maa vistnok betragtes bare som en gammel slendrian, hvorfor
ingen fornuftig grund kan anføres. Jeg kan heller ikke indse, at om man
i de sydlige stifter har kommet til at bruge endel daniserede navne i
matrikulen, saa skulde Nordlands og Tromsø amter absolut undergaa den
samme vanskjæbne.

Tvertimod maa det vel være bedre, at 2 amter slipper fordanskningen end
at den skal overgaa det hele land. Disse to amter kunde da staa som et
godt exempel indtil næste oplag af matrikulen trykkes.»

Havig syner so, at det var nok av inkonsekvensar i dei bandi av
matrikkelen som var utkomne. So dei trong ikkje kvida seg av den grunn
for aa føra inn eit nytt principp for Nordland og Trums.

«Jeg tillader mig at fremsætte bestemt forslag om, at de norske
gaardsnavne i den nye matrikuludgave for Nordland bruges uforandrede
selv om der i navnet er en diftong, saa at der altsaa skrives stein,
leir, lauv, øy (eller øi), straum osv. og ikke sten, ler, løv, ø, strøm
osv. Ligesaa foreslaar jeg, at de gaardsnavne, som har en
hunkjønsendelse beholder denne istedenfor at gjøres til fælleskjøn f.
ex. Græna, Øya, Brækka osv. istedenfor Grænen. Øen, Brækken osv., men
jeg lægger dog ikke saa stor vægt derpaa som paa at faa beholde
diftongerne.

Da Finansdepartementet ikke finder at kunne imødekomme dette
andragende, tillader jeg mig ærbødigst at begjære at sagen maa blive
forelagt den samlede regjering og i tilfælde afgjort ved kgl. res.»

Endaa eit brev sende Havig, den ^21⁄[10]; der viste han til uppritet i
Stortingstidende av ordskiftet i Tinget den ^17⁄[7]. Han sende brevet
straks han fekk Stortingstidende so langt.

No baud departementschefen (etter brevet fraa Havigden ^30⁄[9]), at dei
skulde senda dokumenti i saki til matrikkel-korrektøren, professor
Falk. Det vart gjort den ^9⁄[10]. Professor Falk svara same dagen. Han
skreiv: «Jeg maa erklære mig fuldt enig med hr. sorenskriver Fr. Havig
deri at norske stedsnavne bør beholde sin norske form uafkortet ogsaa i
skrift.» Og han lagde til at den fyrre matrikkelen, som hadde gjort eit
«overordentligt fremskridt» med umsyn til nasjonalisering av
gardsnamni, hadde vorte staaande paa halvvegen, serskilt for di han
hadde normalisera endingane etter «rigssproget» i staden for etter
landsmaalet. Ein laut gaa lenger med revisjonen. Ein kunde ikkje ein
gong stogga med aa gjenomføra konsekvent diftonger og endingar etter
uttala (helst med noko normalisering etter landsmaalet); revisjonen
laut «ogsaa omfatte selve ordlegemet». Men professor Falk kunde ikkje
raada til at dei no tok ein revisjon av namni i Nordland og Trums for
seg aaleine. Han raadde til aa taka den naudsynlege umvølingi for alt
under eitt naar dei fekk ei heilt ny utgaave av matrikkelen, den laut
dei daa arbeida ut etter radt nye principp.

Den sakkunnige raadgjevaren for departementet gav soleis stortingsmann
Havig principielt fullt medhald, han tykte berre ikkje at dei kunde
fara annarleis aat med matrikkelen for Nordland og Trums enn med det
andre. Etter dette kalla departementschefen professor Falk og professor
Hægstad til seg til konferanse. Det hev vore alt same dagen eller dagen
etter. Det heile gjekk snøgt og formlaust til; for Finansdepartementet
hadde kontrakt paa seg at manuskriptet skulde vera fram-flitt so heile
matrikkelen kunde verta ferdigprenta i 1907. Um dei dryftingane som hev
vore, er det ikkje anna skriftlegt i Finansdepartementet det ein kann
sjaa, enn eit lite brev paa nokre faae linor fraa professor Falk. Det
er dagsett den ^1⁄[11] 1907, Finansdepartementet hadde daa i millomtidi
bytt chef; det melder, at etter avtale Abraham Berge gjekk yver til
Kyrkjedepartementet den 23. oktbr. 1907, og J. M. Halvorsen avløyste
honom i Finansdepartementet same dagen. under den fyrre

departementschefen skulde no professor Hægstad og professor Falk
redigera matrikkelen for Nordland og Trums saman. Dei skulde gjenomføra
dei brigde som professor Hægstad hadde gjort framlegg um. Matrikkelen
for Sud-Noreg hadde dei soleis til slutt ikkje retta seg etter. — Med
dette byrja det lange samarbeidet millom professor Falk og professor
Hægstad, som skulde faa so mykje aa segja for norskdomen i namneverket.

Enno var dei ikkje komne framum alle skjer. Finansdepartementet hadde
millombils stogga prentingi for Nordlands amt daa det vart aalvorleg
tale um revisjon; Falk og Hægstad laut og ha litt tid paa seg. Men daa
sende det forleggjarfirmaet som gav ut matrikkelen (Stenersen & Co.)
eit decidera brev til Finansdepartementet. Det hadde ikkje noko imot
landsmaalet, skreiv det, men det heldt seg til kontrakti, og det kravde
at matrikkelen for Nordlands amt skulde vera prenta og ferdig til
ekspedisjon fyrstundes i december. Firmaet neitta aa samtykkja i nokon
namnerevisjon som vilde seinka utgjevingi og gjera at heile verket vart
seinare fullferdigt enn avtala var. Dette brevet er skrive den
^26⁄[10]. Matrikkelen for Nordlands amt skulde soleis reviderast,
prentast ferdig og bindast inn paa godt ein maanad!

Men no stod departementet fast. Og endeleg den ^7⁄[11] melde det til
den energiske sorenskrivaren i Lofoten: «I anledning af hr.
sorenskriverens skrivelser senest af 30. septbr, og 21. oktbr,
sidstleden angaaende gaardsnavnenes skrivemaade i den nye
matrikeludgave skal man meddele, at nu ogsaa professor Flægstad sammen
med professor Falk gjennemgaar manuskripthæfterne for samtlige herreder
i Nordlands og Tromsø amter og herunder vil tage under overveielse de
af Dem i forskjellige skrivelser fremsatte sproglige bemærkninger.» Det
segjer seg like vel sjølv at det vart mykje vanskelegare for
namnekorrektørane naar forleggjarfirmaet heldt so strengt paa
kontrakti. Dei laut taka avgjerd utan vidfemnande etterrøkjingar, ogso
for tvilsame tilfelle, og skipa revisjonen soleis at dei framfor alt
vart snøgt ferdige.Traass i dette vart det ein djupt-gripande revisjon
professor Falk og professor Hægstad vann aa faa ført igjenom. Diftongar
fekk sitt rom; sume norske endingar (med full-ljodande vokalar) fekk
sleppa til i nokon mun, um det so ikkje vart nokon konsekvens i det
stykket; likeins kom ll og nn inn for u-etymologisk ld og nd, og ymse
norske ordformer.Dessutan strauk dei mykje artikkelen i namni. Det
hadde reint praktiske orsaker; det hadde kome ynskje fraa fleire kantar
av landet um at dei skulde strjuka artikkelen i gardsnamn (Utredning om
landets inddelingsnavne. Vedlegg I til Ot.-proposisjon 55 1915, s. 10).
Det er fyrste gongen — truleg — at norsk skrivemaate hev vorte so mykje
gjenomførd i eit officielt namneverk. Difor ligg det eit praktisk
gjenombrot som hev mykje aa segja i den avgjerdi dei tok (i oktober
1907). Det laut draga meir etter seg.

Det fyrste som det drog etter seg, var at dei fekk eit viktugt vedtak
um heradsnamni m. m. i Nord-Noreg straks etterpaa. Heradsnamni stod òg
i matrikkelen, og det var turvande at dei kom i samsvar med gardsnamni.
Falk og Hægstad sende ei fyreteljing um det til Justisdepartementet den
^11⁄[10] 1907. Alt den ^6⁄[1] 1908 fastsette ein kgl. res. ny
skrivemaate for ei heil rad med inndeilingsnamn i Nordland og Trums.
Det gjekk so braatt at Justisdepartementet raadspurde ikkje
Kyrkjedepartementet, endaa saki kom det òg ved. Matrikkelen for
Nordland hadde ikkje kunna venta korso, han vart prenta i 1907, like
vel med dei nye namni. Matrikkelen for Trums vart prenta i
1908.Resolusjonen tok med burtimot fyrti inndeilingsnamn. Referat av
brevskiftet millom departementet og dei sakkunnige finst i
Departementstidende 1908, s. 641 ff. Resolusjonen fylgjer tilraadingane
fraa Falk og Hægstad.

Denne resolusjonen førde inn paa ein radt ny veg for heradsnamni. Nokor
systematisk, fullnorsk umvøling av officielle inndeilingsnamn hadde dei
ikkje havt fyrr nokon stad. Sorenskrivar Havig hadde i 1901 bede um lov
til aa skriva Gimsøy og Værøy i sine embættsforretningar i staden for
Gimsø og Værø; dei tvo heradi laag i hans distrikt. Justisdepartementet
hadde gjeve lov til det i brev

dagsett den ^14⁄[1] 1902. I 1907 — i Michelsens riksminister-tid [[**
sjk]] — vart «Kragerøen» utskild fraa Glemmen («Glemminge») til eige
herad. Ved kgl. res. den 22. juli fekk det nye heradet daa namnet
Kraakerøy. Nokre slike einstaka fyregangarar hadde resolusjonen havt,
det var det heile. Men so stor umvøling som dette no vart, laut det faa
noko aa segja for hine inndeilingsnamni ogso. Aller fyrst drog det
elles etter seg fylgjor for andre slag geografiske namn (paa karti).
Det skal me koma attende til sidan.

Stoda ved riksstyreskiftet i 1913 med umsyn til den namnesaki som var
reist i 1899—1900 (distriktsnamni), var daa denne: Den kommissjonen som
hadde vorte tilsett i 1902, hadde gjeve tilraadingi si i 1905.
Tilraadingi var ikkje komi fram til aalvorleg dryfting. Ho laag og
venta paa civilprocesslovi. Paa ein annan kant hadde dei naattnoko.
Etter avgjerdi um matrikkelen i oktober 1907 hadde dei fenge norsk form
paa heradsnamni i tvo nordnorske fylke, ved kgl. res. ^6⁄[1] 1908. Med
det hadde dei fenge fram ein lut av programmet i Stortings-vedtaket
fraa 1900. Og det var skapt viktuge præcedensar for seinare høve.
Lenger var dei ikkje komne paa den vegen heller. Saki stod i stad.

  Namnesaki i Stortinget 1914—18.

Men i Stortinget var det ikkje liti interesse for at saki skulde verta
fremja, — ikkje minst etter valet i 1912, som førde til
riksstyreskiftet i 1913. Det kom fram i Odelstinget i 1914 daa
ordskiftet var um «uppmodingar til riksstyret» (1. juli). Daa greip
Nils Skaar ordet og etterlyste den 13 ½ aar gamle uppmodingi til
riksstyret um aa faa namni paa offentlege syslor umvølte paa norsk
eller umbytte med nasjonale namn; han bad den nye kyrkjeriksraaden,
Aasulv Bryggesaa, at han no vilde syta fyre aa faa saki fremja snøgt.
Tveiten, Eftestøl, Vassbotn og Løvland studde denne tilteljingi, og
ingen mælte imot. Eit aar etter sende 27 stortingsmenn eit brev til
riksraadBryggesaa personleg um det same. Millom underskrivarane — or
vinstrepartiet mest alle saman — var N. Skaar, hans namn stend fyrst,
og brevet er med hans hand, J. Løvland, Lasse Trædal, K. Indrehus, O.
Mjelde, Ivar Tveiten, G. Eiesland, T. Eidem, Anders Vassbotn, Tore
Aaen, Benj. Schei, Johan Gjøstein (socialist). Dei bad um at ein ikkje
maatte venta lenger paa dei lover som det vart skulda paa
(civilprocesslovi). men sjaa aa faa saki avgjord paa det Stortinget som
daa sat; for det var eit «trygt Storting» i sovorne spursmaal, og ingen
visste korleis det kunde verta etter nytt val. Brevet er dagsett den 6.
juli 1915. Det nye Stortinget vart no paa lag som det gamle. Og den 27.
mars 1917 sende 18 stortingsmenn av det Tinget eit nytt brev til
kyrkjeministeren personleg; kyrkjeminister var daa J. Løvland. Dei bad
paa det varmaste Løvland at han maatte faa saki fremja med det fyrste.
«Fær ikkje De avgjort denne gamle saki, so ottast me for at ho kjem til
aa driva som fyrr, og det vil verta eit stort vonbrot for
mange.»Underskrivarane var: N. Skaar, Ivar Tveiten, T. Eidem (brevet er
med hans hand), Anders Vassbotn, G. M. Lid, Grivi, N. Chr. Gauslaa,
Hans Huglen, Lasse Trædal, D. O. Bakke, Tore Aaen, Thore Myrvang, Olaus
Islandsmoen, Jacob Austbø, Edv. O. Landheim, S. T. Næss, Tollef
Gjedrem, Johan Gjøstein.

Ved denne tid hadde no saki halde paa og leda paa seg eit bil.
Bryggesaa hadde sett henne i gang. Ein maanads tid etter ordskiftet i
Odelstinget i 1914 — i august — sende han fyrespurnad til Hægstad og
Falk, um dei vilde gjeva ei ny sakkunnig utgreiding; — Hægstad var daa
den einaste som livde att av den upphavlege namnekommissjonen fraa
1902, og Falk hadde vore raadgjevar for Noregs Geografiske Uppmæling og
for det offentlege elles i namnesaker i mange aar (i det siste saman
med Hægstad). Etter konferanse millom chefen for Kyrkjedepartementet og
Hægstad fekk dei til seg alle dokumenti i saki den 5. november, og
skulde gjeva ei ny umsegn. Namni paa skrivardømi vart no utskilde,
likeins namni paa prostedømi; — dei fyrste skulde framleides venta paa

civilprocesslovi, hine hadde det synt seg at det var so mange skilde
meiningar um. Paa den maaten skulde det verta lettare aa faa fram til
endeleg fyrehaving resten av namni (bispedøme, fylke, herad,
lensmannsdistrikt). Eit grip til aa faa saki snøggare fremja var det at
Bryggesaa tilsette ein faamennt kommissjon (Hægstad og Falk); dei tvo
hadde sjølve i 1911 slege paa at det burde vera ein historikar ogso med
i ein eventuell ny namnekommissjon; dei hadde nemnt Yngvar
Nielsen.Stort.-tid. 1914. Odt., s. 598 f. — Alt den 11. februar 1915
hadde Hægstad og Falk ferdig si tilraading. Ho er prenta.«Bilag I til
Ot. prp. 55 1918. Prenta 1915. I framsendingsbrevet til
Kyrkjedepartementet skreiv dei m. a.: «Idet vi hermed fremlægger for
departementet resultatet av vort arbeide, mener vi at turde uttale, at
de spørsmaal som det her gjælder at avgjøre nu maa siges at være saa
længe og saa indgaaende behandlet og belyst fra de forskjellige sider,
at der neppe kan ventes at fremkomme mere av væsentlig betydning til
oplysning i saken. I saa henseende maa disse spørsmaal efter vor mening
nu være fuldmodne til avgjørelse, hvad man ogsaa kunde være berettiget
til at haabe efter en ventetid av 14 aar fra den dag Stortinget uttalte
det ønskelige i en forandring av vore uheldige navneforhold i national
retning.»

Hægstad og Falk fyreslo etter nye historiske og spraaklege
etterrøkjingar fylke til avløysar for det unorske «amt», ikkje «syssel»
(sysle) som kommissjonen fraa 1902 hadde gjort.«Ordet fylke — slutta
dei den bolken av utgreidingi — er rundet av norsk rot og er likesaa
gammelt som vor historie. Det er uadskillelig fra minderne om rikets
samling og vor første selvstændighetsperiode. Det delte rikets og
folkets skjæbne og kom i forfald med landets forfald. Intet er da
rimeligere end at det i den nye nationale reisningstid igjen kommer til
den værdighet det fortjener.» For «stift» fyreslo dei bispedøm(m)e. Dei
tok upp att framlegget aat kommissjonen fraa 1902 um namni paa
bispedømi. For fylki fyreslo dei namn i samsvar med dei synsmaatane som
Hægstad hadde halde fram i kommissjonstilraadingi i 1905: fylki skulde
ikkje heita etter byar, det skulde vera røynlege landskapsnamn

(for Søndre og Nordre Trondhjems amt fyreslo dei no Sør-Trøndelag,
Nord-Trøndelag). Medan kommissjonen fraa 1902 etter mandatet sitt berre
hadde sett upp nokre aalmenne principp for heradsnamni, sette Hægstad
og Falk upp ei specificera liste yver dei heradsnamni Og namn paa
lensmannsdistrikt. som dei tykte naudsynlegast trong til brigde (millom
130 og 140 namn).

Kyrkjedepartementet sende framlegget fraa Hægstad og Falk rundt til
stiftsdireksjonane, amtsutvali, biskopane, sokneprestane, heradstyri;
lensmenn, sorenskrivarar og amtmenn skulde òg gjeva umsegn. Dei
umsegnene som kom inn, gjekk so til dei tvo sakkunnige, og dei gav ei
ny fraasegn. Attaat kom dryftingar millom Kyrkjedepartementet og
Justisdepartementet.

Under desse umstendelege fyrebuingane var det at stortingsmenn sende
dei personlege uppmodingane me nemnde til kyrkjeriksraadane.

Utanfor Stortinget fylgde dei òg livande med.

Det kom resolusjonar inn til riksstyret. Baade kunnige og ukunnige
diskutera i pressa, og vart meir ihuga di næmare det saag ut til at
avgjerdi kom. Mest interesse var der, som rimelegt kann vera, for dei
største embætts-krinsane, [[** sjk]] bispedømi og fylki. Den
konservative pressa, likeins som det konservative partiet, var i det
heile imot nokor namne-umbot. Um einskilde punkt i framlegget fraa dei
sakkunnige kunde det vera heller stor meiningsskilnad elles òg; soleis
um nemningi «fylke». Men alt dette ligg nær, og det vilde føra for
langt aa gaa inn paa det. Me kann berre referera det viktugaste av det
som dei officielle aktstykki fortel.

I slutten paa aaret 1917 hadde administrasjonen ferdigheradsnamni.
Etter tilraading fraa Kyrkjedepartementet fastsette riksstyret med ein
kgl. res. den 3. november 1917 ny skrivemaate for ei lang rad med
heradsnamn (og nokre namn paa lensmannsdistrikt). Til saman var det
millom 180 og 190 namn i den endelege lista.

Namni paa bispedøme og fylke og likeins nemningane

for slike distrikt (bispedøme eller stift, fylke eller amt) laut det
lov til um. Riksraad Løvland fekk framsett kgl. proposisjon til lov um
brigde i desse namni og nemningane den 19. juni 1918. Proposisjonen
fylgde i hovudsak tilraadingi fraa dei sakkunnige.Falk og Hægstad hadde
fyreslege Bergens bispedøm(m)e; proposisjonen hev Bjørgvin bispedømme.
Dei sakkunnige hadde fyreslege: Aust-Upland, Vest-Upland, Sør-Upland
(Falk: Opland), Fjordane, Nordland, Trums fylke; proposisjonen:
Heidmark, Upland, Ringerike, Sogn og Fjordane, Haalogaland, Trondenes
fylke. Saki kom upp i Odelstinget den 25. juli. Dei konservative gjorde
ein hardsett freistnad paa aa faa henne framdrygd. Dei bar serskilt
fyre at saki hadde vorte for ringt fyrebudd og var uferdig til avgjerd.
«Der blir vilkaarlighet i det,» sagde W. Konow i tala si;W. Konow
høyrde no til høgre. «det blir efter smak og behag og det vestlandske
flertal her i salen,Vestlandet hadde 31 repræsentantar, i alle parti,
av 123. maalmændene her i salen, vil paatrykke Østlandet navne, som det
ikke vil kjendes ved.» Løvland svara med aa visa til dei sakkunnige
utgreidingane, til alt ordskiftet det hadde vore offentleg i pressa
gjenom so mange aar, og til den lange og grundige og umstendelege
fyrebuingi som saki hadde fenge hjaa administrasjonen. Han meinte at
dei no maatte ha sét henne fraa alle sidor, og at full sakleg eller
principiell semje vilde dei ikkje koma til um dei sette ut aldri so
lenge. Utsetjings-framlegget [[** sjk]] fall. Namnelovi vart vedteki.
Ho vart sanksjonera den 14. august. I det store og heile gjekk det
etter proposisjonen. Men det vart fleire brigde og; sume av deim gjorde
det principielle samanhenget i lovi ringare enn det kunde ha vore (sjaa
her i det fylgjande, s. 140—143).Dei brigdi som Stortinget gjorde, var
desse: i staden for Kristiansand og Trums bispedøme i proposisjonen
vart vedteke Agder og Haalogaland. For Austfold, Romerike, Heidmark,
Upland, Ringerike, Trondenes fylke vart vedteke Østfold, Akershus,
Hedmark, Opland, Buskerud, Troms.

Like vei var eit hovudslag, baade faktisk og moralsk, vunne. Ved lovi
fraa 14. august 1918 og so ved den kgl. res. fraa ^3⁄[11] 1917 um
heradsnamni hadde dei um sider fenge ført igjenom det viktugaste av
programmet i

Stortings-vedtaket fraa 1900. Norske bygder — heradi — og landsluter
heitte atter paa norsk. Ei lang rad med namn som var spraakleg,
historisk og nasjonalt rotlause, hadde vorte umbytte med namn med betre
norsk form og klang eller med meir tradisjon. For uppattnorskingi i
namnevegen er aari 1917—1918 merkeaar.Det var vel 30 aar etter
Stortings-vedtaket i 1885 um amtsnamni, og paa lag 80 aar etter Ludv.
Kr. Daa hadde skrive fyrste gongen um landskapsnamni. — Sumt av
programmet fraa 1900 stod like vel att. Noko av det hev vorte
gjenomført seinare (sjaa s. 128 f.).

  Kartverki.

Det som me hev tala um hittil, er inndeilingsnamni — fylkesnamn,
heradsnamn m. m. —, og so gardsnamni i matrikkelen. Det er dei mest
officielle namni, um me so maa segja, ved sida av bynamni daa og nokre
trafikknamn. Det er dei røselegaste namni, som er mest framme
offentleg, og som folk legg mest merke til og gjer seg meining um.
Umbrøyte med dei fær difor principielt jamt mest aa segja.

Men attaat desse namni hev ein den ovstore mengd i med andre
geografiske namn; ein møter dei fyrst og fremst — i hop med hine — paa
karti. Meir av slike namn vert skriftfeste paa karti for kvart aar, og
den skriftformi som dei fær der, lyt reknast for den officielle so
lenge ikkje noko anna er fastslege. Skrivemaaten paa dei officielle
kartverki fær difor si store, sjølvstendige interesse. Karti kann faa
mykje aa segja baade for nasjonaliseringi av namneverket og for det
motsette.Paa lengdi lyt det nok verta dei same hovudprincipp som dei
lyder baade i kartverki og i det offentlege elles. Det eine lyt faa
innverknad paa det andre. Men heilt parallelt treng ikkje framvokstren
gaa til kvar tid. Han hev ikkje gjort det heller.

Me skal røda noko um korleis dei hev stelt seg framigjenom med dei
officielle kartverki som Noregs Geografiske Uppmæling hev gjeve ut.

Hovudkartverket som Noregs Geografiske Uppmælinggav ut radt ned til
1867, var «amtskarti». Paa desse karti skreiv dei ord med klaar og
velkjend appellativisk tyding for det meste um til heil eller halv
dansk. Dei fordanska sterkt elles òg. Av og til kunde dei nok nytta ein
arkaiserande skrivemaate — t. d. stødl —, som skulde minna um
gamalnorsk. Det hadde samanheng med det romantisk-nasjonale
straumdraget, som alt hadde synt seg noko i matrikkelen fraa 1858. Det
kom nok òg med ikkje so faae namn i alt som var meir eller mindre
tillempa etter norsk talemaal; det vilde ha vorte for vanskelegt elles
for kartografane, og dessutan hadde Munthe synt eit fyredøme her òg.Dei
brukte soleis harde konsonantar etter honom, og «thveit». Godviljande
kartografar kunde endaa til stundom laga ov-norske
«Hyper-norvagiserande». former — slikt som Raudalen for Rødalen,
Aastein-elv for «Aasten-elv»«Aasten» er atter ei fordansking for
Aasta., Kraakhuku for Kraakhugu.D. v. s. Kraakhovudet. Men alt dette
skipla ikkje hovudregelen: at dansk skriftmaal var mynstret; kom dei ut
um det, vart dei ustøde. Det var umdøyping i full tyding som gjekk fyre
seg her, nett for di mange av namni kom paa prent fyrste gongen paa
amtskarti, i minsto kom dei der fyrste gongen i eit verk som var
aalment og lett tilgjengelegt. Aldri hev landet vaart vore soleis herja
av umdøyping som i det 19. hundradaaret, ved den kart-utgjevingi som
den norske Staten sette fart i daa. Det var ei brutalare namnetyning
enn noko som hadde vore fyrr. Daa gardsnamni vart umskrivne til dansk i
det 16. hundradaaret, gjekk fulla det òg fyre seg grundigt nok, men det
gjekk meir paa slump. Og det var eit unasjonalt embætts-stand [[**
sjk]] som stod fyre det heile; i minsto var det utlendingar som
dirigera paa toppen. Men i det 19. hundradaaret gjekk dei systematisk
til verks, med fullare plan enn dei hadde evna eller idest i det 16.
hundradaaret. Og det var norske embættsmenn som stod fyre det.

Det var straumen, burt imot fordansking, som synte seg i dette. I
millomtider var òg reaksjonen imot

fordanskingi der — motstraumen. Og han vart tydelegare seinstundes i
det 19. hundradaaret.

— Alt i 1845 hadde P. A. Munch halde fram at dei som arbeidde ut
kartverk, burde «bidrage ……… til at navn ei «skrives for» andet end
hvad de virkeligen hede». Kartografane burde retta seg etter
«almuesmanden, historikeren og etymologisten» og ikkje etter gamall
vane og vankunne. Det var i ei melding um det fyrste officielle
amtskartet som kom ut, at Munch skreiv dette.«Den Constitutionelle»
1845, nr. 315.

I 1863 peika riksantikvar N. Nicolaysen paa i ei fyreteljing til
Finansdepartementet, at skrivemaaten paa kartverki var vilkaarleg og
ikkje sjeldan berrsynleg rang.Brev til Finansdepartementet 4. decbr.
1863. «Aftenbladet» 6. novbr. 1868. Jfr. her framanfor s. 54 f. Det var
i det same brevet der han tala um matrikkelen. Han heldt fram at det
var ei uppgaave for det offentlege aa faa ein fastare og rimelegare
skrivemaate. Nokor langtgaaande uppnorsking hev han visst like vel
ikkje tenkt paa.

I 1867 lagde Noregs Geografiske Uppmæling plan for eit nytt stort
kartverk, det skulde gaa ved sida av amtskarti og andre kartverk. Det
var rektangel-kartverket, dei kalla, i maalstokken 1 ∶ 100 000. Det
gjorde at Uppmælingi vende seg til L. Kr. Daa, og vilde ha raad av
honom, korleis stadnamn burde skrivast. Han var paa den tid professor i
historie. L. Kr. Daa hadde fyrr vore svært radikal i slike saker,
soleis som me ofte hev nemnt. Ein kunde difor ha tenkt at det skulde ha
ført til ein stor umsnunad naar Uppmælingi vende seg til honom. Men det
ser ut til at radikalismen i namnevegen hadde flutt ifraa Daa paa denne
tid. I det svarbrevet han sende Noregs Geografiske Uppmæling, merkar
ein i minsto ikkje noko til slikt. Han hev ei innleiding um maal og
maalbruk i det heile. Der ser det helst ut som han hadde teke til aa
tvisynast, for dei skilde meiningar skuld som det hadde vorte i
maalvegen. Han skriv, at sume vilde no ha dei tilvande spraakformene
«kulkastede eller omstøbte» med aa føra inn «oldsproget» so mykje som
mogelegt: sume vilde faa til det

same med «at benytte det nuværende talesprog eller dialekter».
Framtidsvegen var uviss, og det var spillt arbeid aa laga teoriar um
rettskrivning. «Alligevel er det daglig fornødent at skrive baade
sproget og stedsnavnene paa et eller andet vis.» Ein fekk daa ikkje
gjera anna enn halda maaten til alle kantar. Ein laut halda seg til det
som hadde vunne inngang hjaa aalmenta, «eller dog hos maadeholdne og
forstandige»; ikkje venda attende til reint avlagde dansk-tyske
skrivemaatar, og ikkje føra inn att «oldsprogets former»; «aldeles at
følge folkedialekterne lader sig vel heller ikke udføre. De ere saa
mange, at et kartværk, som vilde gjengive alle norske bygders udtale,
maatte blive meget broget.» I det heile fekk ein like vel leggja
maalbruket aat dei nolivande menneskje og ikkje aat federne til grunn;
men det gjeng fram, at han meinte maalbruket aat dei nolivande skulde
bøygja seg inn under bokmaalsmynstret. Det vart difor ikkje mange og
merkelege umbøter L. Kr. Daa kom til aa fyreslaa. Han raadde til at dei
skulde skriva etter uttala Næs, ikkje Nes; og dei skulde skriva Li,
ikkje Lid, og elles strjuka stumme ljodar, i minsto stumme vokalar; dei
skulde skriva t, ikkje th; til aa gjera det tydelegare og hindra rang
uttale skulde dei skriva Avtjern,Avdal, Avløs, ikkje Af-; og likeins
for tydelegskap skuld — nemner han atter — skulde dei skriva j, ikkje i
framfyre vokalar naar uttala var med j; og dei skulde skriva ej, ikkje
ei; «den store sproggransker Rasks utvetydige maade at betegne j-lyden,
som nu har vundet saamange tilhængere, forekommer mig …… paa et kart at
være den hensigtsmæssigste.»Brevet fraa L. Kr. Daa, dagsett Hamna den
24. april 1867, finst i arkivet aat Nor. Geogr. Uppm.

Paa dei rektangelkarti som byrja koma ut i 1870, tok dei umsyn til
desse raadi fraa Daa (t. d. ej, og t, ikkje th). Men noko stort vende
valda ikkje dette. Det var mest ortografiske bokstavumbytingar.

I det framlegget som Vonheims-mennene sende til Stortinget i 1878,
hadde dei òg, som me hev nemnt, teke med

andre geografiske namn enn matrikkelnamni. Dei hadde bede um at namn
paa bygder, sætrar, fjell etc. ogso maatte koma inn under «offentlige
foranstaltninger». Med tilføre av det hadde Konstitusjonsnemndi teke
inn i tilraadingi si ein serskild passus um kartverk. Ho hadde kome med
ynskje um at dei for framtidi skulde skriva namni paa officielle
kartverk i samsvar med dei principp som ho sjølv hadde sett upp Sjaa s.
76. («i overensstemmelse med ovenanførte antydninger paa en konsekvent
og rigtig maade»). Stortinget vedtok tilraadingi, og denne passusen
vart kunngjord for Forsvarsdepartementet, og derifraa for Noregs
Geografiske Uppmæling. Resultatet vart at Uppmælingi vende seg til
professor Oluf Rygh — fyrste-medlem i matrikkelnamn-kommissjonen — og
spurde um han vilde revidera stadnamni paa karti i framtidi. Oluf Rygh
tok det paa seg. Uppmælingi fekk paa den maaten fraa daa av ein fast
maalkunnig konsulent.Rygh var namnerettar (namnekonsulent) 50. septbr.
1879 (i brev til Uppm. dagsett den dagen tok han imot umbodet) — 1897.
Etter honom kom Gustav Storm († 1903), og deretter professor Hjalmar
Falk, til 1923. I 1912 (1913) kom òg professor Marius Hægstad til,
etter ynskje fraa Falk, og sidan hev det vore tvo namnerettarar.
Hægstad òg slutta i 1923. Det førde til at det vart mindre med
mistydingar og reint meiningsvillande forrengjingar i kartnamni enn
fyrr. Med det same førde det derimot ikkje til noko nemnande, eller
kanskje i det heile ikkje til noko uppnorsking. Ein kunde ikkje venta
det etter dei synsmaatar som Oluf Rygh hadde. Men seinare, etter Rvgh
hadde fenge arbeidt meir med namnetilfanget, kom han til aa gjeva dei
norske namnformene noko meir rom. Ein kann sjaa det med aa granska
karti. Og ein ser det av dei instruksane som han arbeidde ut til
topografane i Uppmælingi i 1889 og 1895, um korleis dei skulde skriva
namni. Det heiter der at ord som var mykje nytta i skriftmaalet, skulde
dei skriva i bokmaalsform, serskilt naar dei stod sist i samansette
namn: t. d. hytte, stue, sten, fjeld, ø. Men dei ordi, stend der, som
ikkje eller berre lite var nytta utanfor «almuesproget», deim skulde
dei

skriva etter bygdeuttala: t. d. nebba, heia, høgda, roa, slora. Sovore
hadde dei nok gjort fyrr òg, men ikkje konsekvent; her vart det
fastslege med principp at det skulde vera soleis. Dei skulde dessutan
skriva hard konsonant «naar den høres i udtalen». Det òg hadde dei
gjort fyrr, men langt ifraa fylgjestrengt.I instruksen forbaud Rygh òg
den uskikken aa skriva t. d. «Etna Elv» i staden for berre Etna, og
«Sand øen» i staden for «Sandøen». Dei tok òg til aa skriva
dubbelkonsonant i Ryghs tid, i dei tilfelle daa det kom vokal etter
(Brattaas, derimot Bratholmen).Denne skilnaden heldt dei paa lenge, i
nokon mun radt til ikring 1920. I det heile hadde difor karti vorte
tydeleg noko norskare fram mot 1900 enn dei hadde vore 50 aar fyrr.

Etter Ryghs tid gjekk dei ein mun lenger med uppnorskingi. I den nye
instruksen fraa 1905 er soleis kome med at ord som lite eller inkje er
kjende «i rigssproget», skal kunna faa fleirtalsendingi -an (ikkje
-erne), — «særlig for de nordlige landsdeles vedkommende». Ein ser òg
av instruksen at diftongane hadde vunne noko meir rom enn fyrr,
serskilt i fyrstelekken i samansette namn.

Alt dette vil segja at skrivemaaten paa kartverki hadde vorte sværande
uppløyst paa denne tidi, — meir uppløyst enn nokosinne fyrr. Stoda aat
det danske var undangravi, endaa um dei framleides skreiv vel kjende
ord, det vil segja dei mest brukte ord, «i rigssprogets form», og endaa
tillemping etter dansk var hovudregelen for bøygjingsendingane. I aari
etter 1905 fekk so den nasjonale maalreisingi sterk framgang paa mange
kantar. Daa kom eit avgjerande gjenombrot for norsk paa kartverki òg.

Utgangspunktet for dette gjenombrotet er vedtaket i oktober 1907 um
matrikkelen for Nordland og Trums, og so den kgl. res. fraa ^6⁄[1] 1908
um kyrkjelege og civile inndeilingsnamn i dei same tvo fylki. Den
resolusjonen førde med seg, at dei laut spyrja korleis andre
geografiske namn skulde skrivast, fyrst og fremst i desse tvo fylki: um
ein skulde fylgja dei same reglar som fyrr, eller dei principp

som den kgl. res. fylgde. Noregs Geografiske Uppmæling skreiv og spurde
Forsvarsdepartementet um dette den 27. mars 1908. Forsvarsdepartementet
sende spurnaden til Kyrkjedepartementet, og det att raadspurde
riksarkivar Ebbe Hertzberg, som hadde vore formann i namnekommissjonen
fraa 1902. Ebbe Hertzberg hadde høyrt til den konservative vengen i
namnekommissjonen, og han svara no, at dei namni som fanst i
matrikkelen burde ein skriva etter den (paa alle kartverk); hine namni
derimot etter «den i kartverket hittil befulgte skrivemaate». Han
raadde ifraa aa fylgja den lokale uttala. Dei som gav tilraading for
riksraaden i Kyrkjedepartementet, hev raadt til at departementet skulde
fylgja Hertzberg; koncept til svar i den leid er uppsett. Men
riksraaden baud at svaret skulde gaa i ei onnor leid. Kyrkjeriksraad
daa var Karl Seip.Han var chef for Kyrkjedepartementet 19. mars 1908—8.
juli 1909. Den 29. september 1908 svara so Kyrkjedepartementet at paa
kart som kom ut seinare yver Trums bispedøme, burde dei nytta i alle
namn den skrivemaaten som den kgl. res. fraa ^6⁄[1] 1908 hadde slege
fast. Med umsyn til skrivemaaten paa kart yver andre landsluter.
upplyste departementet at det hadde i tanke aa faa tilsett ei nemnd; ho
skulde taka heradsnamni og skriveprincippi for stadnamn i det heile upp
til aalmenn revisjon. Difor meinte departementet at det var best dei
ikkje fyrebils slo fast noko um karti yver hine landslutene. Dei burde
venta til resultatet av arbeidet aat denne nemndi kom. Departementet
tenkte seg at nemndi skulde byrja arbeidet sitt med Nord-Trøndelag
fylke. Den 9. oktober 1908 skreiv Forsvarsdepartementet til Noregs
Geografiske Uppmæling i samsvar med dette brevet fraa
Kyrkjedepartementet, og baud at paa kart yver Trums fylke skulde dei
for framtidi skriva alle namn etter princippi i den kgl. res. fraa
^6⁄[1] 1908.

Ved dette var stiget yver til norsk teke for kartverk yver Nord-Noreg.
I det fylgjande gjekk dei yver til aa

leggja uttala paa staden til grunn, og so normalisera dei og jamna ut
etter landsmaalet.Sjaa brev fraa professor Falk til Noregs Geografiske
Uppmæling 15. april og 17. mai 1912.

Det var greidt at naar det hadde vorte eit sovore umskifte paa ein
stad, kunde dei ikkje vel stogga med det. Fraa ordenssynsstad sét var
det heller meiningslaust at dei skulde ha ein skrivemaate for ein
landslut og ein annan for resten av landet. Det kunde ikkje gaa paa
lengdi. Av brevet fraa Kyrkjedepartementet til Forsvarsdepartementet
ser ein òg at riksraad Karl Seip hadde tenkt seg at skipnaden fraa 1908
skulde vera berre millombils. Men den nemndi som han hadde tenkt seg
skulde gjera framlegg um ein varig nyskipnad, vart det ikkje noko av.
Tvo-tri maanader etter Karl Seip hadde gjenge av som kyrkjeminister,
skreiv Kyrkjedepartementet til Forsvarsdepartementet at det saag seg
ikkje syn med daa aa fyreslaa ei sovori nemnd; for arbeidet hennar
vilde verta langt og drjugt og krevja store utlegg.Brevet er dagsett
den 21. oktbr. 1909. Etter Karl Seip var K. J. Hougen fungerande
riksraad fraa 8. juli, og verkeleg riksraad fraa 18. septbr. 1909—2.
febr. 1910. Paa den visi kom den millombils skipnaden til aa vara nokre
aar, og visseleg lenger enn det hadde vore tanken fraa fyrst av. Og
upptaket til aa faa det i normal skikk att kom ikkje til aa gaa ut
ifraa Kyrkjedepartementet.

Etter dokumenti var det Den Topografiske Deildi i Noregs Geografiske
Uppmæling som drog spursmaalet um skrivemaaten fram att. Det var i
1912—13. Det vart noko dragsmaal denne gongen. Ikkje alle vilde ha meir
slik umbot som i 1907—08.

Den Topografiske Deildi fyrebudde paa den tid eit par store nye
kartverk, serleg difor var det um aa gjera for dei aa faa visse for
korleis skrivemaaten for namn skulde verta. Dei vende seg til
maalkonsulenten sin, professor Falk, og bad han um ei utgreiding.
Professor Falk søkte samarbeid med professor Hægstad, og dei tvo
arbeidde ut eit framlegg um namni i Sud-Noreg. Dei sende det inn

den 15. april 1912.Professor Falk hev skrive under framlegget,
professor Hægstad hadde arbeidt ut nokre dialektkart som fylgde med.
Dei fyreslo at ein skulde skriva stadnamni i Sud-Noreg paa same maaten
som i Nord-Noreg: «i stedets dialekt med landsmaalets retskrivning».
Men ein burde ikkje fylgja alle mogelege smaae dialekt-avvik. Ein laut
faa ei utjamning etter hovudtypar, i ser med umsyn til
bøygjingsendingane. For dette sette dei upp nokre næmare reglar.

Dette framlegget møtte ikkje so lite motstand. Den Topografiske Deildi
vilde ha innsett «riksmaalets retskrivning» i staden for «landsmaalets
retskrivning». Det var ingen stad sagt fyrr, skreiv dei, at ein skulde
fylgja «landsmaalets skrivemaate» i dei umvølte inndeilingsnamni i
Trums bispedøme eller paa kartverki der. Dessutan vilde Den
Topografiske Deildi at ein skulde bruka linne konsonantar for
sudvest-stripa; Falk og Hægstad hadde fyreslege harde konsonantar for
heile landet.I brev den 17. mai 1912 svara prof. Falk til dette, at han
var ikkje so umoda til aa gaa med paa linne konsonantar for
sudveststripa. Den Geografiske Uppmælingi (chefen) og
Riksmaalsforbundet var sterkt imot. Etter konferanse millom Uppmælingi
og sekretæren for forbundet fekk det til-seg-sendt framlegget og nokre
fleire dokument.Uppmælingi skriv i framsendingsbrevet (20. juni 1912):
«Opmaalingen vil være særdeles taknemlig om det ærede riksmaalsforbund
velvilligst vil avgi uttalelse i denne sak. Uttalelsen vil bli vedlagt
den utredning, som herfra skal sendes forsvarsdepartementet om dette
spørsmaal.» Forbundet sende inn ei fyreteljing. Det heldt fram at det
var ikkje i tvil um at ein paa karti burde nytta den skrivemaaten som
galdt for riksmaalet til kvar tid. Berre paa den visi vilde dei vera i
samsvar med den naturlege maalvokstren, med mesteluten av alt anna som
vart prenta og skrive her i landet, og med folkeynskjet i dei fleste
luter av landet. Den Geografiske Uppmælingi tok inn umsegner fraa
utlandet òg, korleis dei skreiv stadnamni der, og forma so eit
motframlegg imot framlegget aat Falk og Hægstad.

Motframlegget hadde tvo alternativ. Det fyrste gjekk ut paa at dei
skulde skriva namni i heile landet fullt ut etter maalføri, utan noko
utjamning; «ti en liten dialekt bør ha samme ret til at leve som en
stor; den bør ikke knebles biot fordi den er liten.» Men dialektformene
skulde ein samstundes bokstavera etter «riksmaalets retskrivning» (med
nokre slike brigde som Riksmaalsforeningen hadde tenkt aa fyreslaa for
riksmaalet). Det andre alternativet gjekk ut paa at dei skulde halda
ved med den skrivemaaten som daa var i bruk, «indtil der er blit
fastsat et fælles norsk skrift- og skolesprog Understrika i
originaldokumentet., hvilket derpaa blir at anvende for al paaskrift
paa vore karter». Standpunktet var soleis tradisjonelt: anten rein
dialekt («med riksmaalets retskrivning»), eller bokmaal; derimot ikkje
nokor «knebling» av maalføri med aa normalisera etter serlege norske
maalreglar. — Brevet fraa Uppmælingi til Forsvarsdepartementet med
dette framlegget er dagsett den 31. januar 1913.

Motframlegget førde til eit resultat som ikkje laag so langt fraa
alternativ 2 hjaa Uppmælingi: den 15. februar svara
Forsvarsdepartementet, at det fann det kunde ikkje daa ferda ut reglar
um namn og paaskrift paa kartverk. Det vil segja, alt skulde vera som
det var; i Sud-Noreg skulde dei halda fram med den gamle skrivemaaten.

Daa gjekk professor Hægstad personleg til chefen for
Forsvarsdepartementet, riksraad Keilhau. Hægstad fekk til, at han og
Falk skulde senda inn ei ny umsegn i saki. Dei hadde ikkje fenge høve
til aa segja si meining um framlegget fraa Uppmælingi. Dei sende inn
fyreteljingi si til Forsvarsdepartementet den 20. mars 1913. Sjølve
fyreteljingi hev professor Falk forma. Professor Hægstad arbeidde ut ei
prøveliste med namn, som synte korleis namni vart uttala, korleis dei
saag ut i landsmaalsform og bokmaalsform og i matrikkelen, og korleis
dei skulde skrivast etter framlegget fraa Hægstad og Falk. I
fyreteljingi nemner dei fyrst orsaki til det uføret som dei norske

stadnamni laag i: det skriftmaalet — segjer dei — som namni hadde vore
skrivne etter, stod paa ei rad fundamentale punkt imot alle maalføre
(praktisk tala). Ein vilde ikkje koma ut or uføret so lenge det var
lovlegt aa jamna ut dialektskilnadene med bokmaalet til rettesnor. Ein
denasjonalisera tvertimot heile namneverket fullstendigt med aa bruka
ein korrekt bokmaals-skrivemaate. Ein burde gaa yver til aa byggja paa
maalføri. Men ein kunde ikkje som Den Geografiske Uppmælingi for det
tilfelle hadde fyreslege, gaa til aa fylgja maalføri i alle smaating og
avvik. Ein hadde ikkje bokstavteikn til det. Og det vilde gjeva namni
ein framand utsjaanad, riva dei lause ifraa nærskylde ord og gjera
tydingi uklaarare. «Det gjælder her, som overhodet paa skriftsprogets
omraade, at en enkelt eksakt regel sjelden lar sig gjennemføre i sin
renhet uten at man støter den sunde sans for hodet, — der blir altid
rum tilovers for den sproglige takt». Ein burde gjera dialektskilnadene
færre med aa normalisera etter nokre meir umfatande [[** sic]] typar.
So fekk namni paa ein gong ein sterk sams nasjonal svip, og farge fraa
dei ulike landslutene.«De enkelte bygdemaal kommer til sin ret, uten at
overskygge den enhet og sammenheng som altid i bevidstheten er latent
tilstede og kræver sitt uttryk i skriften.» — Fyreteljingi endar
soleis: «Naar man, som den ene av undertegnerne [Falk], i en aarrække
har hat med korrekturlæsningen av karternes navne at gjøre og saaledes
av erfaring kjender de vilkaarligheter det nuværende system med dets
tillempning efter riksmaalet medfører, maa det fremstille sig som en
pligt at søke tilveiebragt et virkelig holdbart princip. Dette kan
under vore sprogforhold kun søkes i bygdemaalene selv, og kan likesaa
godt gjennemføres nu som senere. At vente paa at de to skriftsprog vi
har, skal smelte sammen til ett, er ialfald en opsættelse ad kalendas
græcas.»Falk og Hægstad dryfter òg spursmaalet um aa normalisera
strengt etter landsmaalet. Dei vilde ikkje fyreslaa det, soleis som
tilhøvi var. Men i hovudkarakter svara sjølvsagt det som dei fyreslo
svært nær til landsmaal, etter som landsmaalet òg byggjer paa maalføri.

Daa Forsvarsdepartementet fekk denne fyreteljingi, tok det saki upp
att. Og i brev til Den Geografiske Uppmælingi dagsett den ^13⁄[6] 1913
annulera det brevet sitt fraa ^15⁄[2] same aaret. Det fastsette at
skrivemaaten skulde vera i samsvar med framlegget fraa Falk og Hægstad.

Med dette vedtaket var kartverki for heile landet — etter fyresegnene —
komne yver paa norsk grunn; namni skulde fraa no av skrift-festast i
same maalet som folk sagde dei paa.

— Dei reglane som soleis vart fastsette, og skulde gjelda for kartverk
yver heile landet, gjekk næmare [[** sic]] ut paa dette: Hovudregel
skulde vera, at dei skreiv namni so mykje som mogelegt etter
bygdemaalsuttala. Men dette var ikkje so aa tolka at dei skulde lata
alle dialektavvik koma fram. Serskilt bøygjingsendingane skulde dei
normalisera paa. Soleis skulde dativ fleirtal berre ha tvo former, -om
for austnorsk og -o for vestnorsk. Bunde fleirtal av hankyn skulde ha
berre formene -an og -anne Dei hev brukt -ane (ikkje -anne), som i
landsmaalet. (og paa Upplandi -a). Og bunde eintal hokyn skulde ha
berre -i, -a (i sume tilfelle -ja) og -o (i sume tilfelle -jo). Paa
Sørlandet skulde dei nytta linne konsonantar etter maalføri. Imot
hovudregelen var det at dubbelkonsonant framfyre annan konsonant skulde
dei berre ha dersom det kunde verta mislesing elles (altso Bratholmen,
ikkje Brattholmen; framfyre vokal: Brattaas).

— Av vedtak seinare som kjem kartverk ved, skal me nemna eit par.

Med den store resolusjonen fraa ^3⁄[11] 1917 um heradsnamni fylgde det
eit tillegg som galdt dei andre geografiske namni. Det kom inn etter
framlegg fraa Falk og Hægstad. Dette tillegget segjer at dei principp
som laag til grunn for den kgl. res. fraa ^6⁄[1] 1908 um heradsnamni i
Nord-Noreg, og som laag til grunn for namnebrigdi etter sjølve
resolusjonen fraa ^3⁄[11] 1917, dei skulde for framtidi gjelda
officielt allstad for andre stadnamn ogso; soleis t. d. for namn paa
elvar, fjell, vatn, gardar, distrikt; ein skulde

skriva øy, vatn, elv, fjell, voll osb. Dette vedtaket førde ikkje med
seg noko nytt eigenleg for kartverki. For det bygde paa same princippet
som alt brevet fraa Forsvarsdepartementet til Noregs Geografiske
Uppmæling den ^13⁄[6] 1913 hadde slege fast. Men det feste — for karti
— i kgl. resolusjons form slikt som fyrr berre hadde vore ei
departements-avgjerd. Mykje aa segja hadde òg noko anna. Det var at
denne resolusjonen sagde med greide ord, at dei skulde nytta den norske
skrivemaaten alle stader officielt i alle geografiske namn — ikkje
berre paa karti. Denne resolusjonen gav soleis paalegg til alle
offentlege tenestmenn og kontor um aa skriva stadnamni paa norsk jamt i
tenestbrev og offentlege dokument.

Den ^6⁄[3] 1919 fastsette Forsvarsdepartementet nokre nye fyresegner
for namn paa dei officielle karti. Fyresegnene kom etter upptak fraa
oberstløytnant Kr. Gleditsch, chef for Den Topografiske Deildi i
Uppmælingi. Falk og Hægstad hadde godkjent dei, og likeins
Kyrkjedepartementet i brev dagsett den ^22⁄[2] 1919. Dei nye reglane
byggjer paa dei same hovudprincipp som reglane fraa ^13⁄[6] 1913. Dei
fastsette av nytt serleg at ein skulde skriva dubbel-konsonant ogso
framfyre annan konsonant (Brattholmen). I røyndi hadde dei teke til med
det alt noko fyrr. Og vingl hadde det vore lenge.

  Namnebøting etter namnelovi fraa 1918.

Nokre einskilde umbøter som er komne etter 1918, skal me telja stutt
upp her.

Namnekommissjonen fraa 1902 hadde fyreslege ein revisjon for namni paa
skrivardømi.Tilraadingi s. 15 ff., jfr. s. 8. Kommissjonen fyreslo aa
føra inn ei rad med heilt nye namn til aa avløysa mange av dei gamle.
Tilraadingi fraa Falk og Hægstad i 1915 skilde ut namni paa
skrivardøme, som me hev nemnt. Falk og Hægstad raadde til at ein
fyrebils ikkje skulde føra inn nye namn, men berre vøla paa dei gamle,
soskrivemaaten kom i samsvar med dei nye princippi som var innførde for
kart-namni. Etter ny tilraading fraa Falk og Hægstad vart namni paa ei
rad med skrivardøme umvølte soleis ved kgl. res. den ^6⁄[12] 1918.

Kgl. res. den ^4⁄[2] 1919 brigda namni paa nokre lagsogner og civile
embætte so dei kom i samsvar med fylkesnamni.

Kgl. res. den ^10⁄[11] 1922 fastsette ny skrivemaate for nokre fleire
skrivardøme. Sume andre embættsnamn revidera dei med det same.

Namnekommissjonen fraa 1902 gjorde framlegg um aa revidera radt fraa
grunnen namni paa prostedømi Tilraadingi s. 18 f., jfr. s. 8.; ho
fvreslo her óg mange nye namn. Falk og Hægstad i 1915 skiide ut
prostedøme-namni, [[**sic!!]] og fyreslo det same for dei som for namni
paa skrivardøme. Etter ny tilraading fraa Falk og Hægstad brigda ein
kgl. res. den ^19⁄[5] 1922 prostedømenamni [[** sic!!]] i samsvar med
dei principp som Falk og Hægstad hadde fyreslege. Den same resolusjonen
brigda òg nemningi «stiftsprosti» til domprosti, og i staden for
«stiftsprost» skulde dei bruka domprost. Det var i samsvar med
tilraadingi aat namnekommissjonen fraa 1902.

I «Norsk Militært Tidsskrift» for 1895 (s. 635—646) fyreslo
oberstløytnant, var daa, Ole Hansen at dei skulde taka upp att dei
gamle regimentsnamni so herdeildene kunde faa tradisjonar. Den 12.
september 1896 tilsette Forsvarsdepartementet ei namnenemnd som skulde
gjeva tilraading um namni paa herdeildene i det heile. Med i nemndi var
Ole Hansen og yverbibliotekar A. C. Drolsum. Nemndi gav tilraadingi si
den 2. december 1896. Tilraadingi fylgjer same leidi som framlegget
fraa Ole Hansen, men spanar vidare, med di ho gjeng igjenom namni i
heile den militære organisasjonen. Kgl. res. fraa ^30⁄[12] 1909 gjorde
ei umvøling med det militære namneverket. Dei nye namni som vart
fastsette daa, skulde takast i bruk fraa den tid den nye herskipnaden
fraa 1909 tok til aa gjelda. Dette nye namneverket tok mvkje umsyn til
bygdelagsnamni. Dei freista faa gamle historiske bygdelagsnamn upp att.
Men

for det aller meste er namni skrivne med den tradisjonelle unorske
rettskrivingi. I 1918 og 1919 retta dei paa sumt av dette. «Meddelelse»
fraa Forsvarsdepartementet den ^8⁄[2] 1918 brigda namni paa nokre av
herdeildene. «Meddelelse» den ^10⁄[12] 1919 brigda namni paa
krigskommissariati. Nokre nye rettingar i namn paa herdeilder vedtok
Stortinget 2. juli 1927.

Alt dette er slikt som fylgde av Stortings-vedtaket i 1900. Det er
framhald av det som vart gjort ved den kgl. res. fraa ^3⁄[11] 1917 og
namnelovi fraa ^14⁄[8] 1918.

I 1919 fekk ein revidera namni paa poststader, telegraf- og
telefonstasjonar, og jarnvegsstasjonar, so dei namni kom i samsvar med
dei nye fyresegnene.

Alle desse revisjonane er etter tilraading fraa Falk og Hægstad.

Den 4. juli 1924 vedtok Stortinget at riksens hovudstad skulde taka upp
att det gamle namnet Oslo fraa den 1. januar 1925 (lovi sanksjonera den
11. juli).

Lov fraa 5. juni 1925 brigda bynamnet «Stenkjær» (gamalnorsk Steinker)
til Steinkjer, og lov fraa 4. juli 1927 «Fredrikshald» til Halden.

I brev dagsett den 3. august 1925 fastsette Kyrkjedepartementet norske
stadnamn paa Svalbard, etter tilraading fraa ein kommissjon som
Handelsdepartementet hadde tilsett i 1924. For denne luten av riket
ogso gjeld det, at dei geografiske namni skal skrivast i norsk form.

[Merknad.]

Oslo. Arbeidet for aa faa bytt um namnet «Kristiania» med «Oslo» hev ei
nokso lang soge. Og det stod strid lenge um dei tvo namni. Me skal
leggja til litt i stuttaste drag um det.

Alt i fyrre hundradaaret var det dei som tok til aa tala um at det var
leidt at hovudstaden hadde vorte umdøypt i 1624 soleis som han vart. P.
A. Munch fann det «urimelegt» i verket «Det Norske Folks Historie» at
bynamnet hadde vorte brigda, og klaga paa at Kristian IV hadde havt
«det uheldige indfald at ombytte det ældgamle, ærverdige navn Oslo med
det nye, selvopfundne og halvbarbariskenavn Christiania».Det Norske
Folks Historie II, s. 202 merkn. IV, 2 s. 646. Ivar Aasen skreiv —
anonymt — i «Dølen» 1866: «Me kunna ikkje annat en kveda med i den
utsegni av Munch, at Christiania er eit namn, som fyre oss er
«halvbarbarisk». Det er mødesamt fyre aalmugen, med di det hever so
framand form, at det lett kann verda mistak i sjølve uttalen.» «Det er
ogso mødesamt fyre dei folk, som skulo skriva det mange gonger um
dagen: difyre sjaa me ogso ymse undarlege avkortningar (som Chra,
Chria, X.ania), og soleides hava me her nokot av den same plaaga som
med andre lange og leide namn, som dei danske kongar hava bundet paa
oss, som Christiansand, Christiansund, Frederikshald, Frederiksstad og
fleire, som baade ero til møda fyre folket, og som dertil ogso ero
uduglege til minne-namn, av di det hever voret so mange kongar, som
heitte Kristian og Fredrik, at det ofta er vandt at vita, kven det var,
som sette namn paa staden. Med si latinske form hever namnet
Christiania eit skin av studering og dertil ogso eit skin av
heilagskap, daa ein snaraste skulde tru, at det kom av ordet
christianus (ein kristen), og i det tilfellet vilde det høva best til
ei nybygd i eit land, som var fullt av heidningar.» «Og sidstpaa er det
ogso nokot blygslegt, at hovudstaden i vaart land skal hava eit latinsk
namn, medan derimot so mange andre hovudstader hava uppehaldet dei
stutte og nette namni, som folket sjølv hever gjevet deim i den
uminnelige forntidi.» Men, segjer Ivar Aasen, «eit slikt uhøve maatte
vel endaa vera raad til at retta paa.» «Men slikt verd inkje gjort med
det, at ein berre tenkjer, at det skulde vera gjort; det duger ikkje at
segja, at det no er for seint, at det inkje nyttar, at det er
umogelegt, og so frametter. Me hava rett til at halda paa vaare gamle
namn, og utlendingen kann inkje formeinka oss at nemna vaare byar, som
me sjølve vilja, naar me tala til vaart eiget landsfolk. Vistnog er det
so, at eit slikt umskifte kann ikkje verda gjort i nokor hast, og at
det namn, som no er i bruk, i visse tilhøve ogso maa standa fyre
framtidi. Men ei god vending kunde daa altid verda gjord paa den
maaten, at folk av eigi drift vilde bruka det gamle namnet i brev og
bøker, i dagleg tale, og i alle dei tilfelle, daa dei inkje ero nøydde
til at bruka nokot annat. Det vilde gjera so myket, at landsens folk
vordo kjende og vande med namnet, so dei med tidi inkje trengde um
nokot annat namn til daglegt bruk og millom sine eigne landsmenner; og
naar det var so langt

komet, so var det vigtigaste vunnet, so at det andre kunde sidan laga
seg sjølv, som det vilde.»Ivar Aasen, Skrifter i samling 1. utg. II, s.
204 ff.

Aasen fyreslo soleis at dei skulde taka upp att det gamle namnet. Han
er visst den fyrste som gjer det. Og han raadde folk til at dei skulde
byrja straks med aa bruka det gamle namnet der som dei ikkje var
officielt bundne. Men det er likt til at han hev halde det noko
vanskelegt um det gamle namnet kunde koma til aa løysa det nye av heilt
ut. I samkvæmet med utlandet hev han trutt, ser det ut til, at det
vilde verta tungt aa faa det tilvande burt-rudt.

Dei fleste hev nok ikkje havt nokor tru paa at det gamle namnet skulde
koma seg inn att i nokre slag høve. Ein ser at i 1874, daa framlegget
kom upp um aa halda stor 250-aars fest til minne um at Kristian IV
«grunnlagde» byen i 1624, og bystyret skulde løyva 1200 spd. til ei
bronsestatue av «bygrunnleggjaren», var det nok dei som tok til motmæle
imot det. Ein innsendar t. d. i «Dagbladet» for 11. september
protestera mot at det var Kristian IV som hadde grunnlagt byen; «er der
nogen der kan kaldes anlægger af Kristiania, da er det Harald
Haardraade». Redaksjonen for «Dagbladet» fyreslo den 21. september at
heller enn aa reisa statue for Kristian IV skulde dei reisa ei
fridomsstytte til ære for 17. mai 1814; for det var etter Noreg hadde
vorte sjølvstendigt at byen hadde teke til aa gaa so fram. «Den
tykmavede Oldenborger» hadde alt sett seg «minde nok om sin naragtighed
i det navn, byen bærer». Men korkje innsendaren eller redaksjonen gjet
noko um aa faa burt «Kristiania» og lata byen faa att det namnet som
høyrde byen aat Harald Hardraade til.Jfr. òg t. d. «Dagbladet» for 21.
23. 24. 26. september, artikkelrekkja: «Oslo—Kristiania». Det er ikkje
heller tale um namnebyte.

Ein innsendar i «Fedraheimen» den 23. febr. 1878 let mykje ille yver
alle dei norske bynamni paa Kristian og Fredrik: «Christians Sand og
Christians Sund, og Fredriks Stad og Fredriks Værn, Fredrik og
Christian kor du snur deg.» Og mest let han ille yver «Christiania».
Men han endar med, at «med slike namn, elder unamn, er fulla inkje aa
gjera. Det er dei «historiske høve», maatru, som hev gjevet dei liv, og
so denne merkelege danske og dansk-norske smaken. Stytta aat Kristian
IV vilde no helder ikkje høva godt i ein by, som heitte Oslo. Kristian
Kvartus maa standa i «Kristian-ia».»

Tanken um namnebyte fekk no like vel etterhand nokre

med seg. Ein av dei mange innsendarane i «Dagbladet» i 1874 hermde or
Wergelands dikt «Kongens ankomst»: Vist hans hjerte slog ei sagte da
han gjennem Oslo agte. Rullende paa dets ruiner stod det gjenreist i
hans miner

og so bar han fram at no maatte tidi vera komi til aa røynleg «lade
nutid og fortid række hinanden haanden, og indsætte navnet Oslo i sin
historiske ret som navn paa Norges hovedstad».«Dagbladet» nr. 220, 22.
septbr. 1874. — Artikkelen er ikkje signera, men han er vel heller av
ein innsendar enn av redaksjonen. Millom maalfolk tok dei ymist til aa
fylgja Aasen si raad um aa bruka det gamle namnet uofficielt, endaa det
gjekk seint. O. J. Høyem sette «Oslo eller Kristiania» til prentestad
paa andre utgaava av katekisme-umsetjingi si 1874; og han hev Oslo
(Kristiania) i by-lista i grunnlovsumsetjingi si (1875. 1878). Hans Mo
sette Oslo i skuleboki «Geografi paa landsmaalet» 1884. «Fedraheimen»
sette til prentarstad Oslo paa fyrste aargangen 1877. Sidan vart det
Kristiania att. Men «Den 17. Mai», fyrste aargangen, tok Oslo straks
etter det radikale valet i hovudstaden i 1894, og ein finn det òg i
1895 og seinare. Utetter fraa slutten av 1890-aari vart namnet oftare
aa sjaa. Bondeungdomslaget t. d., som vart skipa i 1899, kalla seg
Bondeungdomslaget «i Oslo». Ein fekk Studentmaallaget «i Oslo», og
«Oslo Gilde» i 1900. «Norsk Barneblad» gjekk yver til «Oslo» i 1900,
«Syn og Segn», tidskrifti aat Det Norske Samlaget, i 1905. H. E. Berner
skreiv eit logande innlegg for «Norske namn» i 1901. Han kravde
Oslo.«Syn og Segn» 1901, s. 230—242. Osb.

Etter 1905 fekk saki ein framskuv. I 1907 (21. febr.) sende kaptein
Torkildsen ei fyreteljing til Kristiania formannskap, og bad um at
formannskapet vilde taka upp arbeidet for at hovudstaden kunde faa att
«sit gamlenorske navn Oslo istedenfor det stygge, upraktiske,danske
Kristiania». «Jeg vet — skreiv han — at der vil reises tusinde
indvendinger, men saken kan allikevel gjennemføres, hvis man vil, uten
at det vil volde uovervinnelige praktiske vanskeligheter.» Dette var
fyrste gongen spursmaalet um namnebyte kom inn for kommunestyret i
Kristiania. Formannskapet lagde framlegget burt i møte den 6. mars
1907.Sjaa for dette og det fylgjande Aktstykker vedk. Kristiania i
1923—24 I b, sak nr. 154. Stort.-forhl. 1924, 3. d. b Ot. medd. nr. 1;
6 d. b Innst. Ot. XIV.I 1908 kom det ei ny fyreteljing til
kommunestyret. Ho er dagsett den 29. mars 1908, og underskrivarane var
kapteinane Torkildsen, Kvam, Schnitler, advokatane Nøstdal, Fredrik
Voss, og Krog, meieri-eigar Husebye, kasserar Fritsvold, og kjøpmann
Svindal. Der vart ikkje lite ordskifte dette aaret. Fyre den 11. mai
hadde meir enn 330 ungdomslag talt til at hovudstaden fekk att det
gamle historiske namnet. Noregs Ungdomslag bad etter vedtak paa
aarsmøtet den 27. juni 1908 riksstyret syta fyre at baade Kristiania og
Trondhjem fekk att sine rette namn, Oslo og Nidaros. Eit stort blad paa
hi sida skreiv at namnebrigdet Kristiania—Oslo var det same som «at
slaa en streg over historie og tradisjon, merkantile værdier og
aandelige indsatser», berre til aa tena ein illusjon.«Morgenbladet» 27.
juni 1908. Kristiania Handelsstand heldt møte den 21. oktober og
protestera samrøystes imot namnebyte. Formannskapet sende framlegget
til riksarkivar Ebbe Hertzberg og bad honom um ei umsegn. Umsegni hans
vart ein kvass polemikk imot namnebyte.Aktstykker vedk. Kristiania
kommune i 1909 II, dokument nr. 16. Aa byta namn vilde vera aa bryta
med ein «historisk kjendsgjerning, der fastslaar en sprogbruk av mere
end et kvart aartusinds alder». Framlegget kom av «en viss uægte, i
vore dager fremdeles altfor ofte optrædende «historisk» opfatning, der
finder en tilfredsstillelse i at springe over bestemte historiske led
eller tidsperioder». Det fylgde praktiske vanskar med eit namnebyte,
som byen og borgarane hadde all grunn til aa beda seg fritekne for —
«forvirring, misforstaaelser, vanskeligheter, ærgrelser og skade». Ein
vilde faa kluss med firmanamn, og med kommuneobligasjonane som lydde
paa Kristiania. Det vilde taka lang tid aa faa det nye namnet
innarbeidt. «Al verdens karter paa al verdens sprog, samtlige
geografiske skolebøker i de fem verdensdele, samtlige oplysningsverker,
konversationsleksikonner, kalendere, reisehaandbøker, reiseruter, Norge
og Norden omhandlende reisebeskrivelser, historiske og statistiske
skildringer, ja om man vil, hver eneste fremmed turists mundtlige
beretninger om hans reiser og oplevelser i vort land, anfører jo
Kristiania som landets hovedstad og centralpunkt. Hvor længe vil det
vare, inden alt dette kan bli lavet om efter den nye opskrift?»
Nordmennene vilde faa spott innyver seg; for det vilde vera
«ubegripelig» for utlandet kva naudsyn det var for aa fara med ei
sovori umattdøyping og for aa leggja slikt bry paa seg sjølv og andre.

«Forandringen …… vil gjøre et halvt smaapudsigt, halvt barnsligt
indtryk. Hvorledes vilde vi ikke selv smile, hvis f. eks. Paris
pludselig dekreterte, at det nu optok navnet paa sin oprindelige spire,
den lille kjøbstad paa en av øerne i Seinen, og herefter vilde hete
Lutetia? Eller hvis Ny-York i et anfald av historisk sværmeri
besluttet, at det gjenoptok sit egentlige navn, Ny-Amsterdam, som byen
het de første halvhundrede aar av sin tilværelse? Eller hvis San
Francisco av lignende hensyn forlangte, at al verden herefter skulde
kalde den Yerba Buena? Hvad man vilde finde løierlig av andre, bør man
imidlertid neppe selv forsøke sig paa.»

Denne umsegni er dagsett den 10. februar 1909. Ho vart mykje nytta
seinare i agitasjonen mot namnebyte.

Saki kom upp i formannskapet den 12. mai 1909. Formannskapet vedtok aa
ikkje gjera nokon ting med henne. Vedtaket var med 14 mot 5 røyster.

I 1911 stod det eit eldhuga innlegg i «Syn og Segn» for «Oslo, Norigs
hovudstad».«Syn og Segn» 1911, s. 193—199. Forfattaren tok til ords for
at dei skulde sjaa aa faa att det gamle hovudstadsnamnet til
høgtidsaaret 1914. «Morgenbladet» lasta hardt straks etter at
«riksmaalets repræsentanter» i Stortinget kunde vera med og løyva
statstilskot til Det Norske Samlaget som gav ut «Syn og
Segn».«Morgenbladet» nr. 256. 8. mai 1911. Jfr. òg «Morgenbladet» nr.
231, 26. april, og «Hamar Stiftstidende» nr. 107, 9. mai 1911. Stykket
var anonymt. Det er H. E. Berner som hev skrive det.

Namnenemndi fraa 1902 hadde fyreslege «Oslo bispedøm(m)e» i 1905. Det
same fyreslo Falk og Hægstad i 1915. Og i namnelovi fraa 1918 vedtok
Stortinget at det skulde heita soleis. Same aaret tok riksraad Løvland
upp spursmaalet um aa faa brigda namnet paa sjølve byen ogso. Han tok
upp spursmaalet um ei aalmenn namnevøling for byane, som me sidan skal
nemna. Dei sakkunnige for Kyrkjedepartementet, professorane Falk og
Hægstad, fyreslo i tilraadingi si Oslo. Paa lag samstundes sende 29
andre vitskapsmenn ei fyreteljing til riksstyret, um at det vilde taka
upp framlegg um at hovudstaden skulde faa att det gamle namnet sitt.
Kyrkjedepartementet sende fraasegni fraa dei sakkunnige til bystyret,
og soleis kom namnesaki upp der for tridje gongen. Magistraten sende
utgreidingi fraa Falk og Hægstad til ymse næringsorganisasjonar i byen.
Det kom svar fraa Kristiania Handelskammer, Kristiania Handelsstands
Forening, Kristiania Haandverks- og

Industriforening, Norges Oplysningskontor for Næringsveiene, Den norske
Bankforening, Kristiania Rederiforening, Christiania Sjømandsforening.
Alle saman raadde ifraa namnebrigde. Attaat kom det inn til magistraten
ei protestliste som 28 275 personar hadde skrive seg paa.

Men i bystyret fekk «Oslo» denne gongen, i møte den 20. februar 1919,
29 røyster; 52 var imot.

Etter dei svar som kom inn elles fraa byane rundt um, let Løvland
spursmaalet um ei aalmenn namnevøling for byane falla. Aaret etter
gjekk han av. Det kom daa ikkje lenger med Oslo-namnet heller i hans
tid.

I 1924 skulde det vera 300-aarshøgtid til minne um by-flytjingi [[**
sjk]] i 1624. I dei siste aari fyre dette jubilæet trengde
namnespursmaalet seg tidare og sterkare fram enn fyrr. Dei som ynskte
namnebyte, kravde at ein maatte faa det fyre eller i 1924. I 1923 kom
det officielle søknader til riksstyret um dette m. a. fraa Kristiania
Vinstre, Oslo Selskab, Det Norske Studentsamfundet, Noregs Maallag.
Jubilæumsverket som byen gav ut, synte folk samanhenget millom den
gamle og den nye byen. Dei mange namne-brigdi [[** sjk]] ute i verdi
under og etter storkrigen synte at det turvte ikkje fylgja so mange
praktiske vanskar med aa byta namn som dei fyrr hadde tenkt seg. I
desse aari, daa spursmaalet vart lagt so nær inn paa folk, slo
meiningane um i vide krinsar som fyrr hadde vore imot namnebrigde. Det
førde med seg at sume vidspreidde avisor som hadde vore imot snudde.

Fram mot slutten paa aaret 1923 sende 10 stortingsmenn riksstyret eit
framlegg til lov um at Kristiania skulde heita Oslo fraa 1. januar
1925, og bad at riksstyret vilde setja fram proposisjon um det.
Framlegget er dagsett den 25. oktober, og underskrivarane var Knut
Markhus, Grivi, Ivar Tveiten, N. Skaar, Anders Vassbotn, Olav Scheflo,
Johan Gjøstein, Per K. Hestetun, Aasulv Lande, Johs. Grue.

Riksstyret sende saki til Kristiania bystyre. Denne gongen òg, i møte
den 24. januar 1924, vart det fleirtal mot namnebyte. Men røystetalet
var 42 imot 42, og berre ordførarrøysti skilde. Dessutan sagde tri av
dei fremste repræsentantane millom dei som røysta imot, at dei
principielt var fyre namnebyte; dei vilde berre ha saki framdrygd til
dess folkemeiningi i sjølve byen fekk snutt seg; — dei meinte
fleirtalet der enno heldt paa Kristiania. Dei som røysta imot, var
høgre og 1 socialist.

Justisdepartementet fyreslo at det ikkje skulde setjastfram nokon
proposisjon. Den 7. mars sagde riksstyret (Abraham Berge) seg samd i
dette.

Men alt noko fyrr — den 29. februar — hadde tri repræsentantar teke
framlegget fraa 25. oktober 1923 upp for Stortinget som privat
lovframlegg. Dei tri repræsentantane var Knut Markhus, Ivar Tveiten,
Anders Vassbotn. Odelstinget vedtok lovi den 30. juni 1924 med stort
fleirtal, etter eit langt og livalt ordskifte. Lagtinget òg vedtok
lovi, med eit noko mindre fleirtal. Millom fleirtalet var menn av alle
parti. Mindretalet var hovudsakleg av høgre.Stort.-forhl. 1924 8 d.
Tidende Ot., s. 609—647. Tidende Lagt., s. 136—154.

Fleire av dei som var fyre namnebytet, heldt sterkt fram ved dette
høvet, at ein kunde ikkje sjaa denne einskilde saki isolera; ho stod i
samanheng med ei heil nasjonal rørsle. Ordføraren for fleirtalet i
nemndi (Konstitusjonsnemndi), Olav Scheflo, sagde: «Denne sak hænger
sammen med hele det avdanskningsarbeide som har paagaat i Norge nu i
nogen menneskealdre, og dette arbeide kan man trygt
fremme.»Stort.-forhl. 1924 8 d. Tidende Ot., s. 611.

  Attersyn.

Skal ein draga stutt saman korleis framvokstren hev vore sidan
1830-aari, so vert hovudpunkti desse:

I 1836 peika L. Kr. Daa paa at dei gamle landskapsnamni hadde kome
burt, men serskilt reiste han krav um at dei skulde skriva namni i
matrikkelen paa norsk. Blichfeldt i matrikkelen fraa 1836 og Gerhard
Munthe i matrikkelen fraa 1838 reinsa ut or jordeboki ei stor mengd med
fortyska skrivemaatar. Munthe tok det fyrste principielle stiget burt
ifraa dansk skrivemaate. Det som hadde mest aa segja i revisjonen hans
trengde igjenom etterhand, traass i motstand hjaa
centraladministrasjonen og elles. I den fylgjande tidi fekk motstrævet
mot den danske skrivemaaten styrke fraa arbeidet aat P. A. Munch og
framfor alt fraa Ivar Aasen og vitskapsverket hans og maalreisingi. I
1868 sende O. J. Høyem framlegg til Stortinget um norskare namn i
matrikkelen. Konstitusjonsnemndi formai 1869 ut ei principiell
tilraading um at dei umsyn ein burde taka naar ein skreiv norske
stadnamn, var umsyn til den norske uttala (maalføri), til gamlemaalet
og til den nasjonale einskapen. I 1878 sende Chr. Bruun og
Vonheims-mennene eit framlegg til Stortinget um aa norska upp baade
gardsnamni og dei andre geografiske namni. Stortinget knesette meir
positivt det princippet at norske stadnamn bør skrivast paa norsk; det
godtok dei grunnreglane som Konstitusjonsnemndi i 1868 hadde sett upp,
med eit brigde som løyste stadnamni endaa meir fraa danske maalreglar.
Gjenomført vart ikkje det princippet daa. Faktisk slo Stortinget mykje
av i kravet for dagen. Men den kongelege matrikkelkommissjonen fraa
1878 kom like vel til aa revidera matrikkel-namni ein mun lenger i
norsk leid enn dei hadde tenkt som fekk kommissjonen tilsett (matr.
1886). Stortings-vedtaket i 1878 førde òg til at Noregs Geografiske
Uppmæling fekk ein maalkunnig raadgjevar. Etter tanken i
Stortings-vedtaket skulde han hjelpa til med aa faa namni paa kartverki
uppnorska. Fram imot slutten paa hundradaaret kom det litt fleire
norske namnformer inn paa karti. Dessutan vart grunnen rudd ved den
makt som maalreisingi no meir enn fyrr vann; ho vende synsmaatane hjaa
store luter av folket. I norskmaalsskrifter vande folk seg til aa sjaa
stadnamn skrivne paa norsk. «Fornorskningsarbeidet» paa den norskdanske
[[** sic]] sida var og med i nokon mun og rudde grunn. Men til noko
grundigt praktisk brot med dansk var dei ikkje komne nokonstad
officielt daa hundradaaret gjekk ut.

I 1900 vedtok Stortinget ei uppmoding til riksstyret um aa faa namn paa
offentlege syslor umvølte paa norsk eller umbytte med nasjonale namn (i
1885 hadde Stortinget sendt riksstyret ei faafengd uppmoding um at det
skulde greida ut spursmaalet um aa faa att dei gamle fylkesnamni). —
Det førde til at i 1917 vart heradsnamni uppnorska, i 1918 fekk ein
lovi um bispedømi og fylki, og 1918—22 vart ymse andre embættsnamn
uppnorska. — I 1902 vedtok dei aa gjeva ut ei ny utgaave av
matrikkelen. I oktober 1907 fastsette Finansdepartementet at namni i
deitvo siste bandi av den matrikkelen skulde ha ei norsk umvøling. Det
var bandi for Nordland og Trums fylke. Dette drog etter seg — forutan
ein kgl. res. den ^6⁄[1] 1908 um nokre inndeilingsnamn i Nord-Noreg —
at Forsvarsdepartementet fastsette den ^9⁄[10] 1908 at alle namn paa
kartverk yver Nord-Noreg (Trums bispedøme) skulde skrivast paa norsk.
Den ^13⁄[6] 1913 vedtok Forsvarsdepartementet at kartverki skulde ha
namni paa norsk for heile landet. Den ^3⁄[11] 1917 stadfeste ein kgl.
res. dette. Resolusjonen fraa 3/n 1917 sagde dessutan fyre at den
norske skrivemaaten skulde dei nytta allstad officielt i alle namn.

Dei reformane som hadde mest aa segja, kom soleis i 1907—08 og i
1915—18. Hovudyvergangen til norsk var i 1915—18.

*

Ein stend daa no der, at etter gjeldande fyresegner skal alle stadnamn
i Noreg officielt skrivast paa norsk. Fyresegnene hev òg vorte
gjenomførde i ikkje so liten mun. Men nokso mvkje av gjenomføringi
stend att. Denfaktiske yvergangen til nasjonalt grunnlag er ikkje
fullførd enno for heile namneverket.

TRIDJE BOLKEN.

Dette er ikkje noko umdøyping. Det var den danske administrationen, som
umdøypte namni. Dette er nettupp aa restituera dei upphavlege namni, aa
setja inn i sin rett att dei gamle rette namn, aa faa vekk det, som
utanlandsk magt hev lagt paa landet.

(Jørgen Løvland, i namne-ordskiftet i Stortinget 1918.)

Dette er icke noko umdøyping. Det
var den danske administrationen, som
umdøypte namni. Dette er nettupp aa
restituera dei upphavlege namni, aa setja inn
i sin rett att dei gamle rette namn, aa
faa vekk det, som utanlandsk magt hev
lagt paa landet.

(Jørgen Løvland, i namne-ordskiftet i
Stortinget 1918.)

Dette er ikkje noko umdøyping. Det var den danske administrationen, som
umdøypte namni. Dette er nettupp aa restituera dei upphavlege namni, aa
setja inn i sin rett att dei gamle rette namn, aa faa vekk det, som
utanlandsk magt hev lagt paa landet.

(Jørgen Løvland, i namne-ordskiftet i Stortinget 1918.)

  Namnevøling som stend att.

Me skal til slutt gjeva ei yversyn yver noko av det som stend att, fyrr
den faktiske yvergangen til nasjonalt grunnlag i namneverket er ferdig.
Til sumt av dette trengst det berre lojalitet fraa deira side som tener
Staten. Til sumt trengst det serskilde iverksetjande vedtak.

Um det som let seg ordna ved lojalitet, skal me ikkje nemna stort. Til
slikt høyrer t. d. at lista yver fyrar og sjømerke, som eit offentlegt
kontor gjev ut periodisk, fær ei umvøling; likeins lista yver
«Seilmerker paa den norske kyst», utgjevi av det same kontoret. I
Fyrlista (1926) finn ein t. d. fyrane Hvidingsø, Trænen, Lysøsund,
medan poststadnamni er Kvitingsøy, Træna, Lysøysundet; ein finn namn
der som Tvesteen, Marstenen, Græsøene. Det høyrer deim til som gjev ut
officielle namneverk aa faa retta paa slikt sjølvminnt. Til lojaliteten
høyrer det òg at kontori baade i centraladministrasjonen og i det
lokale embættsverket gjenomfører for alle namn den officielle
skrivemaaten i alt offentlegt. I yvergangstidi hev det hittil falle
noko ujamt i so maate.

Um slikt som det trengst serskilde vedtak eller raadgjerder til, skal
me røda noko meir.Nokre av dei fylkesnamni som Stortinget vedtok i
1918, bryt samanhenget i den namnerevisjonen, som nemnt. Soleis er
namni Hedmark, Opland, Buskerud ikkje i samsvar med det princippet at
namni skulde vera landskapsnamn som svara til fylkes-umraadet.
«Hedmark» er ein mindre lut av heile fylket,Jfr. t. d. alt «Dagbladet»
4. oktbr. 1878: «Benævnelsen Hedemarken passer meget ilde som
benævnelse for amtet, hvis mindste del er Hedemarken.» «Buskerud» er
namnet paa ein gamall herregard, og namnet «Opland» er ikkje
rettleidande, for mykje meir enn det fylket høyrde med til dei gamle
Upplandi. Det er vandt aa finna høvelege namn her. Dei sakkunnige i
1915 hadde fyreslege Aust-Upland, Vest-Upland, Sør-Upland (Op-); det er
i minsto meir raamande. «Akershus fylke» er og imot hovudregelen, for
Akershus er ikkje landskapsnamn, men namn paa ein gamall
embættsmannsresidens. Dei sakkunnige og departementet hadde fyreslege
Romerike etter det største bygdelaget i fylket. — Um ein no ser burt
ifraa slikt, so er det tri namn som etter sjølve skrivemaaten sin ikkje
stend i godt samsvar med det andre, og difor vil ha vandt for aa halda
seg. Det er Østfold, Hedmark, Opland. — Østfold er ei uheppi form. Det
er nok so at i den sudaustre luten av landet segjer dei «øst». Men det
er mislegt at ein og same namnelekken i tvo fylkesnamn er skriven ulikt
(Aust-Agder, Østfold); serskilt naar det er tale um eit so aalment ord
som her, med si fulle tyding tydeleg for alle. Ei lokalform er noko
uhøveleg i eit sovore namn. «Aust»- (gamalnorsk aust-) er den vanlege
uttala paa Sørlandet og Vestlandet og nordanfjells og i fjellbygdene
austanfjells fraa Telemark til Gudbrandsdal, og vida utyver
breidbygdene paa Austlandet. Dei som tok upp namnet i 1880-aari, skreiv
Austfold. Det fyreslo òg dei sakkunnige Falk og Hægstad,Ein kann òg
herma det som Falk og Hægstad skriv i tilraadingi i 1915 der som dei
talar um heradsnamni: «Hvor et herred er blit delt i et nordre og
søndre eller et østre og vestre, har vi av praktiske grunde foreslaat
dette betegnet gjennem sammensætning med nord-, sør-, aust-, vest-, f.
eks. Nord-Fron og Sør-Fron istedenfor Nordre Fron og Søndre Fron. Da
disse tilføielser her overalt skyldes senere administrative
forføininger, anser vi det ikke for paakrævet at bringe dem i
overensstemmelse med hvert herreds dialekt. Tvertimot finder vi det
naturligst, at der ved inddelingsnavne hersker en viss ensartethet, som
uttryk for landets enhet. De former vi her har foreslaat som
generalnævnere for landets dialekter, er de som efter vort skjøn bedst
tilgodeser alle hensyn.» Mykje av dette hev gildskap for andre namn enn
heradsnamn ogso. og likeins proposisjonen fraa

Kyrkjedepartementet. Fyre 1918 hadde dei teke ti! aa bruka «Austfold»,
baade samskipnader og det offentlege (Austfold fylkeslag; Austfold
skogforvaltning). Lovi braut med eit bruk som alt hadde vakse seg fram.
Ein av repræsentantane for fylket (Maseng) sagde i Odelstinget i 1918:
«Østfold» brukes ikke; derimot brukes «Austfold» en del. Det har faat
adskillig indgang. Det brukes av foreninger, — — og det brukes av
adskillig ungdom i brev og blad. Det er optat i den offentlige
administrasjon. Vi har saaledes Austfold skogforvaltning, og ingen tar
forargelse av det. Og jeg er ganske forvisset om at Austfold staar
sterkere i herredstyrerne end Østfold. Av mindretallene er det 3, som
har uttalt sig for Østfold, men 10 for Austfold. Østfold vil vistnok
falde bedre, fordi det falder sammen med uttalen. Vi bruker øst der
ute, endskjønt vi har lyden «au» i mange ord, den er ikke fremmed for
os. Men jeg helder snarest til den kant, at man bør ta skridtet helt ut
og kalde fylket Austfold, for da undgaar man navnestrid for fremtiden
derute. Og det staar jeg visst ikke alene om, naar jeg uttaler den
mening, at blir Østfold vedtat, saa vil man faa
navnestrid.»Stortingstidende 1918. Odt. s. 1339 f. — Ei rein
dialektform er òg Hedmark (for Heidmark; gamalnorsk Heiðmǫrk).
Kyrkjedepartementet fyreslo i proposisjonen Heidmark. — Opland er ein
dansk skrivemaate for eit norsk namn. Skrivemaaten fører dessutan til
at sjølvljoden i fyrste stavingi fær same uttala som i topp, kopp, sopp
(dansk skrive top, kop, sop), altso «åpp-». Det er falskt. For
adverbiet heiter anten upp, eller ópp med trong ó baade i sjølve fylket
og elles i landet, so nær som i nokre faae maalføre (millom desse er
maalføri ved Oslofjorden, der finst opp med open

ljod etter dansk A. B. Larsen, Kristiania Bymaal s. 59.) og so i
bokmaalet. Den sakkunnige professor Hægstad og so Kyrkjedepartementet
fyreslo Upland. Gamalnorsk Up(p)lǫnd, som er fleirtal til Up(p)land.
Det regelrette etter nynorsk maal er Uppland.For Troms fylke fyreslo
dei sakkunnige Trums, som svarar betre til vanlege skrivereglar.

Fylkesnamn lyt brigdast ved lov.

— Sume heradsnamn stend av ymse grunnar att enno med ei form som
strider mot dei aalmenne princippi for namnerettingi; t. d. Jevnaker
for Jemnaaker, Søndre Høland for Sør-Høland.«Fegring» vilde syna betre
enn den noverande skrivemaaten upphavet til det namnet som no officielt
heiter Feiring. Kring Mjøsi skal dei mykje segja Fægringen (i sjølve
bygdi: Fering). Namnet kjem av ordet fager, gamalnorsk fagr, komparativ
fegri. Skrivemaaten Feiring mun koma av dansk innverknad; jfr. dansk
feirest, svarande til gamalnorsk fegrstr, fagrast. Namnekommissjonen
fraa 1902 fyreslo Fegring.

— Der som prestegjeld eller sokner feil saman med heradi og hev same
namn, er namni paa dei kyrkjelege syslone brigda i og med at
heradsnamni hev vorte brigda.Ot.-prop. nr. 55 1918, s. 2.
Prestegjeldsnamni hev daa i det heile fenge turvande umvøling. Men det
er nokso mange soknenamn som ikkje er heradsnamn. Desse namni hev ikkje
fenge nokor gjenomgaaande uppreinsing. Av namn som treng umvøling, kann
ein nemna: Ullerø i Austfold, Strømsø i Drammen,Holøidal i Tolgja,
Opløifjord i Namdal — det er millom 50 og 60 kyrkjor elles i landet med
namn paaøy; Høijord i Andebu i Vestfold, for Høyjord;Østbygd i Tinn,
Telemark, Østsinni Sjaa her framanfor s. 17. i Nordre Land, mot t. d.
Austmarka i Vinger; Stensgaard i Nannestad paa Romerike, Oppegaard i
Løten, Heidm., Segaard i Biri; Opdal fleire stader, Opstad i Sør-Odal,
Opstryn i Nordfjord — for Upp-; Korshavn i Lyngdal, V.-Agder, Havnsund
i Borgund paa Sunnmøre, for Korshamn, Hamnsund; Pladsen i
Trysil;Nykirke fleire stader, for Nykyrkje;Strandløkka i Stange,
Heidmark, for Strandlykkja;

Kongsdelene i Hurum, Busk.; visstLandsmarken i Lunde, Tel. og nokre
faae namn til som er hokynsord; Malle, Sole paa Jæren, for Malla
ellerMadla, Sola; Torpe i Aal, Hallingdal for Torpo;Hurum i Vang,
Valdres for Høri.

— Heller mykje ugreide og upædagogisk inkonsekvens fører det til at
ikkje namni paa skulekrinsane i landet hev fenge ei samla og
systematisk uppnorsking. Desse namni skal nok skrivast paa norsk
beintfram etter den kgl. res. fraa ^3⁄[11] 1917; so noko serskilt
vedtak trengst ikkje for kvart namn av den grunn. Men det hev synt seg
at ein samla revisjon — utgaaande fraa Kyrkjedepartementet — vilde vera
ynskjeleg like vel. Serskilt av umsyn til dei skulekarti som sume fylke
no fær seg kvart yver sitt umraade, vilde det vera praktisk og
pædagogisk. Paa desse fylkeskarti skal namni paa alle skulekrinsane
staa.

— Matrikkelen. Den matrikkelen me hev no, er den som vart prenta i aari
1903—08. For fylki sud for Nordland vart han ikkje revidera; for heile
Sud-Noreg byggjer han i hovudsak paa kommissjonsmatrikkelen fraa 1886
og er spraakleg radt ufullnøgjande. Jamfør her framanfor s. 85 f., og
utsegni fraa professor Falk i 1907 (s. 108), og fraa Falk og Hægstad i
1913 (s. 87). Det trengst mykje um aa faa revidera matrikkelen for
Sud-Noreg i ei ny utgaave, og faa gjenomført dei fyresegnene som er
vedtekne.

Slik som det stend no, er det svært ugreidt med gardsnamni. Den kgl.
res. fraa ^3⁄[11] 1917 tel namn paa gardar upp millom dei som ein
officielt allstad skal skriva i samsvar med princippi i resolusjonane
fraa ^6⁄[1] 1908 og ^3⁄[11] 1917. Gardsnamni i Nordland og Trums er
umvølte i hovudstykke i samsvar med desse princippi. I Sud-Noreg vert
gardsnamni umvølte etterkvart i samsvar med desse princippi paa nye
detaljkart som kjem ut, og likeins i dei officielle listone yver
poststader og telefon- og jarnvegsstasjonar. Men dei gardsnamni som
ikkje finst anten paa detaljkart yngre enn 1913 eller i nokor av
trafikklistone, hev ikkjefenge officielt fastsett ny skrivemaate
nokonstad. Og det er dei fleste namni. Dei som vil fylgja paabodet i
den kgl. res. fraa ^3⁄[11] 1917, lyt daa i dei fleste tilfelle skriva
gardsnamni kvar etter sitt skyn. Det er ikkje nokon god skipnad. I ymse
høve kann ein av reint praktiske grunnar ikkje vel gjera det paa den
maaten, ein lyt halda seg til den gamle matrikkelen utan umsyn til
vedtaket i 1917. Kyrkjedepartementet hev t. d. tolka fyresegni soleis,
at paa utskiftingskarti skal ein skriva etter matrikkelen til dess
namni hev vorte brigda paa nye officielle kart eller paa officiell veg
elles.Brev fraa Kyrkjedepartementet til Landbruksdepartementet dagsett
den 3. juni 1918. Jfr. brev fraa professorane Falk og Hægstad til
K.-deptet den 29. mai 1918. Men korleis ein so steller seg, vert det
fælt mykje rot, og fælt mykje sjølvtykkjeleg skriving. Eit nytt
jordeboksverk, som gjenomfører eins spraaklege principp for heile
riket, og som kann gjeva ein fast norm, vert meir turvande for kvar
tid.

Traass i alt kann ein visst ha liti von um at det kjem nokor ny
riksjordebok dei fyrste aari. Den kongelege kommissjonen som vart
tilsett den 28. oktober 1910 til aa fyrebu ei ny matrikkellovgjeving,
gav tilraadingi si i 1913, og tilraadingi hev kvilt sidan.Dersom det
skulde koma eit uppatt-prent [[** sjk]] av den gamle matrikkelen fyrr
um-matrikuleringi som dei hev tenkt paa vert av, kunde ein taka
namnerevisjonen daa. Difor vert det like vel ikkje onnor raad so lenge,
enn at naar dei ikkje hev autorisera nye officielle former aa retta seg
etter, og dei daa ikkje av praktiske grunnar er plent bundne til aa
halda seg til den gamle matrikkelen, so fær dei skriva so norsk og so
rett som dei kann.

— Gatenamni i byane treng umvøling fraa grunnen av. Dei sit i det heile
enno jamtyver fast i dansketidi,I ein einskild by — Namsos — hev dei
paa viktige punkt gjenge yver til norsk skrivemaate. endaa det sume
stader i det siste hev kome fram krav um umvøling, — soleis i Stavanger
og Oslo. Det er bystyri i kvar by som avgjer gatenamni, ikkje det
offentlege.

— Ei serskild umrøde treng sjølve bynamni.

Nokso mange av bynamni hev ei fordanska eller falsk form som skriv seg
fraa «folkets forfallstid» (Falk og Hægstad Utredning om norske bynavn,
s. 3.). Det er serleg ulaglegt at det ikkje er gjort noko med dette
enno. For bynamni er brukte so mykje, og det merkast so sterkt naar
andre principp gjeld der enn i namneverket elles. Det er t. d.
upædagogisk at i geografiske lærebøker alle namn paa øyar er skrivne
med -ø y (t. d. Hinnøy); men paa same tid hev ein Kragerø,Vadsø. Det er
støytande at sjølve den øyi som ein by ligg paa eller heiter etter,
skal ha ein skrivemaate, og bynamnet ein annan. Og det tek seg ut som
uorden, naar det paa ei og same tid heiter officielt Vardøyhus
festning,Bodøy krigskommissariat,Jfr. «Meddelelse» fraa
Forsvarsdepartementet den 8. febr. 1918. «Bodøy krigskommissariat» vart
brigda til «Nordland krigskommissariat» den 10. decbr. 1919. men Vardø,
Bodø by. Sovorne og liknande inkonsekvensar kann vanskeleg halda seg. —

Sansen for nasjonal og spraakrett form paa bynamni hev vore veksande i
nyare tid. Alt i siste helvti av fyrre hundradaaret retta dei meir og
mindre paa ei heil rad med bynamn. Soleis brigda dei Svelvig, Laurvig,
Brevig til Svelvik, Larvik, Brevik, Hvidsten til Hvitsten, Holmsbo til
Holmsbu, Hønefos til Hønefoss. Namnet Gjøvik fekk ein med lovi fraa
1860, som gjorde staden til by. «Kobbervig» retta dei til Kopervig i
1866, i lovi um at der skulde vera ladstad, seinare brigda dei til
Kopervik. Daa den gamle byen Hamar vart kjøpstad att i 1863, tok dei
det gamle norske namnet, og ikkje det danske Hammer som hadde vore
nytta i unionstidi. Namni Frederikshald, Frederiksstad,
[Frederiksværn], Østerrisøer, Christiania, Christianssand,
Christianssund gjorde dei folkelegare med aa skriva Fredrikshald,
Fredrikstad, [Fredriksværn], Østerrisør, Kristiania, Kristiansand,
Kristiansund.Det kunde gaa noko paa slump. I Kristiania formannskap
uppmoda dei t. d. i 1887 magistraten um aa syta fyre at bynamnet deira
vart eins skrive i alle greiner av den kommunale styringi, og han ferda
so ut vedtak um at kommuna skulde skriva Christiania konsekvent. Etter
eit ordskifte i bystyret i 1896 gjekk Kristiania kommune yver til
Kristiania fraa 1897 av. Men daa hadde det alt officielt, i
Statskalenderen, stade Kristiania radt fraa 1870-aari av, dei
officielle rettskrivningsreglane (for bokmaalet) hadde innført Kr.,
osb. (Aktstykker vedk. Christiania kommune i 1896 III, s. 88 ff.).

Ein hadde òg framlegg um aalmenn namnevøling for byane alt i fyrre
hundradaaret; ein lyt rekna den lista yver dei norske byane som O. J.
Høyem sette upp i Grunnlovs-umsetjingi si for eit sovore framlegg.
Høyem fyreslær aa skriva dei byane som var daa soleis:O. J. Høyem,
Noregs grunlov, 2. utg. s. 25 (1878). I 1. utg. 1875 er òg bynamn-lista
[[** sjk]] uppnorska. Men Høyem hev gjort nokre brigde fraa 1. til 2.
utg.

Aalesund
Molde
Arendal
Grimstad
Bjørgvin (Bergen)
Breidvik
Oslo (Kristiania)
Hønefos
Vinger
Kristianssand
Kristianssund (Litlefosen)
Drammen
Flekkefjord
Halden (Fredrikshald)
Hamar
Litlehamar
Gjøvik
Hamarfest
Vardøy
Vatsøy
Holmestrand
Kongsberg
Kraakerøy
Larvik
Sandefjord
Moss
Drøbak
Porsgrun
Sarpsborg
Skjien
Stavanger
Haugesund
Tromsøy
Bodøy
Nidaros (Trondhjem)
Levanger
Tunsberg
Østerrisøyr

Hans Mo i Geografi paa landsmaalet 1884 hev dei same skrivemaatane for
dei fleste av namni. Men han reinsar so vel ut dei oldenborgske
kongenamni at han fører upp «Glaamos» og «Oteros» i staden for
Fredriksstad og Kristianssand. I det stykket hev ikkje so mange fylgt
honom sidan. For Kristianssund fører han upp «Fosensund», rett nok med
spursmaalsteikn etter.

I det 19. hundradaaret hev kravet baade um aa faa att nokre einskilde
namn med serlegt historisk verd og um aalmenn namnevøling vorte
sterkare. Her skal me nemna serskilt at den nasjonale ungdomen hev vore
mykje med paa det kravet. Alt paa aarsmøtet paa Litlehamar den ^2⁄[7]
1905 vedtok Noregs Ungdomslag ei uppmoding til

riksstyret um aa syta for norsk namnebruk i alle norske stadnamn —
dermed og bynamni. Den ^15⁄[2] 1908 sende styret for Noregs Ungdomslag
ei fyreteljing til Justisdepartementet um at byane Trondhjem og
Kristiania maatte faa att dei gamle namni Nidaros og Oslo; aarsmøtet
paa Voss den ^27⁄[6] 1908 studde uppmodingi. Aarsmøtet paa Voss den
^7⁄[7] 1917 tok upp att uppmodingi um namnet paa hovudstaden. Den
^23⁄[6] 1918 skreiv Noregs Ungdomslag etter aarsmøte-vedtak [[** sjk]]
til Kyrkjedepartementet og kravde umvøling av bynamni i det heile. I
1919 (^10⁄[6]) vende dei seg med same ynskjemaalet til riksstyret, og
bad um at byane maatte faa fylgja den leidi i norsk namneskikk som var
uppstaka ved lovi fraa 14. august 1918 um namn paa fylke og bispedøme.
Dei nemnde serskilt hovudstadnamnet i det brevet.

Noregs Maallag vedtok paa aarsmøtet den ^27⁄[1] 1912 ei uppmoding til
riksstyret um aa faa brigde i skrivemaaten paa namni aat byar, bygder
og styregreiner, so dei norske namni og dei norske formene atter vart
tekne i bruk. Den ^31⁄[3] 1923 sende det uppmoding um at hovudstaden
maatte faa att Oslo-namnet.

Daa dei tok til for aalvor etter 1914 aa fyrebu namnebrigdet for
bispedøme og fylke og herad, kom det spursmaalet upp um dei ikkje burde
taka byane med det same. justisdepartementet tok upp den tanken i brev
til Kyrkjedepartementet dagsett den ^15⁄[7] 1915. Serskilt tykte
Justisdepartementet at sterke grunnar tala for aa taka namni paa
bispedømi og paa bispebyane under eitt. Dei sakkunnige Falk og Hægstad,
som Kyrkjedepartementet raadspurde, raadde ifraa (sept. 1916) aa blanda
bynamni inn daa, det vilde seinka avgjerdi for hine namni, meinte dei.
Falk og Hægstad raadde til aa taka spursmaalet um bynamni upp so snart
inndeilingsnamni var komne i hamn. Bynamni kom daa ikkje paa tale saman
med heradsnamni og fylkes- og bispedømenamni 1917—18. Men riksraad
Løvland gjorde ein freistnad paa aa faa deim ogso umvølte. Han let Falk
og Hægstad arbeida ut ei serskild utgreiding um bynamni, med framlegg
um slike brigde som dei tykte var turvande. Dei sakkunnige sende inn
den utgreidingiden 17. april 1918. Dei skreiv: «De bestrebelser som i
den seneste tid er kommet til syne, og alt for en del har gitt sig
praktiske utslag, for aa gjennemføre et fast prinsipp i skrivemaaten av
vaare stedsnavn, kan heller ikke la bynavnene uberørt. Ogsaa de bør,
saa vidt mulig, befries for de utvekster som ukyndighet og fordanskning
har fremkalt.» Dei fyreslo aa brigda skrivemaaten for paa lag helvti av
bynamni. Kyrkjedepartementet samla inn umsegner um dette framlegget
fraa bystyri, magistratane og fylkesmennene. Men det synte seg at i
byane var dei for det meste imot noko brigde. Etter det heldt Løvland
saki fyrebils for vonlaus. Den ^18⁄[3] 1919 hev han resolvera: «Saki
lyt kvila til vidare.»

Den ^5⁄[2] 1919 tilsette Justisdepartementet ei departemental nemnd som
skulde koma med tilraading um nye kommunelover for land og by.
Fleirtalet der fyreslo i tilraadingi i juni 1920, § 1 i kommunelovi for
byane, at namnet; paa ein by skulde ikkje kunna brigdast utan med
samtykkje fraa bystyret i kvar by. Dette framlegget sikta paa aa gjera
det vandare aa faa ført fram ei slik namneretting som Løvland hadde
tenkt paa, og aa hindra at bynamni so snart skulde fylgja etter
heradsnamni og fylkesnamni. Det var ein reaksjon mot heile
namnepolitikken i 1917—18. Men det vann ikkje fram. Justisdepartementet
(statsminister O. B. Halvorsen) fann med mindretalet ikkje grunn til aa
brigda den praksis som hadde vore. Det fyreslo i proposisjonen i 1921:
«En bys navn kan‥‥ikke endres uten ved lov og efter at vedkommende
bystyre har hatt anledning til aa uttale sig.» Dette vart lov.
Stortinget fekk soleis framleides avgjerdsmakti, og bystyri fekk ikkje
vetorett. Det var med studnad i denne paragrafen at Stortinget brigda
namnet paa hovudstaden i 1924.Stort.-forhl. 1921 3 d. Ot. prop. 30
1921, s. 11. 48: 8 d. Tidende O., s. 1683. Stort.-forhl. 1924 8 d.
Tidende O. s. 620 f. 639.

Seinare — likso vel som fyrr — hev uppnorsking av bynamn ofte vore
framme til ordskifte i bladi. Det hev vore uppe i sume bystyre òg. Men
nokon aalmenn revisjon hev me ikkje fenge, som velkjent er.
Styremaktene

hev fylgt den lina aa taka kvart einskilt namn for seg, etter som
kravet um umvøling hev vorte sterkt nok. Paa den maaten hev namni Oslo
og Steinkjer ogHalden vorte fastsette. Men det vilde ha fyremuner um
ein kunde faa ein aalmenn, samanhangande revisjon med ein gong. Truleg
vilde det praktisk fylgja minst ulempor med det.

Me skal gaa igjenom dei bynamni eitt for eitt, som det kann vera tale
um eller er turvande aa faa brigda.

Hvitsten. Same namnet hev ein til gardsnamn nokso mange stader i bygder
nær Oslofjorden: i Trøgstad, Spydeberg, Haabøl, Vestby, Enebakk, Øvre
Eiker, Botne, Andebu; dessutan hev dei havt namnet i Vaaler i Austfold.
Den gamalnorske namnformi er Hvítisteinn d. e. den kvite steinen. I
dansketidi, fraa 1500-talet av, vart det umgjort til Huidsten,
Hvidsten, Hwidsten (eller -steen) o. dil. Uttala i dag for gardsnamni
er visstein (gardsnamnet i Andebu uttalar dei òg gvitstein). I
matrikkelen skriv dei no desse gardsnamni Hvitstein. Bynamnet retta dei
i fyrre hundradaaret fraa Hvidsten til Hvitsten. Det er ei bastardform.
Det rette for bynamnet òg er Hvitstein. Langsmed strendene av
Oslofjorden segjer fiskarar og sjøfolk og bønder vanleg visstein,
vittstein um byen — ofte med einstavings tonelag, — i minsto ifraa
Nøterøy paa vestsida og Drøbakk paa austsida og radt inn til strendene
og øyane i Bærum og Aker. Visstein og vittstein er vanlegt i byane og
hjaa dei av meinigmann som hev med sjøen aa gjera, og visst i
daglegtala hjaa dei breidare lagi i det heile; soleis i Horten,
Holmestrand, Svelvik, Holmsbu, Drøbakk. Den norske uttala er soleis
svært livande framleides for bynamnet òg. I grannelaget til byen sjølv
og sudetter mot Moss kann ein høyra visstæn, vittstæn (visstæⁱn), som
òg er ulikt bokformi, og ikkje hev upphavet sitt fraa henne.

Lillehammer. I gamalnorsk heitte staden Hamarrinn litli eller Litli
Hamarr.at Hamrinum litla i Bǫglunga Sǫgur (Eirsp. s. 446). við litla
Hamar i Hákons s. Hákonarsonar (Eirsp. s. 473. A M 81 a fol., s. 295.
Flat. III, s. 5). Der var alt

daa ein marknadsstad, jfr. Litli kaupangr i Soga um Haakon Haakonsson
(cod. Fris.). Tillegget Litli kom av at dei hadde bispebyen Hamarr
(Hamarkaupangr, Biskupshamarr) lenger sud med Mjøsi. Paa 1300 og
1400-talet hev ein desse skrivemaatane: i Lilþlæ Hamarssonk (d. e.
sókn) Dipl. Norv. V s. 180 (1359); brevet er utan stad. j Lithlæ Hamars
kirkiugarde DN III s. 366 (1390); brev utferda paa Litlehamar. firi
sunnen Litlæ Hamar DN VII s. 356 (1411), i brev utf. paa Mælum i
Brøttum, widh litsla Hammar DN I s. 567 (1442), i brev utf. i Oslo. j
Lislæ Hamars sogn DN IX s. 319 (1464), i brev utf. paa Solberg i
Brøttum. Skrivemaatar som Lilþlæ, Lithlæ syner vel at dei alt tidleg
hev teke til aa uttala tl som hl eller dilikt, soleis som dei gjer
framleides i Gudbrandsdalen. I dansketidi vert det til Lillehammer
(1578). Men ein kann raaka «— Hammar» nokso lenge utigjenom. Soleis paa
eit kart som kom ut i 1669 i Amsterdam og fylgde med eit latinsk verk
um Noreg og Danmark (Hermanides). I Mjøsbygdene segjer dei no
Veslehamar (væhl-, væhlt-, vætl-, vælt-; stutt a i baae stavingane Jfr.
Norske Gaardnavne IV I, s. 219. Ross, Norske Bygdemaal VI s. 59.). Uppi
Gudbrandsdalen segjer dei Veslehåmår (væhl- o. dil.),Jfr. t. d. Ivar
Kleiven, Lesja og Dovre (s. 104): Vetlhaamaar. Eilert Sundt,
Sædelighedstilstande i Norge (1857) s. 183: Haamaar (fraa Lom). likeins
som dei segjer båkå for baka; baae å’ane er stutte, -håmår kjem av
-hamar. Den norske skrivemaaten er Litlehamar (eller Veslehamar). I
tilraadingi um bynamni i 1918 fyreslo Hægstad Litlehamar, Falk
Lillehamar, baae subsidiært Veslehamar. I norskmaalsskrifter og -blad
hev dei skrive baade Litlehamar og Veslehamar (Vetle-), mest visst det
fyrste.

Aasgaardstrand. Denne byen heiter etter garden Aasgaarden, gnr. 2
Borre. Garden hev namnet sitt av at han ligg høgt, uppaa raet. Byen
ligg nedmed strandi nedanfor. Aasgaard er ei fordansking. Det gamle
norske er Aasgard, og den rette norske skrivemaaten erAasgardstrand.
Det vilde ikkje strida meir mot ei sers vanleg uttale no aa skriva det
enn aa skriva «Aasgaardstrand».

For den vanlege daglegtale-formi, i minsto hjaa dei breide lagi, baade
i bygdene og byane langs heile Oslofjorden, erAaskestrann. Etter all
von hev denne uttala vakse naturleg fram nettupp av det gamle
Aasgardstrand (Aasgardstrand — Aasgarstr. — Aasgærstr. eller Aaskærstr.
— Aaskerstr. — Aaskestr.) Paa denne uttala byggjer skrivemaaten
«Aasgestrand», som W. Thrane brukar i boki «Kortfattet
Alphabetisk-topographisk Ordbog over Norge» i 1841. Dansken Jens
Sørensen skriv «Asker Strand» paa eit kart yver Oslofjorden ikring
1700. Det svarar til ei noko eldre uttale, anten Aaskerstr. med uklaar
e ellerAaskærstr. med æ eller æ-lita a, men ikkje med å (jfr.
gardsnamnet «Asgaarden» i Rygge, som dei uttalar Askærn den dag i dag).
Ein bryt i røyndi minst med det verkelege folkemaalet med aa skriva
Aasgardstrand, nettupp for di «Aasgardstrand» er upphavsform til
folkemaalsformi; ho hev truleg aldri gjenge yver stiget
«Aasgaardstrand».

Tønsberg. Byen heitte paa gamalnorsk Tunsberg. Ikring midten av det 15.
hundradaaret — etter Falk og Hægstad — tok dei til aa skriva o og ø i
staden for u, like vel soleis at u heldt seg til inn i det 16.
hundradaaret (1562). Uttala no er tønsbær. Den segjemaaten er ljodrett
nok for den landsluten som byen ligg i, og kjem ikkje av innverknad
utanfraa. «Tønsberg» er soleis ei norsk form. Naar mange ynskjer aa
taka upp att skrivemaatenTunsberg, er det av umsyn til den historiske
tradisjonen som knyter seg til det namnet. I 1918 røysta fylkesmannen
(Abraham Berge) for Tunsberg.

Brevik. Namnet tyder «Breidvik». Paa staden uttalar dei det soleis som
dei skriv. Men i alle øvre bygder i Telemark brukast «Breivik»Riksraad
Ivar Tveiten, i brev. Jfr. Falk og Hægstad. Heimelsmenn fraa Kviteseid
og Rauland stadfester at «Breivik» er kjent og i bruk der. — ved sida
av skriftformi sjølvsagt. Den segjemaaten ser ut til aa ha vore vidare
kjend enno i nyare tid; Ringerikspresten Jonas Ramus, Norriges
Beskrivelse (1715) s. 101, skriv Breivig. Uttala

«Brevik» er visseleg mykje framhjelpt gjenom skrift. Det munde vera
grunn til aa skriva namnet etter tydingi (Breidvik).

Kragerø. I sjølve byen og næmast ikring uttalar dei dette namnet etter
skrifti: Kragerø. Fraa Drangedal er uppgjeve kråkerei og kragerei
(forutan Kragerø). I Brunlanes i Vestfold segjer dei kråkere; baae
e’ane er stutte. Fraa Gjerstad i Austagder er uppgjeve Kragerø og
kråkerøy,Heimelsmannen var nok i tvil um «Kraakerøy» var ekte i det
bygdemaalet. fraa Vegaarsheid kråkerøy. I dei øvre bygder i Telemark
segjer dei kråkerøy.Riksraad Ivar Tveiten. Bygdefolk fraa Lunde, Bø,
Kviteseid, Rauland, Vinje stadfester «Kraakerøy» for sine bygder.
«Kragerø» er fordansking. Den upphavlegaste formi som liver no, er
«Kraakerøy». Siste lekken er ordet «øy». Soleis hev dei òg teke det all
den tid som ein finn namnet brukt i skrift; det er allstødt skrive paa
dansk Krager-øen, Krager-ø.Soleis Kragerøen i Norske Rigsregistranter
VI, s. 705 (1634). VII, s. 466 (1638). Noko av byen ligg paa ei øy.
Naar ein finn «Kraakerei» (og bastardformi «Kragerei») i Drangedal,
kann ein jamføra med at heradsnamnet Skaatøy uttalar dei baade
«Skaatøy» og «Skaatei». Og gardsnamnet Børtøy i Skaatøy uttalar dei
næmast «Børtei», ikkje «-øy».Norske Gaardnavne VII, s. 33. 42. «Øy» hev
soleis, naar ordet stend i ubundi form i andre lekken av stadnamn,
stundom vorte delabialisera til «ei» paa desse kantar.Jfr. at
gardsnamnetAaby i Bamble uttalar dei «Aaby» og «Aabi»; jfr. òg, endaa
det ligg ikkje so nær, at tjørn f. hev vorte til tjern f. paa desse
kantar (mine Norske Innsjønamn s. 235). «Kraakere» i Brunlanes er den
formi ein skal venta der for Kraakerøy. For i namn som stend utan
artikkel, vert øy jamleg til e eller i i Syndre Vestfold. Jamfør t. d.
heradsnamnet Nøterøy, utt. «Nøttere». Det hev vore nemnt at bynamnet
skulde innehalda ordet eid n.«Den 17. Mai» 21. febr. 1925 [etter
«Norig»]. [[** sic, vel "neutrum"?]] Men det høver ikkje med
talemaalsformi -øy. Og ikkje er der noko «eid» heller som byen kunde
heita etter. Likso lite som paa «eid» kann ein — av ljodlege grunnar —
tenkja

paa ei gamalnorsk namneform Kráku-reiðr.Eit sovore gardsnamn kjenner
ein fraa ein eller tvo stader fraa bygder i Vestfold som ikkje ligg so
langt undan. Norske Gaardnavne VI, s. 205. 253. Den gamalnorske
namneformi lyt vera Krákrøy, og bynamnet er daa likt heradsnamnet
Kraakerøy i Austfold; det finn ein skrive Krák(e)røy fleire vendor i
midalderen.

Den rette norske skrivemaaten for bynamnet erKraakerøy; soleis hev dei
òg skrive namnet stundom i nynorsk.Sjaa «Fedraheimen» t. d. nr. 93
1885. Steinar Schjøtt, Norsk-dansk Ordbog. Det er den ulempa at ein med
den skrivemaaten fær eit bynamn og eit bygdenamn som er eins. Men paa
lengdi vil dei snaudt finna seg nøgde anten med den reint danske formi
Kragerø eller med ei bastardform som Kragerøy. Ved ei komande
namneretting vil det difor vera rimelegast aa taka den fullnorske
formi. Ein hev no døme fyrr òg paa at ein by og ei bygd heiter likt.
Det er baade ein by i Austagder og ei bygd i Vestfold som heiter
Arendal.

Risør. Byen hev namn etter Risøyi som ligg beint utanfor byen. Risøyi
d. e. den ris-vaksne øyi. Tillegget «Øster»-, som dei brukte officielt
til 1905, kjem av at det er ei Risøy noko lenger vest, ved Lyngør, og
det var ein strandstad der òg. Honom kalla dei Vester-Risø(r).Tilleggi
Øster- og Vester- hev vel jamt vore berre papir-tillegg. Chr. Lange
nemner i ein merknad paa manuskriptet til «Norges geistlige og
verdslige inddeling» (Riksarkivet) 1847, at «forordet» «Øster» høyrdest
aldri. Dei er nemnde baae tvo t. d. i eit kongebrev fraa 1607. I
Telemarks-bygder kallar dei no byen for Risøy.Jfr. Falk og Hægstad.
Ingeniør Olav Fjalestad stadfester at dette er dialektformi i
Kviteseid. Riksraad Ivar Tveiten upplyser, i brev, at «Risøy» brukast i
alle dei øvre bygdene i Telemark. Soleis («Øster-Risø», utan r) kallast
òg staden fyrste gongen me finn han nemnd.Norske Rigsregistranter IV,
s. 222 (1607). I dei ytre bygdene segjer dei vida Riser.Soleis
uppgjeve: riser (slapp e) fraa Brunlanes og Gjerstad, riser (open e)
fraa Flosta. Alt i 1629 finn ein skrive Øster-RiisøerNorske
Rigsregistranter VI, s. 105. Alt i 1614 finn ein Vesterrisør, og 1611
Rissøer um den vestre øyi (N. Rigsreg. IV, s. 528. Norske Gaardn. VIII,
s. 35). (med r),

og seinare er (Øster-)Risø(e)r fast i skrift. «Riser» er ei avveikt
uttale etter skriftformi Risør. «Risør» kann vera eit slag
fleirtalsform. Anten kann dei stundom, baade ved Øyster-Risøy og ved
Vester-Risøy, ha rekna fleire øyar og holmar med under eit samnemne
(«Risøyane»). Eller kann dei ha laga ei fleirtalsform reint
sjølvtykkjeleg etter slike (falske) skrivemaatar som «Hvaløer». Dersom
«Risør» ikkje er fleirtalsform, lyt namnet vera umtydt etter ordet «ør»
d. e. øyr f., likeins som namnet Lyngør synest vera (gn. Limgarðssíða).
Ved «Vester-Risør», som ikkje vart by, hev ikkje skriftformi trengt
igjenom. Det heiter «Risøya» der framleides.Sjaa Norske Gaardnavne
VIII, s. 35. «Risøya» heiter elles framleides sjølve øyi utanfor byen
Risør òg. Ei liknande forrengjing som ved Risør hev ein havt i skrift
ved namnet Svinøy i Sør-Audnedal, utt. no sveinøy og svini. Det er
skrive Suinøyer 1612. Suinøer 1668. Svinøer 1723 (men i 1435:
Swinøyna). Sjaa N. Gaardn. IX, s. 171.

Den rette skrivemaaten etter upphavet til namnet erRisøy. Dersom ein
vil halda paa det noko forrengde namnet som er no, vil det vera
rimelegast aa stava Risøyr.

Tvedestrand. Byen heiter etter garden Tveite (gnr. 59 Holt): «strandi
under Tveite». I dansketidi skreiv dei gardsnamnet «Tvede» og dilikt. I
matrikkelen no hev dei retta det til Tveite, som svarar til uttala. Men
bynamnet hev vorte liggjande etter, endaa der er ikkje nokon grunn til
aa skriva det heller paa dansk. I daglegtala segjer dei som bur næmast
ikring byen: Strandi (stranna). Lenger uppe i landet segjer
deiTveitstrond.Jfr. St. Schjøtt, Dansk-norsk Ordbog. Det brukast soleis
«i alle øvre bygder i Telemark».Riksraad Ivar Tveiten. Bygdefolk fraa
Kviteseid, Rauland, Vinje stadfester denne formi for sine bygder
(Kviteseid: Tveitstrondi, Rauland, Vinje: Tveitstrond). I Aaseral i
Vestagder segjer dei «Tveitestronnæ».Upplysningane fraa Aaseral her og
seinare etter professor Knut Liestøl. Fraa Gjerstad i Austagder er
uppgjeve «Stranna», «Tveitstranna». Den ekte norske formi hev halde seg
godt i

maalføri, og namnet bør rettast til Tveitestrand eller (heller)
Tveitstrand.

Grimstad. Denne byen heiter etter garden Grøm (gnr. 1 Fjære; gamalnorsk
Gró(h)eimr). Bynamnet òg hev fraa gamalt vore uttala med ø; den uttala
er sers vanleg framleides, endaa skriftformi hev arbeidt seg mykje inn
i det siste. «For en mannsalder siden var uttalenGrømstad visstnok
eneraadende hos omegnens bønder. Nu høres ofte ogsaa Grimstad (med den
urene e-holdige i’en som er karakteristisk for egnen her, vei nærmere
«Gremstad»), især blandt de yngre bønder» (lektor H. Terland, Grimstad,
i brev). Grømsta(d) er mykje brukt m. a. i Fjære, Landvik,
Herefoss.Yverlærar Aanund Aamlid, i brev. Det brukast eit godt stykke
ifraa byen òg, soleis i øvre Telemark,Riksraad Ivar Tveiten, i brev. og
i Aaseral. Dei skreiv stundom Grømstad til langt ut i det 19.
hundradaaret og skriv det av og til enno.Soleis Tore Bergstøl:
Atterljom. Folkeminne fraa smaadalane kring Lindesnes. Boki er paa eit
noko normalisera maalføre. I jubilæums-aaret [[** sjk]] 1916 arbeidde
sume i sjølve byen sterkt for aa faa upp att Grømstad. Den falske
skrivemaaten Grim- finst i eldre tid (i alle høve i det 16.
hundradaaret) ved gardsnamnet ogso, men der vann han ikkje fram.
Grømstad — som er den rette skrivemaaten — tyder «stødi, landingsstaden
aat garden Grøm».

Lillesand er det rimelegt aa retta til Litlesand. Gamalnorsk litli hev
i nynorsk i tala vorte til litle, lihle o. dil., lisle. Lille-, der som
dét finst, plar vera fordansking. Det er det visst òg i bygdemaali her
ved Skagerak-sida; jfr. at gn. *netla hev vorte til nesle paa desse
kantar, ikkje til «nelle»; det ordet er ikkje so vel kjent fraa skrift
som «lille».

Flekkefjord. Namnet paa den fjorden som byen heiter etter, uttalar dei
Flikkefjor(d)en; det er skrive Flickefiorden 1538.Dipl. Norv. XVI, s.
748. Fjorden hev namn etter garden Flikka (gnr. 79 Nes, V.-Agd.); det
namnet òg uttalar dei med i, og for det meste hev det vore skrive
soleis.

Gardsnamnet Flikkeid (gnr. 74, 16 Nes) uttalar dei og skriv med i. Um
bynamnet vert det upplyst: «Den gamle uttala var Flikkefjord…… Ein
høyrer enno baade Flikkefjord og Flekkefjord, det fyrste helst av
«upplendingar» d. e. folk fraa Gylands sokn og Fjotland, Sirdalen,
Bakka.»Hans Seland, i brev. Jfr. St. Schjøtt, Dansk-norsk Ordbog. Ogso
so langt undan som i Aaseral segjer dei Flikkefjord. Skrivemaaten
«Flekkefjord» er ei forrengjing, det rette erFlikkefjord.

Sogndal uttalar dei paa staden Sokndal med halvt klangfør k.Falk og
Hægstad. N. Gaardn. X s. 1: sóggendal («temmelig haardtlydende gg»).
Namnet svarar til gamalnorskSóknardalr, av elvenamnet Sókn. Namnet paa
heradet ikring byen skriv dei Sokndal etter 1917, og det turvte vera
samsvar millom heradsnamnet og bynamnet.

Egersund. Byen hev namn etter Eigerøyi utanfor, som hev havt eit eldre
namn Eikund d. e. Eik-øyi. «Egersund» heitte paa gamalnorsk
Eikundarsund. I det namnet hev r falle tidleg burt. Alt i dei eldste
kjeldone — kring og etter 1300 — tevler Eikundasund med Eikundar-.
Ljodvokstren sidan, som hev kunna brigda namnet so mykje, hev vore
soleis: I den tonelette andre stavingi hev nd tidleg — visst alt ikring
1400 — vorte assimilera til nn, so fekk ein Eikunnasund, og med lægjing
av den tonelette u’en: Eikonnasund. nn hev kanskje vorte til dn. Anten
det er so eller ei, fall det naturlegt aa skriva rn, for dei hadde
fenge mange ord paa den tid som dei uttala med nn (dn), men skreiv
(tradisjonelt) rn. Stundom umtydde dei daa namnet etter ordet íkorni,
eigeformikorna. Det forklaarar skrivemaaten Ekornasund 1478.Ekorna- for
Ikorna- lyt vera fordansking. I det lange namnet hev vokalen i tridje
stavingi (a, deretter e) seinare falle burt («Egernswnd» 1567), og i
det tunge konsonantknippet som daa kom fram, fall til slutt midljoden
(n) ut. Ein finn «Eggersundtt» 1570, Eigersund 1606. Avveikjingi fraa o
til e i andre stavingi som ein hev i desse siste formene (etter 1500),
er i samsvar med

maalføret ikring. Likeins yvergangen fraa k til g.Jfr. N. Gaardn. X, s.
78. Marius Hægstad, Vestnorske Maalføre. Rygjamaal, s. 51 merkn. 109,
s. 53. 58. 63. 65. Men samandragingi av diftongen (ei til e) er
fordansking. Uttala er med tviljod den dag i dag. For landsokni ikring
byen hev dei ført inn att tvil joden og skriv Eigersund. Det bør byen
òg heita — dersom dei ikkje, etter det som feil naturlegt for landet
elles, vil skriva Eikersund. Det segjer dei i bygder innanfor «den
linne stripa», i minsto i Aaseral i Vestagder.

Skudeneshavn. «Skudenes», som no er heradsnamn, svarar til gamalnorsk
Skútunes. Det namnet kjem av skúta f., framskjotande bergvegg.
Sud-odden av Karmt kallar dei framleides for Skude (akcent 2).
«Skudenes» uttalar dei no Skuddnes, og «Skudeneshavn»:Skuddneshabn i
byen og sunnanfor. Noko lenger nord segjer dei Skutnes-. Den siste
formi svarar best til det som fell naturlegast for storluten av landet.
I samsvar med vanleg ortografi ligg det daa næmast aa
skrivaSkut(e)neshamn.

Kopervik. Byen hev namn etter ei vik, og viki att heiter visst etter
eit skjer litt utanfor: Koparnaglen. Skjeret hev fenge namnet sitt av
at toppen er brun paa lit.N. Gaardn. X, s. 391. Maal og Minne 1925, s.
102. Bynamnet uttalar dei paa staden og paa Nord-KarmtKåparvik; i
Skutenes segjer dei Kåbarvig og i Stavanger Kobbarvig. Skrivemaaten
«Kopervik» er ei bastardform. Ein bør skriva Koparvik. Den formi er
teki i bruk paa eitt av dei siste officielle karti (sjøkart nr. 18,
utkome 1924).

Florø. Dette bynamnet er upphavleg eit øynamn (seinare gardsnamn).
Øynamnet (gardsnamnet) er skrive Flora aar 1300,DN II, s. 52. og i
Floru, som er ubunden dativ, i jordeboki Bjǫrgynjar Kalfskinn fraa ca.
1360 (lang o). Uttala er framleides Flora, dativ Florinne, og den
einaste rette skrivemaaten er Flora. Skrivemaaten «Florø» kjem av ein
uskikk som vart vanleg i dansketidi: aa lata

usamansette øynamn enda paa «ø», nett som dei skulde vera samansette.
Det er som dei vilde segja «Glaamelv» for Glaama og «Vormelv» for
Vorma, og «Mjøsvand» for Mjøsi. I den seinare tid hev dei for det meste
retta paa slikt: «Tjøttø» er retta til Tjøtta, «Lekø» til Leka. «Florø»
stend att. — «Florøy», som sume hev teke til aa skriva, er ei
uppnorsking av den falske danske formi. Det er ikkje nokon grunn til aa
nytta den formi naar ein hev den gamle ekte norske formi fullt livande
imillom seg. — Den ^9⁄[9] 1918 raadde bystyret samrøystes til aa taka
namnet Flora. Den ^27⁄[1] 1919 fekk eit fleirtal vedtaket umattgjort;
principalt raadde daa bystyret til at det ikkje skulde verta noko
namnebrigde, subsidiært raadde dei til Flora.

Ved namnet Bodø kann det derimot henda at ei uppnorsking av ei
eksisterande falsk form er det mest nærliggjande. «Bodø» hev eigenleg
ikkje noko med ordet «øy» aa gjera; byen ligg ikkje paa ei øy. Namnet
er eit gamaltvin-namn, som upphavleg hev vore gardsnamn. «Bodø» er ei
rein mislaging. I namnet paa bygdi ikring hev dei teke upp att den
gamalnorske formi: Bodin; fyrr skreiv dei bygdenamnet òg Bodø. Det er
vel ikkje so godt aa restituera bynamnet paa same maaten. Men skal ein
fyrst ha ei uekte namneform, bør ein heller skriva henne paa norsk:
Bodøy, enn paa dansk (Bodø). Dette so mykje meir som dei der nord
vanleg uttalar bygdenamnet «Bodøya». Byen sjølv kallar dei òg stundom
Bodøy(a) og ikkje Bodø.Sjaa Vilhjelm Riksheim, Ljodvokstren i
Vefsn-maalet s. 34: «i Bådøyen (dat.: i «Bodø» by; heller sj.)». Det er
ikkje nokon serskild grunn mot «Bodøy» at denne skrivemaaten er
vill-leidande; for «Bodø» er like vill-leidande og vert òg mistydt. I
1918 retta dei embættsnamnet «Bodø krigskommissariat» til «Bodøy
kr.».Den 10. decbr. 1919 brigda dei «Bodøy kr.» til «Nordland kr.». —
Baade Bodøy og Bodin skal ha open, ikkje trong o.

Tromsø er upphavleg eit øynamn, og det hev vorte vanlaga paa liknande
vis som «Florø». Øyi heitte Trums (hokyn, usamansett) i gamalnorsk.
Sjaa Norske Gaardnavne XVII, s. 133. Trums og Troms skreiv dei

namnet til inn i det 16. hundradaaret.Trroms 1523. Troms 1530 (Falk og
Hægstad). Trums 1528. 1529. 1565 (Norske Rigsregistranter I, s. 17,
473). Troms 1585 (N. Rigsreg. II, s. 639. 641. 643). Ved sida av det
kjem upp i skrift tidleg paa 1500-talet «Trumsen», «Tromsen» o.
dil.Trundsen 1524. Tromsen 1525. 1529. Trumsen 1572 (N. Rigsreg. I, s.
7. 8. 19. II, s. 11. 23). Um lag paa same tid fær ein òg «Tromsø»,
«Tromsøen».Tromsø 1537. 1555. 1557. 1560 og oftare (N. Rigsreg. I, s.
53. 179. 221. 284). Tromsøen 1571. 1576 (ibd. I, s. 695. II, s. 186).
Trundsøen 1582 (ibd. II, s. 489). Thrundsøen 1588 (ibd. III, s. 20).
Alt innan utgangen av det 16. hundradaaret er «Tromsø» og «Tromsøen»
det vanlegaste, i minsto i kongebrevi; og det vert fast etter 1600, so
«Tromsen» 1636 N. Rigsreg. VII, s. 284. er eit undantak. Men i
daglegtala nyttar dei framleides mykje det gamle usamansette namnet i
Nord-Noreg, og segjer Troms (trong o). I 1918 tok dei upp att det rette
namnet i «Troms fylke». Bynamnet bør slaa fylgje med fylkesnamnet.
Etter vanlege ortografiske reglar skulde ein daa stava: Trums, som òg
dei sakkunnige hadde fyreslege. Jamfør t. d. verbet «klumsa», som dei
uttalar paa dei fleste stader: klomsa. — Det kann leggjast til, at
heradsnamnet «Tromsøsund», som dei gav officielt i 1860, og som dei
retta til «Tromsøysund» i 1908, burde heita Tromsesund, eller med
vanleg rettskriving: Trumsesund. Baade «ø» og «øy» er uekte her likso
vel som i sjølve bynamnet. I 1616 nemner eit kongebrev hamni
«Thromsondtt». Det lyt vera det same som Trumsesund.N. Rigsreg. III, s.
575. I registret til registrantane er Thromsondtt sett lik «Tromsø».
Det er ikkje radt grannsamt.

Hammerfest. Namnet er samansett av ordet hamar, berghamar, og so
gamalnorsk festr f., landtog, i nynorsk fest og fester. Naar «fest» er
brukt lokalt, tyder det: stad der dei gjer skip faste med landtog,
hamn. Hammerfest daa: Hamarhamni. Dersom det gamalnorske namnet hev
vore Hamarfestr (hamar i eintal, stomnform), er namnet no ei
fordansking. Dersom det gamalnorske namnet hev vore Hamrafestr (hamar i
eigeform fleirtal), kunde ein ljodrett faa Hammerfest. Dei

skriftformene ein hev, er ikkje so gamle at dei gjev rettleiding:
Hammerfest 1594 er det eldste.Ein torer ikkje heller taka rettleiding
av citatet fraa 1877 i N. Gaardn. XVIII, s. 123, som i tilfelle helst
skulde ha tala for Hamrafestr. Men ein kann merka seg, at garden Hamran
i Balsfjord i Trums fylke kallar dei til dagleg òg «Hammarfest»,N.
Gaardn. XVII, s. 131. og «Hammar-» er det vanlege i dei gardsnamn i
Nord-Noreg som i det heile hev ordet hamar i fyrstelekken; i dansketidi
er dei skrivne Ham(m)er-.N. Gaardn. XVIII, s. 147. XVII, s. 114. 151.
XVI, s. 12. 120. 150. 166. 195. 239. — Ein kann òg minnast skrivemaaten
Hammersport 1658 for sjølve bynamnet (N. Rigsreg. XII, s. 151).
Hammers- er eintal. Noko vekt torer ein like vel ikkje leggja paa denne
skrivemaaten. I notidi kjennest i alle høve «Hammerfest» som ei
fordansking. Det rimelegaste torde vera aa skrivaHamarfest. Professor
Hægstad fyreslo Hamarfest i tilraadingi i 1918, og det namnet hev vore
noko nytta i nynorsk.

Vadsø. Upphavleg øynamn. Namnet er uppskrive fyrste gongen, det me
veit, i 1520 (fordanska): Vasthøen. Seinare: Vaadsøenn 1567. Wassøen,
Wasøe 1686. Store Vassøe ca. 1694 osb. Det svarar til gamalnorsk
Vatsøy. Vats- er eigeform av vatn, og øyi hev visst namn av at det hev
funnest eit vatn utpaa der.N. Gaardn. XVIII, s. 277. 318. Namnet bør
rettast, og ein kann høveleg skriva Vatsøy. At byen no ikkje ligg paa
nokor øy, av di han hev flutt yver til fastlandet, er ikkje nokon grunn
her heller imot «øy» meir enn imot «ø». Alt «Fedraheimen» sist i
1870-aari skriv stundom Vatsøy, som òg professor Hægstad fyreslo i
1918.

Vardø. Og upphavleg øynamn. Øyi heitte fyrstVargøy, av ordet vargr m.,
som tyder varg, ulv, di næst tjuv, røvar, fredlaus mann. Men dei fekk
tidleg einvarde med vakt paa øyi, — det er ikkje so langt ifraa
grensone for det norske riket. Og so kom upp eit nytt namn: Vǫrð(u)øy,
av ordet varða f., varde, i eigeform vǫrðu.N. Gaardn. XVIII, s. 301.
318. Ein skrivemaate svarande heilt til gamalnorsk Vǫrð(u)øy finn ein
fleire gonger i det 16.

hundradaaret og ikring 1600. Vordøien skriv soleis Absalon Pederssøn i
Dagboki si. Vordøyhuus skriv han i boki «Om Norgis Rige», og det same
finst i andre kjeldor fraa Bergen i andre helvti av det 16.
hundradaaret. Hjaa Peder Clausson Friis finn ein, ved sida av andre
former:Vaardhus, Vordehus.Sjaa Ragnvald Iversen, Bokmaal og talemaal i
Norge 1560—1630, s. 24. 137. 140. 233. — Desse formene vert tillegg til
Norske Gaardnavne XVIII, s. 301, og syner ei reinare namneform enn dei
som er nemnde der. Formene er mistydde hjaa Iversen. No seg jer dei
«Vårøya», det svarar òg ljodrett til gamalnorsk Vorð(u)øy. Skrivemaaten
bør rettast. Tek ein umsyn berre til uttala no, vert detVaarøy. Men det
kunde lett mistydast (ordet «vaar»!). Tek ein umsyn baade til uttala og
til upphavet aat namnet, er Vordøy det mest regelrette. — I 1919 retta
dei «Vardøhus festning» til «Vardøyhus f.».

I nokre faae namn trengst det eller ligg det nær aa gjera smaae
ortografiske brigde. Drøbak, gamalnorskDrjúgbakki, den drjuge bakken,
skulde skrivastDrøbakk; jfr. heradsnamnet Enebakk, av
gamalnorskIgnarbakki. — Porsgrund, av plantenamnet pors og so ordet
grunn, skulde skrivast Porsgrunn;Halden bør etter vanlege skrivereglar
vera Hallen.Det hev vore noko ordskifte um skrivemaaten for dette
namnet. I det 16. hundradaaret og i det 17. hundradaaret fyre
namneskiftet til Fredrikshald skreiv dei vanleg Halden. Biskop Jens
Nilsson i Visitasbøkene sine skriv Hallen (1597). Steinar Schjøtt,
Norsk Ordbok s. 163, gjev upp uttala «Halla» (hälla) fraa notidi.
Schjøtt hadde butt lenge i Halden. Fraa bygder i upplandet til byen
kjenner ein uttala «Hallen» (hæll’n). Ho er uppgjevi fraa Rakkestad,
Aremark, Rødenes, Høland (fraa den siste staden av Ola Svinndal i «Den
17. Mai» 4. mars 1925). Ein bylut i Halden heiter Sørhallen. Namnet mun
koma anten av gamalnorsk hallr m., halling, skraaning, eller av
hokynsordet «hall», som tyder det same. I det fyrste tilfellet er
«Hallen» der som dei segjer det, nemneform, og «Halla» dativ. I det
andre tilfellet er det umsnutt. Rimelegast er det daa aa skriva Hallen
(ikkje Halla). Baade er Hallen ei norsk form, og det er det namnet ein
kjenner fraa historia. Ein bør stava med ll; ld er ikkje
spraakrett.Fredrikstad, Kristiansand, KristiansundUm verkelegt
namnebrigde sjaa her seinare. laag

det vel so nær aa skriva Fredriksstad,Kristianssand, Kristianssund;
jfr. Fredriksvern (med s). — Namnet Harstad inneheld ordet hard, d. e.
hord, mann fraa Hordaland, og skulde strengt teke skrivastHardstad, —
um ein òg med Falk og Hægstad kann segja at so sers paakravt er ikkje
det brigdet.

Endeleg hev ein nokre namn som stend i ei serstode. Anten gjeld det
radikale brigde i dei namni som er, eller verkelege namnebyte.

Fredriksvern. Dette namnet høyrer strengt teke heime under heradsnamni,
men det høver vel so godt aa nemna det her. «Fredriksvern» er eigenleg
eit herad i Vestfold; men i hovudsak er dette heradet plent det same
som strandstaden Stavern. I vaare dagar gjeng det so at «Fredriksvern»
mykje held paa aa trengja namnet Stavern til sides. Det er der ingen
fullgod grunn for. Tvertimot er der grunn til aa lata namnet
Fredriksvern kverva og lata Stavern koma i staden som heradsnamn òg.
Stavern er det eldste namnet, det finst alt i gamalnorsk. Fredriksvern
er ikkje eldre enn ifraa 1750. Daa grunnlagde dei ein marineverv med
tilhøyrande festningsverk attmed Stavern, og kalla dette
militær-etablissementet Fredriksvern. Men strandstaden vart heitande
Stavern framleides, og det var i lange tider ei sers streng grense
millom Fredriksvern som var militær, og Stavern som var berre civil. I
1799 vart Stavern og militærstasjonen slegne i hop til ei sokn, og
seinare til eitt herad, som daa hev fenge namn etter
militæretablissementet. Men no er marineverven m. m. flutt til Horten,
og festningsverki brukar dei ikkje, anna berre til aa turka fiskegarn
paa. Det som dei upphavleg kalla Fredriksvern, hev soleis ikkje noko
liv lenger. Det er daa reint urimelegt at dette unge, laga namnet skal
trengja eit gamalt og godt namn til sides. Aa kalla strandstaden og
heradet her Fredriksvern er endaa falskare enn um dei vilde kalla
Horten for Karljohansvern. For Karljohansvern og marinestasjonen der er
daa i bruk og hev noko aa segja for byen.

Reint spraakleg byggjer namnet Fredriksvern paa eimistyding. Dei hev
tenkt seg at det gamle namnet Stavern var samansett med ordet «vern»
(«Sta-vern»), og so hev dei laga Fredriks-vern etter det mynstret. Men
Stavern heiter Staferni paa gamalnorsk og skal deilast Staf-erni.
Fyrste lekken lyt vera ordet «stav», og andre lekken hev i alle høve
ikkje noko med ordet vern aa gjera.

Endaa «Fredriksvern» vinn grunn, er «Stavern» òg framleides i bruk i
bygdi ikring, det er ikkje utdøytt.

Kristiansand hev sume vilja byta namn paa. Nokre hev fyreslege
Storesand; so skal staden ha heitt fyrr der vart by (jfr. Litlesand). I
norskmaalsskrifter hev dei stundom brukt Otteros, etter elvi Otra som
byen ligg attmed.Soleis Hans Mo, Geografi i landsmaalet. Bergen 1884
(Oteros). Hans Ross, Norsk Ordbog, s. 485 (under «loda»; Otros).
Professor Alexander Seippel hev òg fyreslege dette namnet.

Kristian IV grunnlagde byen av nyom i 1641. Noko eldre namn som var
kjent, vart ikkje daa skuva til sides, det ein veit. Det er difor noko
veike grunnar for namnebyte her. Men det er visst: Otteros er baade eit
vænare og hendigare namn enn Kristianssand.

Kristiansund. Der som Kristiansund ligg, heitte det fraa gamalt Fosn.
Namnet er nemnt alt fyrstundes paa 1500-talet og er skrive Føzen
1518,Norske Regnskaber og Jordebøger, udg. af H. J. Huitfeldt-Kaas. II,
s. 75. Ffoszen ca. 1530,Olav Engelbrektssons jordebok, utg. av Chr.
Brinchmann og J. Agerholt, s. 36. Fousen 1559, Fossenn 1590 osb.Sjaa N.
Gaardn. XIII, s. 334 f. Stundom kalla dei staden Litle-Fosn, i
motsetning til Stor-Fosn paa Øyrlandet. Alt paa 1600-talet var det
strandstad og tollstad i Fosn; «Fosen ladested» er nemnd 1631.Norske
Rigsregistranter VI, s. 299. I 1666 skal det ha butt ikring 200
menneskje der. I 1709 fekk dei kyrkje. Fyrsta i 1742 — daa byen fekk
kjøpstadrett — var det at han fekk namnet Kristiansund, etter kongen
daa Kristian VI. Her hev ein ei radt grunnlaus umdøyping, soleis at eit
gamalt kjent namn hev maatt vika for eit heilt nytt, laga namn. Det
torer endaa til henda at ei skir mistyding hev

spela inn ved denne namnlagingi, likeins som ved «Fredriks-vern». Fosn
finst stundom forrengt i skrift til «Fosund». Det ser ut til at dei hev
uttydt det som «Fos-sund»; derifraa er visst baade «sund» i det nye
namnet ogfossen i bysiglet komne. Gerhard Schøning skriv utan tviking i
1773 at «Fosund» «oprindelig stammer fra ordetfoss» (Reise gjennem en
deel af Norge 1773—1775 I, s. 183).

Det er sers god grunn her til aa taka det gamle namnet upp att. Det so
mykje meir som det gamle namnet hev halde seg godt i daglegtala.
Bygdefolk paa Nordmøre kallar framleides byen for Fosna. Til radt nyleg
sagde dei ikkje noko anna.Jfr. Gerhard Schjøning, Reise gjennem en deel
af Norge 1773—1775 I, s. 182: «Fosund eller Lille Fosen, eller som
bønderne udtale det, Fosna.» «Fosna-ver», d. e. ver til aa sigla til
Fosna i, «Fosna-skrin» var faste nemningar. Og i byen sjølv er det
namnet vel kjent, og nytta i namn paa ymse forretningar m. m. I 1918
var det eit mindretal i formannskapet (4 mot 7) som røysta for aa taka
upp att det gamle namnet. (Ei protestliste fekk 4 566 underskrifter.) I
1925 var saki uppe i bystyret paa nytt. Men «Fosna» fekk ikkje fleirtal
daa heller.

Fosn — bundi form Fosna — gjeng attende paa gamalnorsk Fólskn. Det
tyder «løyne, livdarstad». Staden hev fenge det namnet for den gode
hamni si, som er orsak til at det i det heile hev vorte by der. Namnet
Fosna — i den formi bør namnet takast upp att — er soleis eit sers
karakteriserande namn. Det peikar med tydingi si paa det som er sjølve
det upphavlege og naturgjevne grunnlaget for denne byen.

Bergen.Jfr. Hægstad, Gamalt Trøndermaal s. 60 f. Nordvestlandsk, s. 9.
Rygjamaal, s. 38. Sudvestlandsk II, fyrste bolken, s. 73 f. Falk og
Hægstad, Utredning om norske bynavn s. 5 f. Dette bynamnet er eit
gamalt gardsnamn. I gamalnorsk skreiv dei det paa fleire maatar, som
svarar til ulike maalføre. Ei sudaustleg form var Bjargvin. Henne finn
ein i det 13. og 14. hundradaaret. Men ho er lite nytta. Sameleis er
det med Bjærgvin — fyrste gong 1283 —, som kjem av Bjargvin. Den
vestlandske

formi var Bjǫrgvin, seinare — fyrste gong 1529 —Bjørgvin. Denne formi
er det som er mest bruka i brev fraa byen sjølv og dei kringliggjande
hordske bygdene fraa det eldste dokumentet av som nemner byen (ca.
1175) og ned til paa lag 1375. Ein finn henne i svært mange brev fraa
denne tidi; og ho stend i Bjørgvins bylov fraa Magnus Lagabøte si
tid.Anna er sjeldsynt i bylovi og visst seinare innkome i
handskriftene. Kongesogone hev òg tidast Bjǫrgvin og Bjǫrgyn — det
siste kjem av Bjǫrgvin-. Serskilt i tidi 1325—50 hadde formi Bjǫrgvin
stort yvertak, so ho trengde seg inn i trøndske brev ogso. Seinare kom
ho ut or bruk i skrift. Siste gongen ein finn henne her i Noreg, er
kanskje i ei jordebok for Munkeliv kloster fraa ca. 1480—90:
Biorhvin;Dipl. Norv. XII, 224. — det er i ei jordebok for Munkeliv ein
finn namnet skrive fyrste gongen òg, 300 aar tidlegare. Paa Island hev
formi derimot halde seg sidan ogso; der skriv dei Bjørgvin og Bjørgyn
no. Ei tridje hovudform, som høyrde heime i Trøndelag og visst sumstad
paa Austlandet, var Bergvin (seinare avveikt til Bergven). Henne finn
me i brev fraa 1285—1520. Ho er ikkje so sjeldsynt i Vestlands-brev
heller i tidi 1300—1325. Etter 1350 vert ho meir vanleg. Fraa paa lag
1375 fær ho braatt heilt yvertaket og tevler Bjǫrgvin—Bjørgvin
ut.Millom dei siste formene av typen Bjǫrgvin er: Biorghvin 1377 (sjaa
Hægstad, Sudvestlandsk, fyrste bolken 2, s. 74). Biorguin Dipl. Norv.
II s. 365 (1381; i ei samtidig vidisse av eit brev utferda i Nidaros).
Beorghwin 1384 (Norges Gamle Love III, s. 219). Naar ein finn Biorhvin
ca. 1480—90, so er det eit reint einstaka tilfelle; jordeboki som formi
stend i, hev havt eldre fyrelag. Naar ho fekk slik framgang, kann det
ha fleire grunnar. Noko kann det koma av den vyrdnaden som
erkebispestolen i Nidaros og skrivemaaten derifraa hadde. So kann det
vera slik at formi berg hev arbeidt seg fram som appellativ i staden
for bjarg (med ljodbrigde: bjǫrg). Og daa kunde sume av den grunn
skifta ut Bjǫrg- (og Bjarg-) med Berg- i dette namnet ogso. Endeleg maa
ein leggja merke til at «Bergvin» liktest mykje paa eit bynamn «Bergen»
som dei tyske kjøpmennene kjende vel heimanfraa.

Tyskarane kom difor til aa blanda saman og skreiv den norske byen for
«Bergen» ogso. Det knnde atter gjeva styrke til «Bergvin».Av tyding er
dei tvo namni ulike. Det norske namnet Bjǫrgvin (Bjarg-, Berg-) er ei
samansetning av ordet bjarg eller berg n. og so ordet vin f., grasland,
beitemark. Det tyske namnet Bergen er dativ fleirtal, altso ei
kasusform av ordet berg. — Det kann vel henda at den tyske skrivemaaten
hev vorte framhjelpt av den latinske skrivemaaten: Bergæ og adjektivet
Bergensis.

Typen «Bergvin» vart i si tid avløyst av ein fjorde skrivemaate, og det
var Bergen. Det gjekk i hovudsak fyre seg — i skrift — i det 15.
hundradaaret. Ved denne yvergangen ogso kann det vera so at fleire ting
hev hjelpt til. For det fyrste kann ein ljodrett norsk framvokster ha
gjort sitt. «Bergvin» kunde dei uttala paa fleire maatar. Dei kunde
uttala i samsvar med skrifti. Og dei kunde kasta burt g; synte det seg
i skrift, fekk ein «Bervin» (Berven).Slike former syner seg tidleg:
Berwin(n) Norg. Gl. L. III, s. 214 (1381; Nidaros; avskr. ca. 1600).
Berwin Dipl. Norv. II, s. 394 (1389; Bjørgvin). Jfr. Bioruin Dipl.
Norv. II, s. 41 (1299; Bjørgvin). Uttala Bervin, Bjǫrvin, Bjarvin hev
endaa til i si tid, i minsto sume stader, visseleg vore det vanlegaste;
so aa døma etter den formi andre Bjørgvin-namn hev fenge i notidi. Og
so kunde dei lata siste lekken i namnet verta so avveikt at stavingi
-vin vart berre til -on (-un), og sidan til -en; synte det seg i
skrift, fekk ein «Bergon» (Bergun), og sidan «Bergen». Baade
segjemaaten «Bergon» og «Bergen» hev nok sume nytta fyre 1400; ein finn
skrivemaaten Berghon i eit brev i 1404,Dipl. Norv. II, s. 441
(Bjørgvin). Jfr. òg «Borgun» Dipl. Norv. I, s. 277 (1358; Stedje i
Sogndal). Biorgghun Dipl. Norv. II, s. 309 (1367; Bjørgvin). Biorgun
mange stader i Eirspennill. og Bergen aar 1400 i eit brev som er
utferda i Bjørgvin.Dipl. Norv. I s. 412 f. For det andre kann formi
Bergen ha fenge noko framhjelp i den avgjerande tidi av den latinske
formi som dei nytta: Bergæ, og serskilt av adjektivet dei laga paa
namnet: Bergensis. Endeleg kann for det tridje den nemnde tyske
skrivemaaten ha spela inn. Tyskarane skreiv Bergen i minsto fraa nokso
tidleg i det 14. hundradaaret.Berggen, Hansisches Urkundenbuch II s.
216 (1330; ei umsetjing til tysk av eit norsk kongebrev). Bargen ibd.
s. 217. Berghen Dipl. Norv. VIII, s. 228 f. (1368; Lübeck; samtidig
avskrift). Berghen Dipl. Norv. VIII, s. 230 (1368; utan stad; samtidig
avskrift[?]; brevet er fraa dei tyske kjøpmennene i Bjørgvin til
Hansebyane). Berghen, Urkundenbuch der Stadt Lübeck III, s. 796 (1370).
Og um det fyrst

kunde styrkja ei form i Noreg som Bergvin, so kunde det sidan styrkja
endaa meir ein dialekt-skrivemaate Bergen. Det er endaa til rimelegt at
den tyske innverknaden hev havt sers mykje aa segja. Eit vitnemaal um
at det som tyskarane sagde hev vore aatgaatt, er nokre ord i Bergens
Rimkrønike fraa ei noko seinare tid (1560—94): — — enn stadt som er
welbekiendt, liggendis norden fieldz i Norgis riige oc landt, och
kallis Bergenn aff de fremmidt kiøbmendt.Smaaskrifter fra det
litteraturhistoriske seminar XX, s. 1.

Eit avgjerande vitnemaal um at den tyske innverknaden hev vore sterk,
er det at dei endaa til hev gjenge yver til aa segja namnet paa tysk;
dei segjer det den dag i dag med einstavings tonelag, medan alle dei
andre Bjørgvin-namni som me hev, er uttala med tvostavings tonelag. Det
kjem av innverknaden fraa tysk, og er ikkje norsk.

[Merknad.] Det finst ti gardar i landet som hev same namnet som byen
Bjørgvin. Me set ei liste yver dei her, og set uttaleformene til. Det
vil syna at um desse uttaleformene er innbyrdes ulike, so hev dei alle
saman ein annan karakter enn bynamnet hev fenge. Nokre skriftformer
fraa eldre tid er òg medtekne, der som me hev gamle former. Teiknet ’
tyder tvostavings tonelag.

1. Bjerve 103 Hobøl. Utt. bjæ’rve. Skr. Biaruini (akkusativ), a
Biaruinni Dipl. Norv. II, s. 204 (1341; paaskrift: um Biorghwin). i
Biorguini Dipl. Norv. III, s. 292 f. (1373). i Biorghwini Dipl. Norv.
IV, s. 421 (1389). i Bærghuini, biskop Øysteins jordebok, s. 125. 403
(ca. 1400). — Sjaa N. Gaardn. I, s. 390.

2. Berven 3 Brandbu. Utt. bæ’rven. — NG IV [2], s. 160.

3. Berven 100 Brunlanes. Utt. bæ’rvi. — NG VI, s. 323.

4. Bjørge 62. 63 Sande, Vestf. Utt. bjø’rje. Skr. i Biargvini Dipl.
Norv. III, s. 153 (1332). i Biorghum(!), biskop Øysteins jordebok, s.
194. — NG VI, s. 33.

5. Bjerven 58 Holla. Utt. bjæ’rva. Skr. i Bærghwm(!) biskop Øysteins
jordebok, s. 14. — NG VII, s. 176.

6. Bjerven 32 Lunde, Tel. Utt. bjæ’rva. — NG VII, s. 190.

7. Berven 78. 79 Ullensvang. Utt. bør’ve. Skr. Biorgwin Dipl. Norv.
III, s. 143 (1329). i Biorgvm(!) Dipl. Norv. IV, s. 267 (1348).
Biorghuiniar strond Dipl. Norv. IV, s. 245 (1346). Biorhuin Dipl. Norv.
IV, s. 367 (1369). Bergwen Dipl. Norv. IV, s. 689 (1457). Berghen cod.
AM 880 (jordebok som dei hev byrja med 1456). Berwin, Norske Regnskaber
og Jordebøger III, s. 152 (1521). Borwin ibd. s. 156 (1521). — NG XI,
s. 455.

8. Berven 35 Kvam Hard. Utt. bør’ve. Skr. Berguna Dipl. Norv. XV, s.
105 (ca. 1500). Berwin, Norske Regnskaber og Jordebøger III, s. 140
(1521). — NG XI, s. 498. Notiduttala for nr. 7 og 8 skal ein kanskje
forklaara soleis, at i den tid daa berg vann seg fram i maalføret i
staden for bjarg (med ljodbrigde: bjǫrg), so skifte dei ut bjǫrg, bjørg
med berg i namni òg (jfr. det som er sagt um bynamnet her framanfor).
Bergvin, som daa kom fram, seinare Bervin, kunde ljodrett verta til
bø’rve; jfr. t. d. namnet Berstø 73 Skaanevik, utt. bø’rstø; det kjem
visst av Berg-. — Ei noko onnor forklaaring for «Børve» hev Hægstad i
Sudvestlandsk II s. 74.

9. Bjergen 65 Fjaler. Utt. bjæ’rga, dativ bjær’ginne. Skr. i Biorghuin
i Bjǫrgynjar Kalfskinn, s. 26 (ca. 1360). — NG XII, s. 273.

10. Bergvin 5 Skogn. Utt. bæ’rvinan, dativ -vinåm. Skr. af Berguiniom
(tvo gardar) i Aslak Bolts jordebok s. 21 (1430—40). — NG XV, s. 87.

[11. Dessutan kann nemnast eit burtkome namn i Undrumsdal i Vaale,
Vestf.: Bærghennar Dipl. Norv. IX, s. 275 (1445). Bergen 1668. 1723.
Det høyrer òg hit (gamalnorsk, etter dei yngre skriftformene me hev:
Bergvin). Men uttala hev me sjølvsagt ikkje der. — NG VI, s. 101. 106.]

Namnet Bergen kann ein soleis segja er ei norsk dialektform som hev
vorte utvald millom fleire av di ho fall saman med den tyske
namnformi,Innverknaden fraa latin hev visseleg vore mykje mindre. og
som hev fenge unorsk (tysk) uttale. Eller ein kann kanskje heller segja
det soleis, at det er ei tysk skriftform, uttala paa framand — tysk —
vis, som hev vunne fram med noko studnad fraa ei einskild norsk
maalføreform.

Namnet stend i same stoda som eit — heller nytt —-

framandord i norsk maal. Forutan i akcenten syner det seg i at ein no
hev so vidt eins uttale i alle maalføre. Hadde namnet vore fullt
heimlegt, vilde ein havt meir av dialektvariantar, so gamall og vida
kjend som byen Bjørgvin er.Jfr. korleis det er med bynamn som Trondheim
og Kraakerøy. n i utljod vilde ha falle burt mange stader; vokalen i
fyrste stavingi vilde ikkje ha vore eins alle vegner.

I nyare tid hev den gamle vestlandsformi Bjørgvin — som alle uttalar
med norsk tungeslag — kome ymist i bruk att; «Bjørgvin» hev vore mykje
brukt i nynorsk fraa 1860—70-aari av. Falk og Hægstad skriv:
«Imidlertid kan det ikke forundre at det av adskillige vestlendinger
vilde foretrekkes om den eldste egte vestlandske form for navnet igjen
kunde bli den officielle, baade fordi der er en historisk glans om
Bjørgvin-navnet, og fordi der i den germanske verden er flere andre
byer av navnet Bergen, hvormed den norske by undertiden blir
forvekslet.»Utredning om norske bynavn, s. 6. Si fyrste officielle
godkjenning fekk Bjørgvin-namnet att i 1918, med di det vart uppteke i
namnet paa bispedømet: Bjørgvin bispedøme. I Stortinget hev
repræsentantar teke til ords ved fleire høve for at byen skal faa
namnet Bjørgvin.

Trondhjem.Jfr. Kraft, Topogr.-statistisk beskrivelse over kongeriget
Norge V, s. 300 f. Falk og Hægstad, Utredning om norske bynavn s. 6 f.
Oluf Kolsrud i «Nidaros» 1. febr. 1926. Sak nr. B 154 1918 i
forhandlingane for Trondhjems bystyre; s. 769 f. 772 ff. Jfr. òg
«Nidaros» 5. april 1927. Det upphavlege namnet for denne byen — som
Olav Tryggvason grunnlagde i 996 — erNidaros; det er: «byen attmed
mynnet aat elvi Nid» (no Nea). «Trondheim» — gamalnorsk Þróndheimr
ogÞrándheimr — er det gamle namnet paa dei store bygdene ikring byen og
ikring Trondheimsfjorden (= Trøndelag).

Namnet Nidaros var vel kjent og mykje brukt i midalderen. Mykje hjelpte
det til soleis at byen vart erkebispesæte fraa 1152. Erkebispebyen laut
verta ofte nemnd, og erkebiskopane kallast ikkje anna i brev paa norsk
ned

til 1370 enn erkebiskopar i Nidaros. Dei kallast vanleg soleis av alle
som skreiv norsk ned til 1460-aari, og sjølv kalla enno den siste
erkebiskopen som skreiv paa norsk seg oftast erkebiskop i Nidaros i
sine norske brev. Det var Gaute Ivarsson (1475—1510). I andre brev òg
er Nidaros ofte nemnt, det namnet er ein-raadande aa kalla ned til ca.
1400. «Nidaros» brukar sogone, naar dei ikkje segjer berre «kaupangen»;
og «Nidaros» vert nemnt ymse stader i lovene.

Men alt fyre 1400 er det so, at av og til kann landskapsnamnet
«Trondheim» verta nytta til bynamn. Ein finn slikt namnebruk i
landslovi og bylovi aat Magnus Lagabøte — som elles baae hev Nidaros òg
—, og ein kann finna det i titulaturen aat erkebispen etter ca. 1360.
Men det er sjeldsynt fyre 1400. I det 15. hundradaaret derimot vert det
hard tevling millom «Nidaros» (Nidros) og «Trondheim». Resultatet er at
ikring 1500 er «Trondheim» (ymist skrive) vanlegast. Og fraa 1530-aari
kjem Nidaros heilt ut or bruk i skrifter paa norderlendsk maal. Berre i
skrifter paa latin heldt det seg. Paa latin hev dei brukt det gamle
namnet ned til notidi. Det latinske namnet paa katedralskulen i byen —
so lenge dei brukte det —, var soleis schola Nidrosiensis. Og studentar
fraa Trondheim vart innskrivne i matrikkelen ved Kjøbenhavns
universitet med tillegget e schola Nidrosiensi so lenge unionen med
Danmark varde. I folkemaal i notidi er visst ikkje «Nidaros» i bruk
lenger. Eg hev fenge uppgjeve fraa eit par stader, Vik paa Søre
Helgeland og Seim i Nordhordland, at sume gamle der som folk enno
minnest, hev sagt Nidaros. Uppgaavone synest vera vitnefaste nok. Men
naar folk ned imot notidi hev brukt dette namnet, maa det vei koma av
litterær tradisjon. Me torer ikkje segja at det hev direkte samanheng
med gamalnorsk.

Det fyrste upphavet til det merkelege namnebytet som hev gjenge fyre
seg her, hev dei meint aa finna i dei eldste kyrkjelege tilhøvi. Dei
missjonsbiskopane som arbeidde her i landet i fyrste helvti av det 11.
hundradaaret, hadde ikkje noko fast bispesæte. Dei som arbeidde
nordanfjells,vart daa kalla «lydbiskopar i Trondheim». Daa Olav Kyrre
skipa dei fyrste faste bispesæti (1067), fekk biskopen yver Trøndelag
titel av «biskop i Nidaros». Men det gamle namnebruket hadde vorte
kjent i utlandet, og so skreiv utlendingar ymist «biskopen i Trondheim»
framleides; kanskje hev ikkje dette namnebruket døytt radt ut her heime
heller. Av dette skal samanblandingi av bynamnet og landskapsnamnet,
noko i minsto, ha vakse fram.

Ein annan ting som kann ha hjelpt til med aa skapa ugreide, er nemningi
«kaupangen i Trondheim» (= Nidaros), som dei brukte.

At dei hadde tvo landskapsnamn: Trondheim og Trøndelag, kunde òg hjelpa
fram mistydingar. — Samanblandingi av bynamnet og landskapsnamnet maa,
kor det er, ha vorte til utanfor Trøndelag. Og det ser etter kjeldone i
røyndi ut som utlandet hev gjenge fyre. Tyskaren Adam av Bremen ikring
1070 og dansken Saxo ikring 1200 talar baae berre um Trondheim naar dei
meiner byen («civitas Trondemnis», skriv dei). I dansk og laagtysk er
det fast regel aa kalla byen «Trondheim» i minsto fraa slutten av det
14. hundradaaret; det var fyrr det hadde vorte vanlegt aa skriva
«Trondheim» i Noreg. Og det er karakteriserande at erkebiskop Gaute
Ivarsson, som oftast kalla seg erkebiskop i Nidaros (Nidros) i dei
norske brevi sine, han kalla seg erkebiskop i Trondheim (Trondhjem) i
dei danske brevi sine; og det same heiter han i brev som det norske
riksraadet ferda ut paa dansk, og i brev fraa danskar.

Namnebytet Nidaros—Trondheim grunnar seg soleis paa mistyding (hjaa
slike som ikkje hadde lokalkunnskap). Og framand innverknad synest ha
vore med og hjelpt namnebytet fram.

Det kann segjast at «Trondheim» er like fullt eit norsk namn, for di um
det paa ein merkeleg maate hev flutt seg yver fraa eit bygdelag paa ein
by. Det er sant nok, naar berre namnet vert rett skrive. Men med den
form som deibrukar no, er det ikkje rett skrive. Trondhjem,Denne formi
paa -hjem (-hiem) tek til aa koma i bruk i skrift eit stykke ut i
dansketidi, i andre helvti av det 15. hundradaaret (eller litt fyrr?).
Fraa den siste mannsalderen av det 16. hundradaaret (ca. 1570) hev ho
visst tolleg fullt makti aaleine. som det heiter officielt, er ikkje
norsk, det er ein skrivemaate som er reint dansk.

Dette syner seg m. a. av dei ekte maalføreformene av namnet som hev
halde seg ned til nyare tid. Slike former kjenner ein fraa mange
kantar, um dei so er i utdøyande no. Dei gjeng imot den officielle
formi som ein hev.

Me skal gjeva ei yversyn yver dei ekte maalføreformene av namnet
«Trondhjem» som me veit um.

Ein kann daa fyrst nemna nokre former fraa ei rad med fjellbygder paa
sudsida av Dovrefjell.

Fraa Øysterdal gjev Ivar Aasen upp i ordboki si:Trannum. Joh. Storm hev
Tranem fraa Øysterdal i Norvegia I, s. 85. I Ordlistor utgjevne ved
Skulerud, s. 43 nemner Storm Tranem fraa Tynnset. Trannem er og kjent
fraa Trysil. Gamle folk segjer at det hev vore «gjengs uttale» i
bygdi.Ole Haugen-Flermoe, fraa Trysil, i brev etter fleire heimelsmenn.
Jørgen Reitan, Nytrøndsk ordforkortning s. 17 hev Tranem fraa Rendalen.
Norske former av typen «Trandeim» (gamalnorsk Þrándheimr) er soleis vel
avheimla fraa Øysterdal. Fraa Gudbrandsdal hev Ivar Aasen Traandeim.
Det er ei form som er litt normalisera. Ivar Kleiven skriv Trond’e m i
boki Lesja og Dovre, som er paa bygdemaal, og Tròndem, Tråndem er
gamall bygdemaalsform i Gudbrandsdal. I brev upplyser Ivar Kleiven um
dette: «Fraa gamall tid hev visst alle bygder i Gudbrandsdalen sagt
Tròndem, no er det kanskje berre norddalen (og der au helst eldre folk)
som hev halde ved denne formi. — — I sørdalen er nok no den vanlege
uttala Trònnjem millom dei tvo siste ættleder.» Like vel er det ikkje
radt alle bygder som hev havt Tròndem. I Kvam i Nord-Fron er uttala,
som òg Ivar Kleiven upplyser, Trannem. Er det so at

norddalane hev havt Tròndem og sørluten av dalen Trannem, Trandem? Fraa
Vestre Valdres hev Ross Trandeim i si ordbok.

Dinæst kjenner ein ekte maalføreformer, som stend ved sida av
skriftformi, fraa ei rad med bygder paa Vestlandet, ifraa Romsdalen av
og sudetter. Ifraa Romsdalen er so vidt formi Trandem kjend. Lærar
Peter Marken, Tresfjord, skriv: «Det mest aalmenne namnet her paa
stiftsbyen vaar er «Trondhjem», ja det einaste. Men eg høyrde av og til
i gamle dagar namnet «Trandem», brukt sjeldan og av gamle folk.» Fraa
Sunnmøre hev Ivar Aasen Trandeim. Det er ei lett normalisering
forTrandem, som hev vore mykje i bruk der ned i manns-minne. [[** sjk]]
««Trandem» — slik kalla gamlekarane jamt Trondhjem», skriv Jørgen
Gjerding 1921 i boki Folkeminne fraa Sunnmøre (s. 9).At «Trandem» var i
bruk ned i mannsminne, stadfester skriftstyrar Andr. Haavoll for Ørsta,
og klokkar Engeset, Tingvoll, for Stranda. Namnet er vel kjent paa
Sunnmøre den dag i dag. «Trandem hev vore mest nytta paa austre
Sunnmøre og er her vel kjent millom alle gamle. Men elles lydest det
med at det hev vore nytta yver heile Sunnmøre,» skriv bonde N. E.
Ringset, Liabygdi, i brev. — I Nordfjord er den ekte formi Trandeim. Ho
er uppgjevi fraa Stryn,Av grosserar M. Glommes. Hornindal,Av lektor O.
Ryssdal. Innvik og Utvik,Av rektor Henrik Kaarstad. Ikring midten av
fyrre hundradaaret heitte det ikkje noko anna enn Trandeim i dei
bygdene, meiner rektor Kaarstad. og er visst kjend framleides i endaa
fleire bygder der. Lektor O. Ryssdal upplyser, i brev, at i Nordfjord
er det serleg i samansetningar dei kjenner formi no: «Trandeims-kara»,
«Trandeims-reis» (uppskrive 1925 i Hornindal), «Trandeims-luve».I
verket Norge 1814—1914, II bd. s. 4. stend bilæte av ein gamall mann
fraa Nordfjord med Trandeimsluve paa. «I faste vendingar hev formi
Trandeim livt heilt inn i notidi. I lausare samband hev ho truleg livt
til ned mot 1900, og daa helst naar talen var um handelsferder som
hadde si rot i gamle tradisjonar — soleis jekte-reiser [[** sjk]] fraa
Hellesylt av Honndøler og truleg

Uppstryningar; vidare [hjaa] hestehandlarar serleg fraa Breimn og
eplehandlarar fraa Gloppa og andre stader.» Dei upplysningane som
lektor Ryssdal gjev her um i kva høve formi Trandeim hev halde seg
lengst, svarar til upplysningar ifraa ymse andre bygder òg. — Fraa
Sunnfjord kjenner ein Trannem (Vevring) og Trandem
(Jølster).Upplysningi fraa Vevring er etter professor N. Gjelsvik. Han
kjenner formi Trannem fraa samansetningi «Trannem-steina»; soleis kalla
dei til no nyleg kvernsteinar som kom ifraa Selbu yver Trondheim, i
motsetning til «aafyrdske» (aafyrdskor), kvernsteinar som kom ifraa
Aafjorden. Elles segjer dei «Tronjem» etter skrifti no i Vevring. — Paa
Jølster òg er det «Trandem-steinane» som dei hugsar att no (lærar Eirik
Hjellbrekke). — Fraa Leikanger i Sogn er uppgjeve Trandeim, i
samansetningi «Trandeimskvedna[r]». Men formi er ovleg lite kjend og
mesta burtgløymd no.Upplysning fraa avlidne Olav Sande, Hermansverk, i
brev. — Fraa Seim i Nordhordland kjenner me Tranneim; gamle folk sagde
t. d. «Tranneimsstein», «Tranneimar», «Tranneimsakkevit». Men der og er
den gamle bygdemaalsformi gjengi or bruk og held paa aa verta
gløymd.Upplysning i brev fraa Einar Seim, no i Kinn, og fraa furer Ole
Lie, Seim, gjenom Einar Seim. — I Sunnhordland høyrer einTråndeim.Etter
stortingsmann Knut Markhus. I Skaanevik i Sunnhordland er ein gard som
heiter Trondeim. Det er same namnet som bynamnet. Det namnet òg uttalar
dei Tråndeim; det hev vore skrive Trundhiemb (1610), Trundhiem (1668.
1723) — plent liksom bynamnet.Norske Gaardnavne XI. s. 51.

Endaa til i bygder som ligg langt burte, ikkje berre fraa byen men òg
ifraa ferdarutor til byen hev det halde seg former som skil seg fraa
skrifti. Fraa Telemark er soleis formi Trandeim vel avheimla. I eldre
tid var Trandeim daglegtale-namnet, skriv ein kunnig granskar i
Telemarks kultursoge.Rikard Berge, Norsk Bondesylv sp. 352. Ei sylgje
som dei hev havt i Telemark (og Sætesdal) og hev sumstad enno, kallar
dei framleides for Trandeims-sylgje («Trandeimssygje»). Sylgja er mest
kjend i Vesttelemark, og i bygder der ho

verkeleg er kjend fraa gamalt, vert ho alltid kalla so.Rikard Berge, i
brev. Jfr. òg Norsk Bondesylv, sp. 352. Ein attlagd plass under garden
Trae i Aamotsdal heiter ennoTrandeim. Det maa òg nemnast at i «Norske
Folkeviser», s. 558 hev Landstad ei vise med yverskrifti «Norðan for
Thrandheim». Sophus Bugge hev notera med blyant i sitt handeksemplar av
visone: «Denne form vistnok indsat af Landstad selv»; Bugge i sine
uppteikningar hev «Tronjem». Men det er nok her som so ofte, at
Landstad hev vorte mistenkt med urette. For i tvo av dei uppskriftene
som Rikard Berge hev av visa, stend Trandeim; dei er den eine ifraa
Rauland og hi ifraa Brunkeberg. Ei tridje av uppskriftene aat Berge,
fraa Kviteseid, hevTrondeim (den fjorde, fraa Møsstrond:
Tranhjem).Upplysning fraa Rikard Berge, i brev. «Tranhjem» er tydeleg
ei kryssing av skriftformi Trondhjem og talemaalsformiTrandeim.
«Traandeim» i Norsk Visefugg s. 30 — upplyser Berge — er retta ifraa
«Trandeim», som den uppskrifti hev som er lagd til grunn der. Rikard
Berge upplyser dessutan at i sume av klokkerim-uppskriftene [[** sjk]]
av «Tosstein Langbein, førde meg —» stend «— til Trandeim». Det kann
daa ikkje vera tvil um at Landstad verkeleg hev høyrt Trandeim.Han hev
berre sett til h’en. Skrivemaaten Thrandheim kunde han i det heile
ikkje lett ha kome paa elles.

Fraa Sætesdal òg, som ligg avleides liksom Telemark, kjenner ein
Trandeim,Rikard Berge, Norsk Bondesylv sp. 352, etter Aasm. Rygnestad,
Knut Heddi o. a. — Professor Torleiv Hannaas stadfester òg at formi
Trandeim er kjend i Sætesdal. fraa Valle og visst òg Bygland. I
Hornnes, lenger ute i dalen, er der eit bruk under garden Aapaasland
som heiter Trånnem.Professor Torleiv Hannaas (munnleg).

Fleire stader i landet hev ein «Trondheim» til gardsnamn, forutan i
Skaanevik og Aamotsdal og Hornnes som me alt hev nemnt. Soleis
tvillaust i Trøgstad, Skiptveit, Eidsvoll, Gol, og visst fleire stader.
Gardsnamni i det sudaustlege vert uttala Tranøm, Tran(n)åm, Trannom
(dei skriv allstad Trandum der); i Gol segjer dei Trandeim.Paa same
maaten segjer dei namnet paa denne garden i Aal og Hol. — Det kann
nemnast at paa Søre Helgeland kjenner gamle folk ei uttale Tronheimen
(Velfjord, etter bonde Kristian Nøstvik), Tronheim (Velfjord, Brønnøy,
Vega; bonde Knut Strompdal, Velfjord); og i Nord-Øysterdal kann
høyrastTrånhem — og Trånhemen? — (Kvikne, Alvdal, Dalsbygdi i Os, etter
Sigurd Nergaard). Desse formene kann ein ikkje tenkja seg kjem
beinleides fraa gamalnorsk. Det er nok umsetjingar av «Trondhjem», som
hev falle for hardt for folk aa segja.Attaat dette kann me nemna nokre
upplysningar som me hev ifraa ei litt eldre tid. Ivar Aasen fører upp i
ordboki si (1873) utan heimfesting talemaalsformiTrondeim [d. e.
Trondeim, Trondem]; han hev meint aa segja, er det likt til, at ho var
vanleg. Gerhard Schøning († 1780) hev skrive ei avhandling som heiter
«Undersøgelse om oprindelsen til byen Trondhjems navne i ældre og nyere
tid».Gl. Kgl. Samling nr. 987 fol. Kjøbenhavn. Avskrift av avhandlingi
i samlingane aat Kjeldeskriftfondet paa Universitetsbiblioteket i Oslo,
nr. 245 b. Citatet her er fraa denne avskrifti s. 24. Avhandlingi er
ikkje prenta, men ho inneheld ymist som er av interesse. Han nemner at
Trondem er den uttala som dei hev «paa adskillige steder i Norge» hjaa
bøndene, — «hos hvilke man ofte maae søge den rette oprindelse til vore
ord og navne, som ellers ved tidens længde er blevet blandt andre
næsten ukjendelig». «Trondem» er vel hjaa Schøning ei typeform for
Trondem, Trondeim og kanskje Trandem, Trannem. Ei verdfull upplysning
um uttala i trøndske maalføre hev me i eit verk som den danske
forfattaren E. J. Jessen gav ut i 1763: «Det kongerige Norge
fremstillet efter dets naturlige og borgerlige tilstand», I. bandet. E.
J. Jessen hadde eit rikt tilfang med upplysningar ifraa Noreg daa han
skreiv den boki. Til medarbeidar hadde han havt ein nordmann, Hans
Steenbuch, som var fødd i Veøy i Romsdalen, der faren var prest, som
hadde gjenge paa skule i Trondheim, og som seinare hadde «kondisjonera»
i Noreg i 11 aar.Andreas Erlandsen, Biographiske Efterretninger om
Geistligheden i Trondhjems Stift, s. 122 f. Jessen upplyser (s. 145):
«Bønderne, eller de rette norske indbyggere der omkring [d. e. ikring
byen] kalde det Thrandheim» [det vil segja: Tran(n)em, Trandem o.
dil.].

Millom desse maalføreformene som me hev talt upp her, hev ein
repræsentantar, det me kann skyna, baade for namntypen «Trand(h)eim»,
av gamalnorsk Þrándheimr, og for «Trond(h)eim» av gamalnorsk
Þróndheimr.Det er vei ikkje radt visst at Tròndem o. dil. (jamt) gjeng
attende paa gn. Þróndheimr. Mest er det typen «Trand(h)eim» som ein
enno finn att eller hev fraasegn um.Jfr. attaat det andre ogso
gardsnamnet Transfardalen, av eldre Trandheimsfardal, i Alta i Finnmark
(Norske Gaardnavne XVIII, s. 40). Men sams for alle formene er at med
umsyn til endingi fylgjer dei regelen for dei vanlegeheim-namni paa
kvar stad; ein hev fenge -eim, -em, -um liksom i heim-namni elles. Det
syner greidt, at skrivemaaten Trondhjem — med -hjem — byggjer ikkje paa
norsk tale; han byggjer paa dansk ortografi.

Det hev vore nemnt, at i trøndske maal føre skulde namnet Trondhjem
vera den ekte heimlege formi, som var ljodrett framvaksi etter lovene
for dei maalføri. Den palatale, j-fengne uttala for nn (ogso av gamalt
nd) som høyrer heime der, skulde ha ført til at dei der ljodrett fekk
Trondhjem («Tronjem»). Men sovori palatal uttale høyrer heime t. d. i
Øysterdal ogso, og der kann ein sjaa at «Trondhjem» like vel ikkje er
den rette dialektformi. Og dersom gamalnorsk Þróndheimr ljodrett hadde
vorte til Trondhjem («Tronjem») i Trøndelag, so skulde ogso slike namn
der som Hellheimr (Nes), Hallheimr, Vallheimr, Ljándheimr ha vorte til
«Hellhjem», «Hallhjem», «Vallhjem», «Lønnhjem». Men dei hev vorte til
Hellem, Hallem, Vallem, Lønnøm — dei tri fyrste med j-fengen ll, det
siste med vanleg, ikkje j-fengen nn. Rannem i Sparbu skulde ein ha
venta i formi «Rannhjem», men ein hev «Rannem», med j-fengen nn.Norske
Gaardnavne XIV, s. 31. XV, s. 123. 203. 212. 260. Dessutan segjer som
nemnt E. J. Jessen at «de rette indbyggere» ikring byen, bøndene, sagde
«Thrandheim» paa hans tid [d. e. Tran(n)em o. dil.], ikkje «Trondhjem».
Endeleg kann ein dertil nemna at Tranem er uppgjeve i notidi som gamall
bygdemaalsform fraa Rennebu, ikkje so langt fraa Trondheim. Um ein
torer leggja vekt paa det, kann rett

nok vera noko uvisst. Lærar Anders Sunde, Rennebu, som hev røkt nøgje
etter, hallar til den trui, at formi Tranem, i dei tilfelli ho er kjend
fraa Rennebu i nyare tid, er innførd sunnanfraa.Ei upplysning i Norske
Gaardnavne XVIII, s. 40 um uttala i Rennebu er ei misprenting (Rennebu
for Rendalen). Det er andre, direkte uppgaavor fraa bygdi som me held
oss til her. Det er ikkje radt avgjort korleis det er med det. Men um
so skulde vera, og ei serskild dialektform for bynamnet Trondheim
soleis ikkje var visst avheimla fraa sjølve Trøndelag i notidi, so hev
paa den andre sida ikkje det heller noko aa segja. Det provar ikkje
noko um at «Tronjem» hev heimlegt upphav i Trøndelag. I bygdene i
Trøndelag sagde og segjer dei for det aller meste berre «Byen» naar dei
meiner Trondheim. Dei nemner svært sjeldan bynamnet. Daa hadde
bygdemaalsformer serskilt lett for aa koma burt; ein skulde nettupp
venta at skriftformi vilde trengja seg tidleg inn der og skuva
bygdemaalsformer til sides.

«Trondhjem» er ikkje nokor heimleg namneform i sjølve Trøndelag heller.
Og det er ikkje ført noko slag prov for at dialekt-uttala der hev vore
med og hjelpt fram det unasjonale namnet som me hev no. Det norske
Trondheim og Trandheim I uttala vart det norske namnet til -eim, -em,
-um, og difor kunde ein faa reducera norske skriftformer (t. d.
Trondem), men til Trondhjem kunde det ikkje føra. — med sine variantar
— hev reint mekanisk vorte umbytt i skrift med det danske Trondhjem
yver heile lina. Det hev vorte «oversat», som P. A. Munch skreiv.Lærde
brev fraa og til P. A. Munch, utgj. ved Gustav Indrebø og Oluf Kolsrud,
I, s. 7. — Dr. Jørgen Reitan òg held «Trondhjem» i trøndske maalføre
for fordansking (Nytrøndsk ordforkortning, s. 17). Og etter den nye,
danske skriftformi hev dei so laga ei ny, unorsk uttale.

«Trondhjem» er like unorsk alle stader.

Naar dette er klaart, so er det òg visst at skrivemaaten Trondhjem vil
ikkje kunna halda seg. Det er tvillaust, at den veksande spraaklege
nasjonalkjensla med tidi vil reagera aalment mot eit dansk-skrive namn
paa den

tradisjonsrikaste av dei norske byane. Her, um nokonstad, vil ein difor
ljota igjenom eit namnebyte. Kva for eitt av dei tvo namni ein hev aa
velja millom som daa vil verta valt, Nidaros eller Trondheim, kjem til
aa avgjerast reint kjenslevore. Det skulde liggja nær, synest det, naar
dei fyrst skal til med namnebrigde, aa gaa attende til det upphavlege
bynamnet. For «Nidaros» er visseleg det av dei tvo som det fylgjer mest
av historie og stemning med, for heile folket. Byen ved Nidelvi var
riksens verdslege hovudstad i lange tider og endaa mykje lenger den
kyrkjelege hovudstaden; det var den kulturelle midstaden i ei stor tid;
meir enn nokon annan by stend han midt i ljoset av soga fraa den fyrste
sjølvstendetidi for Noreg; det fremste nasjonalminnesmerket —
rikskyrkja — vart reist der; — alt dette er knytt til namnet Nidaros.
«Trondheim» kann ikkje ha det same kjensle-innhaldet med seg, og den
same historiske glansen.

Det hev vore nemnt til eit motkast imot «Nidaros», at det er ikkje
«ljodrett» ifraa nynorsk maalsynsstad. Men i slike tilfelle som her
kann endaa mindre enn elles strengt fonetiske umsyn aaleine vera
avgjerande. Historisk kjende namn, som hev fenge innhald ifraa soga,
stend i ei serskild stode.Aa gaa strengt etter det som er «ljodrett»,
kann av og til føra til mislege resultat: ein vilde t. d. faa
«Børjeting» for Borgarting, og «Horaland» eller «Horeland» for
Hordaland. Nidaros vilde vel «ljodrett» heita «Neros» no, jfr.
skrivemaaten «Nidros» i millomnorsk tid. Det som ein lyt spyrja etter,
er fyrst og fremst um det namnet som dei historiske associasjonane
knyter seg til og som det er tale um aa taka upp att, kjennest
naturlegt for maalsansen i notidi eller ei. Ved «Nidaros» kann ein daa
peika paa at det hev kome seg ikkje so lite inn i maalbruket att i det
seinare reint av seg sjølv. «Nidaros-domen» t. d. er det vanlegaste
namnet no i bladi paa det som officielt heiter «Trondhjems domkyrkje»;
landsinnsamlingi til domkyrkja hev beint fram fenge fargen sin av det
namnet. Slikt tyder paa at maalsansen

i notidi godkjenner namnet Nidaros. Det hev her mest aa segja.Paa det
same tyder det, at til eit høgtidsnamn hev dei gjerne brukt Nidaros —
liksom Oslo, Bjørgvin — alt tidlegare. Wergeland hev det i poesi; i
diktet «Norges høitidsstund er kommen» stend det:Nidaros og Bjørgvin
sidder der i gjæve borgermænd, i en dommer og en ridder triner Oslo
frem igjen.

Etter den store branden i Trondheim i 1841 stend det i ei
ulukke-skildring [[** sjk]] i ei Trondheims-avise um stormen, at han
natti etter hylte «en gravsang over den beseirede og høilagte deel af
det nylig stolte Nidaros» (hermt her etter «Morgenbladet» 1841 nr. 125,
tillegg). I «Morgenbladet» stod nokre dagar seinare (nr. 134) prenta
eit syrgjekvæde av forfattaren Chr. Monsen; det hadde yverskrifti
«Nidaros». Det byrjar soleis: O, med hvilken fryd jeg saa, Nidaros! din
vinterhimmel —

Det hev vore arbeidt paa fleire kantar paa aa faa Nidaros-namnet
uppatt-teke officielt. Noregs Ungdomslag sende søknad til riksmaktene i
1908 um aa faa att Nidaros til bynamn. Namnekommissjonen fraa 1902
fyreslo «Nidaros bispedøm(m)e» i staden for «Trondhjems stift», «af
iøinespringende nationale grunde». Det same fyreslo Falk og Hægstad i
1915, og i 1918 vedtok Stortinget «Nidaros bispedømme». Det ser ut som
dei hev gjenge ut ifraa den gongen at med tidi laut sjølve bynamnet
fylgja etter.Likeins og ved namni Bjørgvin og Trums. Ein av
repræsentantane fraa byen, statsminister er no Ivar Lykke, sagde daa:
«Jeg mener, det er absolut avgjørende for bynavnet, at man gir
bispedømmet navnet Nidaros.»Lykke røysta imot namnebytet for
bispedømet, av di han ikkje vilde taka realitetsstode daa til namnebyte
for byen. «Jeg har intet imot selve navnet Nidaros bispedømme,» sagde
han. Stort.-forhl. 1918. 8 d., s. 1294. Daa lovi um namnebyte for
hovudstaden var uppe i 1924, vart og Nidaros-namnet nemnt i debatten
baade i Odelstinget og Lagtinget. Eit par av talarane vona at ein snart
maatte faa det upp att.Stort.-forhl. 1924. 8 d. Tidende O. s. 613. L.
s. 138. Jfr. òg stortingspræsident Ivar Tveiten i Stort.-forhl. 1922. 7
a Tidende S., s. 1489.

Ogso i sjølve Trøndelag hev det vore arbeid uppe for Nidaros-namnet.
Trønderen O. J. Høyem var ein ihuga

talsmann for det. Han førde upp Nidaros (Trondhjem) i bylista i
Grunnlovs-umsetjingi si. Han sette Nidaros til prentestad paa dei
skriftene han gav ut paa norsk 1875—89,Paa dei skriftene han gav ut paa
dansk, sette han Trondhjem. og han skreiv for det namnet i bladi;
soleis i «Oplandenes Avis» (^30⁄[10] 1878) og i «Dagbladet» (^7⁄[3]
1885). I «Oplandenes Avis» talar han um det «eneste rette, navngjetne,
hæderlige og lette» namnet som Nidaros er. Han held fram at det er
reint rangvendt med landskapsnamnet til bynamn. Han skriv: «Byen har
aldeles med urette tilegnet sig landskapsnavnet. — — At kalde Nidaros
Trondhjem er ligesaa galt som at kalde Namsos Namdalen, Kristiansund
Nordmøre eller Aalesund Søndmøre osv.» Bror aat O. J. Høyem, cand.
teol. Ivar Høyem, gav ut eit par norske maallæror 1880 i Nidaros.
Bondeungdomslaget i byen, som vart skipa i 1904, kalla seg
«Bondeungdomslaget i Nidaros». Og ein hev «Nidaros Maallag» m. m.
Fleire samskipnader i Trøndelag bad um Nidaros-namnet daa bynamn-saki
var uppe under Løvland. I 1927 hev Bondeungdomslaget i byen sendt inn
søknad til riksstyret um aa faa att det gamle bynamnet. Norrønalaget i
Trondhjem hev studt uppunder.

I ordskiftet i Odelstinget i juli 1918 um «Nidaros bispedøme» sagde
riksraad Løvland: «Eg hev den voni, at trønderane, som er so stolte i
nasjonal leid, vil faa burt dette danske namnet [Trondhjem] og kalla
byen anten Trondheim eller Nidaros. Eg tykkjer det er ei nokso stor
spott, at tyskarane skal bruka det norske namnet, medan me sjølv brukar
det danske namnet. Det tyske namnet «Drontheim» er bokstavelegt det
norske «Trondheim», og at byen vil koma til aa faa eit norskt namn i ei
eller onnor form, det skulde me vona. Men det var sjølvsagt det
greidaste, um byen fekk det same namnet som bispedømet.» Med tanke paa
bispedøme-namnet som daa laag fyre, sagde han: «Me hev um nokre dagar
Olavs-dagen, han som var den andre grunnleggjaren av Nidaros, og eg
tykkjer det var høvelegt, um me reiste att det namnet, som daa var

namnet paa det kyrkjelege hovudsæte i Trøndelag, til minne um den Olav,
som grunna den norske kyrkja.»Stort.-tid. 1918. O., s. 1294 a.

Til Olavs-dagen 1950 fyrebur dei ei umfram minnehøgtid. Det vilde vera
høvelegt um sjølve byen innan den tid hadde fenge eit norsk namn, det
namnet som samlar mest av dei nasjonale minni i seg.Det kann leggjast
til at Trondheims-namnet — rett skrive! — treng ikkje koma burt for di
um byen vert heitande Nidaros. Trondheims-fjorden bør framleides heita
slik. Han fekk namnet sitt etter bygdelaget Þróndheimr fyrr det var
nokon by til ved Nidelvi.

  Noreg.

Me skal til slutt nemna litt um riksnamnet.Forutan dei skriftene som er
fullt nemnde seinare kann ein nemna: M. Hægstad, Nokre ord um namnet
paa landet vaart (Norvegia II, s. 1—7). D. A. Seip, Norge (1923);
Norge, svar til dosent Indrebø (1925); «Den 17. Mai» 23. febr. og 25.
febr. 1925. Gustav Indrebø, Noreg, ein polemikk (1925); «Den 17. Mai»
9. febr., 10. febr., 12. febr., 13. febr. 1925. Naar bygder og byar fær
norske namn, og namneverket elles vert uppnorska, vil det vera rimelegt
at òg namnet paa sjølve riket fær ei form som utan noko tvil er
fullnorsk. Det naturlege vil daa vera aa skriva riksnamnet Noreg.

Paa gamalnorsk heitte riket Noregr, som truleg kjem av eldre
Norð(r)vegr, det er «Nordvegen».Etter andre kjem Noregr av eldre
Nórvegr, d. e. «Sundvegen». Denne etymologien finst visst nemnd fyrste
gongen hjaa E. J. Jessen 1763 i «Det kongerige Norge fremstillet efter
dets naturlige og borgerlige tilstand» I, s. 157. Jessen diskuterar
mange andre tydingsframlegg òg. Seinare hev Nils H. Trønnes teke
etymologien upp, i Langes «Tidsskrift for Videnskab og Litteratur» I s.
65 (1847), og A. Noreen i «Svenska Etymologier» s. 22 (1897). Noregr er
den vanlege formi i brev og offentlege dokument ned til 1400, og er i
det heile mest brukt eit godt stykke ut i det 15. hundradaaret òg. Det
er brukt i dei store litteraturverki fraa midalderen. Alt nokso tidleg
paa 1300-talet (ikring 1330) syner formi Norig- seg; det er ei yngre
sideform til Noreg-. Ei tridje form Norge syner segmed visse ikring
1380. Ho finst nokre faae gonger fyre 1400, og ho vert vanlegare
etterkvart ut igjenom det 15. hundradaaret, og fær til slutt yvertaket
i skrift. «Norge» er samandrege av tristava kasusformer av Noreg-. Det
ser ut som denne formi hev vorte i minsto framhjelpt ved svensk og
seinare serskilt dansk paaverknad. Ho finst alt fraa fyrsten av
serskilt i brev som syner framand paaverknad eller er skrivne beint
fram paa svensk eller dansk. Og ho fær stort set fyrst yvertaket i
brev, vedkomande Noreg, som er skrivne paa eller paaverka av
austnordisk maal.

[Merknad.] Ei etterrøkjing um kongebrevi torde her vera upplysande. Av
kongebrev fraa tidi 1400—1450 er det ein tridjepart eller 12—13 som
kjenner formi Norge. Mest alle dei brevi (10) er utferda utanlands: i
Sverike, Holsten, Danmark. Paa eit par undantak nær er dei skrivne paa
dansk eller svensk eller svensk-dansk blandingsmaal. Dei tvo
tridjepartane av brevi hev usynkopera former (Noreg-, Norig-). Dei
brevi er for det meste utferda innanlands. Og i det heile teke er
maalet norskare i deim enn i hine, endaa um mange av deim òg syner
mykje paaverknad fraa dansk og svensk, og nokre faae næmast er paa
dansk eller dansk-svensk. I 1450, etter Bergens-recessen, gjeng den
norske kongemakti endeleg og avgjort yver til dansk maal, naar ein ser
burt fraa landsvistbrevi; dei gjekk etter ein gamall formel. Dei ca. 70
«vanlege» kongebrevi fraa tidi 1451—1500 som er prenta i Diplomatariet
etter original eller paa lag samtidig avskrift, er paa dansk for
ende.Medtalde i summen (ca. 70) er nokre brev fraa dronning Dorothea.
Det er eit undantak naar eit brev fraa den utvalde kong Hans, utferda i
Oslo ^3⁄[2] 1474, hev nokso mykje lit av norsk.Elles finn ein berre
norvagismar spreidde i det danske grunnlaget, mest etter maaten i nokre
av dei brevi som er utferda i Noreg. Og det skiplar ikkje bilætet at
fire-fem brev som anten er utferda i Stockholm eller finst i avskrift
fraa Sverike eller Finnland, er paa svensk eller er mykje svensk-lita.
Av desse kongebrevi fraa 1451—1500 hev ikkje mindre enn ca. 60 (58)
Norge, og ikkje meir enn 13 hev berre Norig, Noreg;Nokre av dei ca. 60
— 7 eller so — hev baade Norig og Norge. og av dei 13 er dei fleste (9)
fraa aari 1496 ff., og Norig der ser ut til aa vera

berre ei skrivelune hjaa dei kongelege skrivarane (millom dei 4 brevi
som daa vert att med Norig, er det som er norsk-lita fraa 1474).Av hine
tri er eitt (1474) utferda i Oslo og hev norvagismar elles òg. Hine tvo
er utferda i Kjøbenhavn (1478. 1489). — Av kongebrev fraa 1451—1500 i
yngre avskrift hev Diplomatariet 13 stykke. Eitt av desse brevi, fraa
2. juli 1455 (Elfsborg), som me hev i ring avskrift fraa 1525 (DNV),
ser ut til aa ha vore skrive upphavleg paa norsk. Mogeleg kann det vera
soleis med eit brev fraa 21. jan. 1458 (Skara) òg, som me hev i
avskrift fraa 1514 (DN IV). Elles er dei paa dansk. Desse avskriftene
hev mest Norge sjølvsagt. Men dei er lite aa byggja paa. —
Landsvistbrevi, som er paa norsk, hev Norig (15 originalbrev) og Noreg
(1) alle saman.

I maalføri no segjer dei mykje Norge, med hard g. Truleg er det uppteke
etter skrift allstad som det finst.

Dei gamle ekte bygdemaalsformene er ulike paa dei ulike kantar av
landet. Og ein kjenner ikkje radt grannsamt til korleis dei er allstad.
Ymse stader er dei i utdøyande. Noreg kjenner ein fraa Austagder
(Aamlid). Etter det sume segjer, skal den formi ha livt til vaare dagar
sumstad i Vesttelemark òg.Noko større kjend er ho i alle høve ikkje i
Vesttelemark no. Nore (nøgnare: Nåre, med lang vokal og tvostavings
tonelag) kjenner me fraa bygder attmed Oslofjorden, soleis ifraa
Nesodden, Aas og Frogn i Follo, fraa Hurum i Buskerud, Strømm i
Vestfold. Det er mest den eldste slekti, men ikkje allstad berre ho,
som kjenner formi. Nore er òg den gamle formi i fleire av byane her,
soleis i minsto i Drøbakk, Hvitstein, Hølen, Svelvik, Holmestrand. I
sume av desse byane nyttar dei ymist denne formi i folkemaalet den dag
i dag.Desse upplysningane um Nore er etter uppteikningar eg hev gjort
paa ferder i 1927. Dessutan hev dei skrive upp Nore fraa Kvelde i
Sud-Vestfold, fraa Austagder (Vegaarsheid), og fraa Flesberg i Numedal,
korleis no formi er aa forklaara der.I Flesberg Nore med einstavings
tonelag. Norig er kjent ifraa Agder, serleg dei indre bygdene.Eilert
Sundt. Folkevennen 1863 s. 522, hev Norig fraa Klepp paa Jæren òg. Og
so hev han Norrige (s. 525) fraa Land; jfr. Hægstad, Norvegia. Nori
(Nåri, med tvostavings tonelag, kjenner me fraa bygder langs havsida
fraa

og med Austfold til og med Ryfylke.Sjaa forutan Hægstad og Seip E.
Sundt, Folkevennen 1865, s. 523. Sume stader som den formi er kjend
ifraa, er ho sjeldsynt no, og sume stader kann henda utdøydd. Av bymaal
paa denne kanten hev i minsto folkemaalet i Skien til deils enno
Nori.Etter mi uppteikning 1927. Attaat dei bygder i Sud-Vestfold som
kjenner Nori, og som hev vore nemnde fyrr, kann leggjast Nøterøy. Men
formi er lite kjend der. Nori (Nåri, Nårri, Nøri) med einstavings
tonelag kjenner ein fraa fjellbygder paa Austlandet: Gudbrandsdal,
Valdres, Hallingdal: fraa Eiker; fraa bygder i RomsdalSoleis fraa
Frænen (etter avlidne stipendiat Anton Aure: Nori med open stutt o og
stutt r), Aukra (Nori med lang open o; lærar Baartveit, Gossa). og paa
Nordmøre, vida i Trøndelag, mange stader i Nordland. Aasen nemner i
fyrste utgaava av ordboki si at Nori finst sumstad i Bjørgvins
bispedøme. Norje (og Norji, Nørje, sumstad Norj, Nørj) synest vera i
bruk for det meste elles, der som dei i det heile brukar
bygdemaalsform. Den uttala hev daa midstadene sine paa
Austlands-bygdene imillom Oslofjorden og fjelldalane. og so paa
Vestlandet fraa Sogn til Ryfylke. Dertil hev ein henne i Øysterdal og
største luten av Telemark og mange stader nordanfjells. Dei hev meint
at paa Nordvestlandet skulde «Norge», med hard g, vera den ekte
maalføreformi. Men ein kjenner andre uttaleformer fraa alle hovudlutene
av Nordvestlandet: Norje fraa Sunnfjord, Nordfjord, Sunnmøre og
Romsdal, Nori fraa fleire bygder i Romsdal, Nori — med einstavings
tonelag — fraa Vevring i Sunnfjord.Etter bladstyrar Albert Joleik, i
brev. Jfr. Hægstad. Og ein torer ikkje gaa ut ifraa anna enn at desse
formene repræsenterar den gamle ekte bygdemaalsuttala (som daa ikkje
hev vore eins i heile landsluten).

I litt eldre tid ser det ut til at Nore(g), Nori(g) hev vore meir brukt
enn no. P. A. Munch skriv i fyremælingi til Fornsvenskans och
Fornnorskans Språkbyggnad (1849), s. VII: «Nuvarande namnet «Norge»,
origtigt skrifvet «Norrige», är hvarken sammansatt af Nor-rike eller af
Norr-rike, utan är en i Danska skriftspråket uppkommen

forvridning af dativformen Noregi eller Norege; Norska folket sjelft
säger alltid Norig eller Noreg» (understrika her). Munch hadde den
gongen han skreiv dette, butt i Gjerpen og Oslo, og gjenge paa skule i
Skien. Utsegni hans torer ein vel daa taka til vitne-maal um at han hev
høyrt vanleg «Norig» eller «Noreg» (d. e. Nori, Nore) paa desse
stadene. Ein gard i Gjerpen, som dei skriv «Norge», kallar dei
framleides Nori, Norske Gaardnavne VII, s. 113. og i folkemaalet i
Skien er Nori i bruk enno, som nemnt. I Oslo segjer dei ikkje anten
Nori eller Nore no, det me veit. Men etter Munch skulde dei daa ha sagt
anten det eine eller det andre — helst Nore — paa hans tid. Det er i
seg sjølv ikkje urimelegt; for dei hev Nore den dag i dag i Follo og
andre grannebygder til Oslo, som me hev vist, og likeins i fleire av
grannebyane. For landet elles er det tenkjelegt at Munch einast hev
drege aalmenne slutninger ut ifraa det som han beinveges kjende til.
Like vel kann ein minna um at paa studieferder hadde han kome til
Hallingdal, Numedal, Telemark m. fl. bygder, so han kunde ha beinveges
kunnskap noko vidare ifraa.I sume av desse bygdene hev dei Nori enno,
som nemnt. Umfram forvitnelegt er det at me her fær eit vitnemaal som
gjeng i den leid at dei hev sagt Nore(g) i hovudstaden enno ikring
1850.

Ein innsendar i «Morgenbladet» 1833, som ikkje namngjev seg, hev ei
lang utgreiding um namnet Noreg m. m. Innsendaren tek ymist i mist i
spraakhistoriske ting, men er ein kunnig mann i mangt etter tidi. Ein
kunde tenkja seg at det hev vore den unge P. A. Munch. Men det er nok
ein eldre mann, H. L. N. Steenbuch, som var professor i jus ved
Universitetet. Han var trønder. I Oslo hadde han butt sidan 1816. Han
skriv: «Vor norske almue, forsaavidt den hidtil har bestaaet kampen med
præster, skoleholdere og skolebøger, kalde dog deres land endnu enten
«Noreg», eller «Norri» (for «Norrig»).«Morgenbladet» 1853 nr. 16.
Framhald av stykket finst i nr. 82. 87. 204. 210 og 361 for 1835, og 26
og 46 for 1834. Avhandlingi vart uppattprenta i Samlinger til det
norske folks sprog og historie II bd., s. 381—507 (1834), etter
forfattaren hadde set igjenom henne paa nytt.. [[** sic]] Um
forfattaren sjaa J. B. Halvorsen, Norsk Forfatterlexikon V, s. 428 ff.
— Um (skrift)formi «Norge» upplyser han at her i landet sagde dei henne
daa òg baade «med skarplydende g» og «med blødtlydende g», som Norje
(Samlinger s. 384. 385).E. J. Jessen, Det kongerige Norge I (Kjøbenhavn
1763), s. 153 skriv: «Desforuden maae man og legge merke til det navn,
som indbyggerne i landet give det, da de rette indbyggere eller
bønderne sige ikke Norge, men paa de fleste steder Norrige»
(forfattaren strikar under). «Norrige» lyt her vera ei typeform for
usynkopera segjemaatar i det heile: Nor(r)ije, Nor(r)i, Nor(r)e, Norig,
Noreg. Derimot kann det ikkje vera typeform for «Norje»; for uttala
«Norrige» (segjer forfattaren) er argument for dei som meiner at
landsnamnet tyder «Nors rike» (dansk ri(g)e); daa lyt ein ha vokal,
ikkje j, fremst i andre stavingi.

Ein kann ikkje faa kontrollera desse upplysningane. Men naar ein set
dei attaat kvarandre, gjev dei til saman eit vitnemaal som ikkje er
lett aa vanda; det gjeng ut paa at den usynkopera namneformi (Nori,
Norig, Norije, Nore(g)) hev vore meir aalmenn i ei noko eldre tid enn
no. Endaa Jessen var danske og ikkje budde i Noreg, lyt ein leggja vekt
paa upplysningane hans. Han var grannvar og grundig, radt til det
pedantiske; og han hev uppgaavor elles um uttala for norske namn, som
ser ut til aa ha grunnlag. Han hadde dertil gjort verkelege granskingar
um riksnamnet, etter tidsens høve. Han skreiv ei heil stor avhandling
um det.

Sume hev meint at skrivemaaten «Norge» i bokmaalet, ja endaa til i
riksmaalet i Danmark, ikkje skulde koma fraa dansk. Han skulde byggja
paa slike norske maalføre som tidleg hev fenge «Norje». Av aalmenne
historiske grunnar er det lite rimelegt. Truleg hev namnet «Norge»
vunne fram til aa faa hævd i det danske skriftmaalet i Noreg
hovudsakleg for di det vart raadande i det officielle danske riksmaalet
i Danmark; og der hev det vel

vorte raadande paa grunn av dansk framvokster. Det hev ikkje vorte
spurt so mykje etter kva nordmannen sagde.

Det er av interesse her aa leggja merke til noko som me finn hjaa
Jessen. Han dryfter fyrst i avhandlingi si m. a. det spursmaalet, kva
som er det rette namnet for eit land. Um det segjer han: «Naar man
spørger, hvad et lands rette navn er, er det ingenlunde det som naboer
eller fremmede behage at betegne det med, men det som landets børn
bruge (understrika her), hvilket er ligesaa rigtigt, som at det er en
persons rette navn, som han selv kalder sig, og ikke det, som efter en
fremmed udtale er oversat» (s. 141). Det rette namnet for Jessen skulde
daa ha vore Norrige. Men til slutt i avhandlingi upplyser han like vel
at ikkje berre dei fleste i nyare tid, men han sjølv med skreiv Norge,
«ligesom der skrives i det Kongelige Cansellie». Kancelliet var
avgjerande, endaa til for Jessen, som hadde teoriar. Sjølvsagt kann ein
ikkje draga beinveges slutningar fraa dette attyver. Men det ligg nær
aa tru at fyrst og fremst det danske kongskancelliet hev gjeve mynstret
den gongen ogso som «Norge» fekk makti i dansk skriftmaal. Og ein hev
ikkje prov for at det danske kongskancelliet ikkje bygde paa dansk
grunnlag.

Naar ein skal setja skrivemaaten i notidi, kann ein ikkje i dette
tilfellet meir enn elles leggja vekti paa kva som er det tradisjonelle
i bokmaalet. Det er tvo umsyn ein lyt gaa ut ifraa: umsynet til det som
hev vore skrivemaate i norsk maal fraa gamalt, og umsynet til ekte
folkemaal no. Sidan folk segjer namnet paa so mange maatar no, og
folkemaali ikkje samlar seg avgjort um nokor einskild nedervd form, er
det naturlegt at umsynet til det historiske fær vega mykje.

I nynorsk hev dei ut ifraa desse umsyni so godt som berre nytta det
gamle usynkopera namnet, anten skriveNorig (Aasen o. fl.) eller Noreg.
I 1905 fyreslo seinare stortingsmann Olav Moe at alle skulde «samla seg
um ei eins, fast staveform og i framtidi halda fast paa denne». Det var
nett daa tidi til det, skreiv han. Hanfyreslo Noreg, for det hadde «den
breidaste og den mest norske klang».Den 17. Mai» nr. 78 (6. juli) 1905.
I 1921 gjorde Noregs Maallag ein freistnad paa aa faa gjort Noreg, som
er næmast i samsvar med det upphavlege, til samlande form baade for
nynorsken og bokmaalet. I nynorsk hev denne namneformi sidan slege
tolleg igjenom, fær ein segja. Og Stortinget hev autorisera henne med
aa bruka henne i lov.Lov fraa 1. mai 1925 um aa setja i verk visse
fyresegner i Aust-Grønlandsavtala fraa 9. juli 1924. I lover fyrr paa
norsk er brukt Norig. Men i bokmaalet hev ho hittil møtt motstand. Ho
er like vel uppteki i Ivar Alnæs si Uttale-ordbok for bokmaalet (2.
utg. 1925) — ved sida av Norig og Norge. Nokon fast sams skrivemaate
hev ein ikkje naatt fram til enno.

— Unaturleg uppløysing i namneverket hev ein mykje av framleides paa
mange andre kantar òg. Den uppløysingi vert det ikkje mindre av, fyrr
me alle stader fær rott oss yver att til fast norsk grunn.

*

«Det er beint fram ein «renaissance», ei atterreising, det spyrst um i
vaart namnestell,» skreiv H. E. Berner.«Syn og Segn» 1901, s. 240.

Lat det reisast att, i denne vegen òg, det som framand vanskipnad og
heimeleg uskikk hev øydt og skjemt!

  Tillegg.

  Nokre dokument um namnesaki.

1. «Grunnsetningane» aat Konstitusjonsnemndi 1869 og 1878.

Sjaa her framanfyre s. 57—58. 76.

2. Stortingsvedtak fraa ¹⁶⁄₁ 1900.

Sjaa her framanfyre s. 94.

3. Professor Hj. Falk til Finansdepartementet ¹⁄₁₁ 1907 (jfr. her
framanfyre s. 108).

¹⁄₁₁ 1907.

Til Finansdepartementet.

I overensstemmelse med den under en konferance med Finansdepartementets
daværende chef statsraad Berge efter forslag av professor Hægstad
aftalte ordning vil matrikelen for Nordlands og Tromsø amter bli
udarbeidet af sidstnævnte og mig i forening, saaledes at de af Hægstad
foreslaaede forandringer gjennemføres. Med hensyn til herredsnavnene
vil professor Hægstad i Justisdepartementet søge bragt paa det rene,
hvilke skriftformer skal benyttes.

Ærbødigst

Hj. Falk.

4. Kgl. res. fraa ⁶⁄₁ 1908

(jfr. her framanfyre s. 110. 121).

Kongelig resolution, hvorved bestemmes

I. at følgende geistlige og civile inddelingsnavn i Nordland amt, sc.
Brønnø, Velfjorden, Herø, Hatfjelddalen,Nesne, Lurø, Trænen, Rødø,
Melø, Strømmen (sogn av Bodin prestegjeld), Beieren, Valnesfjorden
(sogn av Fauske prestegjeld), Sørfolden, Nordfolden, Kjerringø,
Hammerø, Tysfjorden, Østlofoten (lægedistrikt), Gimsø, Værø,
Eidsfjorden (sogn av Hadsel prestegjeld) og Bjørnskind (sogn av
Dverberg prestegjeld) for eftertiden blir at skrive saaledes:

Brønnøy, Velfjord, Herøy, Hatfjelldalen, Nesna, Lurøy, Træna, Rødøy,
Meløy, Straumen, Beiara,[Retta til Beiarn ved kgl. res. den 19. august
1908.] Valnesfjord, Sørfold, Nordfold, Kjerringøy, Hamarøy, Tysfjord,
Austlofoten, Gimsøy, Værøy, Eidsfjord og Bjørnskinn;

II. at følgende geistlige og civile inddelingsnavn i Tromsø amt, sc.
Bjarkø, Tranø, Sørreisen, Dyrø, Bardo, Øverbygden (sogn av Maalselven
prestegjeld), Lenviken, Hillesø, Balsfjorden, Tromsøsundet, Sørfjorden,
Karlsø, Helgø, Skjervø og Nordreisen for eftertiden blir at skrive
saaledes:

Bjarkøy, Tranøy, Sørreisa, Dyrøy, Bardu, Øverbygd, Lenvik, Hillesøy,
Balsfjord, Tromsøysund, Sørfjord, Karlsøy, Helgøy, Skjervøy og
Nordreisa.

5. Kyrkjedepartementet til Forsvarsdepartementet ²⁹⁄₉ 1908.

Kristiania 29. septbr. 1908.

Forsvarsdepartementet.

I skrivelse av 23. april sidstl. har det ærede departement anmodet om
nærværende departements uttalelse i anledning av en fra Norges
Geografiske Opmaaling indkommet forespørsel om, hvorvidt den ved kgl.
res. av 6. januar d. a. trufne bestemmelse om en forandret skrivemaate
av en del geistlige og civile inddelingsnavne i Nordland og Tromsø
amter konsekvent skal anvendes paa samtlige navne paa de av opmaalingen
utgivendes nye karter og i tidens løp søkes konsekvent gjennemført for
landets hele kartverk.I den anledning tillater man sig herved at
meddele, at det efter nærværende departements mening vil være riktigst,
at der i de karter, som herefter skal utgives over Tromsø stift
anvendes den ved ovennævnte resolution av ⁶⁄₁ d. a. fastslaaede
skrivemaate ikke alene for de navne som resolutionen omfatter, men
ogsaa for andre tilsvarende navne.

Med hensyn til skrivemaaten av stedsnavnene i karter over andre dele av
landet skal man tillate sig at oplyse, at det er departementets hensigt
at søke nedsat en komité, der skal ta herredsnavnene og principerne for
skrivemaaten av stedsnavnene i almindelighet under revision og at det
derfor vilde være ønskelig om bestemmelse om skrivemaaten for disse
karters vedkommende kunde utstaa indtil resultatet av komiteens
overveielser maatte foreligge. Det bemerkes at det er hensigten at la
komiteen begynde sit arbeide med Nordre Trondhjems amt.

Det mottagne bilag følger hoslagt tilbake.

Karl Seip.

J. A. Johnsen.

Forsvarsdepartementet heldt seg til denne fraasegni og sende henne fram
til Noregs Geografiske Uppmæling den 9. oktober 1908.

6. Professor Falk og professor Hægstad til Forsvarsdepartementet ²⁰⁄₃
1913

(jfr. her framanfyre s. 125—126).

Kr.a 20. mars 1913.

Til det kgl. Forsvarsdepartement.

Dersom sprogforholdene i vort land hadde været analoge med vore
nabolandes, vilde spørsmaalet om vore stedsnavnes skrivemaate vel
aldrig ha blit særlig aktuelt. I intet av disse lande optrær
skriftsproget som en av dialekterne uavhængig, utenfra indkommet
sprogform (kun det plattyske gebet har noget tilnærmelsesvis
tilsvarende atopvise). I intet av dem staar paa en række fundamentale
punkter (praktisk talt) samtlige dialekter i motsætning til
skriftsproget.

Aarsaken til det uføre vore stedsnavne befinder sig i, ligger i aapen
dag. Efterat under dansketiden vore gaardnavne og ogsaa andre lokalnavn
gjennem embedsmændene var blit tilpasset efter det danske sprog, opstod
i løpet av forrige aarhundrede en nasjonal reaktion, som avsatte sine
første kraftige merker i matriklen av 1836.[Misskrift for 1838.] Et
langt mere metodisk og i mange henseender overmaade fortjenstfuldt
arbeide for at rette paa dansketidens forvanskninger er dog nedlagt i
den matrikel som blev utarbeidet i henhold til kgl. res. av 1886. Naar
resultatet allikevel i andre henseender er blit saa litet
tilfredsstillende for vor tids sprogfølelse, er grunden at søke i det
uklart medierende forhold hvori denne matrikel stillet sig til
spørsmaalet «dialekt eller riksmaal». Følgen er blit den, at den
nuværende officielle skrivemaate av vore lokalnavn fremviser et
bedrøvelig miskmask av norsk og dansk-norsk, med talrike
vilkaarligheter og inkonsekvenser. Det er ogsaa selvindlysende, at
bastardformer aldrig vil kunne undgaaes, saalænge det tillates at
utjevne dialektforskjelligheterne med riksmaalet som rettesnor.

Det er ganske vist saa, at vore nabolande i stor utstrækning
uniformerer de lokale navne efter sine riksmaal, om end ikke i fuldt
saa høi grad som man efter indberetningerne fra legationerne kunde
fristes til at anta (man har f. eks. i Sverige baade Vika og Viken; om
det heter Dereviken, saa heter det dog Arvika). Men denne regulering
vilde nærmest svare til, at man hos os la landsmaalet til grund, hvad
undertegnerne herav vei ogsaa vilde ha foreslaat, ifald dette hadde
været vort lands enegjældende skriftsprog. Som forholdene for tiden
ligger, vilde det være en urimelighet som bare vilde sætte ondt blod,
at fastslaa ensartede bøiningsformer for det hele land, —

en avgjørelse som man kan forutse, at fremtiden paa mange punkter vilde
komme til at underkjende. Man er henvist til at vælge mellem to
alternativer: at skrive helt efter dialekten, eller at indskrænke
dialektformenes brokete mangfoldighet ved at opstille endel mere
omfattende typer.

Av disse alternativer anbefaler den geografiske Opmaaling i sin
skrivelse av 31. 1. 1913 den førstnævnte. Den bemerker herom bl. a.
(side 2): «For de lokale myndigheter og under alle offentlige og
private foretagender, hvorunder karter maa anvendes i det terræng de
gjengir, samt for reiser i alle slags øiemed, som kræver at man har
kartet i haand, vil det utvilsomt være at foretrække, at alle navne er
gjengit i stedets dialekt, eller er skrevet paa en saadan maate at de
saavidt mulig blir en gjengivelse av navnet saaledes som det uttales av
befolkningen i distriktet eller paa den eller de eiendomme, hvortil
navnet knytter sig. Da denne bruk av karterne i overveiende grad er den
største, synes det rimeligst at ta mest hensyn til den.» Det fremgaar
av denne uttalelse, som er rettet mot den herskende normalisering, og
som vi forsaavidt helt kan tiltræ, at ogsaa Opmaalingen har øiet aapent
for de praktiske vanskeligheter ved en fuldstændig gjennemførelse av
principet, idet uttrykket «saavidt mulig» antagelig sigter til det
faktum, at vort alfabet ikke paa langt nær har tegn for alle de i
dialekterne forekommende lyd. Foruten de herved nødvendiggjorte
modificationer i gjennemførelsen, kommer imidlertid i betragtning, at
en slavisk gjengivelse av uttalen med dens lokale egenheter i mange
tilfælder vilde give navnene et fremmet præg, løsrive dem fra deres
slegtninge og fordunkle deres betydning. Skrivemaater som -sta (for
-stad), -ber (for -berg), Nolbi (for Nordby) osv. vilde visselig ikke
kunne paaregne bifald fra nogen kant. Det gjælder her, som overhodet
paa skriftsprogets omraade, at en enkelt eksakt regel sjelden lar sig
gjennemføre i sin renhet uten at man støter den sunde sans for hodet, —
der blir altid rum tilovers for den sproglige takt.For paa en konkret
maate at vise, hvorledes vort forslag arter sig i praksis, vedlægger vi
en kortfattet samling av eksempler hentet fra Ryghs «Norske
Gaardnavne». Bedre end teoretiske utlægninger vil denne liste
forhaabentlig være egnet til at vise, at vort forslag i det hele og
store — om enkeltheter lar sig selvfølgelig tviste — har valgt den
rette middelvei, hvorved navnene samtidig faar et sterkt fælles
nationalt præg og farve fra de forskjellige landsdele. De enkelte
bygdemaal kommer til sin rett, uten at overskygge den enhet og
sammenhæng som altid i bevidstheten er latent tilstede og kræver sitt
uttryk i skriften. Videre viser denne liste — som med lethet kunde
gjøres mangfoldige gange saa lang —, at den rene dialektuttale umulig
kan lægges til grund (sml. Bjænnbi, Faakkaal, Væhlhammaren o. fl.),
mens en korrekt riksmaalsskrivemaate fuldstændig vilde denationalisere
hele navneverket. Endelig fremgaar av de anførte eksempler, hvilke
uhyrligheter av inkonsekvenser den nuværende officielle skrivebruk kan
by paa, — uoverensstemmelser som særlig falder sterkt i øinene paa de
karter, hvor de motstridende former ofte kommer like ved siden av
hverandre. Efter de av Rygh indførte regler har saaledes de
appellativiske slutningsled riksmaalsform i naturnavne, mens der i
lokalnavne hersker vaklen: der skrives f. eks. Mjaavatn som gaardsnavn,
men Mjaavand om selve vandet, derimot Lurøen baade om øen og gaarden. I
enkelte ord betegnes hunkjøn (f. eks. -aksla, -høgda, -heia), i andre
ikke (f. eks. -myren, -slaatten, -sletten). Høist inkonsekvent er ogsaa
behandlingen av flertalsendelserne: saaledes gjengis Hauan med Haugan,
men Hauane med Haugene. De gamle dativformer dels beholdes dels
«uniformeres»: Tufto f. eks. skrives snart efter uttalen snart Tufte,
Bergo dels efter uttalen, dels Berge eller Bergene.

Naar man, som den ene av undertegnerne, i en aarrække har hat med
korrekturlæsningen av karternes navne at gjøre og saaledes av erfaring
kjender de vilkaarligheter det nuværende system med dets tillempning
efterriksmaalet medfører, maa det fremstille sig som en pligt at søke
tilveiebragt et virkelig holdbart princip. Dette kan under vore
sprogforhold kun søkes i bygdemaalene selv, og kan likesaa godt
gjennemføres nu som senere.Rigtignok vilde det ha været ønskelig først
at ha faat en revidert matrikel, saa meget mer som netop gaardnavnenes
skrivemaate ofte volder de største vanskeligheter, og den nuværende
matrikels former i mange tilfælde maatte forandres. Da der imidlertid
ikke synes at være utsigt til at en slik revision inden en nærmere
fremtid vil komme istand, faar dette arbeide foretas i forbindelse med
navnekorrekturen av karterne. At vente paa, at de to skriftsprog vi
har, skal smelte sammen til ett, er ialfald en opsættelse ad calendas
græcas.

Hjalmar Falk. Marius Hægstad.

7. Forsvarsdepartementet til Noregs Geografiske Uppmæling ¹³⁄₆ 1913.

Kristiania den 13. juni 1913.

Til Norges Geografiske Opmaaling.

I anledning av Opmaalingens skrivelse av 31. januar d. a. angaaende
skrivemaaten av navn paa vore officielle karter skal man — efterat der
paa foranledning er indtat en uttalelse i saken av d’hrr. professorer
H. Falk og M. Hægstad — med ophævelse av skrivelse herfra av 15.
februar d. a. — meddele følgende:

Væsentlig i overensstemmelse med det av de to professorer fremsatte
forslag blir navnene paa de topografiske karter for det hele lands
vedkommende at skrive med gjennemførelse av den hovedregel, at den
stedlige uttale mest mulig bør søkes gjengit.

Herfra undtages de civile og geistlige inddelingsnavn, som skrives med
den til enhver tid gjældende officielle form.

Det er dog ikke meningen, at enhver dialektavvigelse skal gjengives;
men forannævnte hovedregel modificeres og normaliseres, idet der med
hensyn til bøiningsformer og stavemaate fastslaaes følgende
hovedprincipper:

1. Haarde konsonanter gjennemføres, undtagen for Sørlandets
vedkommende.2. Enkelt konsonant brukes istedetfor dobbelt foran
konsonant, undtagen hvor der kan opstaa misforstaaelse.

3. Dativ flertal gjennemføres efter bruken for østnorsk med endelsen
-om, for vestnorsk med endelsen -o.

4. Bestemt flertal av hankjønsord har endelsen -an, overalt hvor
bygdemaalene har an, an n, æin, æn n, ænn; resten har anne undtagen
Oplandene (som har -a).

5. Bestemt flertal av hunkjønsord forenkles i overensstemmelse med det
foran for bestemt flertal av hankjønsord foreslaatte.

6. Bestemt hunkjøn ental og intetkjøn flertal har følgende 3 endelser:

1. -i (ogsaa ord endende paa k og g).

2. -a (ender ordet paa k og g, blir endelsen -ja, hvor den uttales
saaledes).

3. -o (ved ord endende paa k og g derimot -jo).

De med Opmaalingens skrivelse av 31. januar d. a. medsendte bilag —
hvoriblandt 5 karter — vedlægges og desuten skrivelse av 20. mars d. a.
fra professorerne Falk og Hægstad og skrivelse med 1 bilag fra
professor Hægstad av 25. mars d. a.

Keilhau.

N. Hoff.

8. Kgl. res. fraa ³⁄₁₁ 1917.[Nr. 8 og 9 er dei fyresegner som gjeld
no.]

A. [Fastset ny skrivemaate for ei rad med namn paa herad og
lensmannsdistrikt.]

B. De principper, som er lagt til grund for den ved kongelig resolusjon
av 6te januar 1908 stedfundne forandring av endel herredsnavn og for
den foran under A. bestemte forandring av endel inddelingsnavns
skrivemaate, skal fremtidig følges overalt i den officielle betegnelse
ogsaa av andre stednavn (elver, fjeld, sjøer, gaarder, distrikter
o.s.v.), saaledes at man benytter f. eks. skriveformen øy, vatn, elv,
fjell, voll o.s.v.

9. Reglar for skrivemaaten av namn paa Noregs officielle kartverk

(stadfeste av Forsvarsdepartementet den ⁶⁄₃ 1919).

1. Den stedlige uttale søkes gjengitt ved skrivemaaten av navn paa de
topografiske karter, idet dog offisielle inndelingsnavn alltid skrives
med den til enhver tid gjeldende offisielle form, selv om denne ikke
faller sammen med uttaleformen.

2. Der befølges saavidt mulig samme regler for all paaskrift paa samme
kartblad (eks. skrives inndelingsnavnene med øy, maa ogsaa almindelig ø
skrives med øy).

3. Angaaende konsonantfordobling, bruken av haarde konsonanter,
diftonger, hunkjøns- og flertalsformer m. v. følges de til enhver tid
gjeldende offisielle retskrivningsregler, hvor disse ikke strider mot
de som 1 og 2 opsatte hovedregler eller av kartografiske grunne ansees
uheldige (eks. aa — å).

4. Efter ovenstaaende hovedregler bestemmes for hvert enkelt tilfelle
de enkelte navns skrivemaate av Opmaalingen under samarbeide med dens
sprogkonsulenter.

Herunder bør der tilstrebes en utjevning av de enkelte
dialekteiendommeligheter, saaledes at skrivemaaten paa hvert kartblad
blir saavidt mulig ensartet.

I vesentlig overensstemmelse med disse regler bestemmes ogsaa
skrivemaaten paa andre landkartverker (landgeneralkartet, byers
omegnskarter, turistkarter o. a.).

